
Tá  an  t-údar  agus  na  foilsitheoirí  faoi  chomaoin  ag 
an  Leabharlainn  JSáisiúnta,  an  Gaileirí  Náisiúnta,  an 
Musaem  Náisiúnta,  Oifig  na  nlrisí  Poiblí,  Bord  Cholúiste 
na  Tríonóide,  Cumann  Stairiúil  Choláiste  na  Tríonóide, 
an  Victoria  and  Albert  Museum  i  Londain,  an  Emmet 
Fress  i  Nua-Eabhrac,  agus  ag  John  Butler  ó  Bhaile  Atha 
Cliath  i  leith  pictiúiri  dá  gcuid  a  úsáid. 


Taírgim  an  leabhar  seo  le 

hómós  dom  charaid,  an 

Dr.  Proinnsias  S.  de  Búrca 


Fuaireas  cúnamh  nár  bheag,  agus  mé  i  mbun  an 
leabhair  seo,  ón  Dr.  P.  S.  de  Búrca,  ón  Ollamh 
T.  W.  Moody,  ón  Dr.  Séarlas  Ó  Díscín,  ó  J.  W. 
Hammond,  ó  S.  Aoidheach  Mac  Aodha,  ón 
Athair  Donncha  Ó  Floinn,  ón  Dr.  R.  Ó  hAodha, 
ó  leabharlannaithe  na  Leabharlainne  Náisiúnta, 
Leabharlainne  Chathair  Bhaile  Atha  Cliath, 
Leabharlainne  Chumainn  Ríoga  Bhaile  Átha  Cliath 
agus  Leabharlainne  Acadaimh  Ríoga  na  hÉireann. 
Fad  saoil  acu  go  léir. 

Chuir  an  Dr.  de  Búrca  comaoin  ar  leith  orm. 
Uaidh  sin  fuaireas  ní  hamháin  comhairle  ar  phointí 
tábhachtacha  ach  cead  chun  tarraingt  mar  ba  mhian 
liom  as  an  gcnuasacht  éachtach  atá  déanta  aige  de 
leabhra,  lámhscríbhinní,  pictiúirí  agus  cáipéisí  ilghné 
a  bhaineas  leis  an  ré  ó  1  798  anall.  Is  é  is  cás  liom 
nach  raibh  an  t-am  agam  le  tuilleadh  cuardaigh  a 
dhéanamh  i  measc  an  ábhair  sin. 


EMMET 

OICHE  Shathairn  amháin  i  mí  lúil,  1803, 
shiúil  fear  óg  a  bhí  feistithe  in  éide 
taibhseach  ginearáil  amach  as  stór  i  lána 
a  bhí  buailte  le  Sráid  Thomáis  i  mBaiIe  Átha  Cliath. 
Lena  chois  bhí  timpeall  ceithre  fichid  fear  a  raibh 
pící  agus  blunderbusanna  dá  n-iompar  acu  ar  a 
nguaille.  Bhí  deifir  an  domhain  ar  an  bhfear  óg 
óir  bhí  beartaithe  aige  caisleán  Bhaile  Átha  Cliath, 
príomhdhaingean  chumhacht  Shasana  in  Éirinn,  a 
ghabháil  de  thurraic,  agus  bhí  sé  tar  éis  scéala  a 
fháil  —  cruthaíodh  ar  ball  gur  scéala  gan  bhunús 
é  —  go  raibh  fios  a  rúin  faighte  ag  an  Rialtas  agus 
go  rabhdar  tar  éis  cipe  saighdiúirí  a  sheoladh  amach 
chun  teacht  roimhe.  Sar  ar  fhág  sé  an  stór  do 
caitheadh  cuid  de  na  hairm  a  bhí  i  dtaisce  istigh 
anuas  trí  fhuinneoig  uachtair  agus  bhíodar  seo 
anois  dá  mbeartú  ag  slua  mór  torannach  d'fheara 
a  bhí  tar  éis  brúchtaíl  isteach  sa  lána  ón  mbóthar 
mór.  Éireannaigh  Aontaithe  a  tháinig  ón  tuaith 
le  páirt  a  ghlacadh  san  éirí  amach  a  bhí  i  gcuid  de 


na  fir  seo;  bhíodar  tar  éis  an  lá  a  chaitheamh  sna 
tithe  ósta  agus  nuair  a  shroich  an  scéala  iad  go 
raibh  an  t-éirí  amach  ar  siúl,  amach  leo  i  dtreo  an 
stóir,  agus  math-shlua  d'fheara  Bhaile  Átha  Cliath 
in  éindigh  leo  nach  raibh  baint  ar  bith  acu  leis  an 
ngnó  ach  gurbh  ait  leo  deis  eile  a  fháil  ar  bhuille  a 
bhualadh  ar  son  na  tíre.  Ní  raibh  ach  trí  bliana  caite 
ó  tharraing  siad  féin,  nó  scata  eile  dá  saghas  d'fheara 
Bhaile  Átha  Cliath,  achrann  in  aghaidh  Acht  na 
hAonta.  An  oíche  bheannaithe  seo  bhíodar  níos 
dána  fós;  bhí  pící  acu,  agus  an  treoraí  óg  seo  a 
rabhdar  ag  dul  dá  leanacht  ba  phoblachtánach  é  a 
chealódh  an  Aonta,  a  bhrisfeadh  an  ceangal  le 
Sasana,  a  chuirfeadh  na  dlithe  uile  in  aghaidh  a 
gcreidimh  ar  neamhbhrí,  a  ruaigfeadh  bailitheoirí 
na  ndeachú,  agus  a  bhunódh  teideal  an  duine  chun 
seasamh  ar  a  cháilíocht  daonna  gan  beann  aige  ar 
"uaisleacht  '  ná  ar  airgead  ná  ar  chéim  sa  saol. 

Pé  ar  bith  pleain  a  bhí  ag  an  treoraí  óg  ag  fágáil 
an  stóir  dó,  chuaigh  sí  amú  air  an  túisce  a  fuair  sé 
é  féin  amuigh  i  measc  an  phlóid  mhilltigh  neamh- 
eagraithe  sin.  Tugadh  iarracht  fhánach  faoi  cheann 
d'ionaid  an  gharastúin,  ach  do  réir  mar  léimid  linn 
sna  tuairiscí  a  scríobhadh  ar  imeachta  na  hoíche  úd 
ní  ar  an  ionsaí  sin  atá  ár  n-aire  ach  ar  chuid  bheag 
amháin  den  tslua  atá  tar  éis  carráiste  a  stop  i  lár 
Shráid  Thomáis  agus  bás  a  thabhairt  do  bheirt 
fhear  a  bhí  istigh  ann,  an  Príomh-Bhreitheamh 
Kilwarden  duine  acu.  Ní  raibh  a  fhios  ag  an 
treoraí  óg  san  ám  go  raibh  an  gnó  fuilteach  sin  ar 

bun.  Dá  mbeadh,  bheadh  cúis  eile  aige  leis  an  rud 
a  bhí  ceaptha  aige  a  dhéanamh,  arae  fear  lách 
cineálta  ab  ea  an  breitheamh,  fear  a  bhí  faoi  mheas 
ar  fud  na  tíre,  fear  freisin  a  chuir  in  aghaidh  na 
hAonta. 

Bhrúigh  an  t-óigfhear  roimhe  gur  shroich  sé  imeall 
an  tslua.  D'áirimh  sé  ansin  a  chuid  fear.  Ní  raibh 
aige  ach  tuairim  is  fiche  duine.  Bhí  sé  follasach 
nárbh  fhéidir  an  Caisleán  a  thógáil.  Mar  sin, 
dfhógair  sé  deireadh  leis  an  éirí  amach  agus  d'imigh 
leis  i  dtreo  sléibhte  Bhaile  Átha  Cliath  maraon  le 
doscán  dá  oifigigh.  Tar.éis  dóibh  seachtain  nó  mar 
sin  a  chaitheamh  ag  imeacht  ó  thigh  go  tigh,  agus 
lucht  an  údaráis  go  dian  sa  tóir  orthu,  do  scaipeadar 
agus  tháinig  an  treoraí  ar  ais  go  Crois  an  Araldaigh, 
áit  ar  fhan  sé  i  bhfolach  nó  gur  scéith  duine  éigin 
air  agus  gur  ghabh  na  póilíní  de  láimh  é,  is  gan  iad 
ró-chinnte  cé  bhí  acu.  Tá  a  fhios  againne  go  maith 
cerbh  é:  ba  é  "the  bould  Robert  Emmet,  the  darlin* 
of  Erin"  é,  an  t-ógánach  a  mbíodh  a  phictiúir  ar 
crochadh  ar  bhallaí  a  gcuid  tithe  ag  ár  sinsir  agus 
a  gceoladh  siad  *'  come-all-ye's "  faoi  agus  na 
hamhráin  líofa  a  chum  Tomás  Ó  Mórdha  in  ómós 
dó.  Ba  é  Emmet  é,  an  tírghráitheoir  is  rómánsúla 
i  stair  na  hÉireann,  cosantóir  ceart  na  hÉireann  ar 
pháirc  an  chatha,  caomhnóir  laochdha  Shorcha  Ní 
Churraoin,  an  "  máistir "  a  ndeachaigh  Anna  Ní 
Dhoibhlín  an  mhór-chroí  i  mbaol  báis  ar  a  shon. 

Tá  céad  go  leith  bliain  imithe  ó  d'éag  Emmet 
ar   an   gcroich   agus   is   suimiúil   an   ní   é   an   brat 

rómánsaíochta  seo  atá  anuas  ar  an  treoraí  óg  a  chur 
de  ieataobh  agus  iarracht  a  dhéanamh  ar  é  a  fheiceáil 
mar  bhí  sé  dáiríre  agus  breithiúnas  grinn  a  dhéanamh 
ar  a  ghníomhartha. 


Hóbair  nach  mbeadh  aon  Roibeard  Emmet  ar 
chor  ar  bith  ann  arae  as  seacht  bpáiste  déag  a 
saolaíodh  dá  athair  is  dá  mháthair  —  bhí  cúig 
Roibeaird  orthu  —  níor  mhair  ach  ceathrar  agus  ba 
é  Roibeard  seo  againne  an  duine  deiridh  díobh 
uilig.  D'éagadar  go  iéir  ar  a  mbreith  nó  go  hóg, 
agus  chuaigh  sé  rite  go  ieor  le  Roibeard  féin.  Bhuail 
ceann  d'aicídí  uafásacha  na  linne  sin,  an  bholgach 
Dé,  é  agus  d'fhág  sé  a  rian  air  ar  f eadh  a  shaoil. 

Is  maith  an  cruthúnas  é  sin  ar  ar  éag  de  pháistí  i 
gcathracha  na  hÉireann  an  uair  sin,  go  háirithe 
nuair  a  chuimhnímid  go  raibh  ceann  an  chomh- 
luadair  sin  Emmet  ina  dhochtúir  cliúmhail  agus 
tráchtas  scríofa  aige  ar  ghalair  bhan,  nach  raibh 
easiáinte  ar  bith  ar  a  mhnaoi  go  bhfios  dúinn,  agus 
gur  dhaoine  saibhre  iad  a  bhí  i  ndon  cóir  mhaith  a 
chur  ar  a  gciainn.  Mura  raibh  a  leithéidí  sin  ábalta 
ciann  mhór  a  thógáii,  cén  seans  a  bhí  ag  na  boicht 
agus  iad  poicaithe  piúchta  i  sean-tithe  lofa  sna 
sráideanna  cúii? 

B'as  Tiobrad  Árann  muintir  seo  Emmet  ach  is  ó 
chathair  Chorcaí  a  tháinig  an  Dr.  Roibeard,  athair 
an  té  a  bhfuii  suim  againne  ann,   go  Baile  Átha 

Cliath,  tar  éís  a  phósía  le  bean  de  Mhásúnach  arbh 
ainm  di  Eih's.  Ba  den  Ghali-fhuii  muintir  Emmet 
agus  i  1 760  bhí  duine  muinteartha  ieis  an  Dr. 
Roibeard,  an  tlaria  Tempie,  Marquis  of  Buclcing- 
ham,  ina  Oirrí.  Fuair  sé  seo  post  do  Roibeard  mar 
Dhochtúir  Stáit.  B'éigean  dó,  dealraíonn,  míie 
punt  a  íoc  chun  é  a  fháii  ach  b'fhiú  míie  sa  mbliain 
an  post  don  dochtúir  óg  nuair  a  bhí  sé  ina  sheilbh 
aige  agus  bhí  míie  punt  eiie  ie  saothrú  as  cúram 
ospidéii  a  ghaibh  ieis,  ospidéai  intinne  N.  Pádraig. 
Bhí  an  oiread  airgid  ag  an  Dr.  Emmet  agus  a  bhí 
de  dhíth  air.  Bhí  teach  breá  aige  i  Sráid  Molesworth 
gur  aistrigh  sé  go  dtí  Faiche  Stiofáin,  áit  ar 
cheannaigh  sé  teach  níos  mó  agus  níos  breátha  fós 
taobh  ie  Coiáiste  na  Lia;  tamail  ina  dhiaidh  sin 
d'aistrigh  sé  arís  go  dtí  an  Casino,  áras  áirgiúii 
maiseach  amuigh  faoin  tuaith  idir  Bhaiie  an  Mhuii- 
inn  agus  Dún  Droma.  Ach,  ní  hionann  agus  an 
gnáthdhuine  a  bhfuii  saibhreas  aige,  níor  leor  an 
saibhreas  iena  dhéanamh  sásta  ieis  an  saol  ná  fiú 
an  grá  thar  meon  a  bhí  ag  a  mhnaoi  dhó,  ná 
caoineas  agus  carthanacht  an  iín  tí.  Bhí  sé  tar  éis 
maireachtáia  trí  mhór-réim  Ghrattan.  Chonaic  sé 
an  ré  ghearr  ghiórmhar  inar  éirigh  ieis  na  hÓgiáigh 
riaitas  Shasana  a  scanrú  oiread  gur  ghéilieadar 
d'Éirinn  cead  saorthráchtála  gan  buíochas  d'eacna- 
maíocht  Shasana  féin  agus,  ina  dhiaidh  sin,  gur 
admhaíodar  nach  raibh  aon  teideal  acu  dlithe  a 
dhéanamh  d'Éirinn  ná  cur  isteach  ná  amach  ar  na 
dlithe  a   rithfeadh   an   Phariaimint   i   mBaile   Átha 

Cliath.  Chonaic  an  Dr.  Emmet  ansin  cé  mar 
d'imigh  spioraid  na  tréimhse  gairide  sin  in  éag,  cé 
mar  ceannaíodh  ar  ais  na  cumhachta  a  bhí  caillte 
ag  Sasana,  agus  cé  mar  bhí  an  réiteach  dá  dhéanamh 
chun  go  bhfágfaí  an  Pharlaimint  fuar  marbh,  luath 
nó  mall,  ar  eagla  go  ndéanfadh  sí  arís  faoi  mar  rinne 
sí  timpeall  1  782.  Bhí  síor-aighneas  i  leith  saoirse  na 
gCatoiliceach  ar  siúl;  iad  siúd  a  bhí  ina  coinne  ag 
rá  nach  mbeadh  a  fhios  céard  a  tharlódh  dá  dtugtaí 
dhói^i  í.  Bhí  cumhacht  uile  Shasana  dá  hoibriú 
chun  gach  splanc  den  neamhspleáchas  a  mhúchadh 
in  Éirinn.  Ach  ba  deacair  sin,  óir,  ar  an  gcéad  ásc, 
ba  ró-shoiléir  do  gach  éinne  céard  a  bhí  ar  bun  agus, 
ar  an  dara  hásc,  bhí  saoirse  san  aer  gach  uile  áit 
taobh  amuigh  d'Éirinn,  agus  níorbh  fhéidir  Éireann- 
aigh  a  stop  ó  bheith  ag  sú  an  aeir  sin  chucu. 

Tháinig  daoine  muinteartha  leis  an  Dr.  Emmet 
abhaile  ó  Mheiriceá.  Ba  de  lucht  leanta  na 
hlmpireachta  iad  ach  bhí  an  poblachtánachas  tar 
éis  dul  i  bhfeidhm  orthu  agus,  ní  nárbh  ionadh, 
neartaíodar  leis  an  mbarúil  a  bhí  ag  an  dochtúir 
nach  mbeadh  rath  ar  Éirinn  go  ndéanfaí  athrú 
bunúsach  ar  an  modh  rialuithe  inti.  Agus  féach 
ansin  céard  a  bhí  ag  titim  amach  ní  ba  ghaire  do 
bhaile,  sa  bhFrainc.  Bhí  an  Dr.  Emmet  cneasta 
ionraic  a  dhóthain  chun  a  fheiscint  gur  cheart  dó 
gluaiseacht  leis  an  taoille  idirnáisiúnta  fiú  dá 
gcuireadh  sé  gach  a  raibh  aige  i  mbaol  a  chaillte 
dá  thoradh.  Tenez  le  Vrai  an  ghairm  chatha  a 
bhí  ag  a  bhunadh.     Bhí  greim  ar  an  bhfírinne  aige 


féin,  shíl  sé,  agus  ní  scaoilfeadh  sé  uaidh  í. 
Thosnaigh  sé  ar  í  a  theagasc  dá  chlainn  féin,  dá 
chairde,  dá  chuid  othar.  "  Do  mheasc  sé,"  dúirt 
Henry  Grattan,  mí-chineálta  go  leor,  "  na  pileanna 
agus  na  pleaineanna  chomh  mór  sin  go  maródh 
sé  an  t-othar  le  ceann  amháin,  agus  go  scriosfadh 
sé  an  tír  d'éistfeadh  leis  leis  an  gceann  eile."  Agus 
d'fhuiling  sé  a  lán  dá  dheasca.  Ar  dtús  chaill  sé  an 
dochtúireacht  stáit  agus  an  post  ospidéil.  Ba  bheag 
sin  le  hais  ar  tharla  dá  mhnaoi,  dá  chlainn  is  dá 
chairde  gaoil,  gach  duine  riamh  acu.  Ba  chostasach 
an  rud  é  a  bheith  dílis  do  chuspóir  ina  gcás  siúd. 


Den  chlainn  a  bhí  ag  bean  an  Dr.  Emmet  bliain 
i  ndiaidh  bliana  idir  1761  agus  1778  níor  mhair, 
mar  adúramar,  ach  ceathrar  —  an  chéad  leanbh 
Criostóir  Temple,  a  rugadh  i  1  76 1  agus  a  caiUeadh 
i  1  789,  an  ceathrú  leanbh,  Tomás  Addis,  a  rugadh 
i  1764  agus  a  d'éag  i  1827,  an  tríú  leanbh  déag, 
Máire  Anna,  a  rugadh  i  1773  agus  a  fuair  bás  i 
1804,  agus  an  seachtú  leanbh  déag,  Roibeard,  a 
rugadh  i  1778  agus  a  crochadh  i  1803.  Bhí  Eilís 
chomh  ceanúil  sin  ar  a  fear  céile  gur  áitimh  sí  air 
a  ainm  féin,  Roibeard,  a  thabhairt  ar  chúigear  dá 
chlainn  sul  a  bhfuair  sí  duine  acu  a  raibh  d'ádh  air 
gur  mhair  sé  go  haois  fir.  Ainm  é  nach  n-éagfaidh 
go  brách. 

Le   dlí   a    chuaigh    an    mac    ba    shine,    Criostóir 

Temple.  GlaocÍh  chun  an  Bharra  é  i  1781,  agus 
rinneadh  Comhairleoir  Rí  dhe  i  1 787  nuair  nach 
raibh  sé  ach  cúig  bliana  ficheadí,  rud  a  léiríos  cén 
mheabhair  chinn  a  bhí  aige.  Cailleadh  é  an  bhliain 
dá  cionn.  "  Sul  a  dtáinig  sé  go  dtí  an  Barra," 
adúirt  Grattan,  "  bhí  níos  mó  eolais  ar  dhlí  ag 
Temple  Emmet  ná  mar  bhí  ag  aon  duine  de  na 
breithiúin  ar  an  mBinse;  agus  dá  gcuirtí  eisean  ar 
thaobh  amháin  agus  an  Binse  go  léir  ar  an  taobh 
eile,  d'fhéadfaí  é  a  scrúdú  i  gcomórtas  leosan,  agus 
do  bhuafadh  sé  orthu  uilig;  i  ndlí  agus  i  ndiacht  ba 
léannta  é  ná  breitheamh  nó  easpag  ar  bith  sa  tír." 
Scríobh  sé  The  Decree,  dán  fáithchiallach  a  raibh 
dhá  bhéarsa  is  tríocha  ann,  in  onóir  a  dhuine 
mhuinteartha,  an  Marquis  of  Buclcingham,  agus 
rinne  tairngireacht  ann  go  mbeadh  Sasana  i  mbaol 
dá  ndéanadh  sí  moill  maidir  le  cealú  a  dhéanamh 
ar  na  dlithe  peannaideacha  agus  ar  na  hachtanna 
a  bhí  ag  cosc  na  írádála  idir  Éire  agus  "  the  grow- 
ing  western  world,"  Meiriceá. 

Faoin  am  ar  bhásaigh  sé  bhí  a  dheartháir,  Tomás 
Addis,  tosaithe  ar  chliú  a  thuilleamh  mar  dhochtúir. 
Ghnóthaigh  sé  scoláireacht  i  gColáiste  na  Tríonóide 
agus  nuair  a  bhí  an  B.A.  bainte  amach  aige  chuaigh 
sé  go  dtí  lolscoil  Dhún  Éideann,  a  raibh  an-mheas 
ar  an  scoil  leighis  inti.  Fad  a  bhí  sé  ansin  bhí  sé 
ina  uachtarán  ar  chúig  cinn  de  chumainn,  idir 
chumainn  díospóireachta  agus  chumainn  eile,  i 
measc  na  mac  léinn.  Tar  éis  dó  a  chéim  M.D.  a 
fháil    thug    sé    cuairt    ar    mhórán    de    na    príomh- 

scoileanna  leighis  ar  an  mór-roinn  agus  bhí  sé  ar 
a  bhealach  abhaile  go  hÉirinn  nuair  a  chuala  sé  faoi 
bhás  tobann  a  dhearthár  den  bholgaigh.  Bheartaigh 
Tomás  Addis  ansin  ar  áit  na  mbonn  an  doch- 
túireacht  a  chaitheamh  uaidh  agus  leanúint  de  lorg 
a  dhearthár.  Chuaigh  sé  ar  ais  go  dtí  Coláiste  na 
Tríonóide  agus  nuair  a  bhí  an  LL.B.  gnóthaithe 
aige,  anonn  go  Londain  leis  mar  ar  léigh  sé  dlí  faoi 
stiúradh  carad  leis,  Sir  James  Mackintosh,  Glaodh 
chun  Barra  na  hÉireann  i  1  790  é  agus  do  phós  sé 
Sinéad,  iníon  le  Seán  Patten  as  Cluain  Meala,  an 
bhliain  ina  dhiaidh  sin. 

Fuair  sé  cuid  mhór  oibre  le  déanamh  gan  mhoill. 
A  chlisteacht  agus  a  fheabhas  a  bhí  sé  chun 
óráidíochta  a  tharraing  aire  dhaoine  ar  dtús  air  ach 
bhí  fáthanna  eile  ann  le  go  mbeadh  éileamh  chomh 
mór  sin  ar  a  sheirbhísí.  I  I  792  ghabh  sé  le  Coiste 
na  gCatoiliceach  agus  dúirt  Tone  faoi  gurbh  é 
b'fhearr  de  chairde  uile  na  cúise  sin  é.  Chuir  sé 
an  dh'  ar  an  Oirrí  ar  son  Napper  Tandy  i  gcás  inar 
tugadh  dleathacht  phaitinne  an  Oirrí  féin  i  gceist 
ar  an  ábhar  gur  faoi  mhór-shéala  Shasana,  agus 
nach  faoi  shéala  na  hÉireann,  a  tugadh  í.  Ba  scéal 
mór  ag  gach  uile  dhuine  óráid  Thomáis  Addis  ar  an 
ócáid  sin  agus  d'fhoilsigh  Cumann  na  nÉireannach 
Aontaithe  cuntas  iomlán  ar  imeachta  na  cúirte.  An 
chéad  bhliain  eile  bhí  sé  féin,  na  Síorais  agus 
Lionard  Mac  an  Fhailghe,  a  bhí  tosaithe  cheana 
féin  ag  fealladh  ar  a  chomrádaithe,  i  bhfochair  a 
chéile  ag  cosaint  fhear  de  Dhrisceolach  i  gCorcaigh 

faoi  chliúmhilleadh  ceannairceach.  I  I  794  cuireadh 
deireadh  leis  an  gCumann  mar  bhí  agus  i  1 793 
nuair  a  bhí  sé  ar  a  bhonna  arís  mar  eagraíocht 
rúnda  agus  fir  dá  gcúiseamh  mar  gheall  ar  an  móid 
dílseachta  a  thabhairt  d'éirigh  Tomás  Addis  suas, 
lá,  i  mBaile  Átha  Cliath  agus  do  thóg  an  mhóid  é 
féin  os  comhair  na  cúirte  chun  a  thaispeáint  nach 
raibh  aon  aimhreas  air  i  dtaobh  a  dleathachta.  An 
bhliain  chéanna  sin  toghadh  ina  rúnaí  ar  Chumann 
na  nÉireannach  Aontaithe  é.  I  1  797  thug  bratha- 
dóir  Francach  liosta  de  chinnirí  an  Chumainn  don 
Rialtas  in  ord  a  dtábhachta.  Chuir  sé  Tomás  Addis 
Emmet  ar  bharr  an  liosta :  ba  é  an  f ear  ba  dainséaraí 
in  Éirinn  é  ó  thaobh  díograise,  iompair,  cumais 
chainte  agus  ábaltachta.  Bhí  sin  cruinn  go  leor  agus 
inchreidte  ag  an  Rialtas,  ach  dúirt  an  brathadóir  ina 
cheann  sin  gur  mheas  sé  gurbh  é  Emmet  "  an  fear 
is  fuiltí  ar  domhan."  Ní  raibh  ansin  ach  dearg- 
sheafóid,  más  ceadaithe  dhom  cleasfhocal  a  úsáid, 
ach  in  éineacht  le  focail  eile  an  bhrathadóra  tais- 
peánann  sé  cén  tionchar  d'fhéadfadh  a  bheith  ag  a 
leithéid  sin  de  dhuine  ar  dheartháir  óg. 

Bhí  Roibeard  óg,  do  réir  chosúlachta,  gach  uile 
phioc  chomh  héirimiúil  lena  dheartháireacha  ach 
cuireadh  críoch  thobann  lena  chúrsa  iolscoile  sul  a 
bhfuair  sé  aon  ghradam  mór.  Chuaigh  sé  agus  gan 
ann  ach  leanbh  go  dtí  Oswald's  School,  i  Dopping's 
Court,  láimh  le  Golden  Lane,  scoil  a  raibh  cáil 
uirthi  i  leith  na  matamaitice.  Bhí  sé  ina  dhiaidh  sin 
ar  scoil  Samuel  Whyte  i  Sráid  Grafton  agus  faoi 

chúram  an  Urr.  Lewis  i  Sráid  Camden.  Bhí  intinn 
fhiosrach  aige,  an  sórt  intinne  a  gceapfaí  mórán  di 
an  lá  atá  inniu  ann.  Amach  anseo  bheadh  sé  ag 
plé  le  roicéid  ar  Thrá  Mhuirfean  nó  ag  déanamh  píce 
a  bhféadfaí  é  a  dhúbailt  agus  é  a  chur  i  bhfolach 
faoi  chóta  mór.  Ach  fiú  i  rith  laethanta  seo  a  óige 
bhíodh  sé  ag  gabháil  don  fhiosrúchán  i  dtigh  a  athar, 
agus  cuid  den  ábhar  ar  bhain  sé  leis  sáthach 
contúirteach.  Uaireanta  chuidíodh  Seán  Patten, 
deartháir  mná  Thomáis  Addis,  leis  chun  tástála 
ceimiciúla  a  dhéanamh. 

Oíche  amháin  díobh  seo  tar  éis  do  Sheán  dul  a 
chodladh  d'fhan  Roibeard  ina  shuí  ag  féachaint  le 
fadhb  an-chasta  Ailgéabair  a  ^  f huascailt.  Bhí  sé 
chomh  sáite  sin  sna  smaointe  nár  thug  sé  faoi  deara 
go  raibh  sé  ag  cogaint  a  chuid  iongan,  drochnós  a 
bhí  riamh  aige,  ach  i  gceann  tamaillín  bhuail  pianta 
uafásacha  é  in  íochtar  a  ghoile.  I  ngan  fhios  dó  féin 
bhí  sé  tar  éis  nimh  a  shlogadh,  cuid  den  tsuibliméid 
chreimneach  a  bhí  dá  láimhseáil  aige  níos  luaithe 
san  oíche.  Bíodh  is  go  raibh  a  fhios  aige  céard  a 
bhí  ag  cur  as  dó,  agus  an  chontúirt  ina  raibh  sé, 
níor  dhúisigh  sé  a  athair,  a  bhí  ina  dhochtúir  ar 
ndóigh,  ach  seo  leis  go  dtí  an  leabharlann  agus  do 
thóg  anuas  imleabhar  de  EncvclopcBdia  a  bhí  ann. 
D'aimsigh  sé  an  t-alt  faoi  **  nimheanna  '  agus  do 
léigh  ann  go  raibh  cailc  ina  leigheas  ar  nimh  a 
gheofaí  ó  shuibliméid  chreimneach.  Chuimhnigh 
sé  ansin  go  raibh  Seán  Patten  ag  obair  le  cailc  tamall 
beag  roimhe  sin  amuigh  i  dtigh  an  chóiste;  chuaigh 

sé  amach,  do  bhris  isteach  doras  tí  an  chóiste,  do 
fuair  an  chailc,  chaith  í,  agus  do  chuaigh  ansin  ar 
ais  go  dtí  a  chuid  Ailgéabair.  Maidin  lá  arna 
mháireach  nuair  a  tháinig  sé  anuas  chun  a  bhric- 
feasta  d'fhéach  sé  **  chomh  beag  agus  chomh  buí 
le  horáiste."  D'admhaigh  sé  gur  lean  na  pianta  dhó 
i  gcaitheamh  na  hoíche  ach  níor  staon  sé  den  fhadhb 
Ailgéabair  gur  réitigh  sé  í. 


Dá  dhochreidte  é,  is  í  an  fhírinne  í  nach  bhfuil  a 
thuilleadh  eolais  againn  i  dtaobh  na  tréimhse  sul  a 
ndeachaigh  Roibeard  chuig  Coláiste  na  Tríonóide. 
Go  deimhin,  tá  bearnaí  sa  gcuid  eile  dá  shaol  gearr, 
cé  is  moite  den  bhliain  deiridh  ar  fad,  bearnaí  a 
chaithfimid  a  líonadh  de  thoradh  samhlaíochta,  cuid 
mhaith.  Tig  linn,  cuir  i  gcás,  an  líon  tí  sona  sin  ar 
dhíobh  é  a  shamhlú  dá  dtabhairt  féin  suas,  diaidh 
ar  ndiaidh,  don  ullmhúchán  i  gcóir  an  éirí 
amach.  Ní  raibh  d'ábhar  cainte  acu  ach  é.  Bheadh 
taoisigh  na  gluaiseachta  ag  triall  is  ag  tarraingt  ar 
an  tigh  ar  Fhaiche  Stiofáin  domhnach  is  dálach. 
Bheadh  póih'ní  agus  spíodóirí  an  Chaisleáin  ag  faire 
air.  Agus  ní  miste  dhúinn  talamh  slán  a  dhéanamh 
de  go  raibh  Roibeard  féin,  in  ainneoin  a  óige  agus  a 
uireasa  cleachtaidh  ar  an  saol,  istigh  i  lár  na  bruide, 
ag  caint  is  ag  argóint  le  daoine,  ag  imeaght  anseo 
is  ansiúd  ar  theachtaireachta,  agus  ag  tabhairt  gach 
saghas   mionchabhrach   d'fhéadfadh   sé.      Ba  aspal 

21 


lándíograiseach  don  réabhlóid  é.  Agus  sin  é  go 
díreach  an  pictiúir  de  a  tharraingíos  Tomás  Ó 
Mórdha,  an  file,  dhúinn  ina  chuimhní  cinn. 

Bhí  Emmet  dhá  bhliain  níos  sine  ná  Tomás  Ó 
Mórdha.  Bhíodar  ag  an  réamhscoil  chéanna, 
Whyte's,  ach  is  cosúil  nár  casadh  ar  a  chéile  iad 
go  ndeachaigh  Tomás  go  dtí  Coláiste  na  Tríonóide 
i  1795.  Ní  fhéadfá  a  rá  gur  chomharsain  bhéil 
dorais  an  bheirt  fhear  óg  ach  ní  raibh  idir  a  dhá 
dteach  ach  fad  Sráide  Eabhrac  agus  leath  de  Shráid 
Áinséir.  Ar  bhealach  eile  bhí  fad  agus  leithead  an 
domhain  eatarthu.  Duine  uasal  ab  ea  Emmet  a  dtug 
a  chreideamh  Protastúnach  cead  isteach  dó  áit  ar 
bith  ba  mhian  leis  dul.  Ní  raibh  in  Tomás  Ó  Mórdha 
ach  mac  grósaera  in  ainneoin  a  chlisteachta  agus  a 
chultúra  agus,  thairis  sin,  ba  Chatoiliceach  é  agus 
bhí  laincisí  troma  fós  ar  Chatoilicigh  in  Éirinn. 

Bhí  na  séipéil  oscailte  arís  faoi  seo  agus  an 
tAifreann  dá  rá  iontu.  Bhí  gasra  de  na  Cair- 
meilítigh  dí-bhrógacha  timpeall  an  choirnéil  ó 
Mhuintir  Mhórdha  i  Sráid  Stiofáin  agus  an  tlosánach 
a  dtéadh  Tomás  chun  faoistine  chuige,  an  tAthair 
Seosamh  Ó  hAUmhuráin,  i  Sráid  Townsend.  (Bhí 
Baile  Átha  Cliath  méadaithe  chomh  mór  sin  nár 
"  town's  end  "  an  tsráid  sin  ní  ba  mhó).  D'fhéad- 
fadh  Catoilicigh  dul  feasta  chuig  Coláiste  na 
Tríonóide  ach  bhí  an-chuid  gairm  dúnta  fós  rompu 
agus,  ar  ndóigh,  bhíodar  gan  vóta  agus  gan 
ionadaíocht  Pharlaiminte  go  fóill.  I  gColáiste  na 
Tríonóide   féin   bhíodar   gearrtha  amach  ó   scoláir- 

eachta  agus  ó  gach  onóir  a  ndeachaigh  post  agus 
airgead  leis,  sa  gcaoi  go  raibh  ceist  ar  mhuintir 
Mhórdha  tráth  an  n-iontrálfaidís  a  maicín  ann  mar 
Phrotastúnach.  Chuireadar  an  cathú  uathu  ach 
léiríonn  an  scéal  an  chaoi  ar  luigh  an  saol  ar 
Chatoilicigh  den  mheán-aicme  ar  mhian  leo  dul 
chun  cinn  sa  saol.  Míníonn  cor  na  gCatoiliceach  a 
lán  den  chladharthacht,  den  teanga  liom  leat  agus 
den  scáfaireacht  is  léir  in  imeachta  Catoiliceach  na 
linne  sin.  Bhí  na  Protastúnaigh  ar  a  mhalairt  de 
chaoi.  Ní  raibh  faitíos  ar  athair  Roibeaird  Emmet, 
cuir  i  gcás,  a  bheith  béal-oscailte,  dána  i  gcúrsaí 
poiblí. 

Bhí  luí  ag  Roibeard  Emmet  le  matamaitic  agus 
ag  Tomás  Ó  Mórdha  le  litríocht  is  na  clasaicí  agus 
fuair  an  bheirt  ógánach  teagasc  maith  sna  hábhair 
sin  ag  Whyte's.  Ba  í  an  scoil  ba  mhó  cáil  sa 
gcathair  í  le  tríocha  bliain:  chomh  fada  siar  le  I  758 
dúradh  faoi  scoláire  ann  darbh  ainm  Richard 
Brinsley  Sheridan  gurb  é  rud  a  bhí  ann  "  a  most 
incorrigible  dunce."  Níor  leasc  le  Whyte  an 
dearmad  a  rinne  sé  ar  an  ócáid  sin  a  admháil: 
mhúin  sé  dhó,  adúirt  sé,  gan  breith  thobann  a 
thabhairt  ar  pháiste  ar  bith  dá  mhí-dhealraithí. 
Faoin  am  a  raibh  an  bheirt  ógánach  a  bhfuil  spéis 
againne  iontu  réidh  le  dhul  chuig  an  lolscoil  bhí 
greim  ag  spioraid  náisiúnta  na  huaire  orthu.  Tig 
linn  Tomás  Ó  Mórdha  a  fheiceáil  ag  craitheadh  a 
chiarsúra  go  fiáin  ó  fhuinneoig  i  dtigh  a  athar  i 
Sráid    Áinséir    le    linn    Grattan    agus    an    Tiarna 

Éamonn  Mac  Cearailt  a  bheith  ag  dul  thart  tar  éis 
a  dtofa  i  dtoghchán  Parlaiminte,  agus  ag  lasadh  le 
mórtas  nuair  a  chonaic  Grattan  é  agus  gur  umhlaigh 
chuige.  Uair  eile  chímid  é  ina  shuí  ar  ghlúin  Napper 
Tandy  i  dtigh  dhuine  de  chairde  a  athar,  ag  éisteacht 
leis  na  sláintí  iontacha  a  bhí  dá  n-ól.  Níor  dhearmad 
sé  go  deo  ceann  acu  —  "  Go  séide  an  ghaoth  ón 
bhFrainc  an  duilliúr  glas  amach  ar  dhair  na 
hÉireann."  Rosc  catha  é  sin  a  thaispeáin  cén  treo 
a  raibh  náisiúnaithe  na  hÉireann  ag  féachaint. 

Nuair  a  shroich  Tomás  Coláiste  na  Tríonóide  bhí 
ainm  Roibeaird  Emmet  ar  fud  an  bhaill  roimhe  mar 
scoláire,  go  háithrid  san  eolaíocht.  Ní  facthas  a 
leithéid  de  mhac  léinn  leis  na  cianta.  Bhí  sé  chomh 
maith  sin  nár  leor  leis  na  scrúdaitheoirí  an  gnáth- 
Valde  bene;  thugadar  0  quam  bene!  dhó  féin  ar 
leithligh.  Bhí  aitheantas  ar  leith  freisin  faighte  aige 
ann  mar  náisiúnaí.  Bhí  caint  mhór  ar  a  chumas 
óráidíochta  agus  ar  dhánaíocht  a  ráiteas  polaitíochta. 
Jna  cheann  sin  bhí  moladh  ar  a  iompar  agus  ar  a 
shuáilce.  Ní  hionadh  ar  bith  mar  sin  go  dtáinig  Ó 
Mórdha  agus  a  lán  eile  faoina  anáil  agus  gur 
bhailíodar  isteach  sa  gcumann  díospóireachta,  nó 
áit  ar  bith  eile  a  mbíodh  sé,  ag  éisteacht  leis  ag  plé 
ceisteanna  ar  nós  **  Cé  acu  is  mó  a  chuirfeadh  an 
eolaíocht  agus  an  litríocht  chun  cinn  córas  na 
n-uaisle  nó  córas  an  daonfhlaithis?  "  nó  **An  bhfuil 
sé  ceangailte  ar  shaighdiúir  ar  gach  uile  ócáid 
freagairt  d'orduithe  a  oifigigh  cheannais?  "  Nuair 
a  bhí  an  file  af^^  c\\r  a  chuimhní  cinn  le  chéile  timpeall 

(Teach  an  Dr,  Emmei,  le  tiais  Choláiste  na  Máir 


dathad  bliain  ina  dhiaidh  sin  bhí  caint  éachtach 
Emmet  mar  cheol  fós  ina  chluasa.  Ar  thaobh  an 
daonflaithis  a  bhí  Emmet,  ar  ndóigh,  agus  tar  éis 
dó  gearr-chuntas  a  thabhairt  ar  na  poblachta  móra 
a  bhí  ann  anallód  agus  ar  a  ndearnadar  i  leith 
na  litríochta  agus  na  n-ealaíon,  labhair  sé  faoi 
shampla  phobiacht  óg  na  Fraince.  Thagair  sé  don 
scéal  a  hinstear  faoi  Chéasar  agus  cé  mar  chuaigh 
sé  trasna  na  habhann  agus  gan  dá  iompar  aige  ach 
a  chlaidheamh  agus  a  Commentarii,  agus  rinne  sé 
parabal  de.  "Is  amhlaidh  don  Fhrainc  an  lá  atá  inniu 
ann.  Sin  í  í  ag  snámh  trí  mhuir  fhola,  ach  bíodh 
go  bhfuil  claidheamh  i  láimh  iéi  cliun  a  naimhde 
a  chioí,  leis  an  iáimh  eiie  ardaíonn  sí  an  litríocht 
agus  coinníonn  gan  mhairg  í  os  cionn  an  rabharta 
fhola."  Sa  díospóireacht  eile  dhearbhaigh  Emmet 
gurbh  ísiiú  ar  an  nádúr  daonna  é  dá  ndéanadh 
saighdiúir  do  réir  orduithe  a  oifigigh  cheannais  i 
gcónaí,  agus  dhathaigh  sé  pictiúir  de  shaighdiúir  a 
bhí  tar  éis  éagóir  a  dhéanamh  ar  an  gcaoi  sin  ag 
dui  i  láthair  a  Chruthaitheora  tar  éis  a  bháis,  an 
ciaidheamh  fós  ina  láimh  agus  **  Ó  a  Dhia  mhóir, 
ní  fios  dom  cén  fáth  a  ndearnas  é  seo  "  uaidh  de 
ghuth  lán  de  thruaimhéil.  Ba  chuimhin  le  hÓ 
Mórdha  óráid  eiie  ina  ndúirt  Emmet  **  Nuair  a 
fhéachas  pobal  atá  ag  dui  go  mear  chun  sibhialtachta 
agus  ag  fáii  eolais  ar  a  gcearta,  nuair  a  fhéachas  sé 
siar  agus  go  dtugann  faoi  deara  chomh  fada  taobh 
thiar  de  atá  a  rialtas  titthe,  céard  ba  cheart  dó  a 
dhéanamh  ina  leithéid  de  chás?      Céard  eiie,   ach 

an  rialtas  a  tharraingt  ar  aghaidh  chomh  fada  leis 
an  bpobal?  "  Caint  shuaitheantasach,  ar  mh'anam, 
ag  ógánach  nach  raibh  thar  seacht  mbliana  déag. 

D'fhoghlaim  Emmet  agus  Ó  Mórdha  araon  cuid 
mhaith  ó  cheol  dúchasach  na  hÉireann  agus  ba  é 
Éamonn  Hudson,  fear  óg  dathúil,  mac  fiaclóra, 
timpeall  sé  bliana  níos  sine  ná  Emmet  a  chuir  in 
aithne  dhóibh  é.  Ba  duine  é  seo  a  raibh  suim 
neamhchoitianta  aige  sna  healaíona  uaisle  agus  grá 
buan  daingean  aige  don  cheol  Gaelach.  Bhailigh 
sé  féin  mórán  de  na  foinn  agus  do  sheinneadh  sé 
go  feille-mhaith  iad  ar  an  bhfliúit.  **  Dia  go  deo 
leis  na  laethanta  fada  a  chaitheas  téte-á-téte  le 
hÉamonn,"  arsa  Tomás  Ó  Mórdha,  "  is  uaidh  a 
fuaireas  mórán  den  eolas  atá  agam  ar  ár  gceol  féin, 
an  tsuim  ar  leith  atá  agam  ann,  fhad  a  bhíos  ag 
éisteacht  leis  ag  casadh  na  bport  binn  agus  ag  ríomh 
cruacháis  na  hÉireann." 

Cruachás  na  hÉireann  agus  conas  é  a  fhuascailt, 
ba  é  tús  agus  deireadh  gach  uile  chomhrá  é.  Sin  é 
a  bhí  in  uachtar  a  n-aigne  go  léir.  Chualamar  uilig 
go  minic  cé  mar  bhí  Emmet  agus  Ó  Mórdha  lá 
amháin  ina  suí  le  chéile  ag  an  bpiano  agus  Tomás 
ag  seinnm  ó  chnuasach  nua  Bhunting  nuair  a 
tháinigeadar  ar  an  bhfonn  bríomhar  ar  cheap  Tomás 
na  focail  "Let  Erin  remember  the  days  of  old "  dó. 
Corraíodh  Emmet  go  smior  agus  deirtear  go  ndúirt 
sé:  "Fairíor  gan  mé  i  gceannas  fiche  míle  fear  ag 
máirseáil  leis  an  bhfonn  sin."  Gach  uile  am  dá  léim 
na  focail  sin  i  gcuimhní  cinn  Uí  Mhórdha  fiafraim 

díom  féin  ar  labhair  Emmet  riamh  iad,  tá  siad 
chomh  rómánsúil  sin.  Ach  cuimhním  ansin  gur  ré 
rómánsúil  í  agus  go  bhfuilimid  ag  plé  le  fir  óga 
aigeantacha,  a  bhí  go  mór  i  ngrá  lena  dtír  féin  agus 
a  bhí  faoi  anáil  na  gcumhachta  móra  a  bhí  ag 
saoradh  na  cruinne,  dar  leo. 

Is  mó  m'aimhreas  ar  Ó  Mórdha  mar  gheall  ar  an 
gcaoi  a  n-insíonn  sé  an  scéal.  Is  léir  domsa  ar  aon 
chuma  gurbh  iad  na  focail  mháirseála  a  bhí  Ó 
Mórdha  tar  éis  a  chumadh  leis  an  sean-fhonn  a 
spreag  Emmet,  agus  gur  faoi  thionchar  na 
gluaiseachta  réabhlóidí  a  rabhdar  beirt  ceangailte 
léi,  agus  mar  thaca  dhi,  a  chum  sé  iad.  Ar  ball, 
nuair  a  bhí  an  ghluaiseacht  spíonta  agus  Emmet 
marbh  agus  Ó  Mórdha  ina  fhile  céimiúil  foilsíodh 
"Let  Erin  remember  "  agus  dánta  eile  dá  shaghas 
ach  ceileadh  a  bhfíorbhrí.  Ní  ag  lochtú  Uí  Mórdha 
atá  mé.  Chuaigh  sé  chomh  fada  is  ligfeadh  a 
mhisneach  dhó  i  gcúrsaí  deacra  an  ama  agus  an 
méid  adúirt  sé  mar  mholadh  ar  na  foinn  agus  mar 
mhíniú  ar  na  focail  a  chuir  sé  leo  thuig  na  daoine, 
na  gnáth-dhaoine,  é,  i  gcaoi  go  ndearnadh  fíor- 
amhráin  náisiúnta  díobh  agus  gur  ceoladh  iad  riamh 
ó  shoin  le  spioraid  na  tíre  a  chothú  agus  a  bhuanú. 

Ní  hé  an  mianach  céanna  a  bhí  in  Ó  Mórdha  a  bhí 
in  Emmet  agus,  faoi  mar  d'fhéach  mé  le  cur  in  iúl 
cheana,  tháinig  sin  de  thoradh  na  ndifríochta 
gradaim  agus  creidimh  a  bhí  idir  a  dhá  mbunadh. 
Ar  feadh  tamaillín  ba  dhóigh  leat,  amhail  mar 
thuigfeá   as   sampla   sin   an   amhráin,    gurbh   é   an 

duine  ab  óige,  Ó  Mórdha,  a  bhí  ag  treorú  an  duine 
eile.  Scríobh  sé  litir  i  I  797  chun  The  Press — b'é  seo 
an  páipéar  d'fhoilsigh  Art  Ó  Conchubhair,  Tomás 
Addis  Emmet  agus  taoisigh  eile  Chumainn  na 
nÉireannach  Aontaithe  le  meon  an  phobail  a  thiontó 
i  leith  an  éirí  amach  a  bhí  dá  bheartú  acu  —  litir 
"chun  mac  léinn  Choláiste  na  Tríonóide"  **written," 
faoi  mar  dúirt  sé  féin,  "  in  a  turgid,  Johnsonian 
sort  of  style,  but  seasoned  with  plenty  of  the  then 
favourite  condiment,  treason.  "  Ar  éigin  a  bhí  súil 
aige  go  bhfoilseofaí  í  ach  do  foilsíodh  agus  do  mhol 
a  athair  is  a  mháthair  go  spéir  í  gur  chualadar  gurbh 
é  a  dTomáisín  féin  a  scríobh  í.  Bhí  a  mhalairt  de 
phort  ansin  acu.  Bhí  an  chaint  faoi  shaoirse  maith 
go  leor:  bhí  a  fhios  ag  Dia  nach  raibh  aon  rud  is 
mó  a  rabhdar  ag  tnúth  leis  ná  deireadh  le  rialtas 
Shasana  in  Éirinn,  ach  chaithfeadh  a  leithéidí  sin, 
siopadóirí  Catoiliceacha  mar  iad,  fanacht  laistigh 
den  dlí.  Thug  Tomás  a  gheallúint  sholmanta  dhóibh 
nach  mbeadh  sé  chomh  mídhiscréideach  arís  go 
scríobhfadh  sé  aiste  eile  dá  cineál. 

Chuidigh  an  litir  chun  na  húdaráis  a  thabhairt 
anuas  ar  Éireannaigh  Aontaithe  Choláiste  na 
Tríonóide.  Chomh  luath  le  1 795  chuir  an  Bord 
foláireamh  amach  dá  chosc  ar  mhic  léinn  bheith  i 
láthair  ag  aon  chruinniú  polaitíochta  agus  i  mí  lúil 
na  bliana  dá  cionn  cáineadh  cuid  acu  go  poiblí 
mar  gheall  ar  an  riail  a  bhriseadh.  I  mí  Feabhra, 
1  798,  fógraíodh  go  dtiúrfaí  dileagra  don  Oirrí,  an 
Tiarna    Camden,    ar    fhágáil    na    tíre    dhó,    agus 

hordaíodh  do  na  Fellows  agus  Scholars  go  huile 
bheith  sa  gCaisleán  chuige  sin  lá  áirithe.  D'admhaigh 
beirt  Scholars  ar  an  toirt  gurbh  Éireannaigh 
Aontaithe  iad  agus  dhiúltaigh  duine  acu  dul  go 
dtí  an  Caisleán.    Díbríodh  iad  araon  as  an  gColáiste. 

Níos  deireannaí  fós  sa  mbliain  sin  bheartaigh  an 
Rialtas  Cuairt  Oifigiúil  a  dhéanamh  ar  an  gColáiste 
d'fhonn  teacht  ar  an  dream  laistigh  a  bhí  ag 
dlúthú  leis  an  éirí  amach  ab  eol  dóibh  a  bheith  dá 
ullmhú.  Mhair  an  Chuairt  trí  lá  agus  faoi  mar 
d'admhaigh  Oráisteach,  Lt.-Col.  WiUiam  Blaclcer, 
a  bhí  ina  mhac  léinn  san  am,  '*the  process  smacked 
a  little  of  the  inquisitorial."  Ba  iad  na  Cuairteoirí 
Tiarna  an  Chláir,  ruifíneach  ar  deacair  a  rá  cé  acu 
é  féin  nó  Cromal  is  mó  dímheas  - —  chaith  duine 
éigin  cat  marbh  ar  a  chomhra  nuair  a  bhí  sé  dá 
thabhairt  chuig  an  reilig  —  agus  an  Dr.  Ó 
Duibhgeannáin,  a  bhí  ann  in  áit  Ard-Easpaig 
Phrotastúnaigh  Bhaile  Atha  Cliath.  Sa  seomra 
bídh  a  tionóladh  an  Chuairt.  Shuigh  na  Cuairteoirí, 
maraon  leis  an  bProvost  agus  an  fhoireann  shin- 
searach,  ar  an  ardán  ag  ceann  an  tseomra;  laistíos 
díobh  do  bhí  an  fhoireann  shóisearach,  agus  las- 
muigh  de  ráiUe  láidir  iarainn  do  bhí  na  mic  léinn  — 
**  the  ignoble  vulgus."  Bhí  an  seomra  polcaithe 
go  doras,  mar  an  té  nach  dtáinig  bhí  díbirt  as  an 
Jolscoil  i  ndán  dó. 

Do  réir  Blacker  ba  ar  Scholar  darbh  ainm  Seán 
Mac  Aogáin,  mac  le  drugadóir  i  mBaile  Atha  Cliath, 
is    túisce   glaodh.      Cuireadh    faoi   mhionn    é   agus 

d'admheigh  sé  gur  chomhalta  é  de  Chumann  na 
nÉireannach  Aontaithe  sa  gColáiste,  d'innis  sé 
cathain  a  tionóltaí  na  cruinnithe  agus  do  thug 
ainmneacha  na  gcomhaltaí  eile.  "  He  was  a  low 
vulgar  wretch,"  dar  le  Blaclcer,  "...  and  probably 
a  Papist  but  he  showed  them  up  completely."  (Ar 
mhaithe  leis  an  bhfíriniie  ba  cheart  dom  a  rá  anseo 
go  raibh  timpeall  an  oiread  céanna  Protastúnach 
agus  Catoiliceach  i  measc  Éireannach  Aontaithe 
Bhaile  Atha  Cliath  roimh  éirí  amach  Nócha  a  hOcht, 
agus  bheadh  bunáite  na  gcomhaltaí  lolscoile  ina 
bProtastúnaigh) .  lad  sin  ar  innis  Mac  Aogáin 
orthu  agus  éinne  eile  a  bhí  faoi  aimhreas  glaodh 
orthu  do  réir  duine  is  duine.  Tháinig  cuid  acu  do 
láthair,  do  dhiúltaigh  an  mhóid  a  ghlacadh  agus  do 
díbríodh  iad.  Frítheadh  amach  i  gcaitheamh  na 
Cuarta  go  raibh  ceithre  bhrainse  de  na  hÉireannaigh 
Aontaithe  sa  gColáiste,  agus  go  raibh  Roibeard 
Emmet  ina  rúnaí  ar  cheann  acu. 

Do  nocht  Emmet  agus  Ó  Mórdha  a  mianach 
pearsanta  agus  m^n  a  muintire  sa'gcaoi  ar  iompair 
siad  iad  féin  le  linn  na  Cuarta  Oifigiúla  sin.  Ní 
dheachaigh  Emmet  ina  gaobhar.  Do  lig  sé  d'údaráis 
an  Choláiste  a  ainm  a  bhaint  de  na  leabhra.  Níor 
loic  sé  fiú  nuair  a  scríobh  an  Seansailéir  chuig 
lolscoileanna  Shasana  agus  Alban  ag  fógairt  orthu 
gan  na  mic  léinn  a  daoradh  a  ligean  isteach  iontu. 
B'ionann  sin  agus  a  rá  nach  bhféadfadh  sé  dul  le 
gairm  ná  cead  a  bheith  aige  gairm  a  chleachtadh  sna 
hoileáin  seo.    Ba  chuma  leis.    Ba  í  sin  an  éiric  a  bhí 

le  n-íoc  aige  as  a  chuid  prionsabal.  Bheadh  lá  eile 
aige,  ar  pháirc  eile  chatha.  Agus  i  ndéanamh  an 
ghnímh  sin  bhí  toiliú  a  athar  aige. 

Is  léir  agus  is  ró-léir  gur  chuir  an  Chuairt  Tomás 
bocht  Ó  Mórdha  i  sáinn.  Pléadh  an  scéal  go  minic 
sa  mbaile  —  céard  d'fhéadfaí  a  dhéanamh  a 
choinneodh  Tomás  sa  gColáiste  gan  iallach  a  chur 
air  scéitheadh  ar  éinne?  Le  ceart  a  thabhairt  don 
fhile  óg  chruthaigh  sé  go  maith.  Tá  a  insint  féin 
againn  ar  ar  tharla. 

B'shin  é  romham  Fitzgibbon,  fear  nár  luadh  a 
ainm.  .  .  .  Síneadh  an  leabhar  chugam.  '  Tá  fáth 
agam,  a  thiarna,'  adeirim  de  ghlór  soiléir  teann, 
*  le  gan  an  mionn  a  thógáil.'  *  Cén  fáth  é?  ' 
adeir  sé  go  dúr.  *  Níl  aon  fhaitíos  orm,  a  thiarna, 
go  ndéanfaidh  rud  ar  bith  adéarfainn  dochar  dom 
féin,  ach  b'fhéidir  go  ndéanfadh  sé  ceataí  do 
dhaoine  eile;  agus  caithfidh  mé  a  rá  gur  fuath 
liom  an  duine  a  bhféadfaí  é  a  mhealladh  ar 
bhealach  ar  bith  lena  chompánaigh  a  chur  i 
mbaol.'  Buille  ab  ea  é  sin  a  díríodh  ar  rudaí  a 
tharla  an  lá  roimhe  sin  agus,  do  réir  mar  a  fuair 
mé  amach  ina  dhiaidh  sin,  tuigeadh  amhlaidh  é. 
'  Cén  aois  thú,  a  dhuine?  '  D'innis  mé  m'aois 
dó  —  idir  a  seacht  déag  agus  a  hocht  déag  gidh, 
dá  ndéarfainn  é,  nár  bhreathnaigh  mé  níos  mó 
ná  a  ceathair  déag  nó  a  chúig  déag.  D'iontaigh 
sé  ansin  chuig  Ó  Duibhgeannáin,  agus  do  labhair 
cupla  focal  leis  os  íseal.  *  Ní  thig  linn,'  ar  seisean 
ag  féachaint  orm,  '  ní  thig  linn  ligean  do  dhuine 
ar  bith  fanacht  san  lolscoil  seo  a  dhiúltódh  an 
mionn  seo  a  thógáil.'  *  Tógfaidh  mé  an  mionn 
mar  sin,  a  thiarna,'  adeirimse,   *  ach  coinním  an 

ceart  agam  diúltú  ceisteanna  ar  bith  den  chineál 
a  luaigh  mé  cheana  a  fhreagairt.*  '  Nílimid  inár 
suí  anseo  le  hargóint  a  dhéanamh  leatsa,'  ar 
seisean  go  searbh,  agus  iar  sin  do  thógas  an 
mionn  agus  bhuail  fúm  ar  chathaoir  an  fhinné. 

Níor  cuireadh  aon  cheisteanna  chuig  Ó  Mórdha 
nár  fhéad  sé  a  fhreagairt.  Níor  chomhalta  d'aon 
cheann  de  na  cumainn  a  bhí  faoi  mhímheas  é,  ní 
raibh  a  fhios  aige  céard  a  bhíodh  ar  bun  iontu, 
níor  airigh  sé  aon  ní  i  dtaobh  airm  ná  armlón  a 
cheannach,  agus  "  Oh,  no,  my  lord,  "  ar  seisean, 
nuair  a  tháinig  an  cheist  dheiridh,  "  Did  you  ever 
hear  of  a  proposition  made  in  one  of  these  societies 
with  respect  to  the  expediency  of  assassination?  " 

Ní  thugann  sé  cuntas  ar  an  bhfáilte  a  fearadh 
roimhe  sa  moaile  an  tráthnóna  sin.  Bhí  coinne  ag 
a  mhuintir  go  léir  lena  mhalairt  ar  fad  de  dheireadh 
ar  an  scrúdúchán.  Ní  raibh  tórainn  leis  an  ngliondar 
a  bhí  orthu  nuair  d'airíodar  go  raibh  Tomás  tar  éis 
na  cosa  a  thabhairt  slán  leis.  Tá  bearna  ansin  i 
gcuimhní  cinn  an  fhile.  Tagrann  an  chéad  aV  eile 
do  bhabhta  tinnis  a  bhí  air  agus  míníonn  sé  gur 
lena  linn  a  tharla  "  the  long  and  awfully  expected 
explosion  of  the  United  Irish  conspiracy." 

Is  maith  is  cuimhin  liom,  adeir  sé,  an  oíche 
a  raibh  na  méirligh  le  Baile  Átha  Cliath  a 
ionsaí,  an  t-uamhan  a  ghlac  muintir  na  cathrach 
nuair  a  mhúch  na  lampaí,  ceann  i  ndiaidh  cinn, 
i  dtrátha  an  mheán  oíche.  Bhí  na  húdaráis  tar 
éis  eolas  a  fháil  i  gcaitheamh  an  lae  ar  an  gcuid 
seo  den  phleam,  pleain  nach  foláir  nó  bhí  lastóirí 

na  lampaí  páirteach  inti;  agus  áo  chonaiceas 
óm  fhuinneoig  doscán  beag  jeomen  ag  tionlacan 
lastóra  lampaí  trí  na  sráideanna  ag  féachaint 
chuige  go  ndearna  sé  a  dhualgas  mar  ba  chóir 
ag  tarraingt  ar  an  meán  oíche.  Ina  ainneoin  sin.  .  . 
mhúch  na  soilse  go  léir. 

Is  beag  bídeach  nár  múchadh  lóchrann  an  fhile 
féin  an  oíche  úd.  Ba  tír  í  Éire  arbh  fhearr  a  bheith 
aisti  ná  inti.  Ghlan  sé  leis  go  Sasana  agus  sa  tír 
sin  bhí  rath  air  agus  cineál  sonais;  tugadh  ómós 
agus  gradam  dó  d'fhág  imníoch  é  nuair  a  chuimh- 
nigh  sé  ar  an  gcor  a  bhí  ar  a  thír  agus  ar  a 
mhuintir  féin.  Níor  dhearmad  sé  riamh  laethe  a 
óige.  Níor  fhéad  sé.  Níor  fhéad  sé  Emmet  a 
dhearmad  ach  go  háirithe.  B'é  an  sár-fhear  aige  é, 
an  tslat  lenar  thomhais  sé  gach  uile  fhear  eile  dar 
casadh  air.  "  Were  I  to  number  indeed,"  ar  seisean, 
**  among  all  I  have  ever  known,  who  appeared  to 
me  to  combine  in  the  greatest  degree  pure  moral 
worth  with  intellectual  power,  I  should,  among  the 
highest  of  the  few,  place  Robert  Emmet." 


Na  blianta  a  raibh  Emmet  i  gCoIáiste  na  Tríonóide 
baineann  siad  le  ceann  de  na  tréimhsí  is  suaithean- 
tasaí  i  stair  na  hÉireann  ar  fad.  B'í  seo  an  iarracht 
dheiridh  a  déanfaí  go  ceann  céad  agus  fiche  bliain 
ar  chumhacht  Shasana  in  Éirinn  a  chloí  le  cabhair 
ón  iasacht.  Chuathas  i  mbun  na  hiarrachta  le 
dícheall.    I  1  795  do  rinneadh  eagraíocht  rúnda  faoi 

mhionn  de  Chumann  na  nÉireannach  Aontaithe 
agus  faoi  I  796  b'eagraíocht  mhíleata  nach  mór  ar 
fad  é.  Baih'odh  idir  300,000  agus  500,000  fear, 
eagraithe  do  réir  chontaethe,  agus  luíodh  isteach 
ar  iad  a  thréineáil  in  iompar  agus  in  úsáid  arm. 
Ceapadh  cornal  do  gach  contae  agus  chuir  an 
Ardchomhairle  an  Tiarna  Éamonn  Mac  Gearailt 
i  gceannas  an  iomláin.  Ba  é  ceann  an  airm 
réabhlóidigh  é. 

Ag  an  am  céanna  bhíothas  ag  iarraidh  cúnaimh 
ar  an  bhFrainc.  B'é  seo  an  chuid  ba  deacra  den 
phleaineáil  go  léir.  Bhí  na  Francaigh  lán-tsásta,  ar 
ndóigh,  míshuaimhneas  a  fheiceáil  in  Éirinn.  Corraíl 
ar  bith  in  aon  pháirt  den  domhan  a  mhéadódh  ar 
dheacrachta  a  namhad  bhíodar  réidh  le  cuidiú  léi. 
Ní  raibh  in  Éirinn,  ámh,  ach  cuid  bheag  amháin  de 
láthair  an  chogaidh  agus  ní  raibh  na  Francaigh  i 
ndon,  nó  níorbh  áil  leo,  ceisteanna  agus  iarratais  na 
nÉireannach  a  fhreagairt  i  gcónaí  chun  a  sástachta. 
Do  rinneadh  moill,  do  cuireadh  toscairí  na  hÉireann 
ó  pholl  go  póirse,  agus  do  hardaíodh  an  tsean-cheist 
—  chífimid  arís  í  le  linn  an  ullmhúcháin  i  gcóir  éirí 
amach  1803  —  an  dtiocfadh  na  Francaigh  mar 
chúntóirí  nó  mar  ionraitheoirí?  Bhí  ceist  seo 
chabhair  na  Fraince  chomh  casta  gur  éirigh 
easaontas  idir  lucht  ceannais  an  Chumainn  dá  barr. 
Bhí  an  Tiarna  Éamonn  Mac  Gearailt,  Art  Ó  Con- 
chubhair,  agus  Henry  Jackson  ullamh  chun  cath 
a  chur  gan  na  Francaigh:  bhí  Tomás  Addis  Emmet, 
Mac  Cormaic  agus  Mac  Cnáimhín   i  bhfábhar  an 

troid  a  chur  siar  go  bhfaighidís  an  cúnamh  a  bhí 
dá  lorg  acu.  Bhí  Mac  Cormaic  chomh  deimhnithe 
go  dtiocfadh  mí-ádh  de  bharr  an  easaontais  sin  gur 
chaith  sé  suas  an  Cumann  ar  fad  agus  do  ghabh 
thar  sáile.  Bhí  Tone  ar  ndóigh  ag  déanamh  a 
dhíchill  i  bPáras.  Chuir  sé  chun  farraige  ó  Bhrest 
i  1  796  i  dteannta  na  bhFrancach  ach  bhíodar  ar  ais 
sa  gcuan  i  gceann  roinnt  laethe,  tinn  tuirseach  go 
leor  ón  drochshíon.  A  thuilleadh  moille  ansin  agus 
a  thuilleadh  míshuaimhnis  sa  mbaile  .  .  .  agus 
caitheadh  an  t-am  go  dtáinig  mí  na  Márta,    1  798. 

idir  dhá  linn  ní  raibh  na  Sasanaigh  díomhaoin. 
Ba  é  dála  an  chait  i  measc  na  gcolúr  acu  é.  Thugadar 
lán-scóp  don  arm  agus  do  na  jeomen  tithe  a  chuar- 
dach  d'airm,  agus  tugadh  fíordhrochíde  ar  mhórán 
daoine. 

An  1  2ú  lá  de  Mhárta  do  gabhadh  Tomás  Addis 
Emmet,  Mac  Cnáimhín,  Jackson  agus  Sweetman. 
Bhí  Mac  Raghnaill,  duine  de  mhór-shlua  bratha- 
dóirí  na  linne  sin,  tar  éis  a  bheith  gníomhach.  D'éag 
Jaclcson  sa  doga  de  nimh  a  thug  sé  dhó  féin; 
coinníodh  an  triúr  eile  i  Newgate  ar  feadh  bliana 
gan  triail  agus  haistríodh  ansin  go  Fort  George  in 
Albain  iad.  Fad  is  bhíodar  i  bpríosún  tharla  an 
t-éirí  amach,  cé  gurbh  olc  an  tráth  é.  Ní  hamháin 
go  raibh  an  chuid  is  mó  d'Ardchomhairle  an 
Chumainn  i  mbraighdeanas  ach  bhí  an  tArd- 
Thaoiseach,  an  Tiarna  Éamonn  Mac  Gearailt,  tar 
éis  bháis  de  bharr  coimheascair  i  dtigh  i  Sráid 
Thomáis,  áit  ar  threoraigh  brathadóir  eile,  Francis 

Magan,  Sirr  agus  a  chuid  póilíní  armtha. 

Ní  raibh  de  rogha  ag  coistí  contae  na  nÉireannach 
Aontaithe  ach  a  gcuid  socruithe  féin  a  dhéanamh 
gan  stiúradh  ó  na  ceannasaithe,  nó  géilleadh  gan 
troid.  Do  rinneadh  sraith  d'eachtraí  áitiúla  de  in 
ionad  éirí  amach  náisiúnta.  Thairis  sin  ní  raibh  na 
Francaigh  ar  fáil.  Ceithre  huaire  an  bhliain  sin  bhí 
Francaigh  ar  thalamh  na  hÉireann  nó  ar  a  cóstaí 
ach  ní  rabhdar  ann  sa  mBealtaine  ná  sa  Meitheamh 
nuair  a  bhí  airm  Éireannacha  ar  pháirc  an  chatha  i 
gCúige  Uladh  agus  i  gCúige  Laighean,  go  háithrid 
i  gContaethe  Loch  gCarman  agus  Chill  Mantáin. 
Shílfeá  go  deimhin  go  raibh  Francaigh  agus 
Éireannaigh  ag  imirt  "Folach  is  Fiach"  lena  chéile. 

D'fhair  Roibeard  go  géar  na  heachtraí  sin  go  léir 
agus  d'ardaigh  nó  d'ísligh  a  mheanma  do  réir  mar 
d'éirigh  leo  nó  mar  chlis  orthu.  Pé  locht  eile  a  bhí 
orthu  rinne  na  Francaigh  neart  gluaiseachta  thart 
faoi  Éirinn  an  bhliain  sin  agus  caithfidh  sé  go  raibh 
ríméad  as  éadan  ar  Roibeard  le  linn  an  achair  a 
raibh  Humbert  agus  a  chompánaigh  maille  le  slua 
de  bhacaigh  stróicthe  ó  Chontae  Mhuigheo  ag 
bualadh  gach  a  dtáinig  rompu  ar  na  bóithre  ó  Chill 
Alaidh  go  Baile  na  Muc.  Bhí  súil  níos  géire  fós 
aige  ar  phríosún  Newgate  mar  ní  raibh  a  fhios  aige 
ó  lá  go  chéile  céard  a  tharlódh  do  Thomás  Addis. 
Pé  cuma  a  bhí  ar  a  athair  ní  f  oláir  nó  bhí  a  mháthair 
go  duairc  dobrónach  agus  tá  mé  cinnte  nár  fhág 
sí  aon  aimhreas  air  faoi  chomh  buartha  agus  bhí 
sí.    Bean  a  chonaic  oiread  sin  dá  clainn  ag  imeacht 


chun  na  cille  ní  fhéadfadh  sí  breathnú  ar  an  mac 
ba  shine  léi  faoi  ghlas,  agus  gan  fhios  aici  céard  a 
cuirfí  ina  leith,  gan  é  a  ghoiUiúint  uirthi  thar  meon. 
Ní  raibh  comhrac  ar  bith  i  mBaile  Átha  Cliath  féin 
i  rith  an  éirí  amach.  D'fhan  an  gnáth-phobal  ciúin, 
ach  níorbh  é  a  fhearacht  sin  ag  lucht  an  údaráis  é. 
Chuadar  sa  tóir  go  cruaidh  ar  dhuine  ar  bith  a  raibh 
aimhreas  air  agus  ba  duine  den  chineái  sin  Roibeard 
Emmet  dá  óige  é.  Bhí  neart  cúnaimh  acu.  Ghabh 
go  leor  de  na  Protastúnaigh  sna  Yeomen.  Sholáth- 
raigh  mic  léinn  Choláiste  na  Tríonóide  a  gcion  féin 
d'ógláigh  leis  na  droichid  agus  na  bóithre  ar  imeall 
na  cathrach  a  ghardáil,  agus  orthu  sin  bhí  roinnt 
de  na  fir  a  bhí  sna  hÉireannaigh  Aontaithe  roimh 
an  gCuairt  Oifigiúil. 

Ach  cá  raibh  Emmet  ar  feadh  an  achair?  Leis  an 
bhfírinne  a  dhéanamh  bheimis  i  muinín  na  tuairi- 
míochta  arís  murach  tagairt  atá  i  litir  a  scríobh 
Robert  Southey,  an  file  Béarla,  i  1 803  ar  chloisteáil 
dó  faoi  bhás  Emmet.  "Ins  an  éirí  amach  deireann- 
ach,"  ar  seisean,  "  tháinig  sé  slán  trí  áit  dhídin  a 
dhéanamh  dó  féin  faoin  seomra  staidéir  i  dtigh  a 
athar.  D'fhan  sé  ina  chónaí  ansin  ar  feadh  sé 
seachtaiiií.  Bhí  bia,  leabhra  agus  solas  aige,  agus 
san  oíche  théadh  sé  anonn  go  dtí  an  Pháirc  [.i. 
Faiche  Stiofáin]  chun  é  féin  a  aclú.  Agus  do  lean 
sé  air  mar  sin  go  bhfuair  sé  deis  ar  éaló.** 

Sílim  gur  chaith  sé  cuid  mhaith  den  tsaoire  sin 
ag  scríobh  agus  ag  tarraingt.  Ag  an  am  seo  cuirtí 
bhéarsaí  i  gcló  dhó  ó  am  go  ham  faoin  ainm  cleite, 

SEALA  A  DHEARAIGH  ROIBEARD  EMMET 
DO  NA  hÉIREANNAIGH  AONTAITHE 


Trebor,  sin  Robert  droim  ar  ais.  Bhí  ceann  acu  — 
**  The  London  Pride  and  Shamroclc  "  —  i  The  Press 
i  nDeireadh  Fómhair,  1797,  "a  piece  displaying  a 
great  deal  of  talent  "  do  réir  an  Mhadánaigh ;  agus 
ceann  eile  —  "  Help  from  Heaven  "  —  i  The  Anti- 
í'nion  i  mí  na  Márta,  1799,  **  a  remarkable  poem  " 
más  fíor  don  údarás  céanna.  Ba  mhaith  liom  breith 
dea-fhile  a  fháil  ar  an  bhfilíocht  sin  agus  ar  na 
ceithre  dánta  eile  d'athchló  an  Dr.  Ó  Madáin;  ní 
thig  liomsa  a  rá  mar  gheall  orthu  ach  nach  ard- 
dhéantús  aon  cheann  acu  gidh  gur  fearr  iad  de 
chuid  mhaith  ná  cumadóireacht  an  Mhadánaigh  féin. 
Ach  ní  mór  le  rá  é  sin.  An  dán  le  hEmmet  is  mó 
a  bhfuil  eolas  air  is  é  "Arbour  HiU  "  é.  Mar  seo  a 
thosaíos  sé: 

No  rising  column  marks  this  spot 

Where  many  a  victim  lies, 

But  oh!  the  blood  vsrhich  here  has  streamed 

To  heaven  for  justice  cries. 
Gidh  nach  eol  dom  go  bhfuair  sé  aon  oiliúint  ar 
leith  inti  is  follas  go  raibh  féith  chun  líníochta  in 
Emmet.  Maireann  roinnt  samplaí  dá  chuid  saothair 
i  gcóipleabhra  ón  am  a  raibh  sé  ar  Choláiste  na 
Tríonóide;  agus  an  uair  a  chuaigh  Tomás  Addis 
ar  Ardchomhairle  na  nÉireannach  Aontaithe  ba  é 
Roibeard  a  tharraing  an  patrún  le  haghaidh  a  shéala 
oifige  dhó  —  bean  ag  seinnm  ar  an  gcláirsigh.  Bhí 
sé  bunaithe  ar  líne  fhilíochta  le  Drennan  inar 
thrácht  sé  ar  Éire  **  striking  her  high  harp  to  the 
ocean's  deep  roar.  "     Saothar  fónta  é  seo  gan  aon 

agó. 

Ba  léas  beag  den  ghreann  agus  den  daonnacht,  le 
hais  an  fhoréigin  agus  an  tsileadh  fola  go  léir,  an 
cluiche  d'imir  Sinéad  bean  Thomáis  Addis  le 
coimeádaithe  Newgate.  Go  gearr  tar  éis  a  fear  a 
dhul  ann  ina  phríosúnach  fuair  sise  cead  cuairt  a 
thabhairt  air.  An  cillín  a  raibh  sé  ann  ní  raibh  sé 
ach  tuairim  is  sé  troigh  chearnach.  D'éirigh  léi 
duine  de  na  coimeádaithe  a  mhealladh  chun  í  a 
fhágáil  ceithre  lá  ann.  Roinn  Tomás  a  bhéilí  léi. 
Nuair  a  tháinig  an  gobharnóir  uirthi  faoi  dheireadh 
d'ordaigh  sé  dhi  glanadh  amach  as  an  áit  láithreach 
bonn  baill.  Dhiúltaigh  sí  dhó.  Bhí  a  haigne  socraithe 
aici,  dúirt  sí,  fanacht  i  bhfochair  a  fir  chéile. 
Ruifíneach  gan  trua  gan  taise  ab  ea  an  gobharnóir 
ach  d'fhág  caint  seo  Shinéid  gan  freagra  é.  D'imigh 
sé  agus  pé  fáth  a  bhí  leis  d'fhág  sé  sa  gcillín  í  ach 
d'ordaigh  sé  do  na  coimeádaithe  bheith  san  airdeall 
uirthi  agus  an  chéad  uair  riamh  d'fhágfadh  sí  an 
príosún  gan  í  a  ligean  ar  ais  ann.  Scaoil  na 
coimeádaithe  an  rún  sin  léi  i  gcaoi  is  gur  fhan  sí 
suas  le  dhá  mhí  dhéag  sa  bpríosún,  agus  ar  an 
ócáid  a  mb'éigean  di  é  a  fhágáil  le  dul  ag  breathnú 
ar  pháiste  léi  a  bhí  tinn  fuair  sí  cúnamh  ó  na 
coimeádaithe  le  dul  amach  is  isteach  i  iár  na  hoíche. 
Tarraingeadh  na  cuirtíní  timpeall  na  Íeapan  agus 
duine  ar  bith  a  tháinig  ag  smúrthaíl  thart  dúradh 
leis  siúi  go  ciúin  mar  go  raibh  tinneas  cinn  ar  bhean 
an    phríosúnaigh.      Achar    gearr    ina    dhiaidh    sin 

haistríodh  Tomás  Addis  go  príosún  Chill  Maigh- 
neann.     Chuaigh  a  bhean  in  éindigh  leis! 

I  mí  Lúnasa  tugadh  Tomás  Addis  os  comhair 
Choiste  Rúnda  Theach  na  dTiarnaí  chun  é  a 
cheistniú,  coiste  a  raibh  ina  gcomhaltaí  dhe,  in 
éineacht  le  daoine  eile,  Castlereagh  (an  Tiarna 
Seansailéir  ar  scríobh  Byron  faoi  "  So  He  has  cut 
his  throat!  —  the  worst  of  this  is,  —  that  his  own 
was  not  the  first."),  an  Tiarna  Diolún,  Ard-Easpag 
Protastúnach  Chaisil,  an  Tiarna  Kilwarden,  a 
maraíodh  i  Sráid  Thomáis  i  1803,  an  Ceann  Comh- 
airle,  agus  Sir  John  Parnell. 

Faoin  am  seo  bhí  bunáite  mhór  lucht  an  éirí 
amach  cloíte  agus  an  t-arm  rialta  ar  a  mbionda  *'ag 
glanadh  na  méise."  Bhí  Joseph  Holt  "amuigh"  go 
dtí  Samhain  na  bliana  sin  agus  níor  ghéiU  Mícheál  Ó 
Duibhir  go  ceann  cúig  bliana  eile,  ach  ba  bheag  le  rá 
iad  sin  dar  leis  an  Rialtas,  ag  cuimhneamh  dhóibh 
ar  an  ngaisce  d'éirigh  leis  na  jeomen  agus  an  militia 
a  dhéanamh  sa  samhradh.  Bhíodar  an-mhórálach  as 
sin.  Faoi  mar  dúirt  Castlereagh,  agus  cuireann  an 
ráiteas  abairt  de  chuid  Winston  Churchill  le  linn 
an  dara  cogaidh  dhomhanda  i  gcuimhne  dhúinn, 
**  Riamh  níor  treascradh  reibeiUiún  dá  mhéid  seo 
le  hoiread  luais,  ná  lena  laghad  sin  díbheirge." 

Ní  hionadh  mar  sin  go  mbraithim  go  raibh  aoibh 
mhaith  ar  an  gCoiste  Rúnda.  Bhí  fir  mhaithe  ar 
an  gcoiste  sin  —  Kilwarden,  cuir  i  gcás,  agus  an 
fear  sin  de  shinsir  Shéarlais  Stíobhartaigh  Pharnell 
—  ach  an  fhad  a  bhí  Castlereagh  ar  an  gcoiste  ní 

fhéadfadh  príosúnach  ar  bith  a  bheith  ar  a  shocracht. 
Mar  sin  féin  ag  léamh  na  gceisteanna  agus  na 
bhfreagraí  dhuit  ní  rithfeadh  sé  leat,  mura  dtuigfeá 
na  cúrsaí,  go  raibh  bás  agus  beatha  dhaoine  ag 
braith  orthu.  Tá  rópa  cnáibe  an  chrochadóra 
folaithe  ar  fad.  Comhrá  deas  caoin  é  seo  idir 
ghasra  d'fheara  culthúrtha.  Ní  ardaíonn  duine  ar 
bith  acu  a  ghuth.  Éireoidh  siad  uilig  ar  ball  agus 
gabhfaidh  siad  amach  le  chéile  chun  dinnéir.  Ach 
na  rudaí  a  phléas  siad  níl  siad  gan  tábhacht  fiú  an 
lá  atá  inniu  ann.  Aithnímid  na  cineálacha  daoine 
atá  ag  caint  — -  na  "dyed-in-the-wool  Imperialists" 
ar  thaobh  amháin:  "fear  neamh-phraiticiúil  na  n-ard- 
aidhmeanna"  ar  an  taobh  eile.  An  deighilt  ó  Shasana 
an  cheist  is  mó  atá  ag  déanamh  tinnis  don  Choiste, 
ar  ndóigh.  Éist  leis  an  ngiota  seo  den  cheistniú — 
Castlereagh:  Breathnaigh  ar  an  mapa,  Mr. 
Emmet,  agus  innis  dom  cén  chaoi  dar  leat  a 
bhféadfadh  Éire  maireachtáil  neamhspieách  le 
Sasana  nó  leis  an  bhFrainc? 

Emmet:  Dá  mbeadh  aon  aimhreas  orm  faoi, 
a  Thiarnaí,  ní  iarrfainn  an  scEurúint  go  brách; 
ach  rinne  mé  an  oiread  machnaimh  ar  an  scéal 
agus  a  bhí  ar  mo  chumas  agus  níl  aimhreas  dá 
laghad  orm  dá  mbeadh  saoirse  ag  Éirinn  go 
bhféadfadh  sí  dúshlán  na  Fraince  agus  Shasana 
in  éindigh  a  thabhairt. 

Ard-Easpag  Chaisil:  A  thiarcais,  bheadh  a  cuid 
tráchtála  scriosta. 

Emmet:  Ní  bheadh,  a  Thiarna,  ach  is  amhlaidh 
a  méadófaí  a  cuid  tráchtála  as  cuimse.  Céad  go 
leith  bliain  ó  shoin  nuair  nach  raibh  níos  mó  ná 

milliún  go  leith  duine  in  Éirinn  agus  gan  tábhacht 
dá  laghad  i  Meiriceá  d'fhéadfá  a  rá  go  raibh  an 
ceangal  riachtanach  d'Éirinn;  ach  anois  go  bhfuil 
cúig  mhilliún  duine  sa  tír,  agus  Meiriceá  ar  an 
margadh  is  fearr  sa  domhan,  agus  Éire  ar  an  tír 
is  fearr  ó  thaobh  suímh  san  Eoraip  le  tráchtáil 
a  dhéanamh  leis,  níl  feidhm  níos  mó  leis  an 
gceangal. 

Castlereagh:  Sea,  is  cuimhin  liom  labhairt  le 
duine  uasal  a  bhfuil  aithne  agat  air  —  duine  ded 
aicme  féin  —  agus  dúirt  sé  liom  nach  raibh  aon 
chúis  ghearáin  ag  Éirinn  ar  Shasana;  ach  go 
raibh  sí  láidir  go  leor  chun  tosú  ar  a  haghaidh 
féin. 

Emmet:  larraim  oraibh,  a  Thiarnaí,  gan  a 
cheapadh  gurb  shin  í  rno  thuairimse.  Is  dóigh 
liomsa  go  bhfuil  mórán  cúiseanna  gearáin  ag 
Éirinn  ar  Shasana.  Tá  mé  cinnte  go  bhfuil  sí 
láidir  go  leor  chun  tosú  ar  a  haghaidh  féin:  agus 
deirim  an  méid  seo  fós,  i  gcead  díbh,  a  Thiarnaí, 
mura  socraítear  rialú  na  tíre  seo  ionas  gur  ag 
Éireannaigh  ar  fad  a  bheas  an  lámh  in  uachtar 
agus  go  gcuirfear  an  tráchtáil  idir  an  dá  thír  ar 
bhonn  cothrom,  ní  mhairfidh  an  ceangal. 

Castlereagh:     Céard  a  dhéanfá  gan  gual? 

Emmet:  I  ngach  réabhlóid,  agus  i  ngach  cogadh, 
caithfidh  an  pobal  déanamh  gan  rudaí;  ach  déar- 
faidh  mé  seo  libh,  a  Thiarnaí,  go  bhfuil  comh- 
mhalairtiú  idir  dhíoltóir  agus  ceannaitheoir,  agus 
go  bhfuilingeoidh  Sasana  an  oiread  linn  féin  mura 
gceannaímid  a  cuid  guail  uaithi.  Admhaím,  ámh, 
go  mbeadh  ábhar  tine  níos  daoire  orainn  go  ceann 
tamaill,  ach  trí  íoc  níos  daoire  as  bheadh  ár  lán- 
dóthain  againn  ónár  ngual-mhianaigh  féin  agus 
ó  na  portaigh. 

Ard-Easpag  Chaisil :  Mhuise,  dhúnfadh  dosaon 
frigéad  na  calafoirt  orainn. 

Eniweí:  Ní  foláir,  a  Thiarna,  nó  nár  thugais 
dch  stracfhéachaint  ar  na  calafoirt  ar  chóstaí 
iarthair  na  ríochta  seo,  más  dóigh  leat  go 
bhf éadf adh  dosaon  f rigéad  iad  a  dhruidim  orainn ; 
r.^us  ní  mór  dom  a  rá  ina  theannta  sin,  dá 
mbeadh  Éire  trí  mhí  scartha  ó  Shasana,  nach 
mbeadh  Sasana  ní  ba  mhó  ina  cumhacht  den 
chéad  scoth  ar  muir. 

Castlereagh:  Tá  go  maith,  ach  ní  féidir  liomsa 
a  chreidiúint  go  seasfadh  an  deighilt  dhá  uair 
déag  an  chloig. 

Emmet:      Dearbhaím   i   láthair   Dé  dá   mbeadh 
Éire  scartha  ó  Shasana  go  mbeadh  sí  ar  an  mball 
is  sona  dá  bhfuil  ar  dhroim  an  domhain. 
**At  which,"  arsa  Tomás  Addis  ar  ball,   "  they  all 
seemed  astonished." 

Lá  eile  tharla  an  babhta  suimiúil  seo  idir  an  Ceann 
Comhairle  agus  an  príosúnach: 

Ceann  Comhairle:  Má  thuigim  i  gceart  thú,  bhí 
na  hÉireannaigh  Aontaithe  claonta  chun  pob- 
]achta,  agus  chun  deighilte  ó  Shasana,  ach  gur 
dócha  go  mbeidís  sásta  margadh  a  dhéanamh 
d'fhonn  leasú  a  dhéanamh  ar  an  bParlaimint. 
Ach  nach  bhfuil  an  ceart  agam  nuair  adeirim 
gurbh  í  an  deighilt  agus  an  phoblacht  ba  ghaire 
dá  gcroí? 

Emmet:  Gabh  agam,  a  dhuine  uasail,  ach  ba  é 
ba  ghaire  dá  gcroí  leigheas  a  fháil  dá  gcúis 
ghearáin.  Ba  léir  dóibh  dhá  shlí  chun  é  sin  a 
dhéanamh;  leasú  síochánta  ceann  acu;  réabhlóid 
agus  poblacht  an  ceann  eile.  Níl  aon  aimhreas 
orm  dá  bhféadaidís  a  chreidiúint  go  bhfaighidís 

go  síochánta  an  leasú  a  bhí  uathu  gurbh  fhearr 
leo  míle  uair  é  ná  réabhlóid  agus  poblacht  a 
gcaithf í  f uil  a  dhoirteadh  chun  í  a  f háil ;  ach  táim 
cinnte  freisin  nuair  a  chonaiceadar  nach  bhféad- 
faidís  an  ní  ba  ghaire  dá  gcroí,  is  é  sin  leigheas 
ar  a  gcúis  ghearáin,  a  fháil  go  síochánta  gur 
shocraíodar  ina  n-intinn  é  a  fháil  trí  réabhlóid, 
agus  táim  cinnte  nach  bhfuil  dul  uaithi  sin  mura 
ndéantar  leasú. 

Deartháir  mór  Roibeaird  a  chan  na  focail  sin  ach 
tig  linn  a  bheith  cinnte  go  raibh  an  fhealsúnacht 
pholaitíochta  cheanann  chéanna  ag  Roibeard  féin. 
Nuair  a  chonaic  Tomás  Addis  agus  na  cinnirí 
eile  a  bhí  faoi  ghlas  nach  raibh  maith  níos  mó  sa 
bhfuilingt,  agus  le  fonn  Billy  Byrne,  a  bhí  teilgthe 
cheana  féin  chun  a  chrochta,  agus  Oliver  Bond 
agus  Neilson,  a  bhí  dá  dtriail,  a  shábháil,  ghealladar 
don  rialtas  go  ngabhfaidís  ar  deoraíocht  —  bhí  suas 
le  seachtó  duine  acu  ann  ar  fad  —  ar  choinníoU  go 
stopfaí  an  chrochadóireacht  agus  an  t-uafás  go  léir. 
Ó  bhí  rith  an  ráis  leo  d'fhéach  an  Rialtas  le  tuiUeadh 
a  fháisceadh  as  na  hÉireannaigh.  D'éilíodar 
ainmneacha  agus  comharthaí  sóirt  gach  uile  threoraí 
sa  tír  ach  ar  ndóigh  b'shin  eolas  nach  raibh  na 
príosúnaigh  sásta  a  thabhairt  dóibh.  Cuireadh  Billy 
Byrne  chun  báis  ansin  —  "bhí  meon  an  phobail 
ina  leithéid  sin  de  staid  nach  sásódh  aon  ní  seachas 
fuil  iad  *  an  míniú  ar  an  ngníomh  a  thug  Cornwallis 
dá  chinn  urraidh  i  Londain  —  agus  bhrostaigh  sin 
na  hÉireannaigh  chun  réitigh.  Socraíodh  go 
bhfágfaí  as  an  áireamh  aon  fhear  a  bhí  ciontach  i 

marú  agus  ghabh  Emmet  agus  Mac  Cnáimhín  orthu 
cuntas  iomián  a  scríobh  ar  stair  agus  eagraíocht  na 
nÉireannach  Aontaithe. 

Bhris  an  rialtas  an  socrú  gan  mhoiU.  Bhí  na 
príosúnaigh  ag  cur  i  gcóir  chun  imeachta  as  Éirinn 
nuair  a  fuaireadar  amach  go  rabhthas  chun  mór- 
chuid  díobh  a  choinneáil  go  mbeadh  deireadh  leis 
an  gcogadh  in  aghaidh  na  Fraince.  Ina  theannta  sin 
d'fhoilsigh  an  Caisleán  cuntas  ar  na  comhráití  leis  na 
cinnirí  a  bhí  chomh  claonta  sin  gur  tharraing  sé 
drochmheas  ar  na  fir  a  chuir  a  n-ainmneacha  leis 
an  tuarascáil.  Bhí  fearg  an  domhain  ar  Emmet  ach 
go  háirithe,  agus  do  labhair  sé  chomh  teann  sin  i 
gcoinne  an  rialtais  gur  chuir  sé  Castlereagh  le 
cuthach.  B'é  a  thoradh  sin  gur  sacadh  isteach  i 
gcilh'n  faoi  thalamh  é  nach  raibh  fiú  fuinneog  ann 
agus  nár  tugadh  le  n-ithe  dhó  ach  arán  agus  uisce. 
Níor  ligeadh  do  dhuine  ar  bith  cuairt  a  thabhairt  air 
ar  feadh  cupla  mí.  Níor  fhéad  fiú  a  bhean  a  bealach 
a  dhéanamh  isteach  lena  fheiceáil. 

Ach  faoi  1  799  bhí  na  constaicí  as  an  mbealach 
agus  taispeánann  tuairiscí  an  bhrathadóra,  Pollock, 
atá  i  dtaisce  in  oifig  na  Stát-Pháipéar  sa  gCaisleán, 
go  raibh  tosaithe  ag  Roibeard  óg  Emmet  an  bhliain 
sin  ar  dhul  ó  phríosún  go  príosún,  ó  Chill  Maighneann 
go  dtí  Newgate  agus  an  Bridewell,  ag  caint  leis  na 
cinnirí  agus  ag  breith  orduithe  uathu  amach.  hAth- 
eagraíodh  Ardchomhairle  an  Chumainn  ar  an 
gcuma  sin  agus  bhí  Roibeard  féin  feasta  uirthi. 
Ach  bíodh   gur   innis   na  brathadóirí   an   méid   sin 

don  Rialtas  níor  bhac  siad  lena  ghabháil.  Bhíodar 
ag  imirt  an  tsean-chluiche  arís,  is  dóigh,  ag  tabhairt 
cead  a  chos  do  dhuine  le  súil  go  millfeadh  sé  é  féin 
ar  fad  ar  ball  agus  go  dtiúrfadh  sé  bric  ba  mhó  ná  é 
féin  isteach  ina  h'on.  I  mí  na  Márta  chuir  Pollock 
litir  i  ndúch  dofheicthe  a  bhí  sé  thar  éis  a  fháil  ó 
"  Roibeard  óg  Emmet "  chuig  an  Rialtas.  "  Tá 
gach  uile  shúil  ann,"  adúirt  an  litir,  '*  go  dtiocfaidh 
na  Francaigh  ar  an  bpointe,  suas  le  1  7,000  díobh. 
An  Rialtas  scanraithe."  B'fhíor  dó.  Bhí  an  t-anam 
scanraithe  as  an  Rialtas.  Thugadar  faoi  lucht  na 
ceilge  in  Éirinn  agus  i  Sasana  san  am  céanna, 
Ghabhadar  Valentín  óg  Ó  Laoidhléis,  mac  an  Tiarna 
Cloncurry,  i  Londain  agus  chuireadar  sa  Tower  é. 
Cuireadh  barántais  amach  chun  Emmet  agus  daoine 
eile  a  luaigh  na  brathadóirí  leis  an  Rialtas  a  thógáil, 
agus  haistríodh  lom  láithreach  go  Fort  George  in 
Albain  naoi  nduine  déag  de  na  príosúnaigh  ba  mhó 
le  rá  agus  orthu  sin  bhí  Tomás  Addis  Emmet,  Tomás 
Ruiséal,  Samuel  Neilson  agus  Art  Ó  Conchubhair. 

D'éalaigh  Roibeard.  '*  Féachtar  tithe  a  charad," 
an  chomhairle  a  thug  an  brathadóir  don  Chaisleán. 
**  Cuardaigh  teach  a  athar  go  han-mhion  do  pháipéir, 
go  háithrid  duilleoga  uile  na  leabhar  sa  leabharlainn 
ar  thaobh  na  láimhe  deise  ar  dhul  isteach  dhuit.  ..." 
Ach  fuaireadar  greim  ar  an  Dr.  Wright,  compánach 
le  Roibeard  agus  bhaineadar  eolas  as.  D'admhaigh 
sé  tábhacht  Emmet.  Bhí  ard-mheas  aige  air  mar 
shaighdiúir,  adúirt  sé,  agus  do  chreid  gurbh  é  a  bhí 
i  gceannas  na  bhfear  óg  a  díbríodh  as  Coláiste  na 

Tríonóide.  B'é  a  chomhairle  don  Chaisleán  féachaint 
chun  na  ndaoine  seo,  óir  bhí  siad  ar  fad  ar  lasadh 
le  "  military  ideas."  Ghéaraigh  an  Rialtas  ar  an 
tóraíocht  ach  tháinig  deireadh  na  bliana  1  799  gan 
iad  lámh  a  leagadh  air.  An  cháipéis  dheireannach 
atá  ó  Pollock  an  bhliain  sin  in  Oifig  na  Stát- 
Pháipéar,  tá  seo  inti:  "  Tá  Emmet  i  bhfolach  agus 
fágfaidh  an  Ríocht  ach  go  bhfaighidh  sé  deis." 

Amuigh  sa  gCasino  is  dóichí  d'fholaigh  sé  é  féin: 
bhí  an  líon  tí  tar  éis  dul  chun  cónaithe  ann  le 
deireannas  mar  gheall  ar  dhrochshláinte  an  dochtúra. 
Go  dtí  an  lá  atá  inniu  ann  tá  pasáistí  rúnda  agus 
plochóga  idir  na  hurláir  ann  agus  bhíodh  gléas 
achrannach  rópaí  agus  roithleán  ann  a  húsáidíodh, 
do  réir  chosúlachta,  le  duine  a  bheadh  ag  dul  i 
bhfolach  a  ardú  agus  a  ísliú.  Pé  ar  bith  áit  a  raibh 
sé,  bhí  a  fhios  ag  a  dhaoine  muintire  go  raibh  sé  i 
gcontúirt  mar  oiread  is  uair  amháin  níor  thrácht 
siad  air  ina  gcuid  litreacha  chuig  Tomás  Addis  i 
Fort  George. 

Tá  sé  ráite  go  ndeachaigh  sé,  agus  é  ar  a 
chaomhaint,  ag  éisteacht  le  cuid  den  díospóireacht 
i  dtaobh  na  hAonta  i  dTigh  na  Parlaiminte  agus 
gur  éirigh  leis  fiú  cuairt  a  thabhairt  ar  a  dheartháir 
in  Albain.  D'fhéadfadh  an  dá  rud  sin  a  bheith  fíor. 
Bhí  dian-tóir  air  gan  dabht,  go  háithrid  ó  tháinig  litir 
ón  spíodóir  Samuel  Turner  ó  Hamburg  ag  inseacht 
don  Chaisleán  go  rabhthas  tar  éis  Emmet  óg  a 
cheapadh  in  áit  Edward  Lewins  mar  thoscaire  chun 
na  nÉireannach  Aontaithe  i  bPáras.    Gheall  Polloclc 

go  bhfaigheadh  sé  gan  mhoill  é.  Bhí  Mac  an 
Fhailghe  agus  brathadóirí  nach  é  dá  lorg  chomh 
maith.  Ach  dealraíonn  sé  nach  raibh  mórán  aithne 
ag  éinne  acu  air  agus  lena  chiontú  níor  mhór  don 
Rialtas  cúis  a  fháil  ina  aghaidh.  Níor  leor  ráitis  ó 
spíodóirí  go  raibh  sé  gníomhach.  Sin  mar  mhínímse, 
ar  chuma  ar  bith,  an  ní  adúirt  Wiclcham,  an  Príomh- 
Rúnaí,  i  mí  na  Nollag,  1803. 

Go  luath  sa  mbliain  1 80 1 ,  ar  seisean, 
chuaigh  Mr.  Robert  Emmet  anonn  go  dtí  an 
Mhór-Roinn  ar  mhisiún  chuig  Rialtas  na  Fraince 
ó  Ardchomhairle  na  nÉireannach  Aontaithe 
anseo.  Bhí  Mr.  Malachi  Delany  as  Contae  Chill 
Dara  ina  theannta.  .  .  .  Bhí  Delany  tráth  ina 
oifigeach  i  seirbhís  na  hOstaire,  agus  bhí  sé  sáite 
go  doimhin  i  Reibeilliún  1  798.  Thaisteal  siad  trí 
Shasana  agus  d'fhágadar  caladh  ag  Yarmouth  le 
dul  go  Hamburg,  Emmet  faoina  shloinneadh  féin 
(tharla  nach  raibh  aon  chúis  ina  aghaidh)  agus 
Delany  faoin  sloinneadh  Bowers.  .  .  .  D'fhiU  sé 
go  dtí  an  tír  seo  i  mí  na  Samhna,  1802,  mar  ar 
fhan  sé  gan  cur  isteach  air,  mar  rinne  sé  cheana, 
tharla  nach  raibh  aon  chúis  ina  aghaidh,  agus 
nár  frítheadh  amach  gur  cuireadh  ar  an  misiún 
tréasúnta  sin  é  go  dtí  tar  éis  Éirí  Amach  an  23 ú 
lúil. 

Ach  bhí  Wickham  an  uair  sin  dá  chosaint  féin, 
ar  ndóigh,  ag  cosaint  a  chompánach  i  Rialtas  an 
Chaisleáin  agus  ag  iarraidh  a  mhíniú  cén  fáth  ar 
tharla  an  t-éirí  amach  sin  gan  choinne. 

D'fhan  Emmet  agus  Delany  tamall  i  Hamburg 
nó  go  bhfuaireadar  pasanna  le  dul  go  Páras  ón 
nGinearál  Augureau  a  bhí  i  gceannas  ar  Arm  na 
Fraince  ar  an  Réin  lochtair.  On  am  sin  go  dti  gur 
síníodh  Síocháin  Amiens  is  cosúil  gur  i  bPáras  is 
mó  a  bhí  Emmet.  Bhí  sé  ann  thar  ceann  Ard- 
chomhairle  na  nÉireannach  Aontaithe  in  Eirinn 
chun  ceangal  a  choinneáil  le  Rialtas  na  Fraince 
agus  leis  na  hÉireannaigh  a  bhí  chomh  líonmhar 
sin  i  bPáras.  Ní  fios  dúinn  go  díreach  céard  dúradh 
leis  i  mBaile  Atha  Cliath  a  rá  leis  na  Francaigh,  ach 
is  dóigh  gur  hiarradh  air  gach  dícheall  a  dhéanamh 
chun  iad  a  bhrostú  chun  teacht  go  hÉirinn  an  fhad 
a  bhí  eagraíocht  mhíleata  fós  sa  tír  agus  fonn  ar 
dhaoine  feidhm  a  bhaint  as  an  gcogadh  idir  an 
Fhrainc  agus  an  Bhreatain. 

Bhí  caoi  ag  Emmet  i  bPáras  ar  chuid  mhór  a 
fhoghlaim.  Bhí  suim  aige  gan  aimhreas  i  gcúrsaí 
míleata.  Ní  féidir  liom  a  rá  an  bhfaca  sé  aon  chuid 
den  chogadh  nó  nach  bhfaca  ach  b'fhurasta  dhó 
airm  a  fheiceáil  dá  gcruinniú  agus  dá  dtréineáil 
agus  labhairt  le  hard-oifigigh.  Ní  móide  gur  lig  sé 
an  chaoi  sin  thairis.  Tá  a  fhios  againn  gur  thosaigh 
sé  ar  chuid  de  théacs-leabhra  míleata  na  haimsire 
sin  a  léamh  —  tá  ceann  acu  agus  a  scríbhneoireacht 
féin  ar  chuid  de  i  leabharlainn  Acadaimh  Ríoga  na 
hÉireann  —  agus  is  lena  linn  seo  freisin  a  bhailigh 
sé    an    t-eolas    le    haghaidh    na    roicéad    agus    na 

mbíomaí  pléascacha  a  chuir  sé  dá  ndéanamh  ar 
ball  i  mBaile  Átha  Cliath.  Thuig  Emmet  go  dian- 
mhaith  cad  é  bhí  i  gceist  ag  an  Ollamh  Cyril  Falls 
le  deireannas  nuair  a  scríobh  sé:  *'  Since  the  six- 
teenth  century  it  would  be  hard  to  find  any  period 
of  fifty  years  at  the  end  of  which  an  army,  with 
contemporary  weapons  and  tactics,  could  not  with 
ease  have  utterly  destroyed  an  army  with  those  of 
the  start  of  the  half-century." 

D'éirigh  leis  cuid  mhaith  den  rud  a  dtugtar  saol 
sóisialta  air  a  chleachtadh,  freisin.  Bhí  an  Fhraincis 
ar  a  thoil  aige.  Bhí  gnaoi  agus  gean  ag  daoine  air 
agus  fáilte  roimhe  sna  salóin.  Thaithíodh  sé  teach 
Mhadame  de  Stael  an  mhórchliú  agus  chuaigh  a 
phearsantacht  chomh  láidir  sin  i  bhfeidhm  uirthi 
gur  scríobh  iníon  mhic  léi,  la  Comtesse  d'Hauson- 
ville,  leabhar  mar  gheall  air  i  ndiaidh  a  bháis.  Bhí 
dlúthcharadas  idir  é  féin  agus  la  Marquise  de  Fon- 
tenay  agus  a  muirín  ón  am  ar  casadh  air  i  mBaile 
Átha  Cliath  iad  i  dtús  Réabhlóide  na  Fraince  agus 
gan  ann  féin  ach  buachaill  óg.  Chífimid  ar  ball 
litir  luachmhar  a  scríobh  sé  chucu  sul  a  ndeachaigh 
sé  abhaile  go  hÉirinn. 

Ach  ní  i  measc  na  bhFrancach  amháin  a  fuair  sé 
cuideachta:  go  deimhin  tá  roinntín  fianaise  ann  go 
raibh  an  míthaitneamh  do  na  Francaigh  a  nocht  é 
féin  go  láidir  ann  ar  ball  dá  choinneáil  amach  ó 
mhuintir  na  cathrach.  Sin  é  a  thuigimid  ar  aon 
chaoi  ó  Catherine  Wilmot  a  scríobh  cuntas  cinn  lae 
ar  an  Grand  Tour  a  rinne  sí  timpeall  an  ama  seo  i 

bhfochair  larla  Mount  Cashell  agus  a  chomhluadar : 
We  have  lately  become  acquainted  with  Robert 
Emmet  who  I  dare  say  you  have  heard  of,  as 
being  amongst  the  politically  distinguished  in 
Dublin  College.  His  face  is  uncommonly  ex- 
pressive  of  everything  youthful,  and  everything 
enthusiastic  and  his  colour  comes  and  goes  so 
rapidly,  accompanied  by  such  a  nervousness  of 
agitated  sensibility,  that  in  his  society  I  feel  in 
a  perpetual  apprehension  lest  any  passing  idle 
word  should  wound  the  delicacy  of  his  feelings. 
For  tho'  his  reserve  prevents  one's  hearing  many 
of  his  opinions,  yet  one  would  swear  to  their 
style  of  exaltation,  from  their  fleeting  shadows 
blushing  across  his  countenance  in  everlasting 
succession.  His  understanding  they  tell  me  is 
very  bright.  But  I  am  not  likely  to  know  it.  For 
his  extreme  prejudice  against  French  society  váW 
prevent  our  meeting  him  an)rwhere  except  at 
the  home  of  an  English  gentleman,  who  is  soon 
returning  to  London. 

Bhí  aithne  aige  ar  an  Ambasadóir  Meiriceánach 
agus  ar  bheirt  eile  ón  tír  chéanna,  Joel  agus  Ruth 
Barlow.  I  dtigh  na  mBarlow  is  ea  bhuail  sé  le  Robert 
Fulton  a  bhí  lán  de  phleaineanna  chun  soitheach  faoi 
uisce  a  dhéanamh  a  dtug  sé  bád  tomach  mar  ainm 
air.  Tá  gach  seans  gur  uaidh  d'fhoghlaim  Emmet 
i  dtaobh  na  roicéad  agus  na  mbíomaí  pléascacha, 
agus  b'fhéidir  i  dtaobh  na  córach  campála  a  ndúirt 
eolaithe  faoi  ar  ball  go  raibh  caoi  ní  b'fhearr  uirthi 
agus  go  ndearnadh  de  chanbhás  í  ab  fhearr  í  ná  aon 
ní  dar  húsáidíodh  go  nuige  sin  in  arm  ar  bith  eile. 
Ina  dteannta  sin  bhí  go  leor  Éireannach  i  bPáras. 

55 


1  dtigh  Lynclon  Bolton  ann  —  Baile  Átha  Cliathach 
ab  ea  é  seo  —  casadh  arís  air  an  brathadóir  óg  ó 
Choláiste  na  Tríonóide  a  dtugann  Helen  Landreth, 
an  duine  is  deireannaí  a  scríobh  faoi  Emmet,  "  Fine 
Hand "  air,  an  Lia  Ó  Laoidhléis  (is  airsean  a 
chuireadh  sé  fios  nuair  a  bhíodh  gnó  de  dhochtúir 
aige),  Maoilsheachlainn  Ó  Dúshláine,  Pádraig  Ó 
dh'odóir  ó  Chontae  Mhuigheo  a  tháinig,  agus  míle 
Gallchobhair  agus  Séamas  S.  Mac  DomhnaiU,  an 
fear  lena  chois,  chun  cuidithe  le  Humbert  ar  a 
theacht  i  dtír  i  gCill  Alaidh.  Fear  amháin  a 
gcoinníodh  sé  amach  uaidh  chomh  fada  agus  d'fhécid 
sé  ab  ea  Art  Ó  Conchubhair.  Bhí  easaontas  uafásách 
idir  eisean  agus  Tomás  Addis,  agus  níl  aon  agó  ná 
go  ndearna  sin  a  lán  díobhála  do  chúis  na  hÉireann. 
Ní  raibh  a  fhios  ag  na  Francaigh  cá  rabhdar  idir 
an  bheirt  acu  agus  nuair  b'éigean  dóibh  rogha  a 
dhéanamh  eatarthu  ar  ball  thogh  siad  Ó  Con- 
chubhair,  an  fear  mícheart,  de  bhrí,  is  dóigh,  gurbl: 
fhusa  leo  déileáil  leis-sean.  Bhí  an  bheirt  Emmel 
ró-ionraic,  ró-oscailte  dhóibh. 

Is  dona  a  thagas  na  Francaigh  as  an  scéal.  Bhíodai 
ag  téamh  agus  ag  fuarú  leis  na  hÉireannaigh  a  bh 
ar  deoraíocht  ina  dtír,  leis  na  fir  a  chaith  an  oireac 
sin  dá  ndúthracht  agus  a  chuir  iad  féin  i  ró-bhao 
ar  son  an  dá  thír.  Fhad  a  bhí  an  tsíocháin  bhréigí 
le  Sasana  ann  i  ndiaidh  Chonradh  Amiens,  stop  ar 
Rialtas  na  pinsin  bheaga  a  bhí  ag  na  hÉireannaigh 
rud  d'fhág  a  lán  acu  ar  an  gcaolchuid,  agus  fii 
amháin  bhí  sé  i  gceist  iad  a  thabhairt  suas  do  ni 

Sasanaigh  ar  chontar  go  scaoilfí  chuig  na  Francaigh 
fealltóirí  Francacha  a  bhí  ar  a  gcaomhaint  i  Sasana. 
Is  beag  nár  bhriseadar  croí  Thomáis  Addis.  Sna 
laethanta  roimh  an  éirí  amach  i  1 803  agus  go  ceann 
tamaill  ina  dhiaidh  theastaigh  uaidh  socrú  cinnte  a 
dhéanamh  le  Buonaparte  faoin  ionradh,  ar  son  na 
nÉireannach  Aontaithe  a  raibh  sé  an  uair  sin  ina 
ionadaí  oifigiúil  i  bPáras  dóibh,  ach  do  theip  air  go 
dona.  Níor  ligeadh  dó  Buonaparte  a  fheiceáil. 
Labhair  sé  leis  an  Aire  Cogaidh,  Berthier,  ó  am  go 
ham  ach  an  cuntas  a  thugas  Tomás  Addis  ar  na 
hagallaimh  tá  sé  chomh  háiféiseach  sin  nach  bhfuil 
de  mhíniú  air  ach  gur  bheag  leis  na  Francaigh  tábh- 
acht  na  hÉireann  sa  gcaoi  go  ndéantaí  dearmad 
uirthi  de  ghnáth.  B'éigean  don  Aire  Cogaidh  dul 
i  muinín  na  cam.astaíle  agus  na  bréige  mar  sin  chun 
a  mhíniú  cén  fáth  nach  raibh  dada  dá  dhéanamh. 

Dealraíonn  sé  gc  raibh  comhrá  ag  Roibeard  Emmet 
le  Napoleon  sul  a  ndeachaigh  sé  ar  ais  go  hÉirinn. 
Má  bhí  is  trua  gan  a  thuiUeadh  eolais  againn  faoi. 
Tá  sé  ráite  gur  thaitnigh  an  fear  óg  ó  Éirinn  leis 
an  bPríomh-Chonsal,  ach  nár  thaitnigh  Príomh- 
Chonsal  na  Fraince  le  hEmmet.  Tig  linn  a  thomhais 
cén  fáth.  Ba  mhar  a  chéile  d'fhreagair  an  bheirt 
dearthár  do  chora  an  tsaoil:  má  bhí  Tomás  Addis 
míshásta  agus  mífhoighdeach  leis  na  Francaigh  i 
1803  agus  1804,  bhí  Roibeard  amhlaidh  i  1802. 
Go  deimhin  tig  linn  a  bheith  cinnte  gur  mó  fós  a 
chuir  an  tsithléig  agus  an  cur  i  gcéill  as  dósan.  Ach 
bhí  fáth  mór  eile  ann  le  go  mbeadh  mí-ghean,  sea 

agus  cineál  fuatha,  ag  Emmet  óg  do  Bhuonaparte, 
mothú  éigin  den  tsórt  a  spreag  Beethoven  cupla 
bliain  ina  dhiaidh  sin,  nuair  a  rinneadh  Impire  de 
Napoleon,  chun  an  leathanach  toirbhirte  a  stracadh 
as  an  Sinfonia  Eroica.  "Anois,"  adúirt  an  mór- 
chumadóir  agus  é  dá  dhéanamh,  **  anois  satalóidh 
sé  ar  chearta  an  duine,  ní  iarrfaidh  sé  ach  a  leas  féin 
feasta.  Sílfidh  sé  gur  fearr  é  ná  aon  duine  beo. 
Beidh  sé  ina  thíoránach!  "  Ba  é  an  tuairim  sin  a 
bhí  ag  poblachtánaigh  gach  uile  áit  de  Napoleon, 
agus  feicfimid  linn  cén  faitíos  a  bhí  ar  Emmet  go 
ndéanfadh  an  Francach  mór  dreoilín  spóirt  d'Éirinn. 
Deirtear  gur  chuala  Elmmet  ó  Bhuonaparte  féin 
go  mbrisfí  Conradh  Amiens  gan  mhoiU  agus  go 
dtiúrfadh  na  Francaigh  ruathar  ansin  faoi  Shasana 
agus  Éirinn.  Ach  níor  ghá  d'Emmet  agallamh  a 
bheith  aige  le  Napoleon  chun  an  giota  eolais  sin  a 
fháil  mar  bhí  sé  ag  gach  mac  máthar  san  am.  Bhí 
cumhachta  uile  na  hEorpa  ar  a  ndícheall  ag  ullmhú 
don  chéad  bhabhta  troda  eile.  Chonaic  go  leor  an 
t-uUmhú  a  bhí  Buonaparte  a  dhéanamh  ar  chóstaí 
na  Fraince.  Bhí  suas  le  10,000  saighdiúirí  ansin 
aige  agus  báid  dá  ndéanamh  go  tréan  chun  iad 
d'iompar  trasna  Mara  nlocht  an  túisce  d'fhéadfaí 
cabhlach  Shasana  a  ghlanadh  as  an  mbealach.  An 
t-éirí  amach  in  Éirinn  a  bhí  bunaithe  air  sin  bhí  sé 
bunaithe  ar  sheans  an-mhór,  nó  sin  mar  chítear 
dúinne  anois  é.  Bhí  a  mhalairt  de  bharúil  gan  dabht 
ag  naimhde  Shasana.  An  ní  ba  soiléire  dhóibhsean 
cumas  iontach  Napoleon  —  ba  Colossus  os  cionn 

na  hEorpa  é.     Dob  fhiú  go  maith  dar  leo  seans  a 
ghlacadh  nuair  a  bhí  seisean  ag  tacú  leat. 

Mar  sin,  bíodh  nár  thaitnigh  Buonaparte  ná  an 
casadh  a  baineadh  le  deireannas  as  réabhlóid 
ghlórmhar  na  Fraince  le  hEmmet,  chonaic  sé  gur 
chóir  go  mbeadh  pleain  ag  na  hÉireannaigh  le  leas 
iomlán  a  bhaint  as  an  gcogadh  nua  dá  dtagadh  sé. 
Bhí  a  leithéid  sin  de  phleain  aige  féin  agus  phlé 
sé  le  cuid  de  na  hÉireannaigh  ar  an  mór-roinn  í. 
Léirigh  an  phleain  míshásamh  Emmet  lenar  trialadh 
a  dhéanamh  i  1  798.  Bhí  de  chosúlacht  aici  le  pleain 
Despard,  an  réabhlóidí  i  Sasana  a  mbeidh  a  scéal  á 
inseacht  ar  ball,  gur  bheartaíodar  araon  an  phríomh- 
chathair,  ionad  an  Rialtais,  a  ghabháil  ar  dtús,  agus, 
go  deimhin,  b'fhéidir  gur  ó  na  Francaigh  a  thug  an 
bheirt  acu  an  smaoineamh  sin  leo.  Bhí  eisiompláir 
ar  tharla  i  bPáras  ó  1  789  anall,  le  cúnamh  ón  bpobal, 
i  gcónaí  ina  n-aigne. 

8 

Ghoill  an  scarúint  óna  mbeirt  mhac  go  mór  ar  an 
Dr.  Emmet  agus  ar  a  bhean  chéile  sa  mbaile.  Bhí 
Tomás  Addis  timpeall  ceithre  bliana  sa  bpríosún, 
ach  ar  a  laghad  bhí  a  fhios  acu  cá  raibh  sé;  bhíodar 
i  ndon  scríobh  chuige  go  rialta  agus  teachtaireachta 
a  fháil  uaidh.  Agus  ba  shólás  dóibh  freisin  é  go 
raibh  a  bhean  agus  cuid  dá  chlainn  ina  fhochair  le 
linn  na  tréimhse  deiridh  a  chaith  sé  i  Fort  George. 
Níorbh  ionann  cás  Roibeaird  óig  chor  ar  bith.    Bhí 

seisean  ar  a  choimeád.  Níorbh  eol  dóibh  an  chuid 
is  mó  den  am  cá  raibh  sé  go  díreach.  I  bhfad  ó 
chéile  a  thagadh  scéala  uaidh.  Bhí  eagla  orthu  fiú 
a  ainm  a  lua  ina  gcuid  litreacha  chuig  Tomás  Addis. 
Tig  linn  a  shamhlú  dhúinn  féin  cé  mar  lorgaíodar 
gach  uile  chompánach  dá  raibh  riamh  ag  Roibeard, 
gach  uile  dhuine  dá  dtáinig  ar  ais  ón  bhFrainc,  le 
súil  go  bhfaighidís  eolas  éigin  i  dtaobh  an  pháiste 
seo  acu,  an  páiste  b'óige  agus  ba  ghile  leo  díobh 
go  léir.  Bhí  an  óige  caite  acu  féin  le  fada,  agus 
an  faobhar  imithe  dá  ndíograis.  *'  They  gradually 
sank,"  arsan  Madánach,  **  under  the  calamity 
which  laid  the  proud  hopes  of  their  old  age  in  the 
dust.  They  were  no  longer  the  same  people.  In 
their  appearance,  in  their  conversation,  their  mode 
of  life,  the  change  became  obvious.  .  .  ." 

Go  deimhin  ba  soiléir  nárbh  fhada  uathu  deireadh 
a  saoil  agus  chuir  sin  imní  mhór  ar  Roibeard.  Ba 
eisean  an  t-aon  duine  amháin  den  chlainn  nach 
raibh  cúram  air.  Chaithfeadh  sé  a  bhealach  a 
dhéanamh  abhaile  chomh  luath  is  d'fhéadfadh  sé 
agus  bheith  in  aice  lena  athair  is  a  mháthair  feasta. 
Chímid  an  smaoineamh  sin  i  litir  a  scríobh  sé  i 
bhFraincis  ar  an  24ú  Aibreán,  1802,  chuig  Madame 
la  Marquise  de  Fontenay,  litir  a  nochtas  an  oiread 
sin  dá  phearsantacht  féin  gur  fiú  í  a  thabhairt 
anseo  ina  hiomláine. 

Súil  tinn  atá  ag  cur  as  dom  le  dhá  mhí  a  choinnigh 
mé  ó  scríobh  chugat.  B'éigean  dom  comhairle  a 
ghlacadh  le  dochtúir  fúithi,  in  éagmais  mo  charad 
Ó  Laoidhléis,  a  bhí  as  Páras  ar  feadh  scathaimh. 

Tá  mé  anois  beagnach  ceart  go  leor  arís. 

Ghoill  an  scéala  in  do  litir  go  mór  orm,  agus  is 
trua  liom  gur  chaithis  oiread  sin  a  fhuilingt  i  dtír 
nach  geal  leat  mar  ba  gheal  leat  tráth  í;  agus  is 
mó  mo  chomhbhrón  leat  ó  tharlaíonn  go  gcreidim 
go  bhfuilim  féin  ar  tí  íbirt  a  dhéanamh  trí  dhul 
ar  ais  go  hÉirinn,  íbirt  a  bheas  pianmhar  go  leor 
dom  bíodh  is  nach  bhfuil  sí  inchomórtais  led 
íbirtse.  An  litir  a  chuirim  chugat  leis  seo  is  dóigh 
go  dtiúrfaidh  sí  dhuit  an  t-eolas  céanna  a  fuaireas- 
sa  ar  maidin.  Tá  rún  ag  mo  dheartháir  cur  faoi  i 
Meiriceá  nuair  a  gheobhas  sé  a  shaoirse,  agus 
is  mian  leis,  má  bhím  ar  aon-aigne  leis,  go 
rachainnse  ann  lena  chois.  Caithfidh  an  chuid 
eile  dem  mhuintir  fanacht  in  Éirinn  i  gcás  go 
gcaithfidh  mé  rogha  a  dhéanamh  eatarthu  seo  is 
measa  liom  ar  domhan  agus  m'aigne  a  dhéanamh 
suas  i  dtaobh  cé  acu  a  thréigfeas  mé.  Dá 
gcuimhnínn  orm  féin  amháin,  mura  gcuimhnínn 
ach  ar  na  dóláis  atá  romham  in  Éirinn  agus  na 
buntáistí  a  bheadh  agam  i  gcuideachta  mo 
dhearthár,  do  rachainn  go  Meiriceá  leis;  ach  ar 
an  láimh  eile,  tá  m'athair  agus  mo  mháthair  dá 
fhágáil  fúm  féin  ar  fad  rogha  a  dhéanamh, 
agus  ag  caitheamh  a  mianta  féin  de  leataobh, 
agus  múineann  sin  dom  go  gcaithfidh  mé  féin 
freisin  gan  ligean  dom  mhianta  pearsanta  mé 
thabhairt  chun  bealaigh. 

Tá  socraithe  agam  mar  sin  filleadh  go  hÉirinn, 
más  féidir  liom  sin  gan  rud  ar  bith  a  ghealladh  a 
bheadh  ina  ábhar  easonóra  dom.  Níl  duine  ar 
bith  is  fearr  a  thuigeas  ná  thú  féin  cé  mhéid  a 
chuireas  sé  as  dom  cinneadh  ar  dhul  ar  ais  go 
dtí    tír   ina    gcaithfidh   mé,    i   bhfianaise   gach    a 

spreagann  cuimhní  ionam  ar  an  am  atá  caite, 
dearmad  a  dhéanamh  ar  gach  uile  rud,  dearmad 
a  dhéanamh  ar  gach  a  raibh  dóchas  agam  ann, 
ar  mo  chuid  cairde  agus  orthu  siúd  is  ansa  liom, 
b'fhéidir.  Níl  mé  cinnte,  ámh,  gur  féidir  sin  a 
dhéanamh,  agus  tá  mé  in  aimhreas,  mé  féin,  faoi. 
Ní  féidir  liom  imeacht  ar  chaoi  ar  bith  go 
dtaispeánfaidh  an  aimsir  níos  soiléire  dhom 
céard  tá  in  aigne  Rialtais  Shasana;  ach  tá  an 
neamhchinnteacht  seo  níos  pianmhaire  fós. 

Feiceann  tú  go  nochtaim  m'aigne  leat  go 
hiomlán,  ach  déanaim  sin  mar  tá  a  fhios  agam 
gur  comhionann  an  spéis  atá  agat  ionainne  agus 
an  spéis  atá  againne  in  do  leas  féin  agus  i  leas 
M.  de  Fontenay.    Slán  leat,  Madame. 

Is  mise  do  chara, 

R.  Emmet. 
P.S.  Na  litreacha  a  sheolaim  chugat  Mr.  Barnes 
ó  Bhaile  Átha  Cliath  a  thug  chugam  iad,  maraon 
le  litir  aitheantais  dó  féin.  B'éigean  dom  an 
clúdach  a  bhaint  díobh  lena  gcur  isteach  lem 
litir  féin.  Chím  ó  nuachtáin  Shasana  go  bhfuiltear 
leis  na  príosúnaigh  i  Fort  George  a  scaoileadh 
saor  ach  is  mó  m'eagla  anois  ná  riamh  nach 
bhféadfad  filleadh  ar  mo  thír  dhúchais.  Sé  mo 
sheoladh  298  rue  de  la  Roi. 

Is  léir  ón  litir  sin  go  raibh  fáthanna  pearsanta, 
fáthanna  nádúrtha  ann  gur  theastaigh  ó  Emmet  dul 
abhaile  go  hÉirinn.  Tabhair  faoi  deara,  freisin,  sa 
litir  seo  ina  nochtann  Emmet  a  aigne  go  hiomlán, 
nach  bhfuil  leide  ar  bith  go  raibh  aon  éirí  amach  ná 
beart  réabhlóideach  d'aon  tsaghas  ar  a  intinn.  Is 
amhlaidh  a  shílfeá  go  raibh  droim  láimhe  ag  Emmet 

dá  thabhairt  leis  an  ngluaiseacht  náisiúnta  agus  go 
raibh  sé  dá  uUmhú  féin  chun  "  socrú  síos "  dá 
bhféadfadh  sé  réiteach  onórach  a  dhéanamh  leis  an 
Rialtas.  Céard  eile  a  chiallaíos  an  abairt  "  dearmad 
a  dhéanamh  ar  gach  uile  rud  .  .  .  ar  gach  a  raibh 
dóchas  agam  ann,  ar  mo  chuid  cairde  agus  orthu 
siúd  is  ansa  liom,  b'fhéidir"? 

Scríobhadh  an  litir  éadóchasach  sin  mí  tar  éis 
do  na  Francaigh  agus  na  Sasanaigh  an  Conradh 
Síochána  a  shíniú  ag  Amiens.  Ba  mhar  a  chéile 
d'fhreagair  fir  '98  go  léir  don  nuaíocht  sin.  Féach 
Maolmhuire  Ó  Broin  mar  shampla.  **  Chuir  scéala 
na  síochána,"  ar  seisean,  "  dem  threoir  mé.  Bhí 
gach  aon  choinne  agam  go  ndéanfaí  rud  éigin  ar 
fónamh  d'Éirinn  bhoicht  sul  a  mbeadh  deireadh 
leis  an  gcogadh.  Ach  mo  léan!  Bhí  deireadh  leis 
an  dóchas  sin;  agus  ba  é  an  chéad  uair  agam  é  ag 
tosú  ag  cuimhneamh  ar  mo  chás  féin.  " 

Níor  scaoileadh  Tomás  Addis,  an  Ruiséalach  agus 
an  chuid  eile  de  na  príosúnaigh  as  Fort  George  go 
deireadh  Meithimh,  1802.  Tugadh  sa  bhfrigéad 
Ariadne  go  dtí  an  OUainn  iad  mar  a  dtáinig  siad  i 
dtír  ar  an  4ú  lá  d'Iúil.  Bhí  a  bhean,  Sinéad,  agus 
ceathrar  dá  chlainn  in  éindigh  le  Tomás.  Chuaigh 
Roibeard  ó  Pháras  chun  castála  ansin  orthu  agus 
ar  an  7ú  lá  de  Lúnasa  scríobh  sé  litir  ó  Amsterdam 
chuig  Seán  Patten  a  nochtas  spioraid  an  duine  go 
hálainn. 

Tá  Tomás,   Sinéad,   na  páistí  agus  mé  féin  i 

bhfochair  a  chéile  faoi  dheireadh  tar  éis  mórán 

moille  a  ghoill  orainn  go  mór,  agus  a  chuir  cuid 
mhaith  míshuaimhnis  oraibhse  freisin  ní  foláir. 
Níl  aon  ábhar  eile  casaoide  a^ainn,  ámh,  buíochas 
le  Dia. 

Chomh  luath  agus  bheas  scíth  bheag  ligthe  ag 
Sinéad  tá  fúinn  imeacht  linn  go  Bruxelles  mar  a 
bhfuil  sé  beartaithe  againn  cur  fúinn.  .  .  .  Is  dóigh 
liom  gurb  ann  a  fhanfas  Tomás  le  cleachtadh  ar 
an  bhFraincis  a  thabhairt  do  na  páistí  agus  ó 
tharlaíonn  go  bhfuil  sé  saor  anseo  agus  an- 
aoibhinn  ag  an  am  céanna,  tá  seans  nach 
gcorróimid  go  ceann  scathaimh. 

Má  thagann  tú  anseo  ní  gá  dhom  a  rá  leat  cén 

fháilte  a  cuirfear  romhat,  agus  .  .  .  cuirfidh  mé 

in  aithne  dhuit  duine  de  phríomh-cheimiceoirí  na 

hEorpa  ar  gheall  Vauguelin  litreacha  dhom  chuige 

ach  gur  bhuail  mé  bóthar  ró-thobann  iena  bhfáil 

uaidh.   .   ,   .     Litir  a  scríobh  mé  chuig  Tomás  ó 

Pháras  níor  shroich  sí  riamh  é  agus  hóbair  sinn 

a  bheith  ar  strae  murach  gur  casadh  ar  a  chéile 

muid    de    thimpist    ag    Oifig    an    Phoist    mar    a 

rabhmar  ag  fiafraí  faoi  litreacha,  agus  creidim  go 

raibh   beagán    iontais    ar    na    Mynheers    nuair    a 

chonaiceadar  an  bheirt   againn  ag  rith  agus  ag 

breith  barróige  ar  a   chéile  á  l'Irlandais   gan   ár 

hataí  a  bhaint  dínn  mar  ba  chóir.  ..." 

Is    cosúil    gur    fhan    Roibeard    sa    mBruiséil    le 

Tomás  Addis  go  dtí  mí  na  Samhna,   1802,  agus  go 

ndeachaigh  sé  abhaile  go  hÉirinn  as  sin  gan  filleadh 

ar  Pháras.  Ag  imeacht  dó  bhí  a  fhios  aige  go  mbeadh 

a    dheartháir    ag    déanamh    ar    Mheiriceá    gan    ró- 

mhoill  agus  creidim  gurbh  é  an  mothú  ba  mhó  a  bhí 

ina  intinn  féin  soilíos  a  dhéanamh  dá  thuismitheoirí 

in  Éirinn  ina  sean-aois.  Bhí  an  dúil  eile  ann  chomn 
maith,  sé  sin  cabhrú  le  heagraíocht  na  nÉireannach 
Aontaithe  a  bhí  i  bhfearas  go  fóill  sa  tír  agus,  mar 
a  chonaiceamar  cheana,  bhí  pleain  uUamh  aige  ina 
gcóir  dá  n-éistidís  léi.  Is  féidir  go  raibh  iarracht 
de  choinbhliocht  idir  an  dá  dhúil  sin.  Pé  scéal  é, 
bhí  sé  ag  imeacht  abhaile  gan  réiteach  a  bheith 
déanta  aige  leis  an  Rialtas.  Ní  raibh  a  fhios  aige 
céard  a  bhí  i  ndán  dó  ach  bhraith  Sinéad,  céile 
Thomáis  Addis,  go  raibh  a  fhios  aicise.  Tá  sé  ráite 
go  ndeachaigh  sí  ar  a  dhá  glúin  roimhe  agus  gur 
impigh  sí  air  gan  dul  ar  ais. 

9 

Bhí  sé  trí  mhí  imithe  agus  a  dheartháir  ag  cur  i 
gcóir  don  aistear  farraige  go  Meiriceá  nuair  a 
tháinig  athrú  tobann  ar  an  scéal.  Ghlaoigh  na 
hÉireannaigh  Aontaithe  i  mí  Feabhra,  1803,  ar 
Thomás  teacht  go  Páras  ar  lán-luas  chun  ionadaíocht 
a  dhéanamh  dóibh  le  Rialtas  na  Fraince.  Is  dóigh 
go  rabhdar  tar  éis  eolas  a  fháil  go  raibh  an  Fhrainc 
ag  dul  ag  cur  cogaidh  ar  Shasana  arís.  Scríobh  sé 
dialann  ón  30ú  lá  de  Bhealtaine  amach,  an  mhí 
inar  thosaigh  an  cogadh  athuair  —  agus  tosaíonn 
sé  le  cuntas  ar  cé  mar  tháinig  an  Cornal  Dalton, 
oifigeach  Francach  a  raibh  a  thuismitheoirí  ina 
nÉireannaigh,  go  hoifigiúil  chuige  an  lá  sin  ón  Aire 
Cogaidh  chun  a  chur  in  iúl  dó  go  raibh  a  n-aigne 
socraithe   ag    Rialtas    na    Fraince   arm    a    chur    go 

hÉirinn,  go  raibh  an  Ginearál  Massena  ceaptha  le 
bheith  i  gceannas  air,  go  mbeadh  25,000  fear  ann 
aguG  go  dtiocfaidís  i  gceann  sé  mhí.  D'iarradar  air 
an  teachtaireacht  sin  a  chur  abhaile  go  hÉirinn  chun 
a  chairde. 

Lá  arna  mháireach  fuair  Tomás  Addis  cuntas  a 
bhí  gach  uile  phioc  chomh  suimiúil  céanna  ó  Éirinn. 
Braithim  ón  gcur  síos  a  dhéanas  sé  air  ina  dhialainn 
gurbh  é  Roibeard  a  chuir  chuige  é. 

The  purport  of  these  accounts,  adeir  sé, 
was  that  an  organisation  on  a  new  and  closer 
plan  had  been  carried  out  to  a  great  extent  among 
the  U.I.;  that  a  communication  between  North 
and  South  had  been  thoroughly  established;  that 
very  proper  and  respectable  men  had  come  for- 
ward,  particularly  in  the  North,  where  it  was  least 
expected;  that  a  communication  had  also  been 
opened  with  Scotland,  from  which  their  co- 
operation  was  expected;  that  the  counties  of 
Kildare,  Wiclclow,  and  some  others  near  Dublin, 
ao  well  as  Dublin,  were  in  a  very  forward  state; 
that  they  had  considerable  depots  in  Dublin;  for 
instance,  in  one  depot  twenty-five  hundred  pikes 
already  handled  and  one  thousand  with  the 
handles  ready  .  .  .  delegates  from  the  people  had 
been  spoken  to,  who  wished  to  know  when  they 
wouíd  be  called  out.  They  were  answered  that 
no  time  would  be  fixed,  that  they  would  have 
timely  notice,  and  when  once  called  upon  they 
shouÍd  not  be  put  back.  .  .  .  That  at  present 
Government  did  not  seem  to  have  the  slightest 
suspicion,  but  as  things  could  not  be  kept  long 

in  that  state,  I  was  orderecÍ  to  apply  to  the  First 
Consul  and  to  endeavour  to  procure  money,  arms, 
ammunition  and  ofíicers,  to  be  landed  in  places 
that  were  designated  to  me.  ...  I  was  further 
desired  to  send  home  McP.,  McD.,  and  S.  .  .  .  In 
the  communication  with  Scotland  one  thing  very 
deserving  of  notice  had  occurred.  .  .  .  The  Scotch 
delegates  asked  precisely  whether  Ireland  con- 
tinued  attached  to  France;  they  had  been 
answered  that  Ireland  was  very  much  disgusted 
with  France,  and  would  not  take  her  assistance 
if  she  could  do  without  it;  but  that  if  it  became 
necessary  the  Irish  would  take  what  was  wanting 
for  securing  her  independence  and  no  more.  The 
Scotch  answered  they  were  very  glad  Ireland  was 
disgusted  with  France,  as  they  were  themselves 
and  would  have  nothing  to  do  with  her;  that 
they  would  gladly  assist  Ireland  provided  she  did 
not  connect  herself  with  France  farther  than  was 
absolutely  necessary.  .  .  . 

Ba  chomhaltaí   de   na  Corresponding  Societies^   dar 
liom,  na  hAIbanaigh  seo. 

Chífear  nach  raibh  an  t-ullmhúchán  in  Éirinn  ag 
braith  ar  chabhair  ón  bhFrainc  ach,  ar  ndóigh, 
nuair  a  bhris  an  cogadh  idir  an  tír  sin  agus  Sasana 
amach  arís  agus  nuair  a  gheall  an  Fhrainc  uaithi 
féin  arm  a  chur  go  hÉirinn  taobh  istigh  de  shé  mhí 
méadaíodh  go  mór  ar  mhisneach  na  nÉireannach 
Aontaithe.  Bhí  Roibeard  Emmet  ar  dhuine  de  na 
cinnirí  um  an  taca  seo,  ach  níorbh  é  a  thosaigh  an 
iarracht  nua.  **Ag  an  am  a  raibh  sé  sa  mBruiséil," 
arsan  Dr.  Mac  Cnáimhín,  **ní  raibh  a  fhios  aige  go 

raibh  iarracht  eile  dá  beartú  in  Éirinn  chun  cuing 
Shasana  a  scaoileadh;  ach  ar  bheith  i  mBaile  Átha 
Cíiath  dhó  cuireadh  ar  a  shúile  dhó  gan  mhoill  agus 
deimhníodh  dó  le  figúirí  agus  eile  go  bhféadfaí 
seacht  gcontae  déag  a  thabhairt  amach  dá  bhféadfaí 
aon  iarracht  f  hónta  amháin  a  dhéanamh  sa  bpríomh- 
chathair,  agus  chun  go  dtarlódh  sin,  bhí  buíonta  tofa 
fear  le  teacht  i  ngan  fhios  go  dtí  an  chathair  ó 
threonna  éagsúla.  Ba  deacair  dó  diúltú  páirt  a 
ghlacadh  san  iarracht.  ..." 

Ba  deacair  go  deimhin  agus  pleain  chogaidh  ina 
phóca  aige  a  bhí  oibrithe  amach  ó  thús  deireadh 
aige,  agus  ina  mbainfí  feidhm  as  airm  nach  raibh 
dá  n-úsáid  fós  in  aon  pháirt  den  domhan.  B'fhada 
le  Roibeard  iad  a  fhéachaint  in  aghaidh  an  tsean- 
namhad. 

10 

Is  anseo  ba  cheart  dom  tagairt  a  dhéanamh  do 
theoiric  Helen  Landreth,  atá  go  mór  i  gceist  ó 
scríobh  sí  The  Pursuit  of  Robert  Emmet.  Mar  seo  a 
chuireas  sí  an  teoiric  romhainn  i  réamhrá  an 
leabhair:  **.  .  .  as  I  turned  the  pages  of  old  letters 
(in  Oifig  na  Stát-Pháipéar)  ...  I  realised  that  I 
had  stumbled  upon  a  great  mystery.  For  reasons 
that  will  become  apparent,  the  true  story  of  Robert 
Emmet's  insurrection  .  .  .  had  never  been  told,  and 
for  generations  efforts  had  been  made  to  keep  it  a 
secret."     Agus  is  é  an  "  true  story,"  más  fíor  do 

Helen  Landreth,  gur  ordaigh  William  Pitt,  an  mór- 
státaire  Sasanach,  do  Alexander  Marsden,  an  Fó- 
Rúnaí  i  gCaisleán  Bhaile  Átha  Cliath,  éirí  amach 
eile  a  spreagadh  "at  all  hazard  "  agus  "that  Robert 
Emmet  shóuld  be  approached  for  the  purpose." 
Dúirt  Sir  Bernard  Burlce,  Ulster  King  of  Arms  agus 
Keeper  of  the  State  Papers,  leis  an  Dr.  T.A.  Emmet, 
iarua  le  Roibeard  Emmet,  timpeall  1 880  gur  léigh  sé 
féin  an  litir  dá  ordú  sin  agus  gur  aimsigh  sé  "slabhra 
fianaise  gan  bhearna"  a  thaispeáin  go  ndeachaigh 
ionadaí  go  Páras,  go  bhfaca  Roibeard  Emmet,  gur 
chuir  cluain  air,  agus  gur  mheall  abhaile  le  bréaga 
go  hÉirinn  é.  Ba  léir  ó  na  páipéir  freisin  don 
Bhúrcach,  ón  am  a  dtáinig  Emmet  i  dtír  go  dtí  an 
t-éirí  amach,  go  bhfuair  sé  gach  cúnamh  ó  na 
póilíní  chun  an  ghluaiseacht  a  fhoirbhiú.  Bhí  sé 
lán-fhollasach  gur  tugadh  eolas  don  rialtas  i  mBaile 
Átha  Cliath  ar  gach  cor  ionas  go  rabhdar  chomh 
heolgaiseach  air  agus  dá  mba  iad  féin  a  bhí  dá 
stiúradh.  Thaispeáin  Sir  Bernard  don  Dr.  Emmet 
bosca  in  Oifig  na  Stát-Pháipéar  a  raibh  litir  Phitt 
in  ainm  is  a  bheith  ann.  Bhí  an  bosca  ceangailte 
agus  séala  air  agus  duillín  dá  fhógairt  nach  raibh 
cead  an  bosca  a  fhoscailt  go  ceann  tamaill  de 
bhlianta.  Blianta  ina  dhiaidh  sin  nuair  a  tháinig  an 
Dochtúir  ar  cuairt  eile  go  Baile  Átha  Cliath  ní  raibh 
an  bosca  le  fáil  agus  tugadh  le  tuiscint  dó  gur 
díthíodh  a  raibh  ann.     Bhí  litir  Phitt  imithe. 

Sin  mar  bhí  nuair  a  tháinig  Helen  Landreth  go 
Baile  Átha  Cliath  ó  Mheiriceá  roinnt  blian  ó  shoin. 

It  was  an  exciting  moment  for  me,  adeir  sí, 
when,  sitting  in  the  Search  Room  of  the  Irish 
State  Paper  Ofíice  at  Dublin  Castle,  I  realised 
that  the  papers  I  was  then  turning  over  were 
some  of  the  very  ones  Dr.  Emmet  had  thought 
destroyed.  But  though  he  had  been  deceived  to 
a  certain  extent  his  conjecture  that  an  effort  had 
been  made  to  destroy  documents  that  betrayed 
the  Government's  lcnowledge  of  Emmet's  rising 
previous  to  its  outbreak  is  correct.  .  .  .  There 
are  gaps  in  the  papers.  .  .  .  But  some  obviousIy 
incriminating  letters  were  overloolced,  and  in 
others  of  apparently  little  importance  there  are 
casual  remarlcs  that  have  tremendous  implications 
to  one  who   has   made  a  serious   study   of  the 

period Thus,  bit  by  bit,  Iike  an  enormous 

jigsaw  puzzle,  the  real  picture  of  Robert  Emmet's 

rising  has  taken  form.  .  .  .  The  alleged  Pitt  letter 

seems  to  have  disappeared  compIeteIy,  and  proof 

of  its  one-time  existence  now  rests  onIy  on  Sir 

Bernard  Burke's  statement  to  Dr.  Emmet.     But 

though  Sir  Bernard  did  not  act  quite  candidly 

with   the   Doctor   and   evidently   regretted   later 

having  mentioned  the  letter,  there  would  have 

been  no  reason   for  him  to  have  invented  the 

story.    Aside  from  that  one  point,  his  statements 

to   the  Doctor  have  all  been  borne  out.      The 

Doctor's  integrity  cannot  be  doubted. 

Fiafraíonn  Miss  Landreth  ansin  *'  cad  chuige  a 

gcuirfeadh  Pitt  fios  ar  Roibeard  Emmet  chun  éirí 

amach   a    thosú    in    Éirinn?  "      Tugann   sí    roinnt 

cúiseanna  nár  cheart  dó  é  a  dhéanamh  agus  ansin 

deir  sí  *'  His  acute  and  ruthless  statesmanship  may 

have  suggested  the  idea  of  a  frustrated  rebellion  as 

an  excuse  for  suspending  the  Habeas  Corpus  Act 
and  thereby  obtaining  the  means  of  keeping  in  gaol 
the  most  dangerously  disaffected  of  the  Irish  people, 
not  to  mention  the  pacific  effect  that  some  well- 
publicised  hangings  would  have  on  would-be 
patriots." 

Caithfidh  mé  a  rá  lom  láithre?ich  nach  dtéann 
teoiric  seo  Helen  Landreth  ná  na  hargóintí  a 
ghabhas  léi  i  bhfeidhm  orm  beag  ná  mór.  Go 
deimhin  sílim  gur  máchail  mhór  ar  a  leabhar  an 
teoiric  agus  an  úsáid  a  bhaineas  sí  as  an  bhfianaise 
luachmhar  a  chnuasaigh  sí  mar  thaca  léi.  Ní  abraim 
nach  bhféadfadh  rialtas  Shasana  an  tráth  sin,  nó 
aon  tráth  eile,  éirí  amach  a  spreagadh  dá  mba  ghá 
é,  ach  sin  í  go  díreach  an  cheist  —  an  raibh  gá  acu 
le  héirí  amach  i  1803?  Agus  braitheann  freagra 
na  ceiste  sin  ar  cheist  eile  —  cé  acu  ab  fhearr  leis 
an  rialtas  san  am,  síocháin  nó  a  mhalairt?  Deirimse, 
gan  éidearbhadh  ar  bith,  síocháin.  Ní  raibh  sé  ach 
cúig  bliana  ó  stopadh  éirí  amach  cheana  trí  shocrú 
a  dhéanamh  leis  na  cinnirí  a  bhí  i  bpríosún.  Dá 
bhfeileadh  sé  an  rialtas  leanfaidís  den  chos  ar  bolg. 
Ach  theastaigh  suaimhneas  in  Éirinn  uathu  mar 
bhí  call  leis  na  saighdiúirí  lasmuigh  d'Éirinn.  Ó 
1 798  bhí  rud  olltábhachtach  tar  éis  a  tharló,  an 
Aonta,  agus  an  rialtas  a  thug  sin  chun  críche  dob 
áil  leo,  thar  aon  rud  eile,  a  thaispeáint  don  tsaol 
mór  go  dtáinig  síocháin  agus  feabhas  ar  staid  na 
ndaoine  as  comcheangal  an  dá  thír.  Tá  fianaise 
ann  go  raibh  an  rialtas  ag  obair  chuige  sin.  Féachann 

argóint  Helen  Landreth  an-lag,  im  thuairimse,  le 
hais  na  nithe  sin  a  luaim.  Murar  theastaigh  uathu 
ach  an  Habeas  Corpus  Act  a  chur  ar  fionraí  chun 
daoine  a  choinneáil  i  bpríosún  níor  ghá  dhóibh  dul 
chomh  fada  le  héirí  amach  a  thionscnamh.  Agus 
cad  ba  ghá  daoine  a  chur  faoi  ghlas  in  Éirinn  nuair 
a  bhíodar  dá  scaoileadh  as  Fort  George  in  Albain? 
Agus  maidir  le  "  well-publicised  hangings,"  ná 
déanaimis  dearmad  ar  na  dátaí:  ní  raibh  1802,  an 
bhliain  a  ''tugadh"  Roibeard  Emmet  abhaile,  ach 
ceithre  bliana  i  ndiaidh  na  bliana  uafásaí  sin  I  798. 
**  Pitt,"  adeir  Miss  Landreth,  **  was  an  extremely 
sardonic  individual,  famous  among  his  contempor- 
aries  for  his  bitter,  freezing  sarcasm  and  his  love 
of  a  malicious  joke.  It  may  have  amused  him  to 
think  that  in  sending  for  Robert  Emmet  he  was 
using  the  young  man's  blazing  patriotism  as  a 
means  of  keeping  enslaved  the  country  he  longed 
to  free."  Téann  sin  mar  shamhlaíocht  thar  tórainn, 
dar  liom.  Admhaíonn  Miss  Landreth  féin  go  raibh 
Pitt  as  oifig  ag  an  am.  Ach  cheap  an  Dr.  Emmet 
a  mhalairt.  Tagraíonn  seisean  do  **a  letter  from 
Pitt,  the  English  Tory  Minister,  then  at  the  head 
of  the  British  Government,  addressed  to  Secretary 
Marsden,  directing  that  .  .  .  ."  Bhí  Addington  ina 
Phríomh-Aire,  ach  fiú  dá  mb'é  Pitt  an  Príomh- 
Aire  i  1802,  an  bhfuil  sé  inchreidte  go  lasfadh 
státaire  a  raibh  a  sheacht  ndóthain  ar  a  aire  tine 
chogaidh  in  Éirinn  ar  na  cúiseanna  a  luas  Miss 
Landreth  nó  de  chorp  ábhachta?     Caithfidh  mé  a 

rá  nach  gcreidimse  go  ndéanfadh  pé  scéal  é.  Ní 
chreidim  ach  an  oiread  —  agus  cuid  é  seo  de 
theoiric  Helen  Landreth  —  go  nglacfadh  Marsden 
stiúradh  ó  Phitt  faoi  rud  chomh  tábhachtach  ar  chúl 
rialtais  a  raibh  sé  féin  ag  tacú  leis  agus  a  raibh 
cairde  leis  féin  ina  gcomhaltaí  dhe. 

Céard  mar  gheall  ar  an  "  supporting  evidence?  " 
Tugann  Helen  Landreth  i  láthair  a  lán  fianaise  a 
thaispeánas  go  bhfuair  an  rialtas  fógraí  go  leor 
roimh  ré  ó  spíodóirí  agus  brathadóirí  go  raibh  éirí 
amach  dá  bheartú.  Gan  dul  isteach  sa  bhfianaise 
sin  go  mion  is  féidir  a  rá  gurb  shin  é  an  saghas 
eolais  a  fuair  rialtais  in  Éirinn  i  gcónaí  is  riamh. 
Dá  mbreathnaíodh  Miss  Landreth  ar  aon  tréimhse 
eile  d'fheicfeadh  sí,  táim  cinnte,  an  cineál  céanna 
tuairiscí  dá  seoladh  chuig  an  Rialtas,  agus  maidir 
le  gan  beart  a  dhéanamh  dá  réir,  féach  an  giota  eile 
seo  ó  leabhar  Miss  Landreth  féin:  "...  the  Gov- 
ernment  was  not  malcing  arrests  for  quite  another 
reason.  Its  idea  alv^ays  was  to  'develop'  any  plot, 
which  actually  meant  that  they  watched  it  grow 
by  means  of  secret  contacts  and  then  made  sure, 
by  the  same  means,  that  it  would  be  frustrated." 
Níor  chreid  an  Caisleán  go  raibh  pleaineanna 
Roibeaird  Emmet  chomh  contúirteach  agus  a 
bhíodar  gur  thosaigh  an  t-éirí  amach.  Dob  áil  leo 
an  tsíocháin  in  Éirinn  mar  gheall  ar  an  Aonta  agus 
mar  gheall  ar  an  gcogadh  leis  an  bhFrainc  agus 
d'fhág  sin  mífhonnmhar  iad  tabhairt  faoi  cheannairc 
a  chur  faoi  chois  go  gcaithfidís  é  a  dhéanamh. 

Ach  is  é  an  locht  is  mó  a  gheibhim  ar  theoiric 
Helen  Landreth  go  bhfuil  sí  bunaithe  ar  rud  nach 
bhfuil  fíor,  is  é  sin,  gurbh  é  Roibeard  Emmet  an 
duine  ba  thábhachtaí  de  na  hÉireannaigh  Aontaithe 
ag  an  am.  Níorbh  é  sin  tuairim  an  Rialtais  i  mBaile 
Atha  Cliath  ná  tuairim  na  nÉireannach  Aontaithe 
thall  ná  abhus.  I  1 802  bhí  oifigigh  shinsearacha  na 
gluaiseachta  saor  ar  an  Mór-Roinn  —  cad  chuige 
nach  meallfaí  duine  acu  sin  abhaile  in  ionad  an 
oifigigh  shóisearaigh  seo,  Roibeard,  a  raibh  an  gnó 
tóranta  a  tugadh  le  déanamh  dhó  i  dtosach  1801 
críochnaithe  aige?  Is  í  an  fhírinne  í  go  dtáinig  sé 
abhaile  dá  dheoin  féin  agus  i  gcoinne  comhairle 
chuid  dá  chairde  chun  bheith  in  aice  a  athar  agus 
a  mháthar  agus  in  aice  ógmhná  a  raibh  spéis  aige 
inti.  Sin  é  an  smaoineamh  a  bhí  in  uachtar  ar  fad 
ina  cheann.  Bhí  beartaithe  aige  freisin  leanúint  de 
ghnó  éigin  ó  tharla  gan  ghairm  é.  Agus  tá  a  fhios 
againn  ó  Wiclcham  go  ndeachaigh  sé  féin,  ar  a 
theacht  i  dtír,  agus  a  dhuine  muintire,  Seán  Patten, 
i  gceann  na  súdaireachta  le  **  a  notoriously  dis- 
affected  but  a  very  ingenious  man  of  the  name 
of  Norris."  (B'é  seo  an  Noiréiseach  a  thug 
Maolmhuire  Ó  Broin  agus  Emmet  le  chéile,  mar 
chífimid  ar  ball.)  Patten  a  sholáthraigh  an  t-airgead. 
Cheangail  Emmet  láithreach,  ar  ndóigh,  le  hÉireann- 
aigh  Aontaithe  na  hÉireann  agus  fuair  sé  amach 
go  raibh  an  ghluaiseacht  leathnaithe  go  mór  ó  bhí 
sé  sa  tír  cheana  —  seacht  gcontae  déag  ar  bís  le 
troid  a  dhéanamh  ar  choinníoll  go  dtosódh  Baile 

Atha  Cliath  ar  dtús.  Agus  b'shin  é  go  díreach  mar 
ba  cheart  déirí  amach  tosú,  dar  le  hEmmet.  Sul  a 
raibh  fhios  aige  féin  é  bhí  sé  chun  tosaigh  sa  nua- 
iarracht  seo,  agus  cruóg  ar  a  lán  daoine  ag  déanamh 
do  réir  a  chomhairle.  Tháinig  an  scéal  mór  ansín 
chuige  go  mbeadh  na  Francaigh  ag  teacht  i  gceann 
tamaill  bhig.    Deifir!     Bhí  call  le  mór-dheifir. 


Tá  cosúlacht  ann,  mar  cuireadh  i  gcéill  cheana, 
gur  tharraing  a  spéis  i  mnaoi  óig,  Sorcha  Ní 
Churraoin,  abhaile  freisin  é.  Bhí  ai^hne  ag  a  dhá 
mbunadh  ar  a  chéile  le  fada  an  lá.  Bhíodar  araon 
ceangailte  leis  an  dlí  agus,  ar  bhealaigh  éagsúla,  leis 
an  ngluaiseacht  náisiúnta.  Bhí  Risteard  Ó  Curraoin, 
an  mac  ab  óige  le  John  Philpot  Curran,  i  gColáiste 
na  Tríonóide  le  Roibeard  Emmet  agus  dealraíonn 
sé  gurbh  eisean  a  chuir  in  aithne  do  Shorcha  ag  an 
am  sin  é.  D'éirigh  an  bheirt  cairdiúil  lena  chéile 
ach  ní  heol  dúinn  go  cinnte  an  raibh  níos  mó  ná 
cairdeas  eatarthu  nuair  a  d'fhág  Roibeard  an 
tír.  An  tagairt  úd  atá  sa  litir  éadóchasach  sin 
chuig  la  Marquise  de  Fontenay  a  clóbhuaileadh 
cheana  dóibh  siúd  "is  ansa  lom"  a  raibh  baol  ann 
ga  gcaithfeadh  sé  dearmad  a  dhéanamh  dhíobh, 
ciallaíonn  sin,  b'fhéidir,  go  raibh  sé  socraithe  ag 
Emmet  roimhe  sin  Sorcha  a  phósadh.  Ar  aon 
chaoi,  ba  ghearr  ar  ais  ón  bhFrainc  é  nuair  a 
thosaigh   sé   féin   agus   Sorcha   ag   scríobh   chun   a 

chéile.  Sa  litir  dheiridh  a  chuir  Emmet  roimh  a 
bhás  chuig  a  hathair  dúirt  sé  gur  le  fíordheireannas 
d'éirigh  an  cumann  sin  idir  é  féin  agus  Sorcha.  Ba 
bhréag  é  sin  d'fhonn  Sorcha  a  shábháil  ar  a  hathair 
arae  bhí  seisean  tar  éis  a  chroiseadh  uirthi  páirt  ná 
baint  a  bheith  aici  le  Roibeard  agus  feictear  dhom 
gurbh  é  John  Philpot  Curran  an  cineál  athar  a 
mbeadh  faitíos  an  domhain  ar  inín  cur  ina  choinne. 
Duine  dúr  gruama  cruálach  a  bhí  ann  lena  chomh- 
luadar  féin.  D'fhág  a  bhean  é  agus  d'imigh  le 
ministéar  ón  gcomharsanacht.  D'fhág  sin  a  rian 
air.  Bhí  sé  lán  de  thrua  dhó  féin,  bhuaileadh  rachta 
feirge  é,  agus  nuair  d'éag  duine  dá  iníonacha  ní 
ligfeadh  sé  dhóibh  í  a  adhlacadh  ach  faoi  chrann  sa 
ngairdín  mar  a  bhféadfadh  sé  a  bheith  dá  caoineadh 
nó,  dá  ndéarainn  é,  dá  chaoineadh  féin  ina  diaidh. 
Nílim  dá  rá  nach  raibh  cineáltas  ann.  Is  léir  ó  chion 
an  mhic  a  scríobh  a  bheathaisnéis  air  go  raibh,  ach 
measaim  gur  chineáltas  é  nach  sroichfeadh  duine 
ar  bith  nach  réiteodh  leis. 

I  gcaitheamh  na  naoi  mí  a  raibh  Emmet  in  Éirinn 
roimh  an  éirí  amach  is  dóigh  go  bhfaca  sé  Sorcha 
cuid  mhaith  ach  b'éigean  dó  gach  uile  chuairt  a 
thabhairt  os  íseal.  Ach  do  réir  mar  d'éirigh  Emmet 
níos  gnóthaí  dob  éigean  dóibh  a  ngrá  a  chur  in  iúl 
dá  chéile  i  litreacha  a  thug  Anna  Ní  Dhoibhh'n, 
searbhónta  dílis  Emmet,  ó  dhuine  go  duine  acu.  Is 
follas  gur  innis  Emmet  do  Shorcha  gach  cúram  dá 
raibh  air  agus  gach  dóchas  dá  raibh  aige.  Thug  sé 
eolas  di  freisin  ar  a  chuid  uUmhúcháin  agus  bhí  sí 

beagnach  chomh  tógth?  agus  bhí  sé  féin  mar  gheall 
ar  na  gléasanna  nua  cogaidh  a  bhí  dá  bhfoirbhiú 
aige.  Sna  litreacha  uaithi  a  dtáinig  an  Rialtas  orthu 
tar  éis  an  éirí  amach  do  nochtadh  cuid  den  tsuim 
agus  den  eolas  sin. 

Tá  dhá  phictiúir  de  Shorcha  ar  m'eolas  agus  iad 

éagsúil  lena  chéile.     An  ceann  díobh  atá  leagtha 

ar  Romney  deirtear  nach  í  Sorcha  atá  ann  chor  ar 

bith.     Pictiúir  é  de  mhnaoi  i  mbláth  a  maitheasa, 

agus  í  feistithe  agus  a  cuid  gruaige  cóirithe  mar  ba 

nós  timpeall  I  780,  sar  ar  rugadh  Sorcha.    Más  í  atá 

sa  gceann  eile,  ní  raibh  aon  mhór-scéimh  inti,  dar 

liom,  agus  b'shin  í  an  tuairim  a  bhí  ag  Anna  Ní 

Dhoibhlín  di  nuair  a  labhair  Ó   Madáin  léi   fúithi 

dathad  bliain  nó  níos  mó  tar  éis  an  éirí  amach.    Ar 

chuma  ar  bith  níor  dhúirt  sí  ach  '*  Ní  fhéadfá  Iníon 

Uí  Churraoin  a  fheiceáil  gan  taitneamh  a  thabhairt 

di;  agus  mar  sin  féin  ní  raibh  sí  dathúil;  bhí  sí  ní 

b'fhearr  ná  dathúil,"  agus  mhínigh  Anna  an  ráiteas 

sin  ar  an  gcaoi  seo  "  go  raibh  an  aghaidh  ba  chaoine 

agus  ba  bhoige  agus  ba  mhilse  aici  dá  bhfaca  tú 

riamh."     Is  follas  óna  cuid  litreacha  gur  óigbhean 

aigeantach,  anamúil  í  —  sa  gcaoi  sin  bhí  cosúlacht 

aici  le  hEmmet  féin  —  óigbhean  chultúrtha  a  raibh 

féith  an  ghrinn  inti  agus  cumas  chun  beachtaíocht 

a  dhéanamh  ar  dhaoine  agus  ar  chúrsaí  an  tsaoil. 

Pé  cuma  ina  raibh  an  scéal  idir  Roibeard  agus  í  i 

nDeireadh    Fómhair,    1802,    nuair   a    casadh   ar    a 

chéile  arís  iad,  níl  aon  agó  ná  go  raibh  an  bheirt 

acu  go  doimhin  i  ngrá  lena  chéile  faoi  lúil  na  bliana 

dá  cionn, 

Níl  a  fhios  agam  cén  lá  go  díreach  a  tháinig 
Emmet  i  dtír  in  Éirinn  ná  cén  áit  ná  cén  chaoi.  Níl 
d'eolas  agam  ach  go  raibh  sé  ar  ais  i  mí  na  Samhna, 
1  802,  agus  go  raibh  sé  ar  a  chaomhaint  as  sin  nó  gur 
leag  an  rialtas  a  lámh  air  ar  an  25 ú  lá  de  Lúnasa  an 
bhliain  dá  cionn  sin.  Pé  acu  a  bhí  na  póilíní  ag 
braith  ar  an  sean-bharántas  nó  nach  raibh  bhíodar 
ina  dhiaidh,  agus  d'airíodar  i  dtráth  go  raibh  sé  sa  tír 
agus  é  ag  cur  faoi  sa  gCasino.  Chuaigh  Major  Swan 
amach  ansin  i  dtosach  mí  na  Nollag  agus  do  chuard- 
aigh  an  t-áras.  Bhí  leaba  Roibeaird  te  go  fóill  nuair 
a  leag  sé  a  lámh  uirthi.  **  Tá  an  nead  anseo,"  arsan 
maor,  "ach  tá  an  t-éan  ar  siúl."  Bhí  an  t-éan  i 
bhfolach  i  gceann  éigin  de  na  poill  folaigh  a  bhí  sa 
tigh  agus  d'innis  an  Dochtúir  bréag  i  dtaobh  Roi- 
beard  a  bheith  imithe  go  dtí  an  baile  mór.  "  Tá 
áthas  orm  nach  bhfuair  mé  anseo  romham  é," 
d'fhreagair  an  maor,  séimh  go  leor,  agus  d'imigh 
leis. 

Ar  an  9ú  lá  den  mhí  sin  cailleadh  an  dochtúir  agus 
tá  sé  réasúnta  go  leor  a  chreidiúint  gur  dheifrigh 
cuairt  sin  Swan  a  bhás.  Ní  raibh  an  tsláinte  go  maith 
aige  le  roinnt  blian,  agus  bhí  sé  éirithe  ar  fad  as  an 
dochtúireacht.  Tugann  na  litreacha  a  scríobh  sé  féin 
agus  a  bhean  go  tráthrialta  chuig  Tomás  Addis  pic- 
tiúir  cruinn  dninn  ar  na  blianta  deiridh  dá  saol, 
pictiúir  de  shean-bheirt  Chríostaí  a  bhí  cromtha  faoi 
ualach  bróin  agus  mífhortúin  ach  a  dhírigh  a  n-aire 

ar  fad  ar  chúrsaí  agus  cúramaí  a  gclainne  agus 
chlann  a  gclainne.  Duine  iontach  ab  ea  an  mháthair. 
Ise  is  minicí  a  scríobhadh,  súil  aici  ar  a  fear  céile  ag 
críonadh  agus  ag  seirgeadh  os  comhair  a  súl  agus 
ar  chlainn  a  clainne  a  bhí  ag  fanacht  aici  agus  í  ag 
tabhairt  an  chuntais  ab  fhearr  d'fhéadfadh  sí  orthu 
don  deoraí  mic  a  raibh  a  sháith  dá  thrioblóidí  féin 
air.  Insíonn  na  giotaí  fánacha  seo  as  a  cuid  litreacha 
a  scéal  féin  dúinn: 

Tá  ochtar  de  chlainn  chlainne  anois  againn  faoi 
chaolach  an  tí,  ach  fairíor  gan  a  dtuismitheoirí 
linn.  Ach  caithfimid  gan  casaoid  a  dhéanamh, 
ach  géilleadh  do  thoil  Dé  sa  méid  d'fhág  Sé  agus 
sa  méid  a  thóg  Sé  uainn."    (lúil,  1800). 

Tig  liom  a  rá  óm  chroí  nach  bhfuil  aon  cheo  is 
mó  a  bhfuilimid  buíoch  as  a  ucht  ná  bheith  i  ndon 
dídean  a  thabhairt  dod  mhnaoi  agus  dod  chlainn. 
(Lúnasa,   1800). 

Ní  gá  dhom  a  inseacht  duit  go  mothaímid 
amhail  is  dá  mba  dhá  shean-dair  faoi  stoirmeacha 
na  sléibhte  sinn  agus  gan  duilleog  fágtha  orainn 
ar  éigin,  ach  ní  ghéillimid  ina  dhiaidh  sin  arae  tá 
muinín  againn  go  bhfeicfimid,  trí  dheonadh  Dé, 
sul  a  dté  cré  orainn,  an  teaghlach  ar  fad  athaon- 
taithe  go  sona  sásta  i  dtír  éigin.  (Lúnasa,  1800). 
Deir  d'athair  liom  a  rá  leat  go  ndéanann  sé 
gach  a  bhféadann  sé  le  taitneamh  a  bhaint  as  na 
huaireanta  a  chaithfeadh  sé  go  sóch  dá  mbeifeása, 
do  mhuirín,  agus  do  dheartháir  [Roibeard]  ina 
thimpeall.  Smaoineamh  é  seo,  ámh,  a  gcaithfimid 
gan  géilleadh  dhó,  ach  siúd  is  go  bhféachaimid 
lena  chur  as  ár  n-aigne  seo  ar  ais  arís  agus  arís 
eile  é.  (Deireadh  Fómhair,   1800). 

Ba  mhaith  led  athair  go  n-inseoinn  duit  nach 
bhfuil  aon  cheal  oibre  air;  tá  a  dhóthain  le 
déanamh  aige  faoi  láthair.  Tá  sé  ag  racáil  na 
gcasán  ar  fad  máguaird,  tá  sé  ag  cur  bail-chríoch 
freisin  ar  sheomra  na  bpáistí  a  bhfuil  súil  aige 
do  chlann  dílis  ar  fad  a  fheiceáil  bailithe  ann  ar 
ball.  *  The  promises  of  hope,'  adeir  sé,  '  are 
better  than  the  gifts  of  fortune.'  (Meitheamh, 
1801). 

Tá  áthas  orm  a  chur  in  iúl  duit  gur  fheabhsaigh 
d'athair  as  an  tinneas  a  bhí  air  isteach  is  amach 
le  sé  seachtainí.  .  .  .  Níl  a  fhios  agam  céard  ba 
siocair  leis,  an  fuacht  nó  gur  thuirsigh  sé  é  féin; 
ar  chaoi  ar  bith  níl  sé  sásta  a  admhachtáil  go  bhf  uil 
ceachtar  díobh  sin  ciontach.  Tharla  an  intinn 
bhríomhar  sin  aige,  tuigfidh  tú  go  bhfuil  sé  fuar 
agat  a  bheith  ag  iarraidh  orainn  é  a  cheapadh  ó 
na  scéimeanna  iomaí  a  mbuaileann  sé  fúthu. 
Nuair  a  bhíos  cuspóir  éigin  roimhe  dearmadann 
sé  gur  othar  é  agus  ní  fhoighneoidh  sé  éinne  dá 
fhaire.  Féadfaidh  tú  féin  agus  Sinéad  a  thuiscint 
cé  chomh  cráite  is  bhí  mé  le  beagnach  dhá  mhí. 
.  .  .  Tá  mé  tar  éis  breathnú  amach  agus  an  ní  a 
fheicim  tugann  sé  pléisiúr  dom,  d'athair  agus 
raca  aige  ina  lámha.   (Meitheamh,   1801). 

D'oibrigh  d'athair  chomh  cruaidh  sin  nach 
bhfuil  mórán  eile  fágtha  le  déanamh;  tá  na 
casáin  uilig  racálta,  seomra  na  bpáistí  críochnaithe, 
agus  is  ceann  seoigh  é,  ach  fairíor  is  seomra  gan 
troscán,  gan  páistí,  é.  Tá  suaimhneas  mór  anois 
againn  anseo  ach  ní  fhágann  sin  nach  bhfuil  imní 
orm.  Tá  mo  dhóthain  mór  ar  m'aire  agam,  ag 
faire  ar  aghaidh  d'athar;  bím  sona  nó  míshona 
do  réir  mar  a  bhraithim  eisean  a  bheith  go  maith 

nó  go  dona.  (Lúnasa,  1801). 

Ní  fhaca  mé  riamh  aon  bhisiú  mar  tháinig  ar 
d'athair  i  mbeagáinín  aimsire.  Tá  a  shláinte,  a 
mheanma,  a  ghoile,  a  intinn  bhríomhar  aige  arís. 
.  .  .  Tá  an  t-am  tagtha  faoi  dheireadh,  a  Thomáis, 
a  chuid,  a  ligfear  duit,  tá  coinne  agam,  an  áit  a 
gcónóidh  tú  feasta  a  thoghadh  dhuit  féin,  agus 
tá  súil  agam  nach  gceapfaidh  tú  go  bhfuil  sé 
míthráthúil  agam  an  rud  a  scríobh  atá  mé  ag  dul  a 
scríobh,  go  háithrid  nuair  adeirim  leat  gur  ar  ordú 
ód  athair  a  dhéanaim  é.  Níl  a  fhios  againn,  ar 
ndóigh,  céard  tá  beartaithe  ag  an  Rialtas  agus  ní 
mian  linn  cur  isteach  ar  do  rún  f  éin,  ach  measaimid 
araon  go  mb'fhéidir  nach  bhfuil  sé  gan  tábhacht 
go  mbeadh  a  fhios  agat  roimh  ré  go  gceapann 
d'athair  nach  bhféadfadh  sé  féachaint  le  dul  níos 
faide  anonn  ná  Sasana.  Mar  sin,  má  bhíonn  sé 
d'ádh  ort  go  bfágfar  an  rogha  fút,  deir  sé  liom  a 
inseacht  duit  áit  ar  bith  i  ndeisceart  Shasana  nó 
i  gCaermarthen  i  ndeisceart  na  Breataine  Bige  a 
thoghfas  tú,  go  mbeidh  sé  lántsásta  dul  ann  agus 
go  mbeidh  sé  buíoch  de  Dhia  na  Glóire  faoina 
leithéid  de  shonas  a  bheith  air.  (Deireadh  Fómhair, 
1801). 

Deir  cuid  de  do  chairde  .  .  .  gur  cheart  duit  dul 
go  dtí  Meiriceá  mar  go  rachadh  sin  chun  leasa  do 
chlainne;  is  tú  féin  is  fearr  a  thiúrfas  breith  air  sin. 
Tá  d'athair  is  mé  féin  ar  aon-aigne  gur  cheart  duit 
sinne  a  fhágáil  as  an  gcomhaireamh  ar  fad,  agus 
gan  cuimhneamh  ach  ar  na  nithe  is  dóichí  a  rachas 
chun  do  leasa  féin  agus  chun  leasa  na  leanaí.  .  .  . 
Tá  aon  phointe  amháin  d'iarrfainn  ort  a  mheá 
go  cruinn  sul  a  gcinnir  ar  Mheiriceá,  agus  is  é  sin 
míbhuntáistí   na   haeráide.      Tá   sin    mar   aeráid, 

chomh  fada  agus  is  féidir  liom  a  dhéanamh  amach, 
cruaidh  ar  shláinte  na  nEorpach.  Dúirt  an  Capt. 
Palmer  linn,  gan  an  fiabhras  buí  a  bhac  chor 
ar  bith,  gur  thug  sé  féin  faoi  deara,  agus  a  lán 
eile  nach  é,  go  n-imíonn  Eorpaigh  as  tar  éis  an 
chéad  chupla  bliain.  Ná  síl  gur  claon-bhreith 
agam  í  seo.  Dúradh  linn  nach  bhféadfá  do  ghairm 
féin  a  leanúint  i  Meiriceá,  agus  ina  thaobh  sin, 
is  cuimhin  leat  céard  dúirt  Sir  Grenville  Temple 
an  uair  dheireannach  a  bhí  sé  abhus,  nach  bhféad- 
fadh  dlíodóir  ansin  costas  a  chuid  leabhar  d'íoc  as 
sochar  a  ghairme.  (Deireadh  Fómhair,  1801  ). 

Is  mór  d'athraigh  Meiriceá  ó  shoin. 

Ní  luaitear  Roibeard  ach  uair  nó  dhó  go  neamh- 
dhíreach  sa  gcomhfhreagarthas  seo  go  dtí  an  7ú 
Eanáir,  1803,  nuair  a  scríobhas  an  mháthair  don 
chéad  uair  tar  éis  bháis  an  dochtúra.  Bheirim  an 
litir  sin  i  mBéarla  chun  go  meáfaidh  an  léitheoir  dó 
féin  ardcháilíocht  na  scríbhneoireachta :  tá  an  litir 
úsáideach  freisin  sa  méid  go  dtaispeánann  sí  an 
t-atmosféar  a  fuair  Roibeard  ina  thimpeall  ag  tosach 
na  bliana  deiridh  dá  shaol. 
My  Dearest  Tom, 

After  some  struggle  with  myself  I  have  deter- 
mined  to  write  to  you.  It  is  an  effort,  but  it  is 
such  a  one  as  I  shall  feel  the  better  for  having 
made,  knowing  that  a  letter  from  me  will  be  a 
cordial  to  you,  and  the  more  so  as  I  can  give  you 
a  better  assurance  of  the  state  of  my  mind  than 
any  other  person  could  do  for  me.  I  do  not  wish 
to  excite  your  feelings  or  my  own.  We  both 
know  the  magnitude  of  our  loss,  all  we  now  have 

to  do  is   to   endeavour   to  luU   our   uneasy  and 
melancholy  sensations.    I  have  had  many  mitiga- 
tions  afforded  to  me;   the  presence  and  support 
of  our  dear  Robert  was  one  of  the  greatest  that 
could  have  happened  in  such  a  situation.     I  am 
consoled  by   all   my   children,    for   surely   never 
parent  has  been  more  supremely  blessed  than  I 
am  in  the  affection,  the  virtues,  and  the  disposi- 
tion  of  my  children.      I  am  strongly  impressed 
thereby,  but  v^hile  I  feel  grateful  for  the  blessings, 
I  feel  humbled  by  the  consciousness  that  I  by  no 
means  merit   the  too  high  opinion  which  their 
filial  affection  and  partiality  have  of  either  my 
power  or  disposition.    I  do  not  mean  at  this  time 
to  sue  for  compliments  when  I  assure  you  that  I 
feel  a  great  unworthiness  about  me.  That  I  should 
enjoy  so   great  a  calm  as   I   do  is  a  matter  of 
astonishment  to  me,  whose  married  life  of  forty- 
three   years   were   all   embittered  by   the   appre- 
hension  of  what  has  now  befallen  me;   it  is  of 
such  a  kind  as  to  cause  self-reproach  that  it  is 
unworthy  of  my  situation  or  of  the  strong  affec- 
tion  which   I  bore,   and  which  both  you  and  I 
know  was  pure,  ardent  and  sincere.     I  do  not 
delude   myself   by    a    spiritual   vanity   that   any 
supernatural  aid  has  been  afforded  to  me,   nor 
can  I   console  myself  that  it  was  the  effect  of 
religion  or  resignation.    I  know  it  proceeds  from 
a  cessation  of  long-endured  agonizing  agitations 
that  tore  my  heart  tho'  they  have  not  injured  my 
frame.     I  have  for  a  length  of  time  lived  under 
an  uplifted  axe;  it  has  fallen,  and  I  am  not  des- 
troyed.    My  dear,  dear  Tom,  I  am  unfortunately 
not  at  liberty  to  see  you ;  I  shall  not  go  to  Brussels 

because  I  should  only  impede  your  plans,  and  tiU 
our  affairs  are  arranged  I  do  not  wish  to  incur  any 
expense  that  I  do  not  know  how  far  1  may  be 
warranted  in.  If  life  is  granted  to  me,  I  mean  the 
summer  after  next  to  spend  a  year  with  you  in 
America  and  if  the  dangers  of  the  voyage  do  not 
operate  too  strongly  upon  a  coward  heart,  the 
rest  of  my  life  will  probably  be  divided  between 
you  and  Mary  Anne.  She  has,  beyond  the  ties 
of  affection,  strong  claims  upon  me,  and  upon  us 
all,  as  she  has  stood  in  the  pass  and  borne  the  first 
assault  of  ali  our  distresses,  and  she  has  always 
endeavoured  to  lighten  them,  generally  to  the 
prejudices  of  her  own  health. 

Your  dear,  tender,  and  ever  to  be  honoured 
father  had  so  arranged  his  affairs  as  to  enable 
him,  if  he  had  been  spared,  to  allow  one  hundred 
a  year  to  you  and  another  hundred  to  Robert 
during  his  life.  The  too  ample  provision  that  has 
been  made  for  me,  tho'  it  wiU  not  enable  me  to 
do  thus  much,  will  I  trust  leaVe  it  in  n;iy  power 
to  allow  fifty  pounds  a  yeaT  to  each  of  my 
children;  they  all  deserve  alike  and  all  hold  an 
equal  place  in  my  aífections. 

I  do  not  want  riches  for  myself,  but  I  wish  I 
could  do  more  for  all  of  you.  Assure  Jane  of 
my  best  affections.  I  know  how  she  has  felt, 
and  I  know  that,  however  strong  her  attachment, 
it  was  no  more  than  adequate  to  that  which  was 
felt  for  her.  Mary  Anne  is  but  just  recovering 
from  a  bilious  fever  which  succeeded  her  lying- 
in;  it  was  what  was  to  be  expected  as  a  natural 
consequence  of  the  preceding  circumstances.  Mr. 
Holmes  is  heavily  laden  with  our  business;   the 

confidence  we  have  in  him  is  great,  and  he  wiU 
fully  fill  the  trust  your  father  had  in  him  with 
rectitude  and  ability.  Your  children  here  are  as 
they  should  be;  the  dear  ones  with  you  I  feel  an 
increased  affection  for  them.  May  the  blessings 
of  the  best  of  fathers  be  upon  you,  and  may  the 
prayers  and  wrshes  of  my  heart  be  heard  in  favour 
of  you,  your  wife,  and  children;  how  strongly  do 
I  feel  myself  inclined  to  invoke  a  departed  spirit. 
Adieu,  my  dearest  Tom,  1  am 

Your  truly  affectionate  mother, 

E.  Emmet. 
Ní  bhfuair  Tomás  Addis  an  litir  sin  go  dtí  am 
éigin  i  1804.  Faoin  am  sin  bhí  a  mháthair  agus 
Roibeard  ar  shlí  na  fírinne  chomh  maith  lena  athair. 
Chuig  Thomas  Addis  Emmet,  Esq.,  Poste  Restante, 
New  York,  a  seoladh  í,  rud  a  thaispeánas  go  raibh 
a  mháthair,  agus  Roibeard  féin  is  dóigh,  den  tuairim 
go  raibh  Tomás  Addis  cheana  féin  ar  a  bhealach 
anonn.  Is  cosúil  mar  sin  go  raibh  sé  deireannach  i 
1802  nuair  d'athraigh  Tomás  a  intinn  faoi  dhul  go 
Meiriceá.  Bhí  ceangal  éigin  idir  sin  agus  an  glaoch 
foirmeálta  a  fuair  sé  i  mí  Feabhra,  1  803,  chun  bheith 
ina  ionadaí  do  na  hÉireannaigh  Aontaithe  i  bPáras. 

13 

Smaointe  a  rialaíos  an  domhan.  Corraíonn  siad 
daoine,  fiú  daoine  eaglacha  gan  tábhacht,  agus 
saghdann  chun  gníomhartha  móra  iad.  Tógann 
siad    agus    leagann    siad    rialtais.      Aistríonn    siad 

dílseacht  dhaoine  ó  chuspóir  go  cuspóir.  Bíd  ag 
obair  gan  sos  —  ar  íochtar  ar  dtús,  ag  leathadh  go 
mall  ciúin,  agus  ansin  brúchtann  siad  amach  go 
dtógaid  seilbh  ar  phobail  mhóra.  An  tráth  seo  a 
bhfuilimid  ag  dearcadh  siar  air  bhí  na  smaointe  i 
dtaobh  chothromachta  daoine  ag  leathadh  amach 
ón  bhFrainc  agus,  fearacht  Chomhaointeachais  an 
lae  inniu,  mhealladar  daoine  ón  ngrá  a  bhí  acu  dá 
dtír  féin.  Ba  chirte  a  rá,  b'fhéidir,  go  bhfaca  daoine 
a  ngrá  dá  dtír  faoi  sholas  nua.  Níor  mhothaíodar 
gur  dhona  an  rud  eachtrannaigh  a  ghabháil  seilbhe 
ar  a  dtír  féin  má  thugadar  leo  córas  rialtais  ab  fhearr 
ná  an  tsean-fhoirm  rialtais  a  bhí  acu  féin.  Ar  staid 
dhaoine  a  bhí  a  n-aird:  ba  chuma  leo  mórán  faoi 
thóranna  a  dhealaigh  ciníocha  agus  pobail  óna 
chéile. 

Sin  mar  do  tharla  ag  deireadh  na  1 8ú  aoise  go 
raibh  The  Secret  Committee  of  England,  Corresponding 
Societies  agus  eagraíochta  eile  ann  inar  chruinnigh 
Sasanaigh,  Albanaigh  agus  Éireannaigh  le  chéile 
chun  rialtas  na  Breataine  Móire  a  chloí  agus 
poblacht  mar  bhí  sa  bhFrainc  a  chur  ina  áit.  Cúigiú 
colúin  a  bhéarfaí  orthu  inniu  agus,  ceart  go  leor, 
d'oibríodar  ar  an  nós  céanna.  Bhí  an  Fhrainc 
laistiar  díobh  gan  dabht  arae  rud  ar  bith  a  tharraing 
clampar  in  aon  bhall  a  raibh  forlámhas  ag  a  naimhde 
ann  dob  amhlaidh  ab  fhearr  leis  an  bhFrainc  é. 
Cuirtear  an  milleán  faoin  gceannairc  i  gcabhlach 
an  Nore  de  ghnáth  ar  rialacha  diana  Aimiréaltachta 

na  Breataine  ach  is  é  rud  ba  chiontach  léi  dáiríre 
ionadaithe  na  Fraince  a  bheith  ag  leathadh  a 
dteagaisc  liobralaigh  os  íseal  i  measc  na  mairnéalach. 
B'é  an  scéal  céanna  i  mórán  áiteacha  eile  é,  na 
Francaigh  ag  baint  úsáide  as  grúpa  ar  bith  d'airigh 
go  raibh  comhgas  tuairimí  acu  leo  nó  gur  mhian 
leo  leas  a  bhaint  as  an  gcorraíl  ar  údar  ar  bith.  In 
aimsir  chogaidh  ní  bhreathnaíonn  na  náisiúin  go 
ró-aireach  ar  a  gcompánaigh. 

Na  hÉireannaigh  a  bhí  páirteach  sna  gluaiseachta 
seo  do  bhaineadar,  nó  sin  é  adúirt  an  Rialtas  ar  ball, 
leis  "  na  haicmí  is  ísle.  "  Mura  mbeadh  i  gceist  ach 
bochtanas  bheadh  sin  fíor  mar  ní  raibh  cianóg  rua 
ag  an  ngnáth-Éireannach  san  am.  B'shin  ceann  de 
na  fáthanna  ar  thaitnigh  an  chaint  seo  faoi  chothrom 
i  measc  daoine  chomh  mór  sin  leo.  Ba  mhó  an 
díograis  a  bhí  iontu  sa  troid  ar  son  saoirse  a  dtíre 
toisc  gur  chreideadar,  agus  an  soiscéal  a  bhí  dá 
chraoladh  chucu,  go  bhfaighidís  deis  mhaith  mhair- 
eachtála  dá  bhféadfaidís  a  namhaid  aiceanta  a 
chriogadh.  Do  bhí  corr-Éireannach  deisúil  sa 
mBreatain,  ámh,  a  bhí  sásta  a  anam  a  imirt  ar  son 
a  bharúla  poblachtánach.  An  duine  is  mó  a 
tharraing  aird  air  féin  díobh  dob  é  Edward  Marcus 
Despard  é,  a  rugadh  i  gContae  Laoise  i  1753.  Ní 
raibh  sé  ach  óg  nuair  a  chuaigh  sé  le  saighdiúireacht. 
Throid  sé  sna  hlndiacha  Thiar,  ar  an  "  Spanish 
Main  "  agus  i  mBá  Honduras,  áit  ar  ceapadh  ina 
mhaor  é  ar  an  gcóilíneacht  Bhreataineach.  Deirtear 
go   raibh  ard-oideachas   air   agus    gur   dhuine   lách 

sobhéasach  é  ina  theannta  sin.  Ba  chara  agus 
compánach  do  Nelson  é  tráth.  Le  linn  Honduras  a 
bheith  dá  ghabháil  chuir  sé  airgead  as  a  phóca  féin 
ar  fáil  le  haghaidh  gnóthaí  an  Rialtais;  ach  níor 
haisíocadh  riamh  é,  in  ainneoin  gur  ghlac  an  Pharlai- 
mint  i  Londain  buíochas  leis.  Bíodh  gur  chruthaigh 
sé  go  maith  mar  mhaor  chuir  roinnt  de  bhoic  an 
réigiúin  mí-iompar  ina  leith.  Bhí  sé  dhá  bhliain  sul 
a  bhfuarthas  neamhchiontach  é  agus,  idir  an  dá  linn, 
bhí  a  phost  curtha  ar  ceal  agus  ní  dearnadh  faic  chun 
a  shaothar  mór  ar  son  Shasana  a  chúiteamh  leis. 
Chuir  sé  sin  ruibh  air,  thug  sé  íde  na  muc  is  na 
madraí  ar  an  Rialtas  agus  do  fuair  duine  chun 
clamhsán  a  dhéanamh  ar  a  shon  sa  bParlaimint. 
Bhí  fuar  aige. 

Chuaigh  sé  ansin  le  polaitíocht,  bhí  ina  chomhalta 
den  London  Corresponding  Societj,  ceann  de  na 
heagraíochta  réabhlóideacha  ar  thagraíomar  cheana 
dhóibh,  agus  do  cuireadh  i  bpríosún  é  i  1  799.  Thug 
an  Tiarna  Cloncurry,  cara  do  na  hÉireannaigh 
Aontaithe,  cuairt  ansin  air  agus  do  fuair  istigh  i 
gcilh'n  sé  troithe  ar  a  hocht  é  nach  raibh  fuinneog 
ná  tinteán  ann  agus  gan  ann  ach  fíor-bheagán  tros- 
cáin.  Ar  a  achainí  sin  haistríodh  Despard  go  dtí  áit  ab 
fhearr  ná  sin  ach  coinníodh  faoi  ghlas  é  go  dtí  1 802, 
agus  nuair  a  tháinig  sé  ansin  chun  Cloncurry  a 
fheiceáil  i  Londain,  "  ba  chosúil  le  fear  é  a  bhí  tar 
éis  éirí  as  an  uaigh."  Dúirt  sé  le  Cloncurry  ar  an 
ócáid  sin,  siúd  is  nach  bhfaca  sé  a  thír  dhúchais  le 
tríocha    bliain,    nár    stop    sé    riamh    de    bheith    ag 

smaoineamh  uirthi  agus  ar  an  mí-ádh  a  bhain  di, 
agus  —  arsa  Cloncurry  —  "  a  main  object  of  his 
visit  to  me  was  to  disclose  his  discovery  of  an  infall- 
ible  remedy  for  the  latter  [cruachás  na  hÉireann] 
—  a  voluntary  separation  of  the  sexes,  so  as  to  leave 
no  future  generation  obnoxious  to  oppression."  Bhí 
lag-mheas  ag  Despard  ar  an  nglúin  sin  d'Éireannaigh 
in  ainneoin  íbirtí  fhear  Chill  Mantáin  is  Loch 
gCarman. 

Thosaigh  sé  athuair  ag  cur  i  gcóir  leis  an  rialtas 
a  chloí.  Bhí  ar  intinn  aige  an  rí  agus  an  rialtas  agus 
príomhoifig  an  stáit  a  ghabháil  de  ruathar  i  Londain 
agus  glaoch  ansin  ar  an  bpobal  ar  fud  na  tíre  chun 
éirí  amach.  Chuige  sin  thug  sé  mórán  fear  isteach 
in  Aontacht  arbh  í  a  haidhm  oifigiúil  neamhspleá-. 
chas  na  Breataine  Móire  agus  na  hÉireann  a  chur 
ar  fáil  agus  cothrom  maidir  le  cirt  shibhialta,  phol- 
aiticiúla  agus  chreidimh  a  thabhairt  do  gach  uile 
dhuine.  Ghlac  na  comhaltaí  móid  lenar  ghealladar 
athsheilbh  a  fháil  ar  chirt  a  bhí  caiUte  acu,  cirt  a 
thug  an  "  Supreme  Being  in  his  infinite  bounty ' 
d'fheara  uile  na  cruinne.  Bhí  gasraí  den  Aontacht 
gan  mhoill  i  gcuid  mhaith  de  na  cathracha  is  na 
bailte  móra,  agus  i  measc  saighdiúirí,  mairnéalach 
agus  lucht  saothair,  agus  bhí  ceangal  ag  Despard 
leis  na  hÉireannaigh  Aontaithe  sa  bhFrainc  agus  in 
Éirinn  trí  Liam  Dowdall. 

Tá  mé  cinnte  gur  mhian  le  gach  duine  agus  gach 
dream  a  bhí  ag  tnúth  le  hurlámhas  Shasana  a 
bhriseadh,  na  Francaigh,  Despard  agus  na  hÉireann- 

aigh  Aontaithe,  go  mbeadh  comhoibriú  idir  na 
gluaiseachta  réabhlóideacha  go  léir,  fiú  murar 
aontaíodar  eatarthu  féin  ar  gach  pointe,  agus  go 
háirithe  go  réiteoidís  eartarthu  féin  an  t-am  le  héirí 
amach.  An  dáta  i  Lúnasa,  1803,  a  raibh  Em.met 
ag  obair  chuige,  ní  dóichí  rud  de  ná  gurbh  é  sin 
dáta  Despard  freisin.  Ach  faoi  mar  tharla,  níor 
éirigh  le  ceachtar  acu  an  dáta  sin  a  shroichint. 
Bhí  an  t-eadarghabhálaí,  Dowdall,  béalscaoilteach. 
Chualathas  i  dtigh  óil  i  mBaile  Atha  Cliath  é  ag 
tabhairt  mion-inseacht  ar  phleaineanna  Despard 
agus  shroich  gach  a  ndúirt  sé  an  rialtas,  nó  sin  é 
deirtear.  Ar  chuma  ar  bith,  do  gabhadh  Despard  i 
Londain  ar  an  16ú  lá  de  Mhí  na  Samhna,  1802,  do 
tugadh  chun  trialach  é  an  Feabhra  ina  dhiaidh  sin, 
agus  do  cuireadh  chun  báis  é  féin  agus  seisear  dá 
lucht  leanúna  an  mhí  chéanna:  Éireannach  agus 
Catoiliceach  ab  ea  duine  dhíobh.  Bhí  Despard  48 
mbliana  d'aois.  Tá  creidiúint  ag  dul  don  Tiarna 
Cloncurry  faoi  aíocht  ar  feadh  a  saoil  a  thabhairt 
don  bhaintrigh  —  creole  ab  ea  í  —  ina  thigh  féin 
amuigh  sa  gColl-Choill  tuairim  is  deich  míle  ó 
Bhaile  Átha  Cliath. 

Ní  hiontach  liom.  ar  bhealach,  gan  tagairt  ag 
Helen  Landreth  ina  leabhar  don  Chornal  Despard 
—  ní  luann  sí  fiú  a  ainm  —  mar  is  fíor  nach  raibh 
dlúthbhaint  aige  le  hEmmet.  Ach  bhí  baitit  eatarthu 
ina  diaidh  sin  agus  tugann  Ó  Madáin  scair  mhaith 
dá  leabhar  faoi  Emmet  suas  dó.  Téann  cuid  de  n^ 
cuntais   atá   bunaithe   ar   an   Madánach   níos    faide 

nuair  adeir  siad  go  raibh  cosúlacht  idir  phleaineanna 
míleata  na  beirte.  Bheireann  siad  le  tuiscint  go 
raibh  Emmet  faoi  chomaoin  ag  Despard  ar  an  gcaoi 
sin.  Níl  a  fhios  agam  an  raibh  nó  nach  raibh  ach 
b'fhiú  go  maith  do  dhuine  éigin  staidéar  a  dhéanamh 
ar  an  ngné  sin  den  scéal  agus  freisin  ar  réim  an 
cheangail  a  bhí  idir  an  dá  eagraíocht.  Bhí  difríochta 
móra  idir  an  bheirt  fhear.  An  ceann  is  soiléire  gur 
iompaigh  Despard  ina  réabhlóidí,  ar  an  gcéad  ásc, 
mar  gheall  ar  an  drochíde  a  fuair  sé  féin  ó  rialtas 
agus  ó  pharlaimint  Shasana.  Ní  raibh  blas  ar  bith 
pearsanta  den  tsórt  sin  ag  priocadh  Emmet.  Maidir 
lena  dteagasc,  do  ghlac  Despard  chuige,  mar  do 
chonaiceamar,  smaointe  agus  bréithre  réabhlóid- 
eacha  na  Fraince  gan  aon  mhaolú  a  dhéanamh 
orthu.  Ar  ndóigh,  is  ar  Shasana  agus  Sasanaigh  is 
mó  a  bhí  sé  ag  cuimhneamh,  ach  is  é  rud  a  bhí  uaidh 
Neamhspleáchas  (Liberté)  agus  Cothromcheartas 
(Egalité),  mar  d'ordaigh  an  "Supreme  Being" 
iad,  agus  léiríonn  an  tagairt  don  "Supreme  Being" 
gur  chreid  sé  ann  sa  gcaoi  ar  chreid  Robespierre,  a 
chuir  an  "  Féte  de  l'Etre  Supréme,"  ar  bun,  sé  sin 
nárbh  fholáir  a  chreidiúint  go  bhfuil  Dia  ann  nó 
bheadh  an  tsuáilce  agus  an  mhoráltacht  gan  bonn 
ar  bith  fúthu.  Ach  ní  raibh  gá  ag  an  duine  le 
heaglais,  ná  le  haon  tsaghas  creidimh  fhoirmeálta, 
agus  nuair  a  tháinig  Despard  féin  chun  bás  a  fháil 
dealraíonn  sé  gur  eitigh  sé  sagart  nó  ministéar  a 
fheiceáil.  Nuair  a  chasaimid  chun  Emmet  ní 
bhfaighimid    aon    ní    den    chineál    sin    díreach    ina 

scríbhinní.     Faighimid  an  Liberté  gan  an  Égalité. 

Sa  bhForógra  fada  a  scríobh  Emmet  in  ainm  an 
Rialtais  Shealadaigh  i  1 803  tá  achoimre  ar  a 
shoiscéal  in  aon  alt  amháin.  Seo  mar  ghabhas  sé: 
"  We  war  not  against  property — -we  war  against  no 
religious  sect — we  war  not  against  past  opinions  or 
prejudices — we  war  against  Engiish  dominion."  Ní 
dearmad  liom  an  dá  aithne  thosaigh  atá  ceangaiite 
den  Fhorógra  inar  dúradh  gur  leis  an  náisiún  feasta 
na  tailte  eaglaise,  go  raibh  aistriú  talún  coiscthe  agus 
go  gcaithfeadh  gach  duine  leanacht  ag  íoc  a  chíosa 
nó  go  gcuirfí  an  rialtas  náisiúnta  ar  bun,  go  léireofaí 
an  toil  náisiúnta  agus  go  gcuirfí  eagar  ar  na  cúirt- 
eanna  dlí.  Ní  dearmad  liom  ach  an  oiread  go  ndúirt 
finné  ag  triail  Emmet  gur  chuala  sé  meamram 
dá  léamh  ag  an  bpríosúnach  inar  gealiadh  go 
roinnfí  go  cothrom  ar  gach  oifigeach,  oifigeach 
neamhchoimisiúnta  agus  óglách  singil  gach  a 
mbeadh  le  fáil  nuair  a  thógfaidís  Éire.  Is  féidir 
go  bhfuil  rún  folaithe  anseo  ach  ní  dóigh  liom  é. 
Im  thuairimse,  níor  doctrinaire  Emmet  ar  chor  ar 
bith.  Tháinig  sé  ar  ais  ón  bhFrainc  gan  aon  mheas 
aige  ar  an  bhFrainc  ná  ar  na  teoiricí  ná  ar  an 
bhfealsúnacht  a  bhí  i  réim  ansin.  Agus  nuair  a 
labhair  sé  leis  an  bpobal  sa  bhForógra,  ba  ar  an 
sean-chogadh  le  Sasana  nach  mór  ar  fad  a  thrácht 
sé.  Aon  áit  a  bhfuil  an  égalité  i  gceist  sa  bhForógra 
cuirtear  ar  an  méir  fhada  í,  go  dtí  go  gcuirfear  an 
rialtas  náisiúnta  ar  bun  agus  go  bhfaighfear  amach 
céard  a  theastaíos  dáiríre  ó  na  daoine.     Sílim  go 

95 


dtaispeánann  sin  gur  dhuine  an-chiallmhar,  an- 
staidéartha  Roibeard  Emmet.  Agus  nuair  a  chuaigh 
sé  chun  na  croiche  bhí  beirt  mhinistéar  d'Eaglais  na 
hÉireann  lena  thaobh,  rud  a  léiríos  thar  rud  ar  bith 
eile  gur  Chríostaí  é.  Ina  theannta  sin,  ba  fear 
rímhaith  ann  féin  é  im  thuairimse. 

Níl  aon  phioc  aimhris  orm  ná  gur  thrua  le  hEmmet 
go  mór  briseadh  agus  bás  Despard.  Ba  laigede  a 
chúis  féin  go  neamhdhíreach  deireadh  tobann  a 
theacht  ar  chomhcheilg  an  oileáin  eile,  pé  cuspóirí 
a  bhí  léi.  Ní  maith  a  dhéanas  a  leithéid  do  mhean- 
main  ghluaiseachta  den  tsamhail  chéanna.  Agus 
maidir  le  hEmmet  féin  ní  foláir  nó  ghoiU  sé  air 
fear  a  bhí  chomh  cleachtaithe  ar  chúrsaí  cogaidh 
agus  riaracháin  le  Despard  a  fheiceáil  dá  bhascadh 
chomh  héasca  sin.  Chaithfeadh  sé  féin  a  bheith 
níos  airdeallaí  nó  bhéarfadh  an  chríoch  chéanna  air. 
Chaithfeadh  sé  dul  "  faoi  thalamh,  "  agus  an  oiread 
den  ullmhúchán  agus  dob  fhéidir  a  choinneáil  ina 
lámha  féin.  B'é  an  rún  sin,  dar  liom,  maraon  lena 
chéim  sa  saol  agus  an  chaoi  ar  shocraigh  sé  gach  a 
raibh  aige  a  thabhairt  suas  dá  ghnó,  d'ardaigh  os 
cionn  a  chompánach  ar  ball  é  agus  a  rinne  sórt 
ceannasaí  orthu  dhe,  siúd  is  nár  admhaigh  sé  féin 
riamh  ach  gur  dhuine  amháin  i  measc  mórán  é. 

14 

Tá  mé  den  tuairim  nár  chaith  Emmet  mórán  ama 
sa  gCasino  i  ndiaidh  na  cuarta  a  thug  Major  Swan 

ar  an  tigh.  Mar  is  eol  dúinn  bhí  cóir  ann  chun  é  a 
cheilt  ar  na  póilíní  dá  dtagaidís  le  linn  é  a  bheith 
ann,  ach  bhí  an  dúthaigh  mórthimpeall  an  tí  chomh 
hoscailte  sin  go  mb'fhurasta  é  a  thógáil  ag  dul  ann 
nó  ag  tíocht  as.  D'aireodh  sé  é  féin  níos  sábháilte 
istigh  sa  gcathair  agus  bhí  de  bhuntáiste  lena  bheith 
ansin  freisin  go  raibh  sé  gar  do  na  háiteacha  a  raibh 
an  t-uUmhúchán  don  éirí  amach  ar  siúl. 

Is  rí-aisteach  an  scéal  é  nach  raibh  a  fhios  ag 
na  póilíní  chomh  fíor-dheireannach  le  Meitheamh, 
1803,  cén  chosúlacht  a  bhí  ar  Emmet,  mar  ar  an 
7ú  lá  den  mhí  sin  faighimid  an  tUrramach  Thomas 
Elrington,  sean-oUamh  matamaitice  Roibeaird,  ag 
seoladh  a  chomharthaí  sóirt  chuig  Major  Sirr. 
Ciallaíonn  sin,  im  thuairimse,  go  raibh  Emmet  agus 
a  ghluaiseacht  i  bhfad  níos  folaithe  ná  mar  shílfeá 
ó  leabhar  Helen  Landreth  agus  cruthaíonn  sé,  dá 
mbeadh  cruthúnas  breise  ag  teastáil,  nach  bhfuil 
bun  ar  bith  lena  teoiric  i  dtaoibh  na  litre  ó  Phitt. 
Cé  d'fhéadfadh  a  chreidiúnt  go  meallfadh  an  rialtas 
fear  abhaile  ón  bhFrainc  faoi  Dheireadh  Fómhair, 
1802,  agus  nach  mbeidís  i  ndon  é  a  aithint  í 
Meitheamh,  1803?  "  Cuirim  chugat,"  arsa  Elring- 
ton,  "  an  cuntas  is  fearr  a  fhéadaim  a  fháil  ar 
chosúlacht  Emmet  mar  bhí  sé  cúig  bliana  ó.  shoin. 
Ní  haithnid  dom  éinne  d'fhéadfadh  cuntas  a  thab- 
hairt  duit  ar  athrú  ar  bith  a  tháinig  air  ó  shoin.  .  .  . 
I  1798,  bhí  sé  beagnach  fiche  bliain  d'aois;  gnúis 
ghránna  shearbh;  súile  beaga  ach  níl  sé  gearr- 
radharcach;    tamall  uait  shílfeá   go  bhfuil  rian  na 

bolgaí  air;  timpeall  cúig  troithe  sé  horlaigh  ar  airde; 
réasúnta  tanaí,  ach  ní  haon  chreatlach  é  —  ní  hea, 
ach  é  cineál  leathan-ghuaiUeach ;  siúlann  sé  go  mear, 
ach  ní  luascann  a  lámha."  Ní  pictiúir  ró-mholtach 
é  ach  bhí  sé  cruinn  go  leor,  gan  dabht,  do  na  póilíní. 
Mar  sin  féin  chlis  orthu  teacht  suas  le  hEmmet  gidh 
go  raibh  daoine  ag  castáil  air  gach  uile  lá.  Scéith 
cuid  acu  air  i  ndiaidh  an  éirí  amach,  nuair  a  bhí  an 
cluiche  caillte,  agus  an  scanradh  orthu  a  bhuail  gach 
uile  dhuine  dar  thit  isteach  i  lámha  an  rialtais  an 
uair  sin.  Bhí  an  pionós  a  bhí  ag  bagairt  orthu  féin 
agus  ar  a  muintir  chomh  tubaisteach  sin  gur  furasta 
liomsa  trua  a  ghlacadh  dhóibh. 

Rinne  Emmet  a  dhícheall  an  t-éirí  amach  a 
choinneáil  faoi  choim  agus  é  a  fhágáil  faoi  fheara 
iontaofa.  Thogh  sé  na  fir  seo  go  ríchúramach. 
Níor  iarr  sé  sluaite  móra  daoine.  B'fhearr  leis  líon 
beag  d'fheara  maithe,  agus  chuaigh  sé  ag  lorg  na 
bhfear  sin  i  measc  a  raibh  fágtha  de  throdairí  1  798 : 
i  mBaile  Átha  Cliath  féin  bhí  na  céadta  acu.  Chímid 
cé  mar  d'oibrigh  sé  agus  an  cineál  soiscéil  a  theagasc 
sé  ó  thuarascáil  Mhaolmhuire  Uí  Bhroin,  duine  de 
mhórfheara  na  ré  sin  dár  stair,  fear  ionraic  neamh- 
eaglach  dílis. 

D'fhiafraigh  an  Noiréiseach  díom  ar  mhaith 
liom  aithne  a  chur  ar  an  deartháir  ab  óige, 
Roibeard  Emmet,  a  bhí  díreach  tar  éis  fiUeadh 
ón  bhFrainc,  tar  éis  dó  a  dheartháir  Tomás  a 
fhágaint  i  bPáras.  Ní  gá  dhom  a  rá  cén  t-áthas 
a  bhí  orm  caoi  a  bheith  agam  ar  aithne  a  chur  ar 

an  sár-Éireannach  óg  sin,  ar  airíos  an  oiread  sin 

ina  thaobh  go  raibh  meas  mór  agam  air  cheana 

féin  agus  gurbh  fhada  liom  go  bhfeicinn  é.     An 

lá  ina  dhiaidh  sin  bhuaileamar  lena  chéile  i  dtigh 

an  Noiréisigh,  agus  tar  éis  dó  sinn  a  chur  in  aithne 

dá  chéiie  d'fhág  sé  sinn  agus  chuaigh  i  mbun  a 

ghnótha.     Ba  ghairid  gur  nocht  Emmet  dom  an 

cuspóir  a  bhí  aige.    Dúirt  sé  gur  bhreá  leis  aithne 

a  bheith  aige  orthu  seo  a  tháinig  saor  as  cogadh 

98,  agus  a  raibh  muinín  ag  na  daoine  astu  fós;  go 

raibh  sé  ar  a  lorg  ó  tháinig  sé  ar  ais  ón  bhFrainc 

agus   fiú  amháin   i  bPáras.      Bhí  áthas  air  é  a 

bheith  Íe  rá  aige  gur  airigh  sé  m'ainmse  orthu, 

etc.     Chrom  sé  ag  cur  síos  go  baiieach  agus  go 

cruinn  ar  an  gcúnamh  a  bhféadfadh  Éire  súii  a 

bheith    aici    leis    ón    bhFrainc    an    uair    sin,    go 

háirithe  nuair  a  bhí  an  tír  sin  faoi  rialú  bríomhar 

an  Phríomh-Chonsaii  Buonaparte;  ach  bhí  eagia 

ar  Bhuonaparte  go  raibh  athrú  ar  mhuintir  na 

hÉireann,  agus  gur  chuma  ieo  i  dtaobh  a  saoirse, 

mar  gheail  ar  an  Aonta  le  Sasana.     Ba  iéir  gur 

ghá  an  tuairim  sin  a  cheartú  chomh  luath  agus 

dob  fhéidir  é. 

Feicimid  cruinneas  na  tuairime  sin  ó  iitir  a  scríobh 
Castiereagh  i  mí  Lúnasa,  1 80 1 ,  ó  Harrogate  mar  a 
raibh  sé  "  ag  ói  na  n-uiscí,"  Rinne  se  comhghaird- 
eachas  inti  ie  Hardwiclce,  an  tOirrí,  faoi  chomh 
ciúin  agus  bhí  Éire. 

Do  réir  chosúiachta,  adúirt  sé,  tá  an  Aonta  tar 
éis  níos  mó  den  mhioscais  phoiaiticiúii  a  chorraigh 
Éire  le  cúig  bliana  fichead  a  ghianadh  amach  as 
aigne  an  phobaii  ná  mar  bhí  coinne  ag  an  té  ba 
dhóchasaí  orainn.    Níi  áit  feasta  do  thuairimíocht 

agiis  gníomh  ar  leithligh  i  bpolaitíocht  na 
hÉireann,  agus  ní  fhanann  ach  aon  cheist  mhór 
amháin  d'fhéadfadh  borradh  sa  gcuid  sin  den 
Ríocht  Aontaithe.  Pé  ní  a  tharlós  don  cheist  sin, 
tá  lúcháir  orm  a  thabhairt  faoi  deara  nach  léir  ar 
na  Catoilicigh  go  bhfuil  fonn  ar  bith  orthu,  an 
uair  atá  i  láthair  ann,  cur  leis  an  ualach  atáimid 
a  iompar  le  linn  tréimhse  seo  an  chogaidh. 
Bhí  na  Francaigh  imníoch  faoi  Éire  a  bheith  ciúin: 

D'innis  Roibeard  Emmet  dom,  arsa  Maolmhuire 
Ó  Broin,  i  dtaobh  an  phoist  mhóir  a  bhí  ag  a 
dheartháir  i  bPáras,  agus  go  dtagadh  lucht  an 
Rialtais  go  minic  chuige  ag  iarraidh  a  chomhairle. 
Ba  é  a  dtuairim  mheáite  nár  mhór  do  na  fíor- 
Éireannaigh  taispeántas  éigin  a  dhéanamh  chun 
a  chruthú  go  rabhdar  chomh  tiomanta  agus  a 
bhíodar  riamh  ar  na  Sasanaigh  a  ruaigeadh  as 
an  tír.  Agus  ba  é  an  freagra  a  thug  Tomás  Addis 
Emmet  orthu  gur  náire  shaolta  é  a  iarraidh  ar 
Éireannaigh  bhochta  éirí  amach  arís  gan  cúnamh 
a  fháil  ón  bhPrainc  ar  dtús;  ach  mar  sin  féin  go 
bhféadfadh  sé  a  rá  go  cinnte  le  Rialtas  na  Fraince 
go  raibh  eagraíocht  ar  an  gcúlráid  in  Éirinn,  agus 
go  ró-speisialta  i  gcathair  Bhaile  Átha  Cliath,  ag 
cnuasach  airm  agus  armlóin  de  gach  sórt,  agus 
go  rabhthas  dá  dhéanamh  go  han-discréideach 
mar  ní  raibh  éinne  ach  na  fir  chruadha  a  bhí  ag 
troid  sa  mbliain  1  798  i  mbun  na  stór  sin. 

Tar  éis  do  Roibeard  Emmet  na  nithe  sin  a 
mhíniú  dhom  dúirt  sé:  '  Má  thuig  an  sárfhear, 
an  Tiarna  Éamonn  Mac  Gearailt,  agus  na  fir  a 
bhí  ina  theannta  go  raibh  an  ceart  acu  dul  ar 
pháirc  an  bhuailte  chun  maolú  a  dhéanamh  ar 
an  éagóir  a  bhíothas  a  dhéanamh  ar  Éirinn,  nár 

chóir  go  mbeacih  sé  i  bhfad  ní  ba  chirte  dúinne  a 
dhéanamh  anois,  nuair  a  chímid  nach  bhfuil  dada 
dá  rialtas  féin  ag  an  tír  mar  gheall  ar  an  Aonta 
fhealltach  a  rinneadh.  Go  dtí  gur  cuireadh  an 
tAcht  barbartha  sin  i  bhfeidhm  déantaí  dlithe 
úsáideacha  in  Éirinn  ó  am  go  ham,  in  ainneoin 
gach  coirpeachta.  Anois  tá  seachtar  as  gach 
ochtar  gan  cead  acu  teachtaire  a  thoghadh  chun 
seasamh  dóibh,  fiú  amháin  i  bParlaimint  iasachta, 
agus  níl  san  ochtú  cuid  eile  ach  uirnisí  agus  lucht 
bailithe  chánach  do  Rialtas  mallaithe  Shasana 
agus  don  chuid  de  mhuintir  na  hÉireann  atá  i 
gcumhacht  —  oUphiasta  is  measa  i  bhfad,  más 
féidir  sin,  ná  na  tíoránaigh  Ghallda.' 

D'aithris  Emmet  arís  na  geallúna  a  fuair  sé  féin 
agus  a  dheartháir  agus  taoisigh  eile  ón  gceann  a 
bhí  ar  Rialtas  na  Fraince  .i.  dá  dtagadh  arm  leis 
an  bhFrainc  go  hÉirinn  nach  mbeadh  ann  ach  arm 
cabhruithe,  agus  go  gcaithfí  glacadh  leis  ar  na 
coinníollacha  céanna  ar  ar  ghlac  muintir  Mheir- 
iceá  le  Rochambeau  agus  a  arm  nuair  a  bhíodar 
ag  troid  ar  son  a  saoirse.  Agus  ar  seisean :  '  Cé 
nár  ghráin  le  héinne  ní  ba  mhó  ná  mar  ba  ghráin 
liom  féin  an  tslí  ina  dtáinig  an  Príomh-Chonsal  i 
gceannas  náisiúin  na  Fraince,  mar  sin  féin  táim 
deimhin  de  go  bhfeicfidh  an  taoiseach  tréan 
cogaidh  sin  go  bhfeilfidh  sé  dá  chúis  féin  cabhrú 
le  cúis  na  hÉireann,  mar  is  é  sin  an  tslí  is  fusa 
dhó  an  lámh  uachtair  a  fháil  ar  Shasana.'  Cheap 
sé,  dá  bhrí  sin,  go  mba  chóir  an  tír  a  eagrú 
agus  í  a  bheith  i  gcóir  do  na  bearta  móra  a 
tionscnófaí  gan  aon  aimhreas.  Agus  maidir  leis 
féin,  bhí  sé  sásta  dul  i  gcontúirt  a  bháis,  agus  pé 
maoin  a  bhí  aige  a  ligean  uaidh,  d'fhonn  gach 

aon  rud  a  bhí  riachtanach  a  chur  i  gcrích  chun 
an  tír  mhí-ámharach  a  shábháil  óna  namhaid 
mailaithe  míthrócaireach. 

Bhí  Roibeard  Emm.et  chomh  teann  agus  chomh 
dáiríre  sin  ina  chuid  cainte  agus  fós  chomh 
ciailmhar  sin,  agus  gach  aon  rud  ag  teacht  óna 
chroí  amach,  go  mbeadh  sé  dodhéanta  ag  aon 
Ghael,  a  mbeadh  aon  fhonn  air  a  thír  a  fheiceáil 
neamhspiéach,  cur  i  gcoinne  na  scéime  a  bhí 
ieagtha  amach  aige  —  go  ró-speisiaita  an  uair 
sin  nuair  a  bhí  an  chaoi  cheart  ag  Éirinn,  dar  le 
duine,  chun  a  saoirse  a  bhaint  amach  —  ach 
amháin  fanacht  leis  an  uain  cheart,  agus  le 
cabhair  ón  bhFrainc.  Maidir  iiom  féin  de  ní 
raibh  focal  agam  ie  rá  ina  choinne.  Ní  raibh  le 
rá  agam  ach  go  raibh  súil  agam  nach  mbainfeadh 
aon  rud  do  Chontae  Loch  gCarman  ná  do  na 
háiteacha  eiie  a  raibh  fuiiingthe  cheana  acu  i 
í  798,  go  mbeadh  Baiie  Átha  Ciiath  i  gcóir  chun 
tosú  agus  baii  cheart  a  chur  ar  an  obair;  agus 
chun  sin  a  dhéanamh  go  raibh  ní  ba  mhó  ná 
trí  chéad  fear  cróga  ó  Chontae  Loch  gCarman, 
d'éalaigh  ón  mbás  i  1 798  agus  a  tháinig  faoi 
dhéin  fóirthine  go  Baiie  Átha  Cliath  agus  go 
háiteacha  ina  chomgar,  a  bhféadfaimis  ár  muinín 
a  chur  astu  nuair  a  thiocfadh  an  t-am  chun  dul 
san  obair;  agus  le  cúnamh  na  bhfear  oiite  sin 
agus  laochra  Chill  Dara  agus  mhuintir  Bhaile 
Átha  Cliath  go  rabhas  cinnte  go  n-éireodh  linn. 
Shocraíomar  an  uair  sin  conas  mar  gheobhaimis 
teacht  lena  chéile.  .  .  . 

Faoi  mar  adúradh  i  gcaibidii  eile,  bhí  pleain  an 
éirí  amach  ina  cheann  ag  Emmet  le  fada  an  lá  agus 
ba  phleain  í  a  réitigh  go  maith  leis  an  éileamh  a 

rínne  Maolmhuire  Ó  Broin  agus  cirnirí  eile,  go 
dtosódh  an  troid  i  mBaile  Átha  Cliath  agus  nach 
nglaoifí  ar  an  gcuid  eile  den  tír  go  mbeadh  an 
phríomh-chathair  ina  lámha  ag  na  Gaeil.  Níor 
aontaigh  Emmet  chor  ar  bith  le  pleain  '98,  go 
n-éireofaí  amach  thall  is  abhus  ar  fud  na  tuatha  agus 
déanamh  ansin  ó  threonna  éagsúla  ar  Bhaile  Átha 
Cliath.  Dar  leis-sean  dob  fhearr  agus  dob  fhusa 
croí-lár  an  Rialtais  a  ghabháil  ar  dtús,  armlón  a 
chnuasach  sna  beairicí  a  bhí  sa  gcathair  nó  láimh 
léi  agus  ansin  glaoch  ar  mhuintir  na  tíre  uile  éirí. 
Chreid  sé  freisin  go  bhféadfaí  Baile  Átha  Cliath  a 
thógaint  le  beagán  fear  ach  iad  a  bheith  go  tofa.  I 
ndiaidh  aimsir  Emmet  chuathas  ar  ais  go  dtí  an 
tsean-phleain  ach  nuair  a  tharraing  Seosamh 
Pluincéad  scéim  éirí  amach  1916  rinne  sé  aithris 
ar  Emmet. 

Is  furasta  a  thuiscint  go  raibh  leisce  ar  Emmet 
mion-inseacht  a  thabhairt  roimh  ré  do  mhórán 
daoine  ar  a  phleain  chogaidh.  Dhiúltaigh  sé  i 
bPáras  sul  ar  fhill  sé  go  hÉirinn  an  t-eolas  sin  a 
ligean  le  Risteard  Mac  Cormaic  — Magog  Wolfe 
Tone  —  bíodh  go  dtiocfadh  Mac  Cormaic  abhaile 
lena  chois  dá  dtaitníodh  an  phleain  leis.  Bhí  cuid 
de  na  sean-chinnirí  ann,  ar  ndóigh,  a  shíl  nach  raibh 
sa  bpleain  ach  seafóid.  Mheabhraíodar  d'Emmet  go 
raibh  mianach  ní  b'fhearr  agus  stiúradh  ní  b'fhealr 
ar  an  arm  seasta  in  Éirinn,  in  ainneoin  an  chogaidh 
leis  an  bhFrainc,  ná  mar  bhí  i  '98  agus  ní  chreidfidís 
go  bhféadfadh   roinnt  céadta   fear  i  mBaile  Átha 

Cliath  an  ceann  is  fearr  a  fháil  air.  Ach  ní  móide 
gur  hinsíodh  dá  mbunáite  roimh  ré  ach  go  raibh 
Emmet  óg  ag  dul  ar  ais  go  hÉirinn  agus  go  mbraith- 
feadh  gach  uile  shórt,  an  mbeadh  éirí  amach  ann 
ar  chor  ar  bith  agus  cén  sórt  éirí  amach  a  bheadh 
ann,  ar  céard  a  gheobhadh  sé  roimhe  ansin.  Bhraith- 
feadh  an  t-éirí  amach  freisin  ar  chúrsa  an  chogaidh 
leis  an  bhFrainc.  Níl  a  fhios  againn  cé  mhéid  eolais 
a  bhí  ag  Tomás  Addis  féin  roimh  ré,  ná,  má  chuir 
Roibeard  a  chuid  pleaineanna  roimhe,  ar  aontaigh 
sé  leo  ná  nár  aontaigh. 

Go  gearr  tar  éis  a  theacht  abhaile  bhí  Emmet 
oíche  ag  dinnéar  tigh  Sheáin  Mhic  Eochaidh,  taois- 
each  na  gCatoiliceach,  i  gcuideachta  John  Philpot 
Curran.  Ar  staid  pholaiticiúil  na  tíre  a  bhíodar  ag 
caint  agus  ar  mheon  an  phobail  maidir  le  leanúiní 
den  chomhrac.  Labhair  Emmet  go  láidir  agus  go 
teasaí  agus  do  mhionnaigh  go  n-éireodh  leis  na 
Gaeil  dá  ndéanaidís  iarracht  eile.  D'fhiafraigh  Mac 
Eochaidh — agus  cuireann  an  cheist  leis  an  aimhreas 
atá  ar  Helen  Landreth  go  raibh  sé  ag  an  am  seo  ag 
brathadóireacht  don  Rialtas,  rud  atá  gan  cruthú  go 
fóill,  dar  liom — cé  mhéid  contaethe  a  mheas  Emmet 
d  éireodh  dá  ndéantaí  iarracht  eile,  agus  d'fhreagair 
Roibeard  "  naoi  gcontae  déag.  "  D'iontaigh  Emmet 
ansin  chuig  an  gCurraoineach.  "An  dóigh  leat," 
ar  seisean,  "  gur  cheart  iarracht  a  dhéanamh  le 
níos  lú?  "  Agus  d'fhreagair  an  Curraoineach,  nó 
sin  é  adeirtear  ar  chuma  ar  bith,  "  Dá  mbeadh  dhá 
chontae  a  bhféadfaí  lán-mhuinín  a  chur  iontu,  do 

chuimhneoinn  air."  Deirtear  freisln  gur  ghríosalgh 
Emmet  an  Curraoineach  ansln  chun  seasamh  ieis 
ach  gur  fhreagair  an  dlíocióir  **Ró-shean,  ró-shean." 

Chuala  Emmet  a  lán  cainte  a  thug  misneach  ció, 
agus  a  thuilleadh  a  rinne  a  mhaiairt.  Sul  ar  fhág 
sé  Páras  dúradh  ieis,  do  réir  chosúiachta,  go  raibh 
mórán  daoine  tábhachtacha,  daoine  deisiúla,  taobh 
thiar  den  ghluaiseacht.  D'imíodar  sin  ar  nós  cúr 
na  habhann  nuair  a  iabhair  sé  leo.  B'fhéidir  nár 
thaitnigh  a  phleain  leo,  nó  nár  mhaith  ieo  fear  óg 
mar  é  a  bheith  i  gceannas  gnótha  chomh  dainséarach 
sin  nó  b'fhéidir  gurb  amhiaidh  ba  bhreá  ieo  bheith 
ag  caint  ar  chogadh  nuair  do  mheasadar  nach  raibh 
aon  tseans  go  dtiocfadh  sé  iena  iinn  féin.  Ar  chaoi 
ar  bith,  tharraingíodar  siar  agus  rud  ba  mheasa  ná 
sin,  tharraingíodar  a  gcuid  airgid  siar,  bíodh  go  raibh 
Emmet  ag  braith  air.  Ní  raibh  aon  airgead  ag  na 
deoraithe  ar  an  Mór-Roinn,  agus,  ar  ndóigh,  ní 
fhéadfaí  a  bheith  ag  súii  ie  mórán  a  fháii  in  Éirinn  ó 
na  hoibrithe  agus  na  ceardaithe  a  bhí  san  eagraíocht. 
B'éigean  d'Emmet  gach  uiie  phingin  den  airgead  a 
tháinig  chuige  ar  bhás  a  athar  a  chaitheamh  agus, 
cé  is  moite  den  chúnamh  a  fuair  sé  ó  cheannaí  darbh 
ainm  Long,  is  beag  thairis  sin  a  bhí  aige. 

Mar  sin  féin  chuaigh  sé  chun  cinn. 

15 

Leath  eagraíocht  Emmet  go  tapaidh  i  mBaile  Átha 
Cliath.      Ba  iad  Mícheái  Ó  Coigligh  agus   Niociás 

Stafford  a  phríomh-chúntóirí.  Bhí  cúig  stóir  ar  a 
laghad  aige  le  haghaidh  airm  a  dhéanamh  agus  a 
choinneáil  i  dtaisce,  an  dá  cheann  ba  thábhachtaí 
i  Sráid  Phádraig  agus  i  lána  beag  láimh  le  Sráid 
Thomáis.  D'fhair  Emmet  gach  ní  go  cúramach  é 
féin.  D'fhostaigh  sé  na  hoibrithe  agus  d'íoc  iad  do 
réir  a  acmhainne.  Cheannaigh  sé  na  hearraí  éagsúla 
a  bhí  ag  teastáil,  an  t-adhmad,  an  púdar,  na  tairní, 
an  t-iarann,  gach  rud.  Bhí  teoiricí  nua  inspéise  aige 
i  dtaoibh  troda  sráide,  agus  thogh  sé  na  hairm  do 
réir  a  n-oiriúnachta  di.  Chuir  sé  na  pící  dúbláilte  a 
luamar  cheana  dá  ndéanamh  agus  thaispeáin  sé  dá 
chompánaigh  chomh  héifeachtach  agus  a  chuaigh 
píce  agus  blunderbus  le  chéile  sna  sráideanna  caola. 
Bhí  cleas  eile  aige.  Ghearr  sé  an  lár  amach  as  bloic 
adhmaid,  h'on  le  púdar,  le  clocha,  le  tairní  agus  le 
giotaí  iarainn  iad;  do  dhún  ansin  iad  agus  do 
shocraigh  fiúsanna  orthu.  Mheas  sé  go  gcúbfadh 
marcshlua  ar  bith  a  bheadh  sa  tóir  ar  lucht  an  éirí 
amach  trí  na  sráideanna  roimh  na  gléasanna  sin. 

Ach  is  é  an  ní  ba  ghile  leis  dar  cheap  sé  i  gcóir 
an  éirí  amach  roicéad  den  chineál  a  thuill  cliú  do 
Congreve  ar  ball.  Líonadh  feadáin  iarainn  a  bhí 
troigh  go  leith  ar  fhad,  ar  dhéanamh  buaircín,  le 
meascán  de  phúdar,  níotar  agus  ruibh  agus  sádará- 
ladh  an  ceann  foscailte  díobh,  greamaíodh  do  cheann 
maide  iad  agus  cuireadh  fiúsanna  leo.  Do  ceapadh 
seastán  beag  ansin,  ceithre  troithe  ar  airde,  ar  a 
leagfaí  an  feadán  go  cothrom  chun  é  a  dhíriú  ar  an 
namhaid. 

Faoin  triú  lá  d'Iúil  bhí  cuid  de  na  roicéid  seo 
ullamh  chun  iad  a  thriail.  Chuaigh  Emmet,  Tomás 
Ruiséal,  an  Hamaltúnach  agus  Maolmhuire  Ó  Broin 
amach  sna  páirceanna  i  Ráth  Fearnáin  gar  dá 
gceannáras  i  Lána  Ghort  an  Ime.  D'éirigh  thar  barr 
leis  an  turgnamh  den  chéad  iarracht.  An  túisce 
tugadh  cipín  solais  don  fhiús  do  bhlaidhm  an  rud 
mar  a  dhéanfadh  toirneach,  agus  sciob  sé  an  cuaiUe 
leis  agus  lasracha  agus  tine  as  do  réir  mar  bhí  sé 
ag  imeacht,  agus  nuair  a  thit  sé,  lean  sé  air  ag 
réabadh  na  talún  nó  go  raibh  an  chuid  deireannach 
den  ábhar  a  bhí  ann  ídithe.  Bhí  sceitimíni  áthais 
ar  Emmet  agus  ar  an  gcúntóir  Albanach  a  bhí  aige, 
Johnstone. 

Choinnigh  Emmet  féin  siiil  an-ghéar  ar  dhéanamh 
na  n-uirnisí  scriosta  sin;  leis  an  bhfírinne  a  inseacht 
ní  raibh  duine  ar  bith  eile  i  ndon,  ná  b'fhéidir  mórán 
measa  ag  duine  ar  bith  eile  orthu.  B'fhearr  le 
leithéidí  Mhaolmhuire  Uí  Bhroin  go  gcaithfí  an 
t-airgead,  a  bhí  gann  go  leor,  ar  ghléasanna  níos 
sean-fhaiseanta.  Ach  ní  rabhdar  ábalta  cúl  a  chur 
ar  Emmet,  bhí  sé  chomh  ceanúil  ar  an  aireagán  seo 
aige  agus  chomh  cinnte  go  séidfeadh  sé  an  tóin  as 
impireacht  Shasana  leis. 

Faoin  am  seo  bhí  Emmet  tar  éis  léas  a  thógaint, 
faoin  sloinneadh  Ellis,  ar  an  tigh  i  Ráth  Fearnáin 
agus  dul  chun  cónaí  ann  maraon  leis  an  Ruiséalach, 
a  bhí  tar  éis  fiUeadh  ón  bhFrainc,  an  Hamaltúnach 
agus  Dowdall.  Amanta  bhíodh  suas  le  tríocha  fear 
chun  dinnéir  ansin  ist  oíche.    Bhí  caoi  ansin  acu  ar 

107 


chúrsaí  a  chur  trí  chéile.  Ba  í  an  cheist  mhór,  ar 
ndóigh,  céard  a  bhí  dá  bheartú  ag  na  Francaigh: 
air  sin  do  bhraith  gach  aon  ní.  Thug  an  Ruiséalach 
droch-scéala  abhaile  leis  ó  Pháras.  Níorbh  fhéidir 
treagra  díreach  a  fháil  ó  Napoleon  i  dtaobh  an 
ionradh.  Mar  sin  féin  nocht  an  Ruiséalach  an 
tuairim  gur  cheart  do  mhuintir  na  hÉireann  tosú 
lom  láithreach  agus  iad  féin  a  shaoradh.  D'éireodh 
gach  mac  máthar  sa  Tuaisceart,  adúirt  sé  lena 
chairde,  agus  sheas  sé  chomh  stóinsithe  ar  an 
tuairim  sin  gur  cuireadh  Jemmy  Hope  agus  Mícheál 
Mac  Biorna  ó  Loch  gCarman  síos  trí  Chúige  Uladh 
lena  fháil  amach  cén  mhuinín  d'fhéadfaí  a  chur  as 
muintir  an  Tuaiscirt,  mar  bhí  daoine  eile  dá  rá  go 
raibh  athrú  ar  a  gcuid  polaitíochta  ó  1  798  anall.  Ar 
fhilleadh  go  Baile  Átha  Cliath  dhóibh  bhí  an  tuairisc 
a  thug  an  bheirt  uathu  ní  b'fhearr  ná  mar  thuar  an 
Ruiséalach  féin.  Bhí  mórtas  ar  na  hUltaigh  as  a 
bheith  dá  dtreorú  chun  catha  arís  ag  an  Ruiseálach 
d'iompair  an  mheirge  rompu  chomh  cróga  sin  i 
I  798  agus,  nuair  adúirt  Hope  agus  Mac  Biorna  leo 
go  dtógfaí  Baile  Átha  Cliath  ar  dtús,  agus  gurbh  é 
sin  an  comhartha  d'Éirinn  uile  chun  éirithe,  dúirt 
siad  d'aon-ghuth  nach  mbeidís-sean  ar  an  dream 
deireannach  ag  éirí  amach.  Bhí  na  cúigí  eile  ar  an 
tuairim  agus  ar  an  meon  céanna,  do  réir  gach  aon 
dealraimh,  leis  an  Tuaisceart.  Ní  túisce  bheadh 
Baile  Átha  Cliath  i  seilbh  mhuintir  na  cathrach  ná 
mar  d'éireodh  na  contaethe,  agus  gheobhaidís  na 
hairm  a  bhaint  den  bheagán  saighdiúirí  Sasanacha 

a  bhí  ar  fud  na  tíre.  Is  mar  gheall  ar  an  deimhin 
a  bhí  sa  scéal  seo  i  dtaobh  gabhála  na  príomh- 
chathrach  a  rinne  Emmet  a  raibh  ina  chumhacht 
agus  ina  chumas  chun  uUmhúchán  ceart  a  dhéan- 
amh  sa  gcathair. 

Ach  is  ansin  go  díreach  a  thosaigh  an  tsraith 
thimpistí  a  d'imir  an  donas  ar  an  bpleain  go  léir. 
Ar  an  16ú  lá  d'Iúil  bhí  an  tAlbanach,  Johnstone,  i 
gcúl-sheomra  sa  stór  i  Sráid  Phádraig  agus  fiús  nó 
saghas  éigin  iasáin  do  na  roicéid  dá  thriail  aige  nuair 
do  tharla  pléascadh  uafásach.  Meastar  gur  thug 
sé  tine  trí  chiotarainn  d'ábhar  pléasctha  a  bhí  sa 
gcúinne  le  cur  i  bhfeadáin  na  roicéad.  Ar  aon 
chuma,  briseadh  na  fuinneoga  agus  séideadh  John- 
stone  féin  agus  beirt  fhear  eile  amach  ar  an  tsráid 
mar  ar  luíodar  agus  iad  gonía  go  dóite  nó  gur 
tugadh  chun  an  ospidéil  iad.  Chualathas  an 
pléascadh  taobh  amuigh,  ar  ndóigh,  agus  bhíothas 
ag  ceapadh  go  bhfaigheadh  an  Rialtas  amach  ar  an 
toirt  cén  cur  i  gcóir  a  bhí  déanta,  Tháinig  na  póilíní 
go  dtí  an  áit,  ceart  go  leor,  do  fuair  na  fuinneoga 
agus  eile  a  bhí  as  alt  socraithe  agus,  do  réir  chosúl- 
achta,  ghlacadar  le  pé  leithscéal  a  tugadh  dhóibh. 
Ach  ba  deacair  le  hEmmet  é  sin  a  chreidiúint. 
Bhailigh  sé  na  cinnirí  i  gceann  a  chéile  agus 
shocraíodar  mura  dtiúrfaí  orthu  tosú  ní  ba  thúisce 
go  dtiúrfaidís  féin  faoin  gCaisIeán  agus  áiteacha 
áirithe  eile  i  mBaiIe  Atha  Cliath  oíche  an  tSathairn 
a  bhí  chucu,  an  23ú  lá  d'Iúil,  is  é  sin  i  gceann 
seachtaine  go  díreach.    Cuireadh  an  Ruiséalach,  an 

Hamaltúnach  agus  Hope  láithreach  go  cJtí  an 
tuaisceart  chun  na  hUltaigh  a  bhíogadh  i  gcóir 
an  lae  mhóir  sin.  Chuaigh  Mícheál  Ó  Duibhir  i 
gceannas  ar  Cheatharlach,  Loch  gCarman  agus  a 
chontae  dúchais  féin,  Cill  Mantáin.  Bhí  beirt  eile 
darbh  ainm  Wylde  agus  Ó  Mathúna  gnóthach 
timpeall  Laoise  agus  Uí  bhFailghe  ach  ní  heol 
dúinn  cé  eile  a  bhí  ceangailte  ieis  an  bpleain  ná 
cé  na  ceantair  a  raibh  siad  freagarthach  iontu. 

An  oíche  Shathairn  chéanna  sin,  thosaigh  Maol- 
mhuire  Ó  Broin  agus  a  lucht  cúnta  ag  aistriú 
blunderbusanna,  pící,  piostal  agus  armlóin  de  gach 
sórt  ón  stór  mar  ar  tharla  an  pléascadh  go  dtí  áit 
le  Donnchadh  Mac  Réamoinn  ar  Ché  an  Ghuail,  a 
bhí  níos  comhgaraí  fós  d'ionad  an  Rialtais  a  mbeifí 
dá  ionsaí  ar  ball.  Bhí  ag  éirí  thar  barr  leo  go  dtáinig 
scata  fear  faire  suas  le  hÉireannach  Aontaithe  darbh 
ainm  Ó  Murchadha  agus  é  díreach  taobh  amuigh  de 
thigh  Palmer  ag  ah  bPotal.  Bhí  an  bairiUe  deireann- 
ach  lán  de  philéir  agus  de  chlocha  tine  aige  agus 
is  é  an  t-ordú  a  bhí  aige  é  a  shíneadh  isteach  chuig 
Palmer  agus  a  rá  leis  é  a  chur  síos  go  CiU  Mantáin 
chuig  Ó  Duibhir.  Rug  na  fir  faire  ar  an  mbairiUe 
agus  do  thugadar  leo  é.  Nuair  a  fuair  Ó  Broin  an 
scéala  sin  chuir  sé  teachtaireacht  láithreach  bonn 
chuig  Emmet  i  Sráid  Thomáis  agus  do  lean  sé  féin 
agus  roinnt  compánach  na  fir  faire.  TTiáinigeadar 
suas  leo  go  tapaidh,  do  thug  fúthu  le  clocha  na 
sráide  agus  bhain  an  bairiUe  dhíobh  ar  ais.  '*  Is 
amhlaidh  a  cheapadar,"  adúirt  Maolmhuire,   *'  gur 

smuigléirí  a  bhí  ionainn."  Tháinig  Emmet  do 
láthair  ansin  le  roinnt  fear  agus  iad  armtha  go 
maith  agus  dob  shin  é  deireadh  na  heachtra. 
Chuadar  go  léir  abhaile  sásta  go  maith  leo  féin 
agus  bhí  moladh  ag  fir  Bhaile  Átha  Cliath  ina 
dhiaidh  sin  ar  mhisneach  agus  ar  ghníomhaíocht 
Emmet. 

Ar  an  Luan  chuir  Sirr  tuarascáil  chuig  Marsden, 
an  Fó-Rúnaí,  tar  éis  dó  cuairt  a  thabhairt  ar  an  stór. 
Art  Ó  Doibhlín,  adúirt  sé,  a  bhí  i  bhfeighil  déantús- 
áin  an  phúdair,  agus  eisean  a  bhí  i  gceannas  na 
buíne  a  thug  fobha  faoi  na  fir  faire.  Ó  mhuileann 
a  bhí  ag  meilt  phúdair  a  tháinig  an  pléascadh.  Mhol 
sé  don  Rialtas  Ó  Doibhlín  a  ghabháil  —  bhí  post 
aige  faoi  chlódóir  an  Rí,  Grierson  —  agus  ó  bhí 
airm  aige  níor  mhór  bheith  san  airdeall  ag  dul 
faoina  dhéin.  Ach  níor  gabhadh  Ó  Doibhlín,  rud 
a  chuir  fearg  ar  Sirr,  agus  níor  míníodh  cén  fáth. 
Do  réir  chosúlachta  bhí  leisce  éigin  ar  an  Rialtas 
aon  ghníomh  mór  a  dhéanamh.  Do  réir  Marsden 
i  mí  Lúnasa  "  the  alarm  attending  it  would  have 
been  exceedingly  great,  and  the  event  might  not 
have  justified  such  a  very  strong  measure." 

Níor  cailleadh  aon  am  ag  cruinniú  fear  Bhaile 
Átha  Cliath.  Bhí  Maolmhuire  Ó  Broin,  Ó  Coigligh 
agus  an  chuid  eile  acu  amuigh  ar  an  Domhnach  go 
moch  ag  fógairt  lá  na  saoirse  agus  ag  inseacht  dá 
gcuid  fear  cá  gcaithfidís  a  bheith  an  Satharn  a  bhí 
ag  teacht  agus  cén  t-am.  Leanadar  den  tslógadh  ar 
an  Lnan  agus  ar  an  Máirt.    I  gcaitheamh  na  seach- 

taine  tugadh  mórán  de  na  pící  fada  faoi  choim 
amach  ó  na  stóir  agus  scaipeadh  i  dtithe  ar  fud  na 
cathrach  iad  i  dtreo  go  raibh  na  taoisigh  sásta  maidin 
Dé  Sathairn  go  bhféadfaidís  píce  a  thabhairt  do 
gach  uile  fhear  a  thug  geallúint  go  dtiocfadh  sé  an 
tráthnóna  sin. 

Míníonn    Ó    Broin    pleain    an    éirí    amach    go 
hachomair. 

Sé  an  rud  mór  a  bhí  le  déanamh  an  Caisleán  a 
ghabháil  agus  san  am  céanna  fobha  a  thabhairt 
faoin  Pigeon  House  agus  Droichead  an  Oileáin, 
dhá  áit  a  raibh  beairic,  agus  ina  cheann  sin  faoi 
bheairic  sean-Tí  an  Chustaim  [mar  a  bhfuil  tigh 
Dollard  anois  ar  Ché  Wellington]  ;  agus  mura 
bhféadfaí  teacht  de  ruathar  orthu  agus  iad  a 
ghabháil  iomshuí  a  dhéanamh  orthu  agus  díog- 
acha  a  dhéanamh  timpeall  orthu.  Bhí  beartaithe 
gach  sórt  bac  a  chur  sna  sráideanna  ar  mharcra 
Shasana.  An  túisce  a  bheadh  an  Caisleán  tógtha 
bheadh  arm  agus  uirnisí  de  gach  sórt  le  fáil  go 
bog,  agus  ní  hamháin  go  bhféadfadh  fir  chalma 
bac  a  chur  ar  an  marcra  sa  tsráid  ach  ar  na  coisithe 
chomh  maith. 

Bhí  Ó  Broin  ceaptha  chun  cabhruithe  le  hEmmet 
nuair  a  bheadh  an  iarracht  dá  déanamh  aige  ar  an 
gCaisleán.  Bhí  air  a  chuid  fear  a  chruinniú  i  dtigh 
Dhonnchadha  Mhic  Réamoinn  ar  Ché  an  Ghuail 
go  luath  tráthnóna  Dé  Sathairn,  iad  a  armáil,  agus 
ansin,  roimh  thitim  na  hoíche,  fear  a  raibh  aithne 
mhaith  aige  air  a  chur  chuig  Emmet  chun  a  inseacht 
dó  go  rabhdar  faoi  réir  le  dul  ina  chuideachta.    Bhí 

air  ansin  fir  a  chur  sa  tigh  i  Sráid  na  gCaoracli 
ullamh  chun  geata  an  Chaisleáin  ar  an  taobh  sin 
a  ghabháil,  an  t-am  céanna  a  tógfaí  an  geata  mór. 
Bhí  Emmet  chun  an  stór  i  Sráid  Thomáis  a  fhágáil 
le   crónú   na   hoíche,    agus   sé   cinn   de   chóistí   ina 
theannta,   agus   seisear   fear  le  pící   dúbláilte  agus 
blunderbusanna   i   bhfolach   faoina   gcótaí   i   ngach 
ceann  acu.     An  túisce  d'imeodh  an  ceann  deiridh 
de  na  cóistí  sin  thar  an  tigh  ar  Ché  an  Ghuail  mar 
a  raibh  Ó  Broin  agus  a  chomplacht  bhíodar  sin  le 
n-imeacht  ina  ndiaidh  go  mear  isteach  i  gclós  an 
Chaisleáin,  agus  ansin  breith  ar  na  saighdiúirí  faire 
a  bheadh  ann,  na  hairm  a  bhaint  díobh  agus  fir  leo 
féin  a  chur  ina  n-áit. 

Nuair  a  tháinig  an  t-am  chuir  Ó  Broin  teachtaire 
muiníneach,  Pádraig  Mac  Giolla  an  Átha,  chuig 
Emmet.  Ligimis  do  Mhaolmhuire  a  chuntas  féin  a 
thabhairt  ar  ar  tharla  ina  dhiaidh  sin: 

B'iontach  an  ciúnas  agus  an  suaimhneas  a  bhí 
ar  na  céanna  ar  gach  taobh  den  abhainn,  agus  ní 
raibh  corraí  dá  laghad  le  feiceáil  ag  na  saighdiúirí 
i  mbeairic  Sean-Tí  an  Chustaim  ná  sa  gCaisleán. 
Bhí  gasraí  dár  gcuid  fear  de  shíor  ag  gabháil  thar 
na  háiteacha  sin  agus  ag  fiUeadh  chugainne  chun 
a  inseacht  dúinn  céard  a  chonaic  siad,  agus  ghabh 
duine  acu  trí  chlós  an  Chaisleáin  ó  Shráid  na 
gCaorach  ag  ceathrú  chun  a  naoi.  Bhí  an  scéal 
ag  éirí  ní  ba  chontúirtí  againn  gach  aon  nóiméad. 
Bhí  an  t-am  ar  cheart  do  Roibeard  Emmet  a  bheith 
chugainn  caite.  Cheapamar,  ní  nach  ionadh,  go 
raibh  rud  éigin  neamhchoitianta  ar  fad  tar  éis 
titim  amach  nuair  nár  chuir  sé  scéala  chugainn 

dá  rá  linn  céard  a  choinnigh  é;  agus  maidir  le 
Pádraig  Mac  Giolla  an  Átha,  bhí  eagla  orainn  go 
raibh  sé  gafa,  mar  mura  mbeadh  bheadh  sé  ar 
ais  chugainn.  Sa  bponc  sin  dúinn  chuireas  teach- 
taire  muiníneach  eile  uaim.  .  .  .  Ba  ghearr  gur 
fhill  sé  agus  gur  aithris  sé  dúinn  drochscéaÍa  an 
mhatalaing.  Chuaigh  sé  go  dtí  an  stór  i  Sráid 
Thomáis  ar  dtús,  agus  chonaic  sé  ann  pící  caite 
i  ngach  áit  ar  fud  na  sráide;  chuaigh  sé  as  sin  go 
dtí  teach  an  mhargaidh  i  Sráid  Thomáis,  mar  a 
bhfaca  sé  a  thuilleadh  de  rian  na  tubaiste,  agus 
de  na  heachtraí  truaimhéileacha  a  tharla  ann. 
Faoin  uair  a  tháinig  sé  ar  ais  chugainn  d'fhéad- 
faimis  trostal  an  phatróil  a  chloisteáil  ar  an  taobh 
eile  den  Ché,  áit  a  biií  chomh  ciúin  sin  tamall 
beag  roimhe  sin.  Agus  an  uair  sin  dúnadh  geataí 
an  Chaisleáin  agus  tugadh  gunnaí  móra  chun  a 
gcosanta.  Shocraíomar  an  teach  a  fhágaint.  .  .  . 
Ansin  mháirseálam.ar  trí  Shráid  Niocláis,  trí 
Shráid  Phádraig,  tríd  an  tSráid  Nua  etc.  gan  aon 
rud  a  fheiceáil  a  chuirfeadh  stad  linn  ach  na  fir 
faire  arbh  fhurasta  dúinn  iad  a  chur  i  leataobh 
uainn.  Bhíomar  ag  coinne  gach  aon  nóiméad  go 
bhfeicfimis  Roibeard  Emmet,  agus  na  fir  ó  Chill 
Dara  d'fhág  an  stór  ina  fhochair;  ach  nuair  nach 
bhfuaireamar  aon  fhaisnéis  ar  an  áit  a  ndeachaigh 
sé,  tar  éis  dúinn  a  bheith  ag  máirseáil  agus 
ag  athmháirseáil  ar  feadh  na  hoíche  ar  fhad 
an  Chúim  agus  an  cheantair  sin,  shocraíomar 
scaipeadh  agus  gach  duine  dul  go  dtí  a  bhaile 
féin  nó  go  tigh  carad  éigin  dó,  ionas  nach  bhfeicfí 
ar  na  sráideanna  sinn  le  teacht  an  lae. 

Go  moch  maidin  an  tSathairn  sin  chuaigh  Emmet 
amach  ar  a  chapall  go  dtí  Lána  Ghort  an  Ime:  sa 
stór  i  Sráid  Thomáis  a  chodail  sé  le  roinnt  oícheanta 
roimhe  sin.  Bhí  sé  ciúin  tostach,  adúirt  an  cailín 
aimsire,  Anna  Ní  Dhoibhlín,  agus  rian  na  himní  air. 
Nuair  a  labhair  sí  leis  faoi  nithe  éigin  a  bhain  leis 
an  tigh  tháinig  meangadh  gáire  ar  a  bhéal  ach  nuair 
a  thosaigh  sé  dá  freagairt  níor  tháinig  na  focail 
chuige  go  réidh.  Chuaigh  sé  in  airde  ar  a  chapall, 
rinne  meangadh  eile  gáire  agus  d'fhág  slán  aici. 
Sul  ar  fhág  sé  an  teach  d'iarr  sé  ar  Art  mór  Ó 
Doibhlín,  deartháir  Anna,  teachtaire  a  chur  síos  go 
Cill  Mantáin  á  rá  le  Mícheál  Ó  Duibhir  teacht  le 
hoiread  fear  is  d'fhéadfadh  sé  a  bhailiú.  Rinne  an 
teachtaire  moill  ar  an  mbóthar  agus  ní  fhaca  sé  Ó 
Duibhir  go  tráthnóna  an  Domhnaigh. 

Nuair  a  shroich  Emmet  an  stór  i  Sráid  Thomáis 
fuair  sé  lán  de  dhaoine  é.  Bhí  fir  ag  teacht  i  gcónaí 
agus  bhí  sé  ag  éirí  níos  deacra  gach  uile  nóiméad  do 
na  hoibrithe  a  gcuid  gnótha  a  chríochnú.  Bhí  a  lán 
le  déanamh  acu  agus  cuid  díobh  féin  leath-lámhach 
místuama  go  leor.  Fearais  a  bhí  ag  teastáil  le 
haghaidh  an  ionsaí  ar  an  gCaisleán,  na  dréimirí 
cuir  i  gcás,  ní  rabhdar  uilig  tagtha.  Bhí  seo  agus 
siúd  eile  in  easnamh,  agus  torann  agus  fústar  ar 
fud  an  bhaill. 

Dealraíonn  sé  go  dtáinig  an  iomarca  fear  isteach  ó 
ChiU  Dara.    Níor  hiarradh  ach  trí  chéad  agus  tháinig 

"  leath  a  raibh  sa  gcontae.**  Bhíodar  ag  cruinniú 
sa  mbaile  mór  ó  mhaidin,  agus  d'fhág  sin  gur  chaith 
mórán  acu  an  lá  fada  samhraidh  sin  ag  ól  agus  ag 
caint  sna  tithe  ósta.  Bhí  a  gcuid  cinnirí  aimhreasach 
míshásta.  Bhí  caint  cloiste  acu  faoi  Emmet  cheana, 
bhí  a  fhios  acu  cé  dar  dhíobh  é,  ach  nuair  a  leagadar 
súil  ar  an  bhfear  beag  óg  a  bhí  lena  dtreorú  níor 
thaitnigh  sé  leo.  Bhí  scéal  cloiste  acu  go  raibh  na 
cinnirí  eile  i  mBaile  Átha  Cliath  tar  éis  diúltú 
teacht  amach  agus  d'éiligh  fir  seo  Chill  Dara  ar 
Emmet  iad  a  chur  in  aithne  dhóibh.  Mar  le  rud 
amháin,  dob  fhíor  go  raibh  cuid  de  chinnirí  Bhaile 
Átha  Cliath  —  siopadóirí  a  mbunáite  —  tar  éis 
tarraingt  siar;  agus  sa  dara  háit,  ó  bhí  sé  follasach 
ag  Emmet  cheana  féin  go  raibh  an  scéal  ag  dul  ó 
mhaith  níor  mhian  leis  na  fir  a  bhí  ag  seasamh  leis 
a  nochtadh  gan  leorchúis. 

D'éiligh  fir  Chill  Dara  ansin  air  stóir  na  n-arm  a 
thaispeáint  dóibh.  Thoiligh  Emmet  chuige  sin. 
Thug  sé  beirt  acu  go  dtí  Sráid  Thomáis  agus  do 
thug  amharc  dóibh  ar  na  cairn  de  phící  dúbláilte,  na 
piléir,  na  bombaí  buidéil  agus  na  bíomaí  pléascacha. 
Deirtear  gur  thaispeáin  sé  dhóibh  freisin  míle  cóip 
clóbhuailte  den  dileagra  a  bhí  scríofa  aige  chuig 
pobal  na  hÉireann  in  ainm  an  Rialtais  Shealadaigh, 
agus  an  t-éide  taibhseach  a  bhí  le  caitheamh  aige  an 
tráthnóna  sin  den  chéad  uair  mar  Ghinearál  d'Arm 
na  Poblachta.  Ach  ba  bheag  an  meas  a  bhí  ag  fir 
Chill  Dara  ar  a  bhfacadar.  Is  é  rud  a  bhí  uathusan 
blunderbusanna  agus  piostail  agus  bhíodar  sin  gann 

go  leor.  Ní  raibh  ach  ocht  mblunderbusanna  déag 
ann  ar  fad  agus  ceithre  mhuscaed.  Rinneadar  oiread 
sin  casaoide  gur  gheaH  Emmet  go  gceannódh  sé  a 
thuilleadh.  Ní  raibh  aon  airgead  aige  féin  ach  do 
chuir  sé  teachtaire  go  dtí  Pilib  Long  ag  iarraidh  cúig 
chéad  punt.  Ach  ní  móide  gur  fhan  mórán  d'fheara 
Chill  Dara  chun  na  gunnaí  a  fheiceáil.  D'insíodar 
dá  chéile  sna  tithe  tábhairne  cad  é  mar  chleas  a  bhí 
Emmet  óg  seo  tar  éis  a  imirt  orthu,  dá  mbréagadh 
le  beairic  na  hAirtléire  a  ionsaí  agus  gan  acu  chuige 
ach  roinnt  sean-bhlunderbusanna.  Ach  chífeadh  sé 
nárbh  aon  amadáin  iadsan.  Leis  sin  thosaíodar  ag 
dul  abhaile  agus  éinne  dá  lucht  leanúna  a  chas  dóibh 
ar  an  mbealach  chuireadar  ar  ais  freisin  é. 

Fad  a  bhí  an  méid  sin  ar  siúl  bhí  Seán  Ó  hAilín 
agus  Donnchadh  Mac  Réamoinn  agus  Páidín  Mac 
Cába  agus  Dowdall  ag  ithe  bricfeasta  i  dtigh  ósta 
Nason  Browne  i  nDroichead  an  Oileáin  tar  éis 
dóibh  luí  an  bheairic  ansin  a  iniúchadh.  Chuala 
fear  an  tí  céard  a  bhí  dá  phlé  acu  agus  do  rith  isteach 
go  dtí  an  Caisleán  le  scéala.  Bhí  Dowdall  i  gcoinne 
an  éirí  amach  an  oíche  sin,  agus  an  chuid  eile  ina 
fhábhar. 

Níos  deireannaí  sa  ló  bhí  argóint  fhada  thuirsiúil 
ag  Emmet  i  dtigh  ósta  sa  mbaile  mór  le  fir  ó  Chill 
Dara  arís.  An  t-am  seo  níorbh  é  ganntanas  airm 
an  t-ábhar  clamhsáin  ba  mhó  ach  go  rabhthas  ag 
dul  chun  cinn  leis  an  éirí  amach  chor  ar  bith  gan 
na  Francaigh  a  bheith  sa  tír.  Nuair  a  d'imíodar 
shuigh  Emmet  síos  le  roinnt  litreacha  tábhachtacha 

a  scríobh.  Timpeall  a  chúig  a  chlog  tháinig  siad 
isteach  chun  Emmet  a  fheiceáil  arís  agus  scéala  leo 
ó  bheirt  dá  n-oifigigh  nach  n-éireodh  Baile  Átha 
Cliath  an  oíche  sin.  Do  réir  chosúlachta  níor  fhéad 
Emmet  an  fhírinne  a  chur  ina  luí  orthu  agus 
d'imíodar  leo  abhaile.  Ag  an  am  céanna  scaip 
duine  nó  daoine  éigin  i  mBaile  Átha  Cliath  an  scéal 
go  raibh  an  t-éirí  amach  curtha  siar  go  dtí  an 
Chéadaoin. 

Tar  éis  a  sé  a  chlog  bhí  Emmet  ag  an  stór  arís 
agus  dúirt  sé  le  hÓ  Coigligh  nuair  a  casadh  air  é  go 
rabhthas  tar  éis  é  a  thréigint.  Fuair  sé  a  thuiUeadh 
trioblóidí  ag  fanacht  leis.  Bhí  an  teachtaire  a  chuir 
sé  chuig  Pilib  Long  ar  ais  gan  aon  airgead;  ach  ó 
gheall  sé  tuilleadh  blunderbusanna  a  cheannach 
chuir  sé  fear  eile  amach,  leis  an  méid  airgid  a  bhí 
fágtha  aige,  chun  an  oiread  díobh  a  fháil  agus  dob 
fhéidir.  Ar  éigin  a  bhí  sin  déanta  aige  nuair  bsheo 
fear  eile  isteach  a  bhí  ag  faire  ar  an  gCaisleán  agus 
scéala  aige  go  raibh  Edward  Clarke  ó  Thigh  Guaire, 
fear  a  raibh  cuid  mhaith  de  na  hÉireannaigh 
Aontaithe  ar  aimsir  aige,  tar  éis  a  bheith  istigh 
leis  na  húdaráis  ag  tabhairt  rabhadh  dhóibh  faoin 
éirí  amach.  Bhí  sin  fíor.  Bhí  Clarlce  tar  éis  a  bheith 
ag  an  gCaisleán  dhá  uair  i  gcaitheamh  na  seachtaine 
ach  ní  éistfeadh  Marsden  leis.  Ar  an  Satharn  dúirt 
a  chuid  oibrithe  le  Clarke,  gan  fiacail  a  chur  ann, 
go  raibh  siad  ag  dul  isteach  go  Baile  Átha  Cliath 
chun  páirt  a  thógáil  san  éirí  amach  ann,  agus  gur 
theastaigh   a  bpáigh   uathu!     Cé   d'fhéadfadh   é   a 

chreidiúint?     Luigh  sé  le  réasún,  dar  le  hEmmet, 
go  nglaoifí  an  t-arm  amach  lom  láithreach  leis  an 
stór  a  ionsaí.     Chuir  sé  fir  amach  mar  sin  leis  na 
bóithre  idir  an  Beairic  Ríoga  agus  Ceann-Cheathrú 
an  Airm  ag  CiU  Maighneann  a  ghardáil  agus  teach- 
tairí  ar  bith  ón  gCaisleán  a  stop.    Cuireadh  fir  faire 
timpeall  an  stóir   freisin  agus   tugadh  cuid  de  na 
bíomaí  pléascacha  dhóibh  le  marcra  nó  coisithe  de 
chuid  an  namhad  a  chosc.    Leis  sin  chuaigh  Emmet, 
Ó  Coigligh,   Wilde  agus  Mac  Mathúna  anonn   go 
dtí  an  Tarbh  Bán  chun  suipéar  a  bheith  acu.  Bhíodar 
ansin  timpeall  a  seacht  nuair  a  tháinig  Ó  hÉamhaigh, 
an  grúdaire,  isteach.    Bhí  sé  dhuine  dhéag  de  chinn- 
irí  Bhaile  Átha  Cliath  chun  dinnéir  aige  an  oíche 
sin  ina  thigh  féin  i  Thomas  Court.    D'fhiafraigh  sé 
d'Emmet  an  rabhthas  chun  dul  ar  aghaidh  leis  an 
ionsaí  an  oíche  sin.    Dúirt  Emmet  go  raibh.    Bhí  Ó 
hÉamhaigh  tar  éis  na  ráflaí  gur  cuireadh  siar  é  a 
chloisteáil  agus  dúirt  sé  sin.     "  Chualais  éitheach," 
arsa  Emmet. 

Am  éigin  tar  éis  a  seacht  bhí  Emmet  ar  ais  sa  stór. 
Bhí  cairn  mhóra  de  na  forógraí  don  phobal  ag 
fanacht  leis  agus  cló  fliuch  an  mheaisín  orthu  go 
fóill.  D'ardaigh  duine  éigin  coinneal  lasta  nó  go 
bhféadfadh  Emmet  an  forógra  dob  fhaide  dhíobh 
a  léamh  amach  dóibh.  B'é  sin  an  ceann  a  scríobh 
sé  féin.  Pilib  Long  a  cheap  an  ceann  eile,  ceann 
ní  ba  ghiorra  do  mhuintir  Bhaile  Atha  Cliath  féin. 

Bhí  moiU  bheag  ansin  an  fhad  a  chuir  sé  a  chulaith 
nua  thaibhseach  ghinearáil  air,  casóg  uaithne  agus 

óir,   bríste  bán,   hata  faoi  chleití,   agus  claidheamh. 

Tharla    ansin    an    dara    timpist    den    tsraith.      Bhí 

Éamonn   Condún   tar   éis   dul   amach   ag   ordú   na 

gcóistí  le  haghaidh  an  ionsaí  ar  an  gCaisleán.     Seo 

isteach   é   ag   rith.     Bhí   oifigeach   airm   ar   mhuin 

chapaill  tar  éis  é  a  stop  agus  a  fhiafraí  dhe  cén  gnó 

a  bhí  aige  d'oiread  sin  cóistí.     Tharraing  Éamonn 

a  phiostal  agus   chaith  leis.      Chuir  sin  scéin   sna 

cóisteoirí  uilig  agus  bhaineadar  as  sna  feiriglintí.   Bhí 

Emmet  i  bponc,   ach  bheartaigh  sé  gan  mhoill  go 

gcaithfidís    siúl    chun    an    Chaisleáin    mura    raibh 

cóistí  le  fáil  acu.     Agus  ansin  sciurd  Ó  Coigligh 

isteach  agus  é  ag  glaoch  amach  go  raibh  an  t-arm 

chucu  agus  go  dtógfaí  iad  uilig  fré  chéile.    Ní  raibh 

aon  chuid  den  arm  ar  na  sráideanna  go  fóill  ach 

rinne  rabhadh  seo  Uí  Choigligh  an  bheart  chomh 

maith  agus  dá  mbeadh,  pé  cuma  inar  buaileadh  bob 

air.    Thosaigh  na  fir  istigh  sa  stór  ag  caitheamh  na 

bpící  anuas  ó  na  fuinneoga  uachtair  agus  deifríodh 

na  fir  sna  tithe  tábhairne  thart  timpeall  amach.  Chuir 

Ó  Coigligh  agus  Stafford  a  gcultacha  airm  orthu  go 

mear.     Thug  Emmet  ordú  na  fir  faire  ag  an  Mar- 

shalsea  a  ghabháil  ach  gan  iad  a  mharú.    Scaoileadh 

roicéad  ach  dealraíonn  sé  nach  bhfaca  na  buíonta 

de  na  hÉireannaigh  Aontaithe  faoin  gcathair  é  a 

raibh  sin  socair  ina  chomhartha  dhóibh  chun  éirí. 

Tharraing  Emmet  a  chlaidheamh  agus  do  ghlaoigh 

ar  na  fir  é  a  leanacht.    Seo  Ó  Coigligh  agus  Stafford 

agus  Condún  ina  dhiaidh  amach  sa  gcabhas  a  bhí 

plódaithe  um  an  taca  seo. 

Tharla  rud  ansin  ar  furasta  dhomsa,  mar  fhear 
cathrach,  é  a  thuiscint,  go  háithrid  ar  an  láthair 
agus  an  t-am  a  mheabhrú  dhom,  sráid  phlódaithe 
leathdhorcha  i  Liberties  Bhaile  Átha  Cliath  oíche 
Shathairn  go  deireannach.  Bhí  níos  mó  daoine  ná 
mar  ba  ghnáthach  sa  tsráid  an  oíche  sin  agus  níos 
mó  acu  ar  meisce.  Bhí  na  tithe  tábhairne  lán  go 
doras.  De  bhreis  ar  an  ngnáth-dhream  bhí  go  leor 
fear  ón  tuaith  ina  measc  a  bhí  sa  gcathair  le  haghaidh 
an  éirí  amach  ach  nach  raibh  ceangailte  go  ró- 
chinnte  le  haon  ghasra  ar  leith.  Nuair  a  chualadar 
an  ghárthaíl  amuigh  sa  tsráid  tháinig  a  raibh  de 
dhaoine  sna  tithe  tábhairne  agus  sna  siopaí  amach 
agus  ritheadar  in  aon  bhulc  amháin,  gan  eagar  gan 
ord,  i  dtreo  an  stóir.  B'fhéidir  go  bhfacadar  Emmet 
is  a  dhornán  fear:  b'fhéidir  nach  bhfaca.  Bhí  trup 
agus  callán  ar  fud  an  bhaill  agus  pící  dá  dtabhairt 
amach.    Ba  lá  dá  saol  ag  gramraisc  an  cheantair  é. 

Ní  raibh  d'uireasa  anois  orthu  ach  tíoránach  lena 
ngráin  a  agai^t  air.  Agus  mar  ba  mhí-ámharaí  ar 
domhan  é  tháinig  cupla  cóiste  go  díreach  ansin  ag 
iarraidh  a  mbealach  a  dhéanamh  tríd  an  slua. 
hlonsaíodh  iad.  Tarraingeadh  fear  as  Tigh  an 
Chustaim  arbh  ainm  dó  Leech  as  an  gcéad  cheann 
agus  sáitheadh  le  píce  é.  Fágadh  marbh,  mar 
ceapadh,  ar  an  gcasán  é,  ach  tháinig  sé  chuige  féin 
ar  ball.  Cé  bhí  sa  dara  cóiste  ach  an  Tiarna  Kil- 
warden,  a  iníon,  agus  nia  leis,  an  tUrramach  Richard 
Wolfe.  Ghlaoigh  Kilwarden  amach  "  Is  mise  atá 
ann,    Kilwarden,    Príomh-Bhreitheamh    Bhinse    an 

Rí."  **  ís  tú  an  fear  atá  uaim,*'  arsa  fear  darbh 
ainm  Ó  Seanáin,  agus  do  sháigh  a  phíce  isteach  ann. 
Caitheadh  portmanteaii  amach  as  an  gcóiste  ansin, 
briseadh  an  glas  air  agus  scaipeadh  is  fuadaíodh  a 
raibh  ann.  Stracadh  an  breitheamh  as  an  gcóiste 
freisin  agus  leonadh  arís  is  arís  eile  é.  Thug  a  nia, 
an  ministéar  óg,  iarracht  ai  é  a  thabhairt  do  na  cosa 
ach  rugadh  air  agus  cuireadh  chun  báis  é.  Ar  feadh 
an  ama  d'fhan  an  bhean  óg  istigh  sa  gcóiste  agus  í 
scanraithe  ach  níor  leagadh  lámh  uirthi.  Tháinig 
duine  de  na  cinnirí  ansin,  thug  amach  as  an  gcóiste 
í  agus  thionlaic  isteach  i  dtigh  í  a  bhí  buaiite  leo. 
Dúradh  ina  dhiaidh  sin  gurbh  é  Emmet  féin  a  rinne 
an  gníomh  cineáitais.  Is  deas  an  scéai  é  —  ach  níl 
sé  fíor. 

Go  deimhin  féin  níor  chuaia  Emmet  go  ceann  iae 
nó  dhó  faoin  anbhás  a  tugadh  do  Kiiwarden,  d'fhear 
a  raibh  modh  agus  meas  ag  gach  uiie  dhuine  air,  ach 
chonaic  sé  ie  súiie  a  chinn  féin  an  áit  ina  bhruín  — 
agus  dragún  óg  a  bhí  ar  a  bheaiach  ón  gCaisieán 
go  dtí  an  tOspidéai  Ríoga  dá  chaitheamh  anuas  óna 
chapaii  agus  siua  mór  dTheara  meisce  dá  chur  chun 
báis  iena  bpící.  Chuir  an  gníomh  sin  uamhan  agus 
uafás  air.  Mar  adeir  McDonagh:  **  Níorbh  é  seo 
an  cineái  éirí  amach  a  shantaigh  sé  —  ach  bratacha 
ag  folúin  san  aer,  dromaí  dá  mbuaiadh,  stoic  dá 
séideadh  agus  a  lucht  ieanúna  go  misniúil  i  ngieic 
le  naimhde  tréana.  "  Go  deimhin,  bhí  sé  tar  éis  a 
chontrárthacht  sin  ar  fad  a  mhoiadh  sa  diieagra  a 
léigh  sé  os  ard  sa  stór  tamaiiiín  roimhe  seo.    Agus 

nuair  a  dhearc  sé  arís  ar  a  chipe  féin,  an  cipe  a 
bhí  leis  an  gCaisleán  a  ionsaí,  tháinig  tuiUeadh 
drochmhisnigh  air,  arae  in  áit  an  cheithre  fichid  a 
d'fhág  an  stór  in  éindigh  leis  ar  ball  ní  raibh  fágtha 
ach  ocht  nduine  dhéag  nó  f  iche  duine !  Ag  f  éachaint 
ar  an  dornán  seo  agus  ag  éisteacht  leis  an  rí-rá  agus 
an  rúille  búille  taobh  thiar  de,  thuig  Emmet  go  raibh 
a  phort  seinnte.  Chaithfidís  an  chathair  a  fhágáil 
gan  mhoill.  Rith  sé  chuige  ar  dtús  go  rachaidís  go 
léir  faoi  shléibhte  Chill  Mantáin  mar  a  leanfaidís 
den  troid  le  Mícheál  Ó  Duibhir,  ach  nuair  a  mhol 
sé  é  sin  dá  chompánaigh  dhiúltaigh  a  bhformhór 
mór  dhó.  Céard  a  dhéanfadh  Baile  Átha  Cliath- 
aigh  ar  na  sléibhte?  Lig  sé  dhóibh  mar  sin  dul  áit 
ar  bith  ba  mhian  leo.  Thug  sé  féin  a  aghaidh  ar 
Ráth  Fearnáin  agus  chuaigh  Stafford,  Ó  Coigligh, 
Wylde,  Mac  Mathúna,  Ó  hÉamhaigh  agus  an  bheirt 
Parott  as  Nás  na  Rí  in  éindigh  leis. 

Am  éigin  i  rith  an  aistir  dóibh,  nó  níos  luaithe  fós, 
dealraíonn  sé  gur  casadh  orthu  Edward  Wilson, 
Príomh-Oifigeach  na  Síochána  i  gCeantar  Theach 
na  mBocht,  agus  seisear  fear.  Bhí  sé  tar  éis  scéala 
a  fháil  faoin  gcíréib  agus  b'sheo  é  ar  a  bhealach 
chun  í  a  stop.  Sa  leath-dhorchadas  níl  sé  ró-shoiléir 
céard  a  tharla  ach  caitheadh  duine  de  na  hÉireann- 
aigh  Aontaithe  agus  sáitheadh  claidheamh  i  mbolg 
Wilson.  Dúirt  Emmet  le  Mac  an  Fhailghe,  an 
fealltóir,  ar  ball  gur  aige  féin  a  bhí  an  claidheamh. 
Do  réir  chosúlachta  níor  gortaíodh  Wilson  ró-mhór. 
Bhí  sé  i  ndon  urchar  a  scaoileadh  faoi  Emmet  agus 

leanúint  air  tríd  an  gceantar  go  raibh  dleireadh 
gnótha  déanta  aige. 

Lean  Emmet  agus  a  chomplacht  orthu  i  dtreo  na 
sléibhte.  Ní  rabhdar  i  bhfajd  imithe,nuair  a  tháinig 
gasra  saighdiúirí  go  dtí  coirnéal  Shráid  Thomáis 
agus  do  thosaigh  ag  scaoileadh.  Thug  an  slua  do 
na  boinn  é,  soir  siar,  agus  do  chaith  a  gcuid  airm 
uathu.  An  t-aon  áit  amháin  a  ndearna  na  hÉireann- 
aigh  aon  rath  ba  sa  gCúm  é,  an  ceantar  a  ceapadh 
do  Jemmy  Hope  sul  ar  cuireadh  go  hUltaibh  é. 
Tugadh  dian-ruathar  faoi  thigh  an  Gharda  ansin 
ach  níor  gabhadh  é.  Maraíodh  cornal  Sasanach 
agus  beirt  dá  shaighdiúirí  san  iarracht  agus  cuid 
mhaith  de  na  hÉireannaigh. 

Timpeall  a  haon  déag  shroich  Emmet  agus  a 
chompánaigh  an  teach  ag  Lána  Ghort  an  Ime. 
Anna  Ní  Dhoibhlín  is  túisce  a  chonaic  iad  sa  leath- 
dhorchadas:  bhí  sí  amuigh  ar  aghaidh  an  tí  ag 
seoladh  fir  ar  chapall  chun  bealaigh  a  raibh  armlón 
i  sac  agus  buidéil  lán  de  phúdar  aige.  Ghlaoigh 
sí  amach:  "  Cé  tá  ansin?  "  '*  Mise,  a  Anna,"  arsa 
Emmet.  Chuaigh  sí  le  báiní  ar  an  toirt.  **  Muise, 
drochrath  oraibh,  a  chladhairí  meata,"  ar  sise  in  ard 
a  cinn  is  a  gutha,  "  Ná  habair  liom  gurb  é  an  chaoi 
ar  threoraigh  sibh  daoine  bochta  amach  chun  a 
mbasctha  agus  ar  thréig  sibh  ansin  iad."  D'fhreag- 
air  Emmet  go  ciúin  í.  "  Ná  ciontaigh  mise  faoi," 
ar  seisean.  "  Ní  hormsa  atá  an  milléan."  Chuadar 
isteach  ansin  ina  nduine  is  ina  nduine.  Bhí  Ó 
Coigligh  ina  measc  agus,  gidh  nár  dhúirt  siad  dada 

faoi  ina  láthair,  mhíníodar  d'Anna  ar  ball  gurbh 
eisean  ba  chionn-tsiocair  leis  an  tubaiste  go  léir 
taoina  rá  go  raibh  an  t-arm  chucu  nuair  nach  raibh. 

17 

Ní  mar  a  chéile  d'fhreagair  gach  uile  dhuine 
do  scéala  an  áir.  A  scéal  féin  scéal  gach  éinne. 
Féach  an  Dochtúir  Urramach  Seán  Ó  Cearnaigh, 
Provost  Choláiste  na  Tríonóide.  Bhuail  seisean 
faoi  an  mhaidin  i  ndiaidh  an  éirí  amach  agus  do 
scríobh  an  litir  seo  chuig  an  Oirrí: 
A  Thiarna, 

Tá  náire  orm  achainí  a  iarraidh  ar  do  Shoilse 
in  aimsir  éigeandála  mar  atá  anois  ann. 

Tá  beirt  mhac  liom  faoi  Ord  Beannaithe  le 
roinnt  blian,  gan  aon  fhostaíocht  a  fháil.  Bím 
riamh  is  choíche  ag  iarraidh  post  éigin  a  fháil 
dóibh  ach  go  dtí  seo  níor  éirigh  liom  na  hEaspaig 
a  bhogadh  ach  chun  ruidín  beag  a  thabhairt  don 
duine  is  sine  orthu.  Tá  folúntas  anois  ann  de 
bharr  dunmharuithe  na  hoíche  aréir,  an  post  a  bhí 
dg  mo  charaid  dílis,  mac  dearthár  an  Tiarna  Kil- 
warden.  Dá  mb'áil  led  Shoilse  é  a  bhronnadh 
ar  an  Urramach  Tomás  Hannraoi  Ó  Cearnaigh, 
bheinn  faoi  chomaoin  mhór  agat  go  deo. 

Ní  dhéarfad  ach  an  méid  seo  de  bhreis,  go 
bhfuil  costais  chomh  mór  anseo  orm  agus  tá  ar 
easpag,  agus  mé  gan  fábhar. 

Is  mise,  agus  is  onóir  mhór  liom  é,  a  Thiarna, 
do  sheirbhíseach  dílis,  ómósach,  umhal, 

Seán  Ó  Cearnaigh. 
Ní  móide  gur  bhac  an  tOirrí  mórán  leis  an  achainí 

129 


sin  san  am.  Bhí  litreacha  eile  ag  déanamh  buartha 
don  Rialtas,  trí  litreacha  a  dtáinigtheas  orthu 
(maraon  le  lámhscríbhinn  d'aiste  ar  ealaín  an 
chogaidh,  cóipleabhar  ceimice,  táible  lograitim  agus 
biUe  ó  ghrósaera  i  Ráth  Fearnáin)  nuair  a  chuard- 
aigh  an  t-arm  an  stór  i  Sráid  Thomáis  le  breacadh 
an  lae  Dé  Domhnaigh.  Litir  chuig  Mr.  EUis,  Gort 
an  Ime,  ceann  acu,  agus  ba  chosúil  le  freagraí 
uirthi  sin,  gan  ainm  ná  seoladh,  an  péire  eile.  An 
t-oifigeach  airm  a  thug  cuntas  ar  a  bhfuair  sé  thug 
sé  "the  long  love  letter"  ar  cheann  de  na  litreacha 
agus  "the  short  love  letter  to  the  same  person"  ar 
an  dara  ceann.  Tá  an  "long  love  letter"  ar  iarraidh 
ó  na  Stát-Pháipéir  ach  seo  é  an  ceann  gearr: 

Pé  ar  bith  scéal  a  chuala  tú  i  dtaobh  gan  mé  a 
bheith  ar  fónamh,  bí  cinnte  nach  raibh  sláinte  ná 
meanma  níos  fearr  riamh  agam,  ná  nár  mhó  mo 
shúil  riamh  go  mbeadh  bail-chríoch  ar  an  mbeart 
atá  romham.  Ghlaoigh  mé  cupla  uair  nó  trí  chuig 
an  áit  chéanna  le  súil  go  bhfeicfinn  [thú],  agus 
leanfainn  orm  dá  dhéanamh  murach  na  tosca  a 
bhféadfaidh  an  té  a  iomprós  í  seo  chugat  inseacht 
duit  fúthu.  Tá  faitíos  orm  nach  mbeadh  sé  ceart 
agam  glaoch  ort  ag  an  am  a  gheall  mé,  ní  mar 
gheall  orm  féin,  ach  mar  gheall  ar  d'athair.  Ach 
maidir  leis  sin  déanfaidh  mé  rud  ar  bith  a  mholfas 
tú.  Má  mhairim  beo  feicfidh  mé  thú  an  lá  ina 
dhiaidh,  agus  bíodh  go  bhfuil  m'aigne  líonta  de 
ghnótha  eile  i  láthair  na  huaire  cruthóidh  mé 
dhuit  ar  ball  gurb  é  an  sonas  a  lorgaím  dáiríre 
an  sonas  a  bhfuilim,  do  réir  chosúlachta,  ag 
déanamh  faiHí  ann  anois. 

Ba  chuid  iad  na  litreacha  sin  den  chomhfhreag- 
arthas  a  bhí  le  roinnt  míosa  idir  bheirt  a  bhí  go 
mór  i  ngrá  lena  chéile,  Emmet  agus  Sorcha  Ní 
Churraoin.  Ní  raibh  tábhacht  ar  bith  ina  gcuid 
litreacha  mar  irisí  polaiticiúla  ná  míleata  ach  cheap 
an  Rialtas  go  mb'fhéidir  go  raibh,  dá  mba  i  gcód  a 
bhíodar  scríofa,  agus  chaithfidís  a  chruthú  ar  dtús 
nárbh  ea.  Idir  dhá  linn  ba  é  an  chéad  rud  a  chaith- 
fidís  a  dhéanamh  an  Mr.  Ellis  sin  i  Ráth  Fearnáin 
a  thabhairt  isteach;  nuair  a  bhí  sé  i  ngreim  acu, 
agus  a  fhios  acu  cérbh  é,  mhéadaigh  ar  a  n-aimhreas, 
ar  na  hiarrachta  a  rinne  sé  chun  an  scríbhneoir  eile 
a  cheilt  a  fheiceáil  dóibh. 

18 

Mura  mbeadh  a  fhios  againn  céard  a  bhí  in  intinn 
Emmet  an  oíche  sin  chaithfimis  a  rá  gur  shuarach 
agus  gur  ró-shuarach  an  treoraí  míleata  é.  Ach  ar 
ámharaí  an  tsaoil  do  scríobh  Emmet  lán-chuntas 
chuig  a  dheartháir  a  nochtas  gach  uile  rud  dúinn. 
Ceann  de  na  cáipéisí  is  intsuime  i  stair  na  hÉireann 
í  seo  ach,  taobh  amuigh  dá  tábhacht  mar  cháipéis 
stairiúil,  tá  sí  luachmhar  mar  gheall  ar  an  léiriú  a 
thugas  sí  ar  aigne  dhuine  a  bhí  mothaitheach  thar 
an  gcoitiantacht  agus  a  thuig  go  raibh  dualgas 
speisialta  air  dá  dhaoine  muintire  is  dá  thír.  Tugann 
Emmet  mion-inseacht  ar  dtús  sa  gcáipéis  seo  ar 
phleain  an  éirí  amach  faoi  thrí  teidil  a  nglaonn  sé 
Pointí  lonsaí,  Pointí  Bacainne  agus  Pointí  Cosanta 

orthu.  Dealraíonn  sí  a  bheith  ina  pleain  tofa  ar 
pháipéar  —  déarfainn  gur  phleain  an-dána  í  don 
am  ar  ceapadh  í  agus  go  raibh  ardsheans  ann  go 
n-éireodh  léi  agus,  mar  adúirt  mé  cheana,  rinne  fir 
1916  aithris  uirthi  —  ach  d'fhan  sí  ina  pleain 
pháipéir.     Insíonn  Emmet  féin  dúinn  cén  fáth. 

Chaith  mé  uaim  an  phleain  seo  go  léir  d'uireasa 
chúnaimh  .  .  .  mar  bhí  coinne  agam  le  trí  chéad 
ó  Loch  gCarman,  ceithre  chéad  ó  Chill  Dara,  agus 
dhá  chéad  ó  Chill  Mantáin.  .  .  .  Thuig  mé  go  raibh 
trí  nó  ceithre  mhíle  fear  ó  Bhaile  Átha  Cliath 
ullamh.  Bhí  coinne  agam  go  gcruinneodh  dhá 
mhíle  ag  muilte  Costigan  —  príomh-láthair  an 
tionóil.  An  oíche  roimhe  loic  fir  Chill  Mantáin, 
trína  n-oifigeach.  Na  fir  ó  ChiII  Dara  a  bhí  le 
gníomhú  go  sonrach  liom  féin,  tháinig  siad,  agus 
ar  a  chúig  a  chlog  d'imíodar  leo  arís  ar  scéala  a 
fháil  ó  bheirt  oifigeach  leo  nach  n-éireodh  Baile 
Átha  Cliath.  I  mBaile  Átha  Cliath  féin  thug 
duine  fealltach  meata  éigin  amach  go  raibh  sé 
curtha  siar  go  Céadaoin.  Óna  sé  go  dtí  a  naoi  a 
chlog  am  an  tionóil,  ach  ar  a  naoi,  i  leaba  dhá 
mhíle,  ní  raibh  ach  ceithre  fichid  cruinn.  Nuair 
a  tháinigeamar  go  dtí  Teach  an  Mhargaidh 
bhíodar  laghdaithe  go  dtí  ocht  nduine  dhéag  nó 
fiche  duine.  Creidim  gur  chruinnigh  fir  Loch 
gCarman  ar  Ché  an  Ghuail  an  uimhir  a  ghealladar ; 
ach  gidh  go  mbeadh  trí  chéad  fear  dóthanach  chun 
tosú  gan  choinne,  ní  raibh  aon  mhaith  iontu 
nuair  a  bhí  luath-scéal  ag  an  Rialtas  ó  ChiU  Dara 
le  cúig  uaire  an  chloig. 

Cuir  leis  sin  go  raibh  an  t-uUmhúchán  neamh- 
chríochnaithe  toisc  nach  bhfuaireas  an  t-airgead 

a  gealladh  —  ar  éigin  a  ceannaíodh  aon  bhlunder- 
busanna. 

An  fear  a  bhí  leis  na  fiúsanna  agus  na  lointhí 
do  na  bíomaí  a  dhéanamh  dhearmad  sé  iad  agus 
d'imigh  leis  go  Cill  Dara  le  fir  a  thabhairt  isteach 
agus  níor  fhill  go  dtí  lá  an  éirí  amach  féin.  B'é 
tháinig  de  sin  nach  raibh  na  bíomaí  uilig  lódálta, 
ná  ardaithe  ar  rothaí  ná  na  málaí  púdair,  ar 
ndóigh,  ceangailte  díobh  lena  bpléascadh. 

De  bharr  an  phléasctha  i  Sráid  Phádraig 
chailleas  na  pící  dúbláilte  a  bhí  i  dtaisce  ansin  .... 
Ní  raibh  caoi  agam  an  ceal  a  chúiteamh  ach  leis 
na  bíomaí  cuasacha  lán  de  phící,  agus  níor 
chuimhníos  air  sin  go  dtí  trí  nó  ceithre  lá  roimh 
an  23ú  lá.  Rinneadh  moill  ag  soláthar  an  ábhair 
i  dtreo  is  nach  rabhdar  ábalta  tabhairt  fúthu  go 
dtí  an  lá  roimh  ré.  An  lá  sin  ar  fad  agus  an  lá 
ina  dhiaidh,  ar  chóir  iad  a  chaitheamh  leis  na 
socruithe  le  haghaidh  an  éirí  amach,  caitheadh  ag 
obair  iad.  Agus  chuaigh  dínn  é  a  dhéanamh  nach 
mór,  bhí  oiread  sin  trí  chéile  sa  stór  de  bharr  na 
bhfear  ón  tuaith  a  bhí  ag  teacht  ann  ina  sluaite. 

An  fear  a  raibh  stiúradh  an  stóir  ar  a  chúram 
do  mheasc  sé,  trí  chiotarainn,  na  lasáin  mhalla 
a  bhí  réidh  leis  an  gcuid  nach  raibh,  agus  bhí  ár 
saothar  go  léir  in  aisce  againn. 

Do  leag  sé  na  fiúsanna  le  haghaidh  na  ngreinéad 
de  leataobh  in  áit  éigin  agus  níor  fhéad  sé  teacht 
orthu  sa  slua. 

Níorbh  fhéidir  na  crúcaí  iarainn  a  fháil  in  am 
ó  na  gaibhne  .  .  .  agus  níor  críochnaíodh  de  na 
dréimirí  ach  aon  cheann  amháin.  Tháinig  airgead 
isteach  ar  a  chúig  a  chlog,  agus  cuireadh  na  fir 
mhuiníneacha  a  bhí  sa  stór  amach,  ós  acu  sin 
amháin  a  bhí  eolas  ar  an  mbaile,  le  blunderbus- 

anna  a  cheannach,  mar  d'eitigh  na  daoine  dul  chun 
troda  gan  iad.  Níorbh  fhéidir  an  lá  a  athrú,  mar 
bhí  coinne  agam  go  n-éireodh  na  contaethe,  agus 
níor  theastaigh  uaim  buntáiste  na  tobainne  a 
chailliúint.  Bhí  fir  ChiU  Dara  ag  teacht  isteach 
le  trí  lá,  agus  níorbh  fhéidir  ina  dhiaidh  sin 
tarraingt  siar.  Dá  mbeadh  seachtain  eile  agam  — 
níorbh  eagal  liom  aon  ní.  Bhí  flúirse  go  leor  in 
aon  pháirt  ar  leith  le  huireasa  sa  gcuid  eile  a 
chúiteamh:  ach  theip  ar  gach  uile  rud  —  idir 
phleain,  ullmhúchán  agus  fir.  D'fhéadfainn  éirí 
amach  a  dhéanamh  de  ach  níor  mhian  liom  fuil 
a  dhoirteadh  gan  tairbhe.  Níor  thugas  an 
comhartha  don  chuid  eile,  agus  d'éalaíodar  go 
léir. 

Shroicheas  an  tuath  sáthach  luath  le  stop  a  chur 
leis  an  gcuid  sin  di  a  bhí  tar  éis  éirí  amach  le  duine 
dem  fheara,  agus  leis  an  gcomharsanacht  ó  iad  a 
leanacht.  Fuaireas  amach  nach  raibh  Cill  Mantáin 
le  héirí  an  oíche  sin  de  bharr  dearmaid  a  rinne  an 
teachtaire;  chuireas  scéala  chucu  le  nach  ndéan- 
faidís  an  oíche  dá  cionn  é  mar  bhí  beartaithe  acu. 
Thairg  siad  éirí,  fiú  tar  éis  an  bhriseadh,  dá 
n-iarrainn  é,  ach  ní  ligfinn  dóibh.  Da  n-éirídís, 
leanfadh  Loch  gCarman  iad.  Thosaíodar  ag 
cruinniú,  ach  choinnigh  a  dtaoiseach  siar  iad  go 
gcloisfeadh  sé  cé  mar  d'éirigh  le  Baile  Átha  Cliath. 
Sa  gcaoi  ina  raibh  Cill  Dara  dhéanfaidís  an  rud 
céanna.  Do  chuaigh  cuid  díobh  seo  a  bhí  liom 
bog  is  cruaidh  orm  ligean  dóibh,  ach  thugas  an 
t-eiteachas  dóibh  i  gcónaí.  Na  contaethe  a  bhí 
níos  sia  amach  níor  éiríodar  ceal  dóthain  airgid 
chun  an  comhartha  ar  ar  chinneamar  a  chur 
chucu. 

Agus  seo  é  an  t-alt  deiridh  den  apologia,  gan  é 

a  thiontó  go  Gaeilge: 

I  know  how  men  without  candour  will  pro- 
nounce  on  this  failure,  without  lcnowing  one  of 
the  circumstances  that  occasioned  it;  th.ey  will 
consider  only  that  they  predicted  it.  Whether  its 
failure  was  caused  by  chance,  or  by  any  of  the 
grounds  on  which  they  made  their  prediction, 
they  will  not  care ;  they  will  make  no  compromise 
of  errors;  they  wiU  not  recollect  that  they  pre- 
dicted  also  that  no  system  could  be  formed — that 
no  secrecy  nor  confidence  could  be  restored — 
that  no  preparations  were  made — that  no  plan 
could  be  arranged — that  no  day  could  be  fixed 
without  being  instantly  known  at  the  Castle — 
that  the  government  only  waited  to  let  the  con- 
spiracy  ripen,  and  crush  it  at  their  pleasure — and 
that  on  these  grounds  only  did  they  predict  its 
miscarriage.  The  very  same  men  that  after  suc- 
cess  would  have  flattered,  will  now  calumniate. 
The  very  same  men  that  would  have  made  an 
offering  of  unlimited  sagacity  at  the  shrine  of 
victory,  will  not  now  be  content  to  take  back 
that  portion  that  belongs  of  right  to  themselves 
but  would  violate  the  sanctuary  of  misfortune, 
and  strip  her  of  that  covering  that  candour  would 
have  left  her. 

Creidim  go  dtug  sé  sásamh  mór  d'Emmet  na 
focail  sin  a  bhreacadh  síos.  Bhí  a  fhios  aige  go 
bhfaigheadh  sé  féin  is  a  chompánaigh  tarcaisne, 
fiú  ó  dhaoine  a  bhí  in  ainm  is  a  bheith  ar  thaobh 
an  náisiúin.  Ní  mholfadh  éinne  a  n-iarracht.  Ní 
dhéarfaidís  ach  **  Céard  dúramar  leat?  Nár 
dhúramar  nach  raibh  seans  dá  laghad  agat?  '*     Ní 

éistfidís  le  leithscéal  ar  bith.  Mholfaidís  an  iarracht 
a  n-éireodh  léi.  Ní  raibh  ach  cáineadh  acu  ar  an 
iarracht  arbh  é  a  briseadh  a  deireadh.  Ach  bhí  níos 
mó  ná  sin  sa  scéal,  chomh  maith.  Scríobh  sé  an 
cuntas  sin  tar  éis  a  dhaortha  chun  báis  agus  an 
t-eolas  aige  gur  scanraigh  an  t-éirí  amach  an  rialtas, 
gur  éirigh  leis  pleain  a  bheartú,  dáta  a  cheapadh 
agus  a  shroichint,  gach  stócáil  le  haghaidh  éirí 
amach  a  dhéanamh  faoina  sróna  i  ngan  fhios  dóibh. 
Tá  sin  le  feiceáil  i  línte  deiridh  an  apologia,  ach  an 
rud  nach  bhfuil  chomh  soiléir  —  tá  sé  ann  ina 
dhiaidh  sin  —  an  notá  buaidhe  agus  dóchais, 
faoi  mar  déarfadh  Emmet  le  lucht  a  ghabhála: 
**  Féachaigí,  déanfar  an  t-ullmhúchán  seo  go  léir 
arís  agus  arís  agus  luath  nó  mall  buailfimid  sibh." 

19 

Níl  aon  ní  is  suimiúla  i  litríocht  na  linne  ná  an 
cuntas  a  thug  Wiclcham,  an  Príomh-Rúnaí,  ar  an 
éirí  amach  agus  na  litreacha  a  ghabh  idir  na  húdaráis 
i  mBaile  Átha  Cliath  agus  Londain.  Ní  foláir  iad  a 
léamh  chun  aigne  lucht  an  Chaisleáin  a  thuiscint 
agus  an  seans  a  bhí  ann  go  n-éireodh  le  hiarracht 
Emmet  a  mheas.  Thar  aon  rud  eile  léiríonn  Wick- 
ham  go  ndeachaigh  Emmet  i  mbun  na  hoibre  chomh 
rúnda  sin  nach  raibh  a  fhios  fiú  ag  cuid  de  na 
cinnirí  ba  neasa  dhó  go  díreach  cá  raibh  stóir  na 
n-arm.  Go  dtí  seachtain  roimh  an  éirí  amach  níor 
ligeadh  níos  mó  ná  dosaon  duine  isteach  sa  stór, 

agus  ní  raibh  thar  seachtar  nó  ochtar  in  éindigh 
ann  riamh.  Siúd  is  gur  dhaoine  bochta  iad  seo, 
bhí  fios  an  rúin  acu  agus  bhíodar  dílis  don.chúis. 
Siúinéara  a  thóg  léas  an  stóir  i  Sráid  Thomáis  chun 
obarlann  a  dhéanamh  dhe  dhó  féin,  mar  dhóigh 
dhe,  agus  folaíodh  gach  uile  rud  chomh  cliste  sin 
nár  thuig  an  tiarna  talún  féin  rud  ar  bith  a  bheith 
as  bealach  nuair  a  tháinig  sé  ag  iniúchadh  na  háite. 
Bhí  na  pící  i  dtaisce  ar  chúl  spiaradh  d'adhmad  agus 
de  bhrící  a  tógadh  idir  an  t-urlár  thíos  agus  barr  an 
stóir  agus  é  déanta  ar  chaoi  go  sílfeá  gur  cheann 
de  bhallaí  an  fhoirgnimh  é. 

Chuaigh  Emmet  féin  chomh  hiomlán  sin  ó  léargas 
i  dtosach  mí  Aibreáin,  tar  éis  dó  an  t-airgead  faoi 
uacht  a  athar  a  fháil,  nach  raibh  spíodóirí  an 
Chaisleáin  i  ndon  a  rá  céard  a  bhain  dó,  an  i  mBaile 
Átha  Cliath  a  bhí  sé,  nó  faoin  tuaith,  nó  thar  sáile. 
Is  fíor  gur  chomhairligh  na  spíodóirí  seo  don  Rialtas 
go  raibh  éirí  amach  eile  dá  eagrú,  ach  bhí  a  gcuid 
eolais  an-neamhchruinn,  agus  níor  thug  an  Rialtas 
mórán  airde  air.  Ní  raibh  aon  bhrathadóir  acu  i 
measc  na  buíne  bige  a  bhí  ag  beartú.  Agus  faoi 
mar  chonaiceamar  cheana  ní  raibh  comharthaí  sóirt 
Emmet  féin  acu. 

I  Meitheamh  1 803  d'iarr  an  Rialtas  ar  ghiúistísí 
anseo  is  ansiúd  ar  fud  na  tíre  tuarascála  a  chur 
isteach  ar  staid  na  gceantar  a  bhí  fúthu.  Bhíodar 
go  léir  ar  aon-aigne  —  bhí  an  tír  síochánta  agus  na 
daoine  ag  tabhairt  aire  dá  ngnótha  féin.     Cuireadh 


sin  in  iúl  do  Londain.  Ach  ar  an  20ú  lá  d'Iúil 
tagann  athrú  ar  an  bport.  An  lá  sin  scríobh  an 
tOirrí  chuig  Addington,  an  Príomh-Aire : 

Na  tuairiscí  a  tháinig  faoi  mo  shúile  le  gairid 
i  dtaobh  rún  na  méirleach*  agus  go  mórmhór  i 
dtaobh  a  n-imeachta  i  mBaile  Atha  Cliath  .  .  . 
níl  siad  in  aon  ghaobhar  do  bheith  chomh  sásúil 
agus  bhíodar  tamall  ó  shoin.  Is  cosúil  fós  nach 
bhfuil  treoraithe  d'aon  tábhacht  acu;  ach  is  fíor 
ina  dhiaidh  sin,  agus  ní  é  seo  nár  chóir  a  cheilt 
ar  an  Rialtas  i  Sasana,  go  bhfuil  lucht  gríosuithe 
ag  obair  gan  aon  dabht,  agus  go  bhfuil  bun  leis 
an  mbarúil,  am  ar  bith  a  dtiocfaidh  an  chaoi  le 
buille  a  bhualadh,  gur  faoin  bpríomchathair  a 
thiúrfas  siad  ar  dtús.  .  .  .  Tá  sé  i  gceist  go 
dtarlóidh  éirí  amach  pé  áit  agus  pé  uair  a  thiocfas 
an  Namhaid  i  dtír.  .  .  . 

Insíonn  Hardwicke  ansin  d'Addington  faoin 
bpléascadh  i  Sráid  Phádraig  ceithre  lá  roimhe  sin, 
"  a  circumstance  .  .  .  which,  as  connected  with 
any  scheme  of  insurrection  in  the  Metropolis,  is 
not  uninteresting."  Na  fir  a  bhí  ag  obair  sa  stór 
sin,  ba  den  díogha  iad,  adúirt  sé;  níor  scéith  an 
fear  a  tháinig  slán  ar  a  chomrádaithe,  ach  bhí 
aithne  ar  chuid  acu  sin  agus  bhíothas  dá  bhfaire. 
Thug  sé  tuairisc  ansin  ar  an  eachtra  a  tharla  ag 
doras  tí  Palmer,  an  grósaera.  .  .  .  Bhíodar  tar  éis 
Palmer  a  cheistniú  agus  a  theach  a  chuardach  gan 
tairbhe.     .     .     .     B'athar   méirligh   dhroch-chliú   an 


*    "disaffected"   an   focal   a   úsáidíos   lucht   an   Chaisleáin   i   gcónaí. 


139 


Palmer  seo  .  .  .  agus  bí  sé  ráite  go  raibh  comhráití 
aige  le  roinnt  daoine  ón  tuaith,  ach  ní  raibh  aon 
deimhniú  air  sin  acu.    .    .    . 

Do  réir  an  eolais  atá  againn,  arsa  Hardwicke, 
tá  na  méirligh  ag  súil  le  mór-éirí  amach  i  Londain, 
má  tugtar  fobha  faoi  Shasana,  agus  deir  siad  nach 
bhfuil  níos  lú  na  50,000  méirleach  sa  bPríomh- 
Chathair.    Tá   toscaire   ceannairce   i   gCo.    Aon- 
droma  ag  leathadh  an  scéil  go  bhfuil  coinne  acu 
go  ndéanfar  ionsaí  ar  Bhaile  Átha  Cliath,  agus 
nach  bhfuil  aon  dabht  ná  go  n-éireoidh  leo.  .  .  . 
Is  dearbh  linn,  chomh  fada  agus  théas  an  t-eolas 
atá  againn  ó  dhaoine  éagsúla,   nach  bhfuil  aon 
treoraithe  acu  atá  tábhachtach  ná  measúil.     Ach 
.   .    .  d'fhéadfadh  treoraithe  a  theacht  ón  aicme 
is  ísle  a  chuirfeadh  mórán  mioscaise  ar  siúl  os 
íseal.  .  .  . 

Agus  chomhairligh  sé  ansin  d'Addington  an  rud 
adeir  Helen  Landreth  ba  chúis  leis  an  éirí  amach 
a  dhéanamh,  an  Habeas  Corpus  Act  a  chur  ar  fionraí 
ionas  go  bhféadfadh  an  Rialtas  fir  a  raibh  aimhreas 
orthu  a  ghabháil. 

Timpeall  an  ama  chéanna  chuir  Hardwicke  nóta 
chuig  an  nGinearál  Fox,  a  bhí  i  gceannas  na 
bhfórsaí  uile,  ag  inseacht  dó  faoin  bpléascadh  i 
Sráid  Phádraig  agus  dá  mholadh  dhó  an  t-arm  i 
mBaiIe  Atha  Cliath  a  chur  san  airdeall.  Chuaigh 
an  nóta  amú  ar  chaoi  éigin  agus  níor  shroich  sé 
an  Ginearál  riamh.  Tharla  dhósan  bheith  ag 
tabhairt  cuarta  san  am  ar  an  larthar  agus 
ag    gríosadh    na    dtrúpaí    ansin    arae    bhí    sé    den 

tuairim  dá  dtagadh  na  Francaigh  arís  gur  i  gContae 
Mhuigheo  a  thiocfaidis  i  dtír  amhail  mar  rinne 
Humbert  i  1  799.  D'fhill  sé  ar  Bhaile  Átha  Cliath 
go  deireannach  san  oíche  an  22ú  lá  d'Iúil  agus 
tráthnóna  lá  arna  mháireach  —  Satharn  an  éirí 
amach  —  ar  a  dó  a  chlog  chuaigh  sé  anonn  go  dtí 
áras  an  Oirrí  i  bPáirc  an  Fhionnuisce  le  staid  na 
tíre  a  phlé  leis.  An  lá  céanna  bhí  Wickham,  an 
Príomh-Rúnaí,  i  Sasana.  Bhí  an  Caisleán  ag  Mars- 
den  dó  féin  agus  bhí  sé  timpeall  leathuair  tar  éis 
a  haon  déag  ar  maidin  nuair  a  shroich  sé  a  oifig 
ann. 

Ní  raibh  sé  i  bhfad  istigh  go  dtáinig  Nason  Browne 
le  cuntas  ar  an  gcomhrá  a  chuala  sé  ina  thigh  ósta 
agus  Edward  Clarlce  leis  an  scéal  iontach  sin  aige 
faoina  chuid  oibrithe  d'iarr  a  bpáigh  air  le  go 
bhféadfaidís  páirt  a  thógáil  san  éirí  amach.  Ach 
chuala  Marsden  scéalta  de  chineál  eile  ar  fad  an 
mhaidin  sin  freisin.  D'innis  an  Ginearál  Sir  Charles 
Asgill,  an  t-oifigeach  a  bhí  i  mbun  cheantar  Bhaile 
Atha  Cliath,  dhó  go  raibh  sé  tar  éis  a  bheith  i  gCiU 
Dara  agus  go  raibh  sé  sásta  le  gach  a  bhfaca  sé 
ansin.  D'innis  sagart  as  Dún  na  Bóinne  dhó  nach 
raibh  rud  ar  bith  as  bealach  sna  tuairiscí  ón  áit  sin. 
Faoina  dó  a  chlog,  ámh,  bhí  an  oiread  scéalta  dá 
shroichint  ó  na  spíodóirí  agus  ó  na  póilíní  gur  chuir 
sé  nóta  chun  na  Páirce  chuig  an  Oirrí,  áit  arbh  eol 
dó  Ceann  an  Airm,  an  Ginearál  Fox,  a  bheith. 
Dúirt  sé  sa  nóta  go  raibh  scéal  ag  imeacht  a  bhí  ag 
corraí  mórchuid  daoine,  scéal  go  raibh  éirí  amach 

socraithe  don  oíche  sín  nó  do  mhaidin  lá  arna 
mháireach.  Shíl  sé  féin  go  raibh  bun  leis  an  scéal 
agus  d'iarr  sá  ar  an  Oirrí  agus  ar  an  nGinearál  Fox, 
dá  mb'é  a  dtcil  é,  teacht  go  dtí  an  Caisleán. 

Bhí  an  tOirrí  agus  an  Ginearál  Fox  le  Marsden 
rud  beag  roimh  a  cheathair.  Phléadar  an  scéal  agus 
d'aontaíodar  nach  raibh  seans  dá  laghad  go 
n-cireodh  le  héirí  amach  sa  bpríomh-chathair,  ar  a 
mheabhrú  dhóibh  go  raibh  garastún  trí  mhíle  fear 
ann  idir  shaighdiúirí  coise,  marcra  agus  airtléire. 
Ba  chúis  gháirí  leo  aon  chaint  ar  ionsaí  a  dhéanamh 
ar  an  gCaisleán.  Ní  hé  amháin  go  raibh  a  gharda 
láidir  féin  ansin,  ach  i  Sráid  na  Parlaiminte  —  i 
bhfogas  urchair  mhéaróige  don  phríomh-gheata  — 
bhí  beairic  a  raibh  reisimint  choisithe  ann,  agus 
gheobhadh  bunáite  an  gharastúin  a  bhí  ar  ceathrúin 
ar  an  taobh  thall  den  abhainn  sa  mBeairic  Ríoga 
teacht  i  gcabhair  orthu  laistigh  de  cheathrú  uaire. 
Bheartaíodar  mar  sin  gan  aon  ní  a  dhéanamh  an 
tráthnóna  sin  a  chuirfeadh  na  méirligh  ar  a  n-aire. 
hOrdaíodh  do  Fox  fanacht  go  dtí  titim  na  hoíche 
sul  a  seoladh  sé  trúpaí  breise  go  dtí  an  Banc,  an 
Caisleán,  príosún  ChiU  Maighneann  agus  Áras  an 
Oirrí.  Agus  feicimid  chomh  réidh  agus  bhíodar  ag 
glacadh  an  scéil  nuair  a  ligeadar  don  Oirri  féin  dul 
ar  ais  go  dtí  a  áras  sa  bPáirc  chun  an  oíche  a 
chaitheamh  ann.  Áit  ba  mhífheiliúnaí  ná  é  ní 
fhéadfaí  a  fháil  ó  thaobh  comhgair,  ná  chun  teacht 
le  cabhair  chuige  dá  mbeadh  caismirt  sa  gcathair. 
Agus   ar   a   bhealach   ann,    tuairim   a   sé   a   chlog, 

thiomáin  Hardwicke  a  chóiste  chomh  gar  sin  do 
cheann  de  stóir  Emmet  go  bhféadfaí  é  a  lámhach 
uaidh. 

Chuir  an  Ginearál,  ar  dhul  ar  ais  go  dtí  Ceann- 
Oifig  an  Airm  ag  an  Ospidéal  Ríoga  i  gCiU 
Maighneann,  nótaí  chuig  na  hoifigigh  a  bhí  faoi  dá 
chur  in  iúl  dóibh  go  raibh  rud  éigin  dá  thuar,  gur 
chóir  dóibh  a  bheith  ar  a  n-aire  gan  súile  dhuine  ar 
bith  a  tharraingt  orthu  féin.  Fuair  Sir  Charles  AsgiU, 
a  bhí  i  gceannas  Bhaile  Atha  Cliath,  an  nóta  a 
scríobhadh  chuige  nuair  a  bhí  sé  gléasta  chun  dul 
amach  chun  díiinéir.  Chuaigh  sé  gan  mhoiU  chun 
na  Ceann-Oifige.  D'innis  Fox  dó  gach  ar  airigh  sé 
féin  an  tráthnóna  sin  sa  gCaisleán  agus  chuir  AsgiU 
síos  go  dtí  Marsden  féachaint  cén  scéal  a  bhí  aige 
ó  shoin.  Bhí  an  bheirt  i  dteannta  a  chéile  nuair  a 
tháinig  Major  Swan,  cúntóir  Sirr,  isteach  le  tuiUeadh 
eolais  faoin  mioscais  a  bhí  dá  beartú.  Ina  dhiaidh 
sin  tháinig  sruth  daoine  chun  Marsden  a  fheiceáil, 
giúistísí  agus  oifigigh  reomen.  Bhí  an  scéal  céanna 
acu  go  léir  agus  bhíodar  ag  iarraidh  stiúrach  ar  an 
bhFó-Rúnaí.  An  nglaofaidís  a  gcuid  fear  amach, 
nó  céard  a  dhéanfaidís?  Dúirt  Marsden  leo  go  léir 
a  bheith  san  aireachas  iad  féin  ach  gan  aon  ní  a 
dhéanamh  go  fóill.  Idir  a  seacht  agus  a  hocht  chuir 
Marsden  nóta  chuig  Fox  ag  comhairliú  dhó  leith- 
chéad  fear  breise  a  chur  chun  an  Chaisleáin  in  ionad 
an  tríocha  a  shocraíodar  ní  ba  luaithe,  ach  mheabh- 
raigh  sé  dhó  gan  iad  a  bhogadh  go  mbeadh  an 
dorchadas  ann. 

14.4 


Bhí  béile  ag  Marsden  agus  ag  AsgiU  le  chéile  sa 
gCaisleán  agus  chuaigh  AsgiU  ar  ais  ansin  don  dara 
huair  go  dtí  Ceann-Oifig  an  Airm.  Bhí  sé  beagnach 
a  naoi  nuair  a  shroich  sé  an  áit.  Chuaigh  sé  i 
gcomhairle  láithreach  le  Fox,  agus  le  roinnt  oifig- 
each  sinsearach.  Dúradh  leo  sin  oifigigh  cheannais 
na  reisimintí  a  chur  ar  a  bhfaire  don  éirí  amach  a 
raibh  gach  aon  duine  chomh  tógtha  sin  mar  gheall 
air  ach  nach  raibh  mórán  creidiúna  ann  ag  Fox  ná 
ag  Asgill  féin,  siúd  is  gur  admhaigh  AsgiU  gur  tír 
aisteach  í  Éire  a  bhféadfadh  rud  ar  bith  titim  amach 
inti.  Ar  a  bhealach  ar  ais  go  dtí  an  Caisleán  i  ndiaidh 
an  chomhthionóil  sin  tháinig  sé  ar  an  gcoimheascar 
i  Sráid  Thomáis.  Ó  tharla,  adúirt  sé  ar  ball,  gan 
méid  na  hiaróige  ar  eolas  aige^  d'fhiU  sé  go  dtí  an 
tOspidéal  Ríoga.  Tá  sé  ráite  gur  theith  sé  féin 
agus  Cornal  a  bhí  ina  chuibhreann  lena  n-anam. 

^  20 

An  té  a  bhreathnódh  ar  ar  tharla  oíche  an  23 ú 
lá  d'Iúil  i  Sráid  Thomáis  agus  sna  lánaí  agus 
sráideanna  máguaird  gan  ceann  a  thógaint  dá 
ndeachaigh  roimhe  déarfadh  sé  nach  éirí  amach  a 
bhí  ann,  pé  ainm  eile  ba  chóir  a  thabhairt  air.  B'shin 
í  aigne  Emmet  féin  i  ndiaidh  na  birte,  mar  chon- 
aiceamar:  ní  raibh  "the  respectability  of  insurrec- 
tion"  aige.  Má  theastaíonn  uainn  teacht  ar 
bhreithiúnas  cóir  i  dtaobh  imeachta  na  hoíche  sin 
caithfimid  iad  a  fheiceáil  mar  chonaic  an  Rialtas 

iad  nuair  a  bhí  caoi  acu  féachaint  ina  dtimpeall. 
Thuigeadar  sin  gan  mhoill  nárbh  aon  challán  tí 
tábhairne  é,  go  háithrid  nuair  ba  léir  dóibh  méid 
agus  réim  an  ullmhúcháin  a  bhí  déanta  ag  Emmet 
is  ag  a  lucht  cabhrach.  D'fhoscail  an  t-ábhar  a  bhí 
sna  stóir  na  súile  dhóibh,  agus  do  scanraigh  an 
t-anam  astu.  B'fhearr  an  seans  go  n-éireodh  le 
héin'  amach  an  uair  úd  ná  am  ar  bith  ó  shoin.  Ba 
Éireannach  fear  as  gach  triúr  sna  hoiíeáin  seo  agus 
ní  raibh  baol  ar  an  oiread  buntáiste  ag  an  saighdiúir 
Sasanach  gona  mhuscaed  (nach  raibh  tapaidh  ná 
cruinn  ag  caitheamh)  ar  fhear  an  phíce  agus  a  bhí 
aige  ar  ball  nuair  a  bhí  raidhfil  agus  meaisín- 
ghunna  aige.  Baineadh  geit  mar  sin  as  an  Rialtas 
nuair  a  tháinig  siad  ar  an  bhfianaise  seo  gur  éirí 
amach  náisiúnta  a  bhí  dá  phleaineáil.  Fuaireadar 
na  forógraí  ina  mbearta,  pící  as  éadan,  an  oiread 
piléar  agus  choinneodh  na  mílte  fear  ag  imeacht, 
greinéid  láimhe,  agus  na  giúirléidí  eile  sin,  na 
roicéid  spéire  agus  na  bíomaí  pléascacha,  a  chuir 
in  iúl  don  Rialtas  go  rabhdar  ag  iomaidh  le  treoraí 
a  raibh  aigne  an-neamhchoitianta,  an-chontúirteach 
aige.  Chonaiceadar  an  aigne  chéanna  sin  ag  obair 
sa  gcaoi  ar  ceileadh  an  t-ábhar  sna  stóir  féin. 
Thosaíodar  ag  cuartú  tithe  ansin  ar  fud  na  cathrach, 
ag  gabháil  daoine,  agus  ag  bailiú  eolais.  Diaidh  ar 
ndiaidh  bhí  pictiúir  iomlán  le  fáil  acu,  agus  níor 
dheas  leo  é. 

Ba  léir  don  Rialtas,  faoi  mar  is  léir  dhúinne,  go 
raibh  pleain  agus  ullmhúchán  Emmet  ar  fheabhas, 

agus  gur  chlis  air  de  bharr  na  sraithe  timpistí  sin 
dar  thagraíomar  cheana,  de  bharr  easpa  chleachtaidh 
Emmet  féin  ar  ghnótha  cogaidh,  an  iomarca  muiníne 
a  bheith  as  daoine  aige  agus  de  bharr  neamhéif- 
eachta  chuid  dá  chúntóirí.  Chonaic  an  Rialtas  gur 
mhíorúilt  a  shábháil  iad.  Dúirt  Seán  Mistéal  blianta 
fada  ina  dhiaidh  sin  gurbh  iad  **the  operations  of  the 
British  providence"  a  thug  slán  iad,  ach  níorbh  aon 
smaoineamh  nua  é  sin.  Chonaiceas  féin  le  déanaí 
litir  nár  foilsíodh  cheana  a  scríobhadh  i  mBaile  Átha 
Cliath  ar  an  30ú  lá  d'Iúil,  1 803,  seachtain  go  díreach 
tar  éis  an  éirí  amach,  chuig  "Lt.-Col.  Robert  Long, 
late  York  Hussars"  i  Londain  ina  bhfuil  na  focail 
seo:  "  The  plan  to  take  possession  of  Dublin  was 
very  well  imagined.  .  .  ,  Providence  more  than 
Chance  prevented  the  execution  of  it." 

Ní  hionadh  ar  bith  mar  sin  gur  thit  an  tOirrí,  an 
tArm  agus  Oifigigh  an  Rialtais  sa  gCaisleán,  Wick- 
ham  agus  Marsden,  amach  lena  chéile.  Ní  horthu 
féin,  adúradar  go  léir,  ba  cheart  an  milleán  a  chur 
go  dtáinig  an  rud  ar  fad  i  ngan  fhios  orthu  ach  ar 
an  bhfear  thall.  Bhí  fearg  an  domhain  ar  an 
nGinearál  Fox  mar  gheall  ar  an  gcaoi  ar  maslaíodh 
é  féin  agus  na  saighdiúirí  a  bhí  faoina  cheannas 
agus  chosain  sé  é  féin  agus  iadsan  i  meamram 
lasánta  a  bhfuil  cóip  de  sa  Leabharlainn  Náisiúnta 
i  mBaile  Átha  Cliath.  Bheirim  cuid  de  na  hailt 
deiridh  ann  anseo:  léiríonn  siad  arís  dearcadh  an 
tsaiglidiúra  oilte  ar  an  éirí  amach  féin. 

We  wiU  now  conclude  this  Statement  by 
observing  that  on  a  Candid  Consideration,  sup- 
ported  as  every  part  of  it  is  by  original  Vouchers, 
it  must  be  allowed  that  Lt.-General  Fox  received 
no  information  from  Government  to  authorise 
either  earlier  or  stronger  precautionary  Measures 
to  be  adopted,  than  those  which  were  taken  by 
him.  That  the  Civil  Government  did  latterlj 
begin  to  entertain  Considerable  Apprehensions 
is  allowed  —  but  that  they  were  at  all  aware  of 
the  Extent  of  the  Preparations,  or  appeared  to 
give  Credit  to  the  Reports  of  a  Rising,  no  Man, 
however  warmly  their  Partizan,  will  attempt  to 
maintain.  Under  such  Circumstances,  would 
Lord  Hardwiclce,  by  his  Return  to  the  Lodge  in 
the  Park,  a  Mile  and  a  half  from  any  Military 
Protection  save  a  small  Guard,  have  exposed 
the  Person  of  the  First  Magistrate  to  Insult,  to 
being  made  a  Hostage,  or  to  a  worse  Fate! 
Would  he  have  left  his  Family  there?  Would 
Mr.  Secretary  Marsden  have  left  His  at  the  Park, 
at  a  stiU  greater  distance? 

The  Feeling  of  Government  may  be  resolved 
into  this  —  It  had  flattered  itself  that  the  Country 
was  in  a  more  tranquil  State  than  it  really  was 
—  It  had  publicly  maintained  that  Opinion  in 
Opposition  to  the  Assertions  of  People  of  a 
different  Way  of  Thinking  —  It  was  unwiUing 
to  alter  that  Sentiment,  or  to  allow  its  having 
been  deceived.  It  hoped  therefore  that  certain 
precautionary  Measures  would  have  been  suffi- 
cient  to  prevent  the  threatened  Mischief,  and 
wished  that  those  Measures  should  be  taken  so 
Secretly,   that,   in   Case  of  their   Purpose  being 

answered,  it  might  not  appear  to  the  World,  how 
erroneous  its  Statements  had  been  in  respect  to 
the  real  State  of  the  Country.  Had  it  been  at 
all  aware  of  what  was  intended,  it  is  natural  to 
suppose  the  Lord  Lieutenant  would  have  repaired 
to  the  Castle.  Probably  the  Commander  of  the 
Forces  would  have  been  requested  to  do  me 
same.  The  Civil  and  Military  thus  under  one 
Roof  would  have  acted  instantly  in  concert. 
Earlier  and  more  decided  Measures  would  have 
been  adopted,  and  the  Insurrection  with  Facility 
prevented.  The  strong  and  constant  Injunction 
to  prevent  Alarm  fettered  the  Commander  of 
the  Forces  in  his  Directions.  .  .  .  In  a  Word,  the 
more  the  Transactions  of  that  Evening  were 
investigated,  the  more  it  will  be  found  that 
every  part  of  the  Army  did  its  Duty  —  The 
Commander  of  the  Forces  fully  taking  such 
precautions  as  the  Information  he  received  war- 
ranted,  and  the  subordinate  Officers  and  Sol- 
diers  unsupported  by  the  Civil  Authority,  Acting 
with  a  Degree  of  Steadiness,  Discipline  and  Firm- 
ness,  particularly  the  21st  Regiment,  that  will 
ever  do  them  Credit,  and  to  which  alone  is  to  be 
attributed  the  easy  and  almost  Instant  suppression 
of  an  Insurrection  which  at  the  time  appeared  as 
formidable  in  its  Preparation  and  Means  of  doing 
Mischief  as  anj  in  Historj. 

Caithfidh  sé  gurb  í  sin  an  teistiméireacht  is  breátha 
dá  bhfuair  éirí  amach  in  Éirinn  ó  Shasanach  riamh. 
Leath  an  imeagla  i  measc  na  n-uasal.  Cuireadh 
as  a  gcranna  cumhachta  iad.  Bhí  an  Rialtas,  idir 
arm  agus  sibhialtaigh,  gan  mhaith,  dúirt  siad  go  léir. 

Chuaigh  cuíd  acu  chomh  fada  ís  go  ndúirt  siad  gui' 
mhór  an  scéal  gan  a  bparlaimint  féin  arís  acu.  Ní 
bheidís  i  mbaol  a  mbasctha  mar  bhíodar  le  gairid 
agus  gheobhaidís  sásamh  nuair  a  dhéanfaidís 
casaoid.  Ba  laethanta  míshuaimhnis  sa  gCaisleán 
iad  ar  mhórán  dóigheanna,  gach  uile  dhuine  agus 
a  leithscéai  féin  aige.  Bhí  Wiclcham  as  láthair 
timpeall  an  23ú  lá:  bhí  sé  tinn  ina  thigh  féin  ag 
Norwich.  Bhí  eolas  fánach  faighte  ag  Marsden  faoi 
éirí  amach  a  bhí  dá  bheartú  i  mBéal  Feirste  agus  i 
mBaile  Átha  Cliath  "ach  an  té  a  chuir  an  t-eolas 
chugam,"  ar  seisean,  "diarr  sé  suim  airgid  ag  an 
am  céanna,  rud  a  mhínigh  mar  mheasas  cad  chuige 
a  bhí  sé.  Ina  cheann  sin,  is  lúide  ár  bhfonn  éisteacht 
leis  na  ráflaí  a  bhfuil  bun  leo  ná  ráflaí  ar  breá  le 
daoine  iad  a  chur  sa  siúl." 

Bhí  Yorke  imníoch  i  Londain. 

Níor  chóir  dom  a  cheilt  ort,  scríobh  sé  chun 
a  dhearthár,  Hardwiclce,  go  bhfuil  dian-iarrachta 
dá  ndéanamh  anseo  chun  é  a  chur  siar  ar  an 
domhan  go  dtáinigtheas  gan  choinne  ar  Rialtas 
na  hÉireann,  nach  raibh  aon  eolas  agaibh  roimh 
ré,  nó  má  bhí  nár  thug  sibh  aon  aird  air.  .  .  .  Tá 
na  scéalta  seo  ag  teacht  i  mórán  litreacha  príobh- 
áideacha,  agus  dealraíonn  sé  gur  daoine  nach 
bhfuil  ró-fhábhrach  don  Rialtas  seo  a  scríobh  a 
bhformhór,  agus  braithim  go  bhfuil  Cooke  [an  té 
a  bhí  ina  Fhó-Rúnaí  roimh  Mharsden]  agus  a 
chairde  gnóthach  dá  scaipeadh.  Rud  eile  atá 
ráite,  agus  admhaím  gur  chuir  sé  cuid  mhór  imní 
orm  féin,  nach  bhfuil  aon  tsonraí  oifigiúla  le  fáil 
fós  i  dtaobh  imeachta  an  23ú  lá.   .  .   .  Tá  seilbh 

iomlán  nicir  sín  ar  chluais  an  phobail  ag  na  ráitía 
phríobháideacha,  idir  bhréagach  agus  áibheileach 
díobh,  atá  dá  bhfoilsiú  ag  na  nuachtáin. 

Sa  bhfreagra  ar  an  litir  sin  chuir  an  tOirrí  in  iúl  go 
raibh  sé  dainséarach  ag  éinne  bheith  ag  tromaíocht 
ar  Mharsden,  arae  bhí  a  fhios  aigesean  go  beacht 
céard  a  híocadh  as  gach  uile  vóta  a  caitheadh  leis 
an  Aonta  a  rith.  Agus  ba  sheacht  ndainséaraí  ag 
Cooke  é,  óir  bhí  a  fhios  ag  Marsden  cé  mar  chuir 
Coolce,  fad  a  bhí  sé  sa  gCaisleán,  airgead  na 
Seirbhíse  Sicréidí  amú,  go  háithrid  míle  punt  a  bhí 
ag  dul  don  duine  a  scéith  ar  an  Tiarna  Éamonn 
Mac  Gearailt.  Míníodh  an  scéal  do  réir  a  chéile 
agus  ar  an  18ú  lá  de  Lúnasa  scríobh  Yorke  mar 
leanas : 

Bhí  an  Rí  an-fháilí  liom  inné  mar  is  gnáthach 
agus  do  labhair  go  cineálta  mar  gheall  ort  féin. 
Ag  an  am  céanna  b'fhurasta  a  fheiceáil  go  raibh 
rud  éigin  ar  a  aigne  nárbh  fíiearrde  cuid  d'oifigigh 
shóisearacha  Rialtais  na  hÉireann  é.  go  háithrid 
Marsden,  mar  chreid  sé  go  raibh  faiilí  déanta 
aige  maidir  le  heolas  ceart  a  bhailiú  agus  a  chur 
ar  fáil  faoi  phleaineanna  na  méirleach.  Dúras  an 
méid  a  mheasas  a  bhí  feiliúnach  chun  an  bharúil 
sin  aige  a  cheartú,  agus  chun  dearcadh  cothrom 
a  thabhairt  dó  ar  an  scéal;  agus  is  dóigh  liom  go 
rachaidh  a  ndúirt  mé  chun  tairbhe. 

Do  chuaigh  freisin,  ach  nár  dhóbair  do  Mharsden 
é?    Murach  a  chara  sa  gcúirt  bhí  sé  réidh. 

Nuair  a  chímid  cé  mar  bhí  lucht  an  Chaisleáin 
féin  ag  fuilingt  ní  hionadh  linn  gur  agair  siad  ar  na 
daoine  é  agus  go  mórmhór  ar  éinne  a  raibh  baint 
aige  leis  an  éirí  amach. 

Bhuail  Wiclcham  an  cuaille  comhraic. 

We  must  give  the  enemy  no  breathmg  time. 
Every  day  will  produce  new  discoveries,  and, 
I  hope,  give  new  reason  to  the  disaffected  to 
mistrust  each  other.  These  advantages  must  be 
followed  up  throughout  Ireland.  The  fugitives 
must  be  pursued  into  every  corner,  rewards 
offered  for  apprehending  them  whenever  they 
escape;  so  that  the  leaders,  if  not  talcen,  shall 
find  nowhere  any  resting  place.  Insurrection, 
wherever  it  shews  itself,  must  be  instantly  beat 
down  and  most  severely  punished  by  military 
execution;  and  above  all  things  those  who 
harbour  traitors  and  facilitate  their  escape  must 
be  most  severely  punished.  Let  this  system  be 
but  steadily  and  unremittingly  pursued  for  twelve 
months,  and  large  rewards  and  open  protection 
and  encouragement  to  all  who  shall  discover  and 
apprehend  known  traitors,  and  I  thinlc  Lord  Hard- 
wicke  may  safely  answer  for  the  peace  of  Ireland 
for  some  years  to  come  against  all  attempts  to 
disturb  it  by  the  leaders  of  the  late  Rebellion  or 
their  abettors  and  successors. 

Fuaireadar  sa  stór  i  Sráid  Thomáis  litir  le  haghaidh 
Mr.  Ellis,  Lána  Ghort  an  Ime,  a  scríobh  Sorcha  Ní 
Churraoin  agus  dhá  litir  ó  Emmet  chuig  Sorcha  nár 
éirigh  leis  a  sheoladh  chuici.     Threoraíodar  sin  na 

jeomen   amach   go    Ráth    Fearnáin   ar   an    23ú   lá. 
Bhí  Emmet  agus  a  chompánaigh  imithe  chun  na 
sléibhte    ón    oíche    roimhe    sin,    agus    thugadar    a 
n-aghaidh   ar   Anna   Ní   Dhoibhlín,   an   searbhónta, 
cailín  cúig  bliana  fichead,  féachaint  an  bhfaighidís 
amach    uaithi    sin    cá    rabhdar.      Sháigh    triúr    nó 
ceathrar   acu   a  mbeaignití  léi  chomh   gar   sin   gur 
fhéad  sí  a  mbarr  a  mhothú  ar  a  cneas.     *'  Cérbh  é 
an  Mr.  Ellis  seo?  "    "  Cérbh  iad  na  fir  a  bhí  ag  cur 
fúthu  sa  tigh  ina  chuideachtain?  "    Ní  raibh  a  fhios 
aici  dada,  adúirt  sí.     Cén  chaoi  an  mbeadh  fhios 
agus   gan  inti  ach  cailín  aimsire?      Ba  chuma  sa 
tubaiste  léi,  adúirt  sí,  cérbh  iad,  cérbh  as  dóibh  ná 
cá  n-imeoidís  an  fhad  is  híoctaí  a  cuid  tuarastail  léi 
go  rialta.     Lean  an  cineál  seo  comhrá  eatarthu  ar 
feadh  scathaimh  gur  ordaigh  an  giúistís  a  thug  na 
jeomen  chuig  an  áit  í  a  chrochadh.     Stracadar  ina 
ndiaidh  arnach  sa  gclós  í  agus  do  chuir  ina  seasamh 
agus  a  droim  leis  an  mballa  í  an  fhad  a  bhíothas 
ag     réiteach     carr     taobhach     lena     crochadh     as. 
Leanadar   ag   sáitheadh   na   mbeaignití   isteach   ina 
lámha  is  ina  guaiile  go  raibh  sí  clúdaithe  ar  fad  le 
fuii,  agus  ie  gach  sáitheadh  deiridís  léi  "Anois,  an 
ndéarfaidh  tú  iinn  cá  bhfuii  Mr.  Eliis?  "     Agus  ní 
fhaighidís  de  fhreagra  uaithi  ach  "  Níi  aon  cheo  le 
hinseacht  agam.    Ní  inseoidh  mé  aon  rud." 

Cuireadh  an  rópa  thart  faoina  muineái  ar  deir- 
eadh;  stracadh  amach  i  go  dtí  an  áit  a  raibh  croch 
déanta  den  charr  acu;  cuireadh  faoi  í  agus  feistíodh 
an  rópa.  Cuireadh  an  cheist  den  uair  dheiridh  uirthi : 

**  An  n-inseoidh  tú  dhúinn  cá  bhfuil  Mr.  Ellis?  " 
agus  d'fhreagair  sí:  "  Feádfaidh  sibh  mé  a  mharú, 
a  bhithiúnacha,  ach  oiread  is  aon  fhocal  amháin 
faoi  ní  bhfaighidh  sibh  uaim."  Ní  raibh  deis  ansin 
aici  ach  "  Go  ndéana  an  Tiarna  losa  trócaire  ar 
m'anam"  a  rá  nuair  do  ligeadar  béic  astu  in  éindigh 
agus  do  theann  an  rópa.  D'aon  phreib  amháin  bhí 
sí  ar  crochadh  san  aer  agus  fágadh  amhlaidh  í  ar 
feadh  nóiméide  nó  dhó.  Ansin  ligeadh  anuas  ar  an 
talamh  í  agus  scaoileadh  an  rópa.  D'imíodar  leo  ag 
gáirí.  Tháinig  Anna  chuici  féin  do  réir  a  chéile. 
An  lá  ina  dhiaidh  sin  bhí  sí  ar  na  sléibhte  ag  breith 
teachtaireachta  chuig  "  an  máistir." 

Chuardaíodar  ansin  áit  chónaithe  gach  uile  charad 
agus  dhuine  mhuintire  dá  raibh  ag  Emmet  i  mBaile 
Átha  Cliath,  pé  polaitíocht  a  bhí  acu.  Scanraíodar 
Lady  Anne  Fitzgerald,  baintreach  Ridire  Chiarraí, 
chomh  mór  sin  gur  chlóbhuail  sí  billeog  faoi  agus 
gur  scaip  go  forleathan  í.  Ní  raibh  aon  ghaol  aici, 
adúirt  sí  sa  mbiUeoig,  leis  an  Tiarna  Éamonn  Mac 
Gearailt  faoi  mar  bhí  dá  rá  agus,  maidir  le  cosaint 
nó  dídean  a  thabhairt  do  Mr.  Robert  Emmet  nó 
d'aon  duine  eile  dá  raibh  ag  fealladh  ar  an  Rí  agus 
ar  an  tír,  b'shin  rud  nach  bhfaigheadh  sí  inti  féin 
a  dhéanamh.  Bhí  aithne  aici,  adúirt  sí  i  Íitir  a 
shroich  an  Caisleán,  ar  athair  Roibeaird  Emmet,  an 
dochtúir,  agus  ní  shéanfadh  sí  go  brách  an  meas  a 
bhí  riamh  aici  air.  Mura  mbeadh  é  ní  bheadh  sí  beo, 
agus  bhí  sí  cinnte  dearfa  nach  raibh  a  fhios  aige  go 
ceann  i  bhfad  tar  éis  dá  mhac  Tomás  dul  i  bpríosún 

go  ndeachaigh  sé  chomh  fada  is  chuaigh.  "Mhionn- 
aigh  sé  is  mhóidigh  sé  an  méid  sin  dom,"  ar  sise, 
"agus,  déanta  na  fírinne,  do  dhamnaigh  sé  féin  é. 
Ní  fhacas  Mr.  Tom  Emmet  ó  tógadh  é,  agus  ní 
fhacas  Mr.  Robert  ó  dhá  lá  tar  éis  bháis  an  dochtúra 
bhoicht,  nuair  a  chuas  chun  a  mháthair  bhocht 
chráite  a  fheiceáil.  Agus  cé  thógfadh  orm,  ar  mo 
bhris  féin  a  mheabhrú  dhó,  go  ndeachas  ag  déanamh 
truaighe  le  duine  a  bhí  sa  riocht  céanna,  nó  dá 
ndéarainn  é  i  riocht  níos  measa,  mar  in  ionad  a 
bheith  mar  shólás  di  ba  chúis  náire  agus  aithise  dhi 
a  beirt  mhac." 


22 

Nuair  a  chuaigh  gnáth-mhuintir  Bhaile  Átha 
Cliath  chuig  an  Aifreann  an  mhaidin  Domhnaigh 
tar  éis  an  éirí  amach  chualadar  dá  léamh  ón  altóir 
dóibh  litir  inar  nochtadh  barúil  na  hEaglaise  i  dtaobh 
imeachta  oíche  an  tSathairn.  Níor  fhág  an  t-Ard- 
Easpag  Troy  aon  aimhreas  orthu.  Caithfidh  sé  gur 
chaith  sé  píosa  maith  den  oíche  ag  cumadh  na 
litreach.  Tá  a  chosúlacht  sin  uirthi  ar  chuma  ar 
bith.  Tá  sí  lán  de  phaisiún,  lán  d'fheirg  agus  an 
chuid  is  laige  dhi  lán  d'ionadh  go  bhféadfadh  a 
leithéid  titim  amach  in  Éirinn. 

Doiminiceánach  ab  ea  an  Dochtúir  Troy  a  cuir- 
eadh  ón  Róimh  go  hÉirinn,  chomh  fada  lem  eolas, 
chun  cúrsaí  na  hEaglaise  a  leasú.  Bhí  a  lán  le 
leasú  tar  éis  na  ré  pianúla  agus  chuir  Troy  ch'úge 

le  fonn.  Rinneadh  Easpag  Fairche  dhe  in  Osraí 
ach  nochtann  gach  ar  scríobh  sé  an  uair  sin  féin 
an  chumhacht  agus  c^n  t-údarás  neamhghnáthach  a 
bhí  aige.  Nuair  d'éirigh  idir  Ard-Easpag  Ard  iMacha 
agus  a  chléir  ba  é  Troy  a  cheap  an  Suí  Naofa  ie 
síocháin  a  dhéanamh  eatarthu.  Thug  sé  treoir  don 
EagÍais  uiiig  in  Éirinn  ina  scríbhinní  in  aghaidh  na 
mBuachailií  Bána  agus  chuir  sé  idir  chiéir  agus 
tuath  ar  a  ieas  maidir  ie  fadhbanna  iomaidh  na 
haimsire  sin.  Easpag  an-neamhchoitianta  ab  ea  Troy 
i  dtír  atá  cleachtaithe  ar  easpaig  neamhchoitianta 
agus  ní  móide  go  raibh  ionadh  ar  dhuine  ar  bith  nuair 
a  ceapadh  chun  Ard-Fhairche  Bhaiie  Átha  Ciiath  é 
ar  fhoiúntas  a  bheith  ann.  Bhí  difríocht  mhór,  mar 
mheasaim,  idir  é  agus  Seán  Mac  an  tSaoir  a  bhí  ina 
Ard-Easpag  roimhe.  Cuimhnímid  gur  scríobh  Mac 
an  tSaoir  roinnt  fiiíochta  Gaeiige  agus  gur  thug  an 
Dr.  Ó  Duibhgeannáin,  an  staraí  Catoiiiceach,  "  the 
steady  ioyaiist "  ar  Troy.  Ón  dá  theist  sin  is  iéir 
gurb  í  an  bhiiain  1  786,  biiain  bháis  Mhic  an  tSaoir, 
an  bhiiain  tórann  idir  dhá  réim  i  saol  eagiasta  Bhaile 
Atha  Ciiath. 

Ach  ná  bíodh  aon  mhíthuiscint  orainn.  Maireann 
an  Eagiais  ie  hanamnacha  a  shábháii  agus  uime  sin 
cuireann  sí  in  aghaidh  feachtais  nó  eagraíochta  nó 
fealsúnachta  ar  bith  a  tharraingíos  daoine  ón  aidhm 
sin.  Sin  é  a  gnó  ó  aimsir  Chríosta  anaii:  meánn  sí 
saoirse  agus  acmhainn  chiníocha  do  réir  an  chaigh- 
deáin  shimpií  sin  a  ieag  Seisean  síos  in  abairtí  mar 
*'  Cén  tairbhe  do  dhuine  é  má  ghnóthaíonn  sé  an 

domhan  ar  fad  agus  a  anam  a  chailleadli  nó  céard 
a  thiúrfas  duine  mar  mhalairt  ar  a  anam?"    Chímid 
go   soiléir  inniu   an   aghaidh  dhána  a  bheireas   an 
Eaglais  ar  an  gComhaointeachas.     Ba  mar  a  chéile 
d'fhéach  sí  ar  theoiricí  agus  cuspóirí  agus  fealsúnacht 
Réabhlóide  na  Fraince.     Níor  mhiste  léi  daoine  a 
bheith  ag  iarraidh  saoirse  polaiticiúla  dá  dtír,  nó  ag 
iarraidh  an  córas  sóisialta  nó  geilleagrach  a  athrú. 
Ach  bhí  a  lán  le  rá  aici  i  dtaobh  fáthanna  agus 
modha.    Agus  an  taca  seo  a  bhfuilimid  ag  caint  air, 
bhí  údar  ag  an  Eaglais  a  bheith  imníoch,  arae  faoi 
ainm   an   deism  bhí   ilchineálacha   ainchreidimh   dá 
múineadh,   in   éineacht   ie  prionsabail  pholaiticiúla 
agus  sóisialta  na  réabhióide  nó  faoina  scáth.    Agus 
bhí  dearg-naimhdeas  idir  na  deists  agus  an  Eagiais, 
arae   cén    raison    d'étre    d'fhéadfadh   bheith    ag   an 
Eaglais    murar    fhoilsigh    Dia    é    féin,     faoi    mar 
mhúineas  an  Eagiais  a  rinne  Sé,  i  bpearsain  losa 
Críost?      Cén  bháidh  d'fhéadfadh  a  bheith  ag  an 
Eaglais  le  daoine  a  ndúirt  duine  amháin  dá  soiscéai- 
aithe,    Voitaire,    fúithi:     **  Je    voudrais    que    vous 
écrasassiez  i'infáme,"   agus  a  raibh  a  dteagasc   ag 
tiomáint  an  domhain  isteach  in  umar  an  damhnach- 
ais  agus  dá  líonadh  Íe  haimhreas   faoi  bhith  agus 
nádúr  Dé  féin. 

Níl  a  fhios  agam  go  beacht  cé  mhéid  den  deisni 
seo  a  chuaigh  i  bhfeidhm  ar  na  hÉireannaigh  Aont- 
aithe:  caithfimid  fanacht  go  ndéanfar  cruinn- 
staidéar  orthu  ar  leithiigh.  Bhí  Woife  Tone  go  mór 
faoina  anáil.  im  thuairim:  an  chuma  ina  gcáineann 

sé  an  Pápa  léiríonn  sé  gurbh  fhíor-dhalta  leis  an 
Réabhlóid  é,  **  Tá  áthas  croí  orm,"  adúirt  sé  in  áit 
amháin  ina  chuid  Cuimhní  Cinn,  "  go  bhfuil  an 
sean-tsagart  féin  faoi  thobhach  cánach  sa  deireadh. 
Is  iomaí  céad  bliain  atá  sé  féin  agus  na  pápaí  a 
tháinig  roimhe  ag  creachadh  na  hEorpa  uile,  ach 
tá  lá  an  díoltais  buailte  linn  faoi  dheoidh;  agus  fós, 
ní  lú  an  dóchas  atá  agam  nach  bhfuil  ach  tosach 
atuirse  sa  méid  sin  dó."  Agus  arís:  ".  .  .  tá  an 
Pápa  anois,  a  mbíodh  corónacha  agus  ríthe  á 
gceapadh  nó  á  scriosadh  ar  a  thoil  aige,  tá  sé  féin 
anois  scriosta  gan  dua  gan  tarrtháil.  *  Cad  é  mar 
táir  tite,  a  Lúsaiféir,  a  Mhic  na  Maidne!  ...  Tá  sé 
anois  ina  Easpag  in  partibus  .  .  .  a  chuid  Cairdinéal, 
a  chúirt,  a  shaibhreas,  iad  uile  caiUte,  agus  gan  aige 
ar  deireadh  ach  na  heochracha.  Is  dúch  an  scéal  é 
do  Ghiolla  Giollaí  Dé.  Ach  ba  scorn  liom  seanóir 
a  mhaslú  le  linn  a  mhí-áidh.  Reqiiiescat  in  pace'' 
I  gceann  dá  dhileagraí  chuig  muintir  na  hÉireann 
dúirt  Tone  nárbh  fholáir  nó  sháródh  an  poblacht- 
ánachas  an  rífhlaitheas  amhail  mar  sháraigh  an 
tAthrú  Creidimh  an  Phápacht.  Ba  chaint  í  sin  nach 
bhféadfadh  sé  bheith  ag  coinne  go  mbainfeadh  na 
hEaspaig  taitneamh  aisti,  agus  go  deimhin  níor  leasc 
leis  féin  a  iarraidh  ar  an  Directoire  nuair  a  bhí  an 
Pápa  treascartha  acu  é  a  spreagadh  chun  iallach  a 
chur  ar  an  Ard-Easpag  Troy  agus  a  chuid  sagart  a 
bheith  neodrach  ar  a  laghad  i  gcúrsaí  polaitíochta. 
Irishmen  of  liberal  opinions  in  politics,  adeir 
R.   B.   McDowell,   were  not  unaffected  by   con- 

temporary  advanced  thought  on  religious  matters. 
For  instance,  Arthur  O'Connor,  who  after  his 
trial  and  exile  became  the  son-in-law  and  disciple 
of  Condorcet,  and  ended  his  life  a  ferocious  anti- 
clerical,  convinced  of  the  existence  of  a  malignant 
jesuit  Conspiracy  against  the  happiness  of  man- 
kind,  seems  to  have  begun  his  progress  towards 
these  opinions  when  a  United  Irishman.  Mac 
Cabe,  the  northern  United  Irishman,  was  des- 
cribed  by  an  informer  as  a  one-time  rigid  pres- 
byterian  who  had  adopted  the  principles  of  the 
Age  of  Reason  and  propagated  them  among  the 
working  class.  John  Sheares  once  wrote  a  poem 
beginning : 

An  infidel  I  have  lived  and  will  die, 

Who  verily  think  it  a  fraud, 

Three  persons  should  gather  and  jumble 
together, 

And  make  up  all  but  one  God, 
which  went  on  to  show  that  the  three  graces 
might  however  be  united  in  one  person  —  the 
lady  to  whom  the  poem  was  addressed.  It  would 
scarcely  be  reasonable  to  treat  a  song  as  a  creed, 
but  the  lines  just  quoted  are  scarcely  the  product 
of  a  devout  or  even  reverent  mind.  Drennan  .  .  . 
expressed  his  views  on  religion  more  seriously 
than  Sheares.  A  left  wing  unitarian,  he  believed 
that  christianity  was  a  pure  system  of  morality 
'  not  much  beyond  man  to  discover,'  that  the 
priesthood  in  all  ages  had  been  its  curse,  and 
that  the  first  and  noblest  principle  of  religion, 
the  unity  of  the  Godhead,  was  not  as  explicitly 
acknowledged  in  christianity  as  in  Mohammed- 
anism. 

Nuair  a  bhí  Tomás  Addis  Emmet  os  comhair 
Choiste  Rúnda  Tí  na  dTiarnaí  i  1  798  dúirt  sé  **as 
the  human  mind  grows  philosophical,  it  will,  I  thinlc, 
wish  for  the  destruction  of  all  religious  establish- 
ments  and  therefore,  in  proportion  as  the  catholic 
mind  becomes  philosophical,  it  will  of  course  enter- 
tain  the  same  wishes.  "  Má  léiríonn  sin  meon  an 
chainteora  tig  linn  a  bheith  réasúnta  cinnte  go  raibh 
an  dearcadh  céanna  ag  a  dheartháir  Roibeard.  Ach 
ní  fhaighim  aon  rian  den  deism  in  aon  scríbhinn 
leis  ar  m'eolas,  mura  n-áirínn  an  ráiteas  i  bhForógra 
an  Rialtais  Shealadaigh  gur  leis  an  náisiún  an  talamh 
eaglaise.  Ní  shílim  gur  chóir  é  a  áireamh  amhlaidh 
mar  is  léir  óna  dtéann  roimhe  gurb  é  a  bhí  i  gceist 
an  córas  a  athrú  faoina  raibh  pobal  aon  chreidimh 
amháin  ag  íoc  cíosa  chun  creideamh  eile  a  chothú. 
Ach  pé  acu  mór  nó  beag  tionchar  na  Réabhlóide  ó 
thaobh  an  chreidimh  ar  an  bpobal,  bhí  dóthain  dá 
tionchar  ar  na  cinnirí  chun  Easpaig  na  hÉireann  a 
chur  san  airdeall,  agus  b'shin  é  faoi  deara  **  caint 
láidir  '  litreacha  Troy. 

Chomh  fada  siar  le  1  795  cháin  sé  **a  plan  devised 
by  Roman  Catholics  in  general  to  destroy  the 
Established  Government.  We  detest  and  abhor 
every  proceeding  of  persons  associated  under  the 
title  of  Defenders  or  of  any  other,  tending  to  injure 
the  property  or  person  of  any  one;  or  to  disturb 
the  public  peace.  .  .  .  We  declare  that  the  Oaths 
of  Association  taken  by  those  Defenders,  instead 
of  being  in  any  manner  binding,   are  only  Bonds 

of  Iniquity."  Bhí  cuid  de  na  Defenders  chomh 
míshásta  leis  an  Ard-Easpag  mar  gheall  ar  choinneal- 
bháitheadh  a  fhógairt  gur  bheartaíodar  é  a  mharú, 
nó  sin  é  adeir  údar  Catoiliceach.  Ach  níor  chuir 
sin  féin  corrabhuais  air.  I  1 797  cháin  sé  **  the 
usurpers  of  the  power  in  France.  These  impious 
demagogues  have  destroyed  every  thing  valuable 
and  dear  to  men.  They  have  torn  up  the  very 
foundations  of  society  and  religion.  They  have 
reversed  everything.  Neither  the  hallowed  altar 
nor  an  ancient  throne  occupied  by  a  long  succession 
of  illustrious  monarchs  has  escaped  their  sacrilegious 
and  unrelenting  fury.  .  .  .  To  these  detestable  and 
destructive  systems  we  are  to  ascribe  the  sophistical 
theory  of  abstract  but  impracticable  rights  of  man, 
and  the  uniform  silence  on  his  duties  to  God  stu- 
diously  observed  by  the  constitution-framers  and 
revolutionary  dictators  of  France.  ..."  Agus,  tar 
éis  a  chomhairliú  dá  thréad  machnamh  a  dhéanamh 
ar  staid  na  Fraince  féin  agus  na  dtíortha  faoina 
smacht,  chríochnaigh  sé  a  dhileagra  mar  seo:  **  Do 
not  then  approach  the  rotten  tree  of  French  Liberty, 
if  you  desire  to  live." 

Lean  sé  den  stair  sin  i  litir  eile  a  chuir  sé  amach 
i  I  798  ag  cáineadh  an  fheachtais  phoblachtánaigh. 
Tar  éis  an  chuma  ina  raibh  na  réigiúin  a  bhí  faoi 
smacht  na  bhFrancach  a  chur  in  iúl,  chas  an  tArd- 
Easpag  chun  na  hÉireann. 

Compare  your  present  situation  with  the  past. 

Twenty  years  ago  the  exercise  of  your  religion 

was  prohibitedí  by  law;  the  ministers  of  it  were 
proscribed ;  it  was  penal  to  educate  Catholic  youth 
at  home  or  abroad;  your  property  was  insecure, 
at  the  mercy  of  an  informer;  your  inclustry  was 
restrained  by  incapacity  to  realize  the  fruits  of  it. 
At  present  you  are  emancipated  from  these  and 
other  penalties  and  disabiiities,  under  which  your 
forefathers,  and  some  amongst  yourselves  have 
laboured.  You  are  now  at  liberty  to  profess  your 
religion  openly,  and  to  practise  the  duties  of  it; 
the  ministers  of  your  religion  exercise  their  sacred 
functions  under  the  sanction  of  iaw,  which  auth- 
orises  Catholic  teachers;  a  college  for  the  educa- 
tion  of  your  Clergy  [Magh  Nuadhat]  has  been 
erected  at  the  recommendation  of  His  Majesty; 
it  is  supported  and  endowed  with  parliamentary 
munihcence;  the  restraints  on  your  industry  are 
removed,  together  with  the  incapacity  to  realize 
the  fruits  of  it  for  the  benefit  of  your  posterity. 
What,  let  me  ask  you,  has  effected  this  favour- 
able  change?  ...  I  answer:  Your  loyalty,  your 
submission  to  the  constituted  authorities,  your 
peaceable  demeanour,  your  patience  under  long 
suííerings.  It  was  this  exemplary  and  meritorious 
conduct,  invariably  dictated  by  the  principles  of 
your  religion,  which  pleaded  your  just  cause  and 
determined  a  gracious  king  and  a  wise  parliament 
to  reward  it,  by  restoring  you  to  many  benefits 
of  the  Constitution. 

Bhí  an  tArd-Easpag  ar  thalamh  slán  nuair  d'ions- 
aigh  sé  na  bréag-fhealsúnachta  díchreidmheacha  a 
bhí  ag  teacht  thar  sáile  ach,  fearacht  na  hEaglaise 
i  gcoitinne  an  t-am  sin,  bhí  sé  ró-chúramach  sa 
gcúnamh  a  thug  sé  don  statiis  qiio.    Faoi  mar  adeir 

164 


AN  DR, TROY 

ARDEASPAG  ÁTHA  CLIATH 


Christopher  HoUis: 

Even  the  Papacy  misunderstood  the  nature  of 

the  new  world  in  which  it  found  itself,  support- 

ing  as  conservative  what  were  perhaps  the  most 

violently  disruptive   forces   that   had  ever  acted 

upon    European    society.      In    its    opposition    to 

revolution  it  forgot  how  often  successful  revo- 

lutions  had  been  made  from  above.    As  a  result, 

during  the  first  half  of  the  nineteenth  century 

the  influence  of  the  Papacy  in  shaping  the  prin- 

ciples  of  European  politics  was  very  small  — 

smaller  perhaps  than  it  has  ever  been  in  modern 

history.      In    tlieir    own    dominions    the    Popes 

accepted  with  disastrous  readiness  the  doctrine 

that  every  change,  however  reasonable  in  itself, 

was  a  step  on  the  road  to  Jacobinism  and  atheism. 

Ag  an  am  céanna  caithfimid  a  admháil  go  raibh 

bóthar  cruaidh  aimhréidh  le  siúl  ag  Troy  mar  ionadaí 

don  Eaglais  i  mBaile  Átha  Cliath.    Bhí  rogha  an  dá 

dhíogha  aige:  Frainc  na  Réabhlóide  ar  thaobh  amháin 

agus  níorbh  fhusa  glacadh  léi  nuair  a  chuaigh  Napo- 

leon  i  gceannas  uirthi,  agus  ar  an  taobh  eile  an  tsean- 

réim  Phrotastúnach  in  Éirinn  a  bhí  ceangailte  chomh 

dlúth  sin  \e  riachtanais  na  Breataine.     I    1 798  do 

bhain    jeomen    Protastúnacha     na     hArd-Fhairche 

feidhm  as  an  éirí  amach  chun  a  naimhde  aiceanta, 

na  Catoilicigh,  a  chéasadh.    Ní  hamháin  gur  bhuail- 

eadar  agus  gur  mharaíodar  as  éadan  iad  ach  dhódar 

a  gcuid  séipéal  orthu  agus  chuir  an  ruaig  ar  a  gcuid 

sagart.     Sin  mar  tharla  go  bhfaighimid  oiread  sin 

sagart    i    measc    lucht    an    éirí    amach    agus    go 

gclaochlaítear  de  ghnáth  a  bhun-cháilíocht.   B'éigean 

do  Troy  ceart  na  sagart  sin  a  sheasamh,  staid  na 
heaglaise  a  mhíniú  agus  cúiteamh  a  éileamh  sa 
maoin  eaglasta  a  scriosadh.  Ach  dá  phianúla  na 
nithe  sin  go  léir  níor  bhogadar  Troy  ón  mbóthar  a 
chuir  sé  roimhe  a  shiúl  —  an  bóthar  chun  na  hAonta 
le  Sasana.  Bhí  a  aigne  déanta  suas  aige  gurbh  é  sin 
buaic  an  Chreidimh  Chatoilicigh.  Mar  sin  gheofaí 
in  am  tráth  gach  a  raibh  de  dhíth  ar  an  Eaglais  in 
Éirinn.  Agus  bhí  geallúint  aige  ó  Phitt  go  dtiúrfadh 
Westminster  do  na  Catoilicigh  an  tsaoirse  a  dhiúl- 
taigh  Parlaimint  na  hÉireann,  agus  fiú  na  tírghráith- 
eoirí,  dóibh.  Creidim  gur  chuir  an  fuath  a  bhí  aige 
mar  eaglaiseach  d'fhórsaí  réabhlóideacha  na  Mór- 
Roinne  níos  f aide  isteach  ar  an  taobh  eile  é  ná  mar  ba 
chóir  dó  ná  ba  ghá  dhó  dul.  B'fhearr  an  diabhal  a 
raibh  aithne  aige  air  ná  Directoire  de  dhaoine  ar  nós 
Tone,  Seán  Síoras,  Art  Ó  Conchubhair  et  cetera  ag 
stiúradh  tromlaigh  Chatoilicigh  íiach  raibh  caoi 
cheart  ag  an  Eaglais  go  fóill  teagasc  a  thabhairt 
dóibh  ar  bhunús  an  chreidimh  féin  gan  trácht  ar  aon 
rud  eile.  Is  é  an  pictiúir  a  thugas  litreacha  an  Ard- 
Easpaig  dúinn,  mar  sin,  pictiúir  de  dhuine  ar  mhian 
leis  go  mór  an  scéal  a  réiteach  don  Rialtas.  Beidh 
daoine  i  gcónaí  ann  nach  maithfidh  sin  dó  go  deo 
agus  is  lú  a  meas  air  ó  d'fhoghlaimíodar  go  raibh 
Troy  chomh  mídhiscréideach  sin  gur  iarr  sé  ar  an 
gCaisleán  postanna  áirithe  a  bhí  aige  le  tabhairt  a 
thabhairt  do  dhuine  muintire  leis  féin. 

Agus  anois  an  litir  a  chuir  sé  chun  na  cléire  faoi 
éirí  amach  1803.    Buaileann  a  tús  buille  eile  ar  an 

teoiric  go  raibh  eolas  ag  an  Rialtas  roimh  ré  faoi. 
Má  bhí,  is  aisteach  go  dtáinig  an  t-éirí  amach  ar  an 
Ard-Easpag  gan  coinne.  An  t-ullmhúchán  a  bhí  ar 
siúi  sa  gcathair  coinníodh  i  bhfolach  ar  an  gcléir  é 
nó,  má  bhí  aon  eolas  acu  faoi,  níor  thuigeadiar  a 
bhrí.  Tíg  linn  a  bheith  cinnte  mar  sin  nach  fearr 
an  t-eolas  a  bhí  ag  an  Rialtas  ar  imeachta  Emmet 
agus  a  lucht  leanúna  agus  nach  móide  gur  thugadar 
mórán  airde  ar  na  ráflaí  a  shroich  iad  fúthu.  "  Our 
inexpressible  concern  at  the  rebellious  outragés  in 
the  city  during  last  night,"  arsan  tArd-Easpag,  '*  is 
only  equalled  by  our  surprise  and  astonishment  at 
their  having  taken  place  when  we  flattered  our- 
selves  that  a  returning  sense  of  religious  duties, 
and  the  sad  recollection  of  similar  calamities,  would 
have  effectively  prevented  a  repetition  of  them." 

Labhraíonn  sé  lena  thréad  ansin  amhail  fhear  a 
ghlac  le  ceannas  Shasana  sa  tír.  Bhí  oibliogáid 
chreidimh  orthu  géilleadh  don  Rí,  a  bheith  umhal 
do  na  dlithe,  agus  meas  a  bheith  acu  orthu  sin  a 
chuir  Dia  os  a  gcionn  lena  rialú.  .  .  .  B'shin  é  an 
teagasc  a  fuaireadar  ó  Chríost  agus  ó  na  hAspail. 
Ba  deacra  anois  ná  riamh  leithscéal  a  ghabháil  faoi 
na  prionsabail  sin  a  shéanadh  mar  gheall  ar  na 
buntáistí  móra  go  léir  a  bhí  faighte  ag  ríocht  seo 
na  hÉireann  le  linn  an  Rí  Oirirc  sin  a  bhí  i  réim. 
B'é  buan-ghné  riaracháin  an  Oirrí  Hardwiclce  ná 
a  mhuinteartha  a  bhí  sé  le  cách.  Tliuill  féile  a 
Shoilse  leis  na  boicht  agus  le  hinstitiúidí  carthann- 
acha   na   cathrach   cion  agus   cúiteamh  i   leaba   dí- 

mheas  náireach  a  chaitheamh  ar  a  ard-údarás  agus 
ar  an  dlí. 

D'aithin  an  tArd-Easpag  cé  ba  chionntsiocair  le 
méirleachas  gránna  na  hoíche  roimhe  sin,  scríbh- 
neoirí  agus  reachtairí  na  Fraince  a  ghlac  go  héagór- 
ach  ainm  fealsún  chucu,  ainm  ar  chúis  aithise  dhó 
iad  sa  méid  go  bhfuil  dearmad  orthu  faoi  chirt  an 
duine  agus  nach  dtugann  siad  aird  ar  dhualgais  an 
duine  ina  bhfoilseacháin  ainchreidmheacha  cheann- 
airceacha.      Gealltar  cothromacht  gan  í  a  tnhíniú 
agus  saoirse  gan  tórainn  agus  mealltar  na  haineol- 
aigh  agus  na  hamadáin.     I  ngan  fhios  dóibh  féin 
téann  siad  seo  i  dtaithí  an  chionta,  agus  déanann 
siad  na  coirthe  is  mó  gan  aiféala  in  ainm  saor-rialtas 
a  chur  ar  bun.      Céard  a  tháinig  sa  bhFrainc  as 
teagasc     agus     gnótha     den     tsamhail     seo?       Ba 
chradhscal  leis  cuimhneamh  ar  an  tréasún,  an  marú, 
an    dunmharú    príobháideach,    an    diamhaslú,    an 
t-éirleach,  na  huafáis  de  gach  uile  chineál  a  rinneadh 
in   ainm  an  phobail   cheannasaigh  dfhonn  an  rí- 
theaghlach  a  mhilleadh;  agus  céard  a  bhí  anois  acu 
i    ndeireadh   na   sléachta    go   léir    ach   rialtas    níos 
oUchumhachtaí  agus  níos  máistriúla  fós,  a  chuireas 
é  féin  i  gcion  le  tíorántacht  mhíleata.    An  iad  sin, 
dar  libh,  a  chosnós  sibh?     An  bhfuil  cúis  níos  mó 
agaibhse  a  bheith  ag  súil  le  saoirse  ó  sclábhaíocht 
ná  mar  bhí  ag  an  Ollainn,  an  Eilbhéis,  an  Bheilg, 
Milano,   Piemonte,  Savoia,  agus  stáit  eile  a  raibh 
sonas  an  tsaoil  shibhialta  rafair  shíochánta  orthu  an 
fhad  a  bhí  a  rialtais  dea-riartha  féin  acu  agus  atá 

titthe  anois  chomh  híseal  sin  go  bhfuil  cuma  phroibh- 
insí  cloíte  orthu?      Gealladh  na  hoirc  is  na  hairc 
dóibh  agus  do  meailadh  iad.    Anois  táid  ag  cnead- 
aigh  faoi  oilc  uile  bhráithreachais  na  Fraince.     Ná 
mealltar  sibhse  mar  sin,  a  Chríostaithe  na  páirte. 
Bígí   mar   aon    duine   amháin    ag   cur    in    aghaidh 
imruathair  agus  ionsaí  ón  gcoigrích,  is  cuma  cén 
namhaid  a  dhéanfas  an  iarracht.    Caomhnaígí  bhur 
n-onóir  tríd  an  dílseaclit  sin  a  chur  in  iúl  a  mhúineas 
ár    gcreideamh    naofa    dúinn.       Bíodh    eagla    Dé 
oraibh,  tugaigí  onóir  don  Rí,  bígí  umhal  do  bhur 
n-uachtaráin  uiie.  ... 

Sin  é,  a  Chríostaithe  na  páirte,  teagasc  an 
Chreidimh  Chatoilicigh.  Caomhnaíonn  na  dlithe 
cleachtadh  bhur  gcreidimh,  bhur  bpearsain  agus 
bhur  maoin.  Seachnaígí,  mar  sin,  gach  uile  chomh- 
lachas,  gach  uile  eagraíocht,  gach  uile  chumann  agus 
gach  uile  chruinniú  a  fhéachas  leis  na  dlithe  sin  a 
shárú  nó  a  chur  ar  ceal  nó  a  lagaíos  bhur  ngéiilsine 
dár  Rí  ceansa  "nach  n-iompraíonn  an  claidheamh 
gan  toradh;  óir  is  é  feadhmannach  Dé  é,  fear 
díoltais  a  agairt  ar  an  té  a  dhéanas  an  t-olc.  ..." 
Má  ba  rud  nua  neamhghnáthach  féin  é  an 
poblachtánachas,  rud  dainséarach  ón  iasacht,  tá 
mé  ag  ceapadh  nach  raibh  sé  ró-éasca  ag  cuid 
den  chléir  an  litir  sin  a  léamh  don  phobal  ón 
altóir,  go  háithrid  an  chuid  díobh  nach  bhfuair  aon 
dílseacht  don  Rí  ina  gcroí  agus  nár  chaomhnaigh 
na  dlithe  iad  i  I  798.  Shroich  an  liíir  iad  an  mhaidin 
Domhnaigh  úd  maraon  le  nóta  gearr  inar  dhúirt  an 

tArd-Easpag  nach  raibh  aimhreas  air  ach  go 
ndéanfaidís  a  ndícheall  leis  an  tsíocháin  agus  an 
t-ord  a  chur  i  bhfeidhm,  agus  le  hiarracht  ar  bith 
ar  chur  isteach  ar  cheachtar  acu  sin  a  chosc.  Bhí 
sé  ag  braith,  adúirt  sé,  ar  a  gcuid  **  experienced 
loyalty."  Ní  mé  céard  dúirt  sagart  paróiste  Bhaile 
an  Bhóthair,  cuir  i  gcás,  "  an  sár-Éireannach,  an 
tAthair  Ó  Coingheallaigh,  Capúisíneach,  a  bhí  tar 
éis  seal  a  chaitheamh  sa  bpríosún  ar  son  na  cúise," 
mar  adeir  Maolmhuire  Ó  Broin  linn,  agus  a  chaomh- 
naigh  an  Branach  féin  agus  na  céadta  eile  d'fheara 
Chill  Mantáin  agus  Loch  gCarman  a  bhí  ag  cur  f  úthu 
leath-cheilte  sa  bparóiste;  nó  an  séiplíneach  óg, 
an  tAthair  Domhnall  Ó  Muireadhaigh,  arbh  éigean 
dó  teitheadh  isteach  go  Baile  Atha  Cliath  roimh  na 
Veomen?  Dá  mbeirtí  an  uair  sin  air,  ní  bheadh  sé 
ina  Ard-Easpag  ar  Bhaile  Atha  Cliath  ar  ball  faoi 
mar  bhí. 

Níor  dhearc  an  tOirrí,  Hardwicíce,  ar  an  litir 
tréadaí  sin  mar  ba  dhóigh  leat  a  dhéanfadh  sé  ná 
mar  bheadh  coinne  ag  an  Ard-Easpag  a  dhéanfadh 
sé.  Scríobh  sé  chun  a  dhearthár,  Charles  Yorke,  a 
bhí  an  uair  sin  ina  Home  Secretarj,  agus  tá  an  litir 
rí-thábhachtach,  mar  taispeánann  sí  nach  raibh  a 
fhios  ag  an  Rialtas  cé  orthu  ba  chóir  milleán  a  chu/ 

mar  gheall  ar  an  éirí  amach,  na  Catoilicigh  nó  na 
Poblachtánaigh.  **  Creideann  roinnt  daoine  anseo," 
ar  seisean,  "  go  dtug  Buonaparte  deimhniú  do  na 
Catoilicigh  Rómhánacha  dá  ngabhaidís  lena  n-ais 
cuidiú  leis  chun  £ire  a  ghabháil  go  gcuirfeadh  sé 
Rialtas  Rómhánach  ar  bun,  agus  ceaptar  gur  dóigh 
gur  thug  sé  ar  an  bPápa  a  chead  a  thabhairt  chuige 
sin.  "  Agus  nocht  sé  ansin  an  aigne  a  bhí  aige  don 
Ard-Easpag  in  ainneoin  a  raibh  déanta  go  cneasta 
aigesean  chun  ord  agus  eagar  a  bhuanú  ina  fhairche. 
"  Is  dóigh  liom,"  adúirt  sé,  "  nach  bhfuil  bualadh 
litreach  tréadaí  an  Dr.  Troy  chun  cléire  pápúla 
Ard-Fhairche  Bhaile  Atha  Cliath  le  fáil  ar  ghliocas, 
caimiléireacht  agus  bréag-chráifeacht.  Tá  de  dheal- 
ramh  uirthi  nach  in  alt  na  huaire  a  scríobhadh  í,  gur 
measadh  go  cruinn  í.  Ní  chreidfidh  duine  ar  bith 
go  raibh  sé*aineolach  ar  fad  ar  an  gcomhcheilg.  ..." 
Ag  scríobh  chun  Lord  Auclcland  ar  an  14ú  lá  de 
Mheán  Fópihair  do  John  Beresford,  Coimisinéir 
loncaim  —  is  é  seo  an  fear  a  thóg  Teach  an 
Chustaim  i  mBaiIe  Átha  Cliath;  glaoití  Rí  na 
hÉireann  mar  leasainm  air  mar  gheall  ar  an  uimhir 
mhór  dá  ghaolta  a  bhfuair  sé  postanna  dhóibh  faoin 
Stát  —  dúirt  sé:  "The  late  insurrection  seems  to 
have  been  clearly  of  the  Papist  leaven,  and  yet  it 
does  not  appear  to  have  extended  to  higher  classes; 
í  even  doubt  wrhether  it  was  known  to  the  bishops, 
or  instigated  by  the  priests.  Perhaps  it  may  be  in- 
ferred  that  general  disaffection,  Jacobinism,  ferocity, 
and  the  passion  for  murder,  were  the  mainsprings." 

Ní  raibh  mórán  ineasa  ag  John  Beresford  ar  mhuin- 
tir  na  hÉireann. 

Ach  ní  raibh  aon  aimhreas  ar  chuid  de  comhair- 
leoirí  an  Oirrí  ná  go  raibh  na  hEaspaig  agus  na 
sagairt  i  mbun  agus  i  mbarr  na  gluaiseachta.  Cé 
gur  deacair  é  a  chreidiúint  dealraíonn  sé  gur  éist 
Hardwicke  níos  mó  ie  Sir  Richard  Musgrave,  údar 
an  History  of  the  Rebellion  of  1798 ^  ná  le  héinne 
eile.  B'é  seo  an  "arch-bigot"  i  measc  Protastúnach 
na  linne  sin  agus  is  mór  an  focal  é  sin.  Bhí  a  intinn 
mearaithe  ag  pápairí,  losánaigh  agus  méirligh. 
Chuadar  idir  chodladh  na  hoíche  agus  é  chomh  mór 
sin  go  mb'éigean  dó  £700  sa  mbliain  a  íoc  lena 
mhnaoi  mar  allúntas  mar  gur  ró-chontúirteach  di 
bheith  ina  céile  leapan  aige.  Oíche  a  raibh  trom- 
chodladh  air  is  beag  bídeach  nár  thacht  sé  í  dá 
cheapadh  go  raibh  sé'ag  gabháil  **an  infernal  Papist 
rebel"  de  láimh.  I  litir  fhada  a  scríobh  Musgrave 
chuig  Hardwicke  sé  lá  i  ndiaidh  an  racáin  dúirt  sé 
gur  minic  a  fiafraíodh  de  ó  oíche  an  tSathairn 
roimhe  sin  ar  thug  sé  eolas  don  Rialtas  i  dtaobh 
an  éirí  amach  sul  a  dtáinig  sé,  agus  gur  dhearbhaigh 
sé  i  ngach  cás  nach  raibh  aon  tsúil  aige  leis  go  ndúirt 
ceannaí  fíona  darbh  ainm  Humphrey  French  as 
Sráid  an  Dáma  leis  cé  mar  theagmhaigh  sé  an  oíche 
sin  le  scata  píceadóirí  in  aice  leis  an  gCanáil,  gur 
fhiafraíodar  de  cén  creideamh  a  bhí  aige  agus  gur 
chreid  sé  go  maróidís  glan  é  murach  gur  innis  sé 
go  bréagach  dhóibh  gur  Phápaire  é. 

Bheadh  sé  ina  choir  mhóir  agam,  ar  seisean, 

eolas  den  tsórt  sin  a  choinneáil  siar  dá  mbeadih 
sé  im  sheilbh  agam.  Ach  beartaíodh  an  cheilg  le 
hoiread  clisteachta  nach  raibh  faice  eolais  agam 
fúithi,  ná  coinne  agam  léi,  go  dtí  an  oíche  ar 
bhrúcht  amach. 

D'innis  roinnt  meicneoirí  Protastúnacha  dhom 
gur  mhaígh  a  gcomharsain  Phápacha  timpeall  a 
deich  a  chlog  oíche  Dé  Sathairn  nach  bhfágfaí 
Protastúnach  ar  bith  beo  i  gcathair  Bhaile  Átha 
Cliath  faoina  haon  a  chlog.  .  .  .  Deirim,  agus  tá 
údarás  do-bhréagnuithe  agam  leis,  nár  athraigh 
an  pobal  Pápach  ar  fud  na  hÉireann  a  bprion- 
sabail  fhuilteacha  aon  phioc  ná  na  tuairimí 
tréasúnta  a  nochtadar  i  Reibeilliún  1 798 ;  agus 
tá  mé  suite  dhe  nach  ligfidh  an  chléir  Phápach 
dhóibh  iad  a  mhaolú.  An  cheannairc  dhiablaí 
seo  a  bhfuilimid  ag  caint  uirthi  bhí  sí  ar  gor  ar 
feadh  tamaiU  de  mhíosa  agus  bhí  eolas  fúithi  ag 
an  bpobal  Pápach  sa  gcathair  agus  i  bhfoisceacht 
mhórán  mílte  dhi,  agus  níor  tugadh  faoi  deara  í 
go  dtí  go  raibh  sé  ar  tí  a  pléasctha.  Ní  fhéadfaí 
rún  a  choimeád  mar  sin  murach  gur  ordaigh  na 
sagairt  Phápacha  é  faoi  phian  an  pheaca  mharfa. 
Tá  mé  lán-dearfa  nach  bhfuil  sagart  Pápach  i 
mBaile  Átha  Cliath  nach  raibh  eolas  aige  faoi, 
agus  nach  ndearna  a  sheacht  ndícheall  leis  an 
reibeilliún  a  chur  chun  cinn.  Agus  t^  ^é  déadan 
ag  an  Dr.  Troy  ina  dhiaidh  sin  dileagra  tréadaí 
a  fhoilsiú  ag  comhairliú  dá  phobal  a  bheith  umhal 
agus  dílis  don  Stát  Protastúnach.  Tá  sean-aithne 
againn  ar  an  gcaimiléireacht  seo.  Is  í  a  chleach- 
taíos  na  Pápairí  i  gcónaí,  go  mórmhór  nuair  a 
bhíos  reibeilliún  in  Éirinn. 

Tá  oibliogáid  ar  an  slua  Pápach  faoi  phian  a 

ndamnuithe  shíoraí  na  rúin  is  rúnda  ina  gcroí  a 

inseacht   dá   gcléir   i   mbosca   na   faoistine.      An 

bhféadfaí    pící    agus    uirnisí    eile    cogaidh    agus 

púdar   gunna  a   dhéanamh,    an   bhféadfaí   suim- 

eanna  móra  airgid  a  chnuasach  ó  na  daoine,   i 

ngan  fhios  do  na  sagairt  Phápacha? 

Tugann  sé  gearr-chuntas  ansin  ar  an  mbaint  a 

bhí  ag  Troy  le  Coiste  na  gCatoiliceach  i   1  792  — 

an    **  Baclclane    Parliament "    a    thugas    sé    air   — 

agus  deir  go  raibh  an  tArd-Easpag  ón  am  sin  anall 

ag  cur  a  ainme  le  gach  uile  cháipéis  inar  chuir  na 

Catoilicigh  a  ndílseacht  in  iúl  fhad  is  bhí  sé  ag  an 

am   céanna   ag   misniú   lucht   ceannairce   agus   ag 

ceilt  na  n-iarrachta  a  bhí  siad  a  dhéanamh  ar  an 

mBunreacht   a   chealú,      **  Soon    after    the    Papists 

obtained    the    elective    franchise,"    ar    seisean,    '*  a 

concession  which  has  been  so  fatal  to  the  peace  of 

Ireland,  and  to  the  security  of  the  Empire,  Doctor 

Troy  published  a  pastoral  letter,  trusting  to  enkindle 

fanaticism  in  the  multitude,  and  avowing  many  of 

the  most  dangerous  doctrines  of  Popery.    It  was  so 

exceptionable  that  his  own  sectaries  bought  up  the 

whole  impression  and  destroyed  it." 

Shloig  an  tOirrí  an  tseafóid  sin  ar  fad  *'idir  ghob, 
cleite  agus  sciatháin."  Chuir  sé  giúistís  agus  póilíní 
go  tigh  Sheáin  Mhic  Eochaidh  chun  a  pháipéir  uile 
a  thabhairt  go  dtí  an  Caisleán,  agus  chonaiceamar 
gur  úsáid  sé  focail  Mhusgrave  féin  beagnach  ag 
scríobh  chun  a  dhearthár,  an  tAire,  i  Londain;  ach, 
ina  cheann  sin,  is  cosúil  gur  thóg  sé  leide  ó  Mhus- 
grave  faoi  na  rúin  a  nochtar  i  mboscaí  na  faoistine. 

Ar  chaoi  ar  bith  tugadh  Troy  go  dtí  an  Caisleán  i 
mí  Meáin  Fhómhair,  1803,  agus  bhí  comhrá  fada 
ag  Wiclcham  leis  "  on  the  subject  of  the  received 
*  opinions  of  the  Romish  Church  with  respect  to 
what  they  call  the  Sacrament  of  Penance,  of  which 
confession  and  absolution  make  a  part.  "  !s  é  is 
mó  a  bhí  ag  déanamh  tinnis  don  Oirrí  de  thuras 
na  huaire  ná  **  that  representations  have  been 
made  to  me  that  it  is  generally  understood  that 
the  confession  to  the  priest  answers  every  purpose 
and  every  duty,  and  supercedes  the  necessity  of 
any  confession  to  the  Government,  or  any  admis- 
sion  of  the  crimes  which  have  been  proved,"  agus 
cruthaíonn  an  meamram  a  scríobh  Wiclcham  tar 
éis  an  agallaimh  gur  thug  an  tArd-Easpag  míniú 
thar  barr  dó,  nár  fhág  aon  phioc  míthuisceana  ar 
an  bPríomh-Rúnaí  i  dtaobh  teagaisc  agus  éilimh  na 
hEaglaise  sna  cúrsaí  sin  go  léir. 

Bhí  Emmet  ar  a  chaomhaint  ar  chnoic  Bhaile 
Atha  Cliath  nuair  a  chuala  sé  faoi  litir  an  Ard- 
Easpaig.  B'fhéidir  nach  bhfaca  sé  an  litir  riamh,  é 
féin,  ná  nach  Lhfuair  sé  cuntas  cruinn  ar  a  raibh 
inti.  Chloisfeadh  sé,  is  dóigh,  go  raibh  an  Eaglais 
Chatoiliceach  tar  éis  é  féin  agus  a  lucht  leanúna  a 
dhamnú  ón  altóir  agus  chuirfeadh  sin  go  mór  leis 
an  drochmhisneach  agus  leis  an  éadóchas  a  bhí 
orthu.  Déarfainn  freisin  go  gcuideodh  sé  le  hugach 
a  thabhairt  do  dhaoine  áirithe  i  measc  a  chompánach 
a  bhí  eaglach  eolas  a  thabhairt  don  Rialtas. 

Dealraíonn  sé  nach  é  an  meas  céanna  a  bhí  ag 

Emmet  i  dtólamh  ar  na  Catoilicigh  eagraithe.  Nuair 
d'fhill  sé  ón  bhFrainc  d'iarr  sé  ar  Shéan  Mac 
Eochaidh  gabháil  leis  agus  dhiúltaigh  Mac  Eochaidh 
dhó.  Ina  dhiaidh  sin,  nuair  a  chonaic  sé,  is  dóigh, 
an  baol  a  bhí  ann  go  gcuirfí  an  milleán  faoin 
éirí  amach  ar  na  Catoilicigh  mar  Chatoilicigh  agus 
go  mbainfí  díoltas  astu,  bhíodh  sé  ag  maíomh 
nach  raibh  Catoiliceach  ar  bith  i  measc  cinnirí  na 
gluaiseachta.  Bhí  sé  ag  cuimhneamh,  ní  foláir,  ar 
an  doscán  beag  a  bhí  timpeall  air  féin  ar  dtús,  an 
Ruiséalach,  Mac  Cába  agus  Jemmy  Hope,  ach,  ar 
ndóigh,  is  ar  Chatoilicigh,  na  gnáthfhir  oibre,  a  bhí 
an  ghluaiseacht  bunaithe  agus  do  réir  mar  caitheadh 
an  aimsir  mhéadaigh  ar  an  uimhir  díobh  sin  a  tháinig 
chun  tosaigh  ann. 

24 

Chuaigh  Emmet  agus  a  chompánaigh  le  breacadh 
an  lae  Dé  Domhnaigh  go  dtí  teach  Bhriain  Uí 
Dhoibhlín,  athair  Anna,  agus  chaith  an  lá  sin  ar 
fad,  agus  an  Luan,  ar  a  gcaomhaint  ansin.  Tráth- 
nóna  Dé  Luain  shiúil  bean  chéile  dhuine  de  yeomen 
na  dúthaí  isteach  sa  gcistinigh  gan  cuireadh  gan 
iarraidh,  chonaic  na  strainséirí  istigh  agus  d'aithin 
gur  mhéirligh  iad.  Ar  imeacht  di  rinne  sí  deifir 
anonn  go  dtí  teach  tuatha  George  Grierson,  Clódóir 
an  Rí,  rith  isteach  sa  seomra  bídh  mar  a  raibh  gasra 
ag  ithe  is  ag  ól  agus  d'innis  dóibh  go  raibh  leithchéad 
oifigeach  d'arm  na  Fraince  tigh  Uí  Dhoibhlín.    Bhí 

Grierson  agus  a  chomhluaciar  ag  baint  oirid  sin 
sásaimh  as  a  mbéile  gur  réitíodar  gan  aon  ní  a 
dhéanamh  go  fóill.  Ní  fhéadfadh  na  méirligh  an 
chomharsanacht  a  fhágáil  roimh  thitim  na  hoíche. 
Bhí  neart  ama  acu  mar  sin  chun  scéala  a  chur  go 
dtí  an  Caisleán.  D'airigh  an  buitléara,  ámh,  céard 
a  bhí  siad  a  rá  agus  ó  ba  chara  d'Art  Mór  é  chuir 
sé  focai  síos  go  tigh  Uí  Dhoibhh'n  ag  cur  na  con- 
túirte  a  bhí  ag  bagairt  orthu  in  iúl  dóibh.  Ní  raibh 
ach  aon  ní  amháin  le  déanamh  ansin  ag  Emmet 
agus  a  chuideachta,  imeacht  níos  sia  isteach  sna 
sléibhte. 

Sin  mar  tharla  go  bhfuaireadar  iad  féin  an  oíche 
sin  —  oíche  Dé  Máirt  —  faoi  dhíon  an  tí  ag  Seán 
Ó  Dubhghaill  i  mBaile  na  Mias  agus  gur  chodail 
Emmet  agus  Ó  Coigligh  i  leaba  mhóir  dhúbalta  ar 
gach  taobh  de  shean-tSeáinín  an  tSíoda.  Rinn- 
eadar  é  sin,  más  fíor,  chun  nach  bhféadfadh  an  sean- 
duine  éaló  ón  tigh  chun  scéitheadh  orthu.  Ach 
d'éirigh  sé  go  moch  maidin  an  lae  dá  chionn  agus 
do  ghabh  timpeail  ag  iniúchadh  na  n-aíonna  go 
haireach.  Chomhairimh  sé  ceithre  dhuine  dhéag 
díobh  ar  fad  —  bhí  beirt  den  uimhir  sin  ag  gardáil 
an  gheata  —  agus  thug  sé  faoi  deara  go  raibh 
muscaed  nó  biunderbus  ag  gach  uiie  dhuine  acu. 
Bhí  triúr  de  na  hoifigigh  a  raibh  éide  dubh-uaithne 
orthu,  lásaí  óir,  agus  hataí  móra  cocaed.  Bhí  a 
fhios  aige  nár  Fhrancaigh  iad  mar  shieamhnaigh 
sé  aníos  i  ngan  fhios  go  dtí  iad  agus  chuaia  bias 
na  hÉireann  ar  chaint  Uí  Choigiigh.     D'fhanadar 

tigh  Uí  Dhubhghaill  go  dtí  tuairim  a  naoi  an  oíche 
sin  agus  chuadar  ansin  níos  sia  fós  isteach  sna 
sléibhte  go  dtí  teach  Rose  Bagenall.  Ní  rabhdar 
imithe  ach  ar  éigin  nuair  a  tháinig  Seáinín  an  tSíoda 
ar  cheann  d'fhorógraí  Emmet  faoin  mbord.  Do 
chuir  sé  chuige  é  agus  maidin  lá  arna  mháireach 
thaispeáin  sé  do  bheirt  fhear  é.  Robinson,  Con- 
stábla  na  Barúntachta,  duine  acu. 

An  chéad  lá  eile  d'éirigh  le  hEmmet,  Ó  Coigligh 
agus  Staíford  malairt  chótaí  a  fháil  agus  bhí  Emmet 
i  ndon  dul  isteach  le  duine  éigin  go  Baile  Átha 
Cliath  ar  an  láir  dhuibh.  Ar  theacht  ar  ais  dó  an 
oíche  sin  fuair  sé  teachtaireacht  a  fágadh  lena 
aghaidh  agus  nuair  a  tháinig  an  marcra  ó  Ráth 
Fearnáin  maidin  Déardaoin  agus  an  Captaen  La 
Touche  agus  Robert  Shaw  ar  a  gceann,  bhí  Emmet 
agus  a  lucht  leanúna  imithe.  D'iontaigh  La  Touche 
a  chuid  fear  thart  agus  thosaigh  ag  cuardach  na 
dtithe  ar  an  mbealach  ar  ais  go  Ráth  Fearnáin.  Ag 
Bóthar  na  Bruidhne  chuardaíodar  an  chuid  íochtcdr 
de  thigh  tábhairne.  Ní  dheachadar  in  airde  óir 
d'innis  an  t-únaera  dhóibh  go  raibh  an  t-urlár  lag 
—  agus  is  maith  an  rud  nach  ndeachaigh,  mar  bhí 
Emmet  agus  breis  agus  dosaon  eile  acu  thuas  ansin 
agus  a  ngunnaí  dírithe  acu  ar  an  doras. 

Nuair  d'imigh  an  t-arm  ghlac  Emmet  agus  a 
ghasra  comhairle  lena  chéile  agus  shocraíodar  ar 
scaipeadh.  Roinn  Emmet  pé  ar  bith  airgead  a  bhí 
aige  lena  chairde  agus  do  thiomáin  sé  isteach  ansin 
go  Ráth  Fearnáin  i  gcarr  éadrom  capaiU  le  hAnna 

Ní  Dhoibhlín  agus  le  deirfiúr  do  Wylcle.  Níl  a 
fhios  againn  cá  raibh  sé  as  sin  go  Satharn,  ach 
timpeall  a  chúig  ar  an  Satharn  chnag  sé  ar  dhoras 
Mrs.  Palmer  ag  Crois  an  Araldaigh  agus  d'iarr  cupán 
tae  uirthi.  D'fhéach  sé  an-tnáite.  Bhí  an  bríste  bán 
cashmere  fós  air  agus  na  bróga  Hessían  ach  bhí  cóta 
donn  air  ba  le  Pilib  Long  tráth.  Thug  Mrs.  Palmer 
isteach  é  ar  an  toirt,  bíodh  go  raibh  a  fhios  aici  go 
maith  gur  mhór  an  chontúirt  di  é  a  bheith  faoi 
chaolach  an  tí. 

Bhí  Emmet  an  chuid  is  mó  de  mhí  sa  tigh  sin 
faoin  ainm  Hewitt.  Bhí  gairdín  ann  agus  ballaí  ina 
thimpeall  agus  théadh  sé  ag  siúl  ann  amanta  ach 
níor  leomhaigh  sé  riamh  dul  amach  ar  an  tsráid. 
Ba  teach  compordach  é,  bhí  muintir  an  tí  an-phráinn- 
each  as  a  n-aoi  agus  thugadar  togha  na  haire  dhó. 
Chaith  sé  a  bhéilí  go  léir  ina  dteannta.  Na  lóistéirí 
eile  a  bhí  sa  tigh  ní  raibh  údar  ar  bith  acu  le  bheith 
aimhreasach  ar  an  bhfear  óg  seo  a  bhí  chomh  mór 
sin  leis  an  teaghlach,  ag  imirt  le  páiste  Joe  Palmer, 
nó  ag  caint  faoi  chúrsaí  ceimice  le  deartháir  Mrs. 
Palmer,  a  chónaigh  tamaillín  siar  an  bóthar  uathu. 
Bhíodh  corr-chuairteoir  aige.  Anna  Ní  Dhoibhlín  ba 
mhinicí  a  thagadh.  Bhíodh  litreacha  aici  dhó  agus 
is  í  a  chuireadh  chun  siúil  na  cinn  a  scríobhadh  sé 
féin.  Thagadh  Seán  Patten  amanta:  bheadh  scéala 
aige  ón  gCasino,  óna  mháthair  bhoicht  a  bhí  ag 
fáil  bháis  de  bhriseadh  croí,  gidh  gur  coinníodh  sin 
ceilte  air,  tá  mé  cinnte.  Agus  thagadh  Pilib  Long, 
an  ceannaí  ó  Fhaiche  an  Choláiste  a  chaith  an  oiread 

sin  dá  ghustal  ar  an  éirí  amach.  D'áitigh  an  bheirt 
acu  sin  air  imeacht  chun  na  Fraince  ach  ní  dhéan- 
fadh.  Ní  thiúrfadh  sé  le  rá  gur  thréig  sé  na  daoine 
cróga  ar  thug  seisean  isteach  sa  ngnó  iad.  Thug 
Maolmhuire  Ó  Broin  cuairt  air  freisin  —  Emmet 
féin  a  chuir  fios  air  arae  ba  mhian  leis  é  a  chur 
chun  na  Fraince  d'fhonn  an  rialtas  ansin  a  bhrostú 
le  cabhair  a  chur  go  hÉirinn.  Bhí  Emmet  cinnte  fós 
ach  go  gcloisfidís  i  dtaobh  chomh  cíocrach  is  bhí 
muintir  na  hÉireann  chun  na  troda  nach  gceilfidís 
cabhlach  agus  arm  a  chur  de  chabhair  chucu. 

Dhealraigh  Emmet  a  bheith  an-tsuaite  nuair  a 
tháinig  Ó  Broin  chuige.  Measaim  go  raibh  neirbhís 
air;  ní  raibh  a  fhios  aige  cén  tuairrm  a  bheadh  ag 
fear  Loch  gCarman  de.  An  amhlaidh  a  cheapfadh 
sé  gur  theith  sé  oíche  an  éirí  amach  agus  gur  fhág 
sé  Ó  Broin  agus  a  chuid  fear  sa  bhfaopach  gan  fiú 
focal  a  chur  chucu?  "  Thosaigh  sé  ar  an  nóiméad 
ag  inseacht  dom  céard  a  bhac  air  teacht  chugam  ar 
Ché  an  Ghuail  mar  bhí  socraithe  eadrainn."  Thug 
sé  cuntas  iomlán  do  Mhaolmhuire  ansin  ar  eachtra 
Éamoinn  Chondúin  leis  na  cóistí,  cé  mar  b'éigean 
dó  cinneadh  ansin  dul  dá  chois  chun  an  Chaisleáin 
agus  cé  mar  chuaigh  an  ráfla  bréige  timpeall,  an 
fhad  a  bhíodar  ag  cur  i  gcóir  don  mháirseáil  sin, 
go  raibh  saigdiúirí  ag  cruinniú  timpeall  an  stóir, 
agus  mar  gheall  air  sin  gur  chrom  a  chuid  fear  ar 
rith  amach  ró-mhear  chun  dul  ag  troid  ar  an  tsráid, 
agus  sul  a  rabhdar  i  Sráid  Thomáis  go  dtáinig 
mearbhall  agus  anord  orthu.     "  Bhí  le  feiceáil  go 

soiléir,"  arsa  Maolmhuire,   "  conas  mar  bhí  sé  dá 

shníomh  le  cumha  agus  é  ag  aithris  an  scéil  dúigh 

sin."     Ach  caithfidh  sé  go  dtug  dílseacht  agus  láí 

Uí  Bhroin  croí  nua  dhó. 
Ghlac  Maolmhuire  go  fonnmhar  leis  an  gcuireadh 

chun  dul  go  Páras,  ach  sul  ar  éirigh  leis  bád  a  fháil 

bhí  Emmet  ina  phríosúnach. 

D'fhágas  slan  —  an  slán  deireannach  —  ag 
an  óigfhear  ard-aigeanta  sin,  fear  nár  chuir  focal 
milleáin,  an  fhad  agus  a  bhí  sé  ag  caint  liom,  ar 
éinne  de  na  taoisigh  .  .  .  agus  dá  mbeidís  ina 
fhochair  d'fhéadfaidís  riar  agus  ord  a  choimeád, 
agus  ní  cuirfí  an  ráfla  bréige  ar  bun  agus  ní 
tharlódh  an  timpist  a  rinne  an  díobháil  i  Sráid 
Thomáis.  .  .  . 

Ní  raibh  aon  aimhreas  air  i  dtaobh  feabhais  scéime 

Emmet. 

Tógfaí  an  Caisleán  de  ruathar  mar  ní  raibh  an 
Rialtas  ar  aon  chor  i  gcóir  an  uair  sin.  An  túisce 
a  bheadh  sé  againn  thiocfadh  muintir  na  cathrach 
ina  sluaite  timpeall  ar  bhrat  na  saoirse  a  bheadh 
ag  gabháil  le  gaoith  os  cionn  an  Chaisleáin.  .  .  . 
Ní  thógfadh  sé  ach  cupla  uaire  an  chloig  chun 
arm  Shasana  i  mBaile  Átha  Cliath  a  chur  dá 
chois  .  .  .  agus  ní  bheadh  le  déanamh  ach  tine 
a  bhagairt  ar  na  háiteanna  seo  nach  ngéillfeadh, 
agus  chaithfeadh  na  saighdiúirí  a  bheadh  iontu 
géilleadh  ar  luas.  Ní  raibh  a  leithéid  de  chaoi 
leis  na  céadta  bliain  ag  Éirinn  an  leatrom  faoina 
raibh  sí  ag  Sasana  a  chur  di.  .  .  . 
Níl  mórán  eile  eolais  againn  faoinar  tharla  i  rith 

an  achair  dheiridh  a  chaith  Emmet  sa  tigh  sin  i 

gCrois  an  Araldaigh.     Bhí  súil  aige  fós  le  cabhair 

ón  bhFrainc  ach  diaidh  ar  ndiaidh  ní  foláir  nó  thuig 
sé  gurbh  é  súil  Uí  Dhubhda  le  hArd  na  Rí  é,  go 
mórmhór  do  réir  mar  tugadh  scéalta  chuige,  lá  i 
ndiaidh  lae,  i  dtaobh  gabhála  a  chompánach.  Bhí 
na  páipéir  lán  den  tsaghas  sin  nuaíochta  agus  bhí 
Anna  Ní  Dhoibhlín  i  gcónaí  ann  chun  na  bearnaí 
ar  a  chuid  eolais  a  h'onadh  dhó.  Teanntaíodh  an 
líon  ina  thimpeall  féin.  Tógadh  a  dhuine  muintire, 
St.  John  Mason,  tógadh  ansin  duine  dá  phríomh- 
chúntóirí,  Pilib  Long,  agus  ansin,  lá  truamhéileach 
amháin,  d'airigh  sé  go  raibh  a  shearbhónta  dílis 
féin,  Anna  Ní  Dhoibhlín,  i  ngreim  acu. 

Major  Sirr  a  thug  isteach  go  dtí  an  Caisleán  í  agus 
d'fhéach  cleas  nua  léi.  Chlis  ar  an  anfhorlann. 
Bheadh  seisean  deas  séimh  léi.  Tar  éis  an  tsaoil  ní 
rabhdar  ag  iarraidh  mórán  uirthi,  adúirt  sé  léi.  "  Cá 
ndeachaigh  Mr.  Ellis  ó  Lána  Ghort  an  Ime?  ' 
Ceist  bheag  shimplí  ab  ea  í  nach  ndéanfadh  dochar 
do  dhuine  ar  bith  agus  gheobhadh  sí  cúig  chéad 
punt  as  ucht  í  a  fhreagairt.  Ba  bhreá  an  spré  ag 
mnaoi  óg  cúig  chéad  punt.  "Agus  thóg  tú  an 
t-airgead?  "  arsan  Dochtúir  Ó  Madáin  go  magúil 
nuair  d'innis  Anna  an  scéal  dó  breis  is  dhá  scór 
bliain  ina  dhiaidh  sin.  Thug  Anna  aon  fhéachaint 
amháin  air.  "  Mise  do  thógaint  an  airgid,  luach 
fola  Mr.  Roibeard?  Ní  dhearnas;  do  dhiúhaíos 
glan  don  chneamhaire."  Chuireadar  isteach  i 
bpríosún  Chill  Maighneann  ansin  í  agus  choinníodar 
i  gcillín  léi  féin  í.    B'fhéidir  go  mbogfadh  sin  í. 

D'éirigh  Mrs.  Palmer  an-imníoch  ansin.    Chuir  an 

Rialtas  gairm  scoile  amach  ag  tairiscint  £300  d'éinne 
a  chuirfeadh  ar  a  gcumas  Emmet  a  ghabháil  agus 
d'ordaíoaar,  timpeall  an  ama  chéanna,  d'únaeraí  tí 
liosta  a  chrochadh  ar  an  taobh  amuigh  de  dhoras  na 
sráide  de  gach  duine  a  bhí  ar  lóistín  acu.  D'iarr  sí 
ar  Sheán  Patten  Dé  hAoine,  an  1 8ú  lá  de  Lúnasa, 
a  chara  a  thabhairt  chun  siúii.  An  Déardaoin  dá 
chionn,  an  25 ú  lá,  timpeall  a  ceathair  a  chlog  bhí 
sí  féin  agus  Emmet  ina  suí  le  chéile  mar  ba  ghnáth- 
ach  ag  ithe  béile  agus  Jemima  Palmer  ag  freastal 
orthu  nuair  a  chualadar  cnag  ar  an  doras.  Chuaigh 
Jemima  chun  é  a  oscailt.  B'é  Major  Sirr  é.  Bhrúigh 
sé  an  cailín  de  leataobh  agus  do  chuaigh  de  sciuird 
isteach  i  seomra  an  bhidh.  D'ordaigh  sé  do  Mrs. 
Palmer  agus  dá  hinín  imeacht  leo  as  an  seomra 
sul  ar  fhiafraigh  sé  d'Emmet  cén  t-ainm  a  bhí  air. 
**  Cunningham,  "  arsa  Emmet,  "  Cunningham  ó 
Chontae  Chill  Mantáin.  "  D'fhág  Sirr  a  chúntóir 
ansin  ag  faire  ar  Emmet  agus  do  chuaigh  amach 
chun  Mrs.  Palmer  a  cheistniú.  Ar  an  mbealach 
amach  do  thóg  sé  leis  de  chathaoir  meamram  a 
bhí  leathchumtha  ag  Emmet  nuair  a  glaodh  chun 
a  dhinnéir  air.  An  chéad  cheist  a  chuir  Sirr  ar 
Mrs.  Palmer  cén  t-ainm  a  bhí  ar  an  bhfear  istigh. 
"  Hewitt,"  ar  sise,  **  agus  tá  sé  ar  lóistín  anséo 
le  mí."  Chuaigh  Sirr  ar  ais  ansin  go  dtí  an  seomra 
bídh  agus  fuair  sé  an  troscán  in  aimhréidh  agus 
Emmet  ag  cur  fola  óna  bhaithis.  Bhí  sé  tar  éis 
iarracht  a  dhéanamh  ar  éaló  agus  do  leag  an  cúntóir 
le  buille  dá  phiostal  é.    D'fhiafraigh  Sirr  de  cá  fhaid 

a  bhí  sé  sa  tigh.    "  Ó  mhaidin  inniu,"  arsa  Emmet. 

Níor  admhaigh  sé  gurbh  é  a  scríobh  an  páipéar  a 
fuarthas  ar  an  gcathaoir.  Ba  mheamram  é  sin  ag 
fógairt  ar  an  rialtas  nach  raibh  deireadh  déanta  go 
fóill  ag  lucht  an  éirí  amach;  dá  bhfaighidís  caoi  air 
dhéanfaidís  iarracht  eile.  Bhí  dul  amú  ar  an  rialtas 
dá  gceapaidís  go  stopfadh  an  chroch  iad  ó  ieanúint 
dá  n-aidhm.  '*  If  the  government  can  neither  by 
the  novelty  of  the  punishment,  noi  the  multitude 
of  its  victims,  impress  us  with  terror,  can  it  hope 
to  injure  the  body  of  a  conspiracy  impenetrabiy 
vsroven  as  the  present  by  cutting  o&  a  few  threads 
at  the  end  of  it?  "  Chuaigh  Sirr  amach  ansin  agus 
do  ghlaoigh  isteach  an  garda.  Nuair  a  tháinigeadar 
do  chuir  sé  timpeali  an  tí  agus  an  ghairdín  iad  agus 
d'fhág  sé  saighdiúir  sa  seomra  le  hEmmet. 

Bhí  Sirr  dá  réiteach  féin  chun  Mrs.  Paimer  a 
cheistniú  sa  seomra  ina  raibh  sí  nuair  a  chuala  sé 
torann  faoi  mar  bheadh  duine  ag  iarraidh  na  cosa 
a  thabhairt  ieis.  Rith  sé  tríd  an  haiia  go  dtí  cúl  an 
tí  agus  do  chonaic  Emmet  ag  rith  suas  an  gairdín. 
Bhí  fuinneog  an  tseomra  oscaiite  agus  caithfidh  sé 
go  ndeachaigh  sé  amach  an  bealach  sin.  D'ordaigh 
Sirr  do  na  saighdiúirí  caitheamh  agus  do  lean  sé 
féin  Emmet,  agus  do  tháinig  chomh  gar  sin  dó  gur 
sheas  sé  agus  gur  ghéill.  Dúirt  Sirr,  má  b'fhíor  dó 
féin,  gur  ghlac  sé  ieithscéal  ie  hEmmet  ansin  faoi 
smacht  a  chur  air,  agus  gur  fhreagair  Emmet  **Ó, 
tá  gach  uiie  shórt  ceadaithe  in  aimsir  chogaidh." 
Chuardaíodar  ansin  é  agus  do  tháinig  ar  litreacha 

ó  Shorcha  a  bhí  ina  stoc  aige.  Is  mór  an  lán  a 
ngabhfadh  sé  thríd  mar  gheail  ar  na  litreacha  sin 
go  fóiU. 

Chroch  Sirr  leis  ansin  é  go  dtí  an  Caisleán,  agus 
do  cheistnigh  ní  ba  ghéire  é.  Is  suimiúil  an  rud 
nach  raibh  sé  cinnte  ansin  féin  cé  a  bhí  aige.  Bhí 
tuairim  mhaith  aige,  ámh,  do  réir  chosúlachta  agus 
dhearbhaigh  Elrington,  an  tOllamh  as  Coláiste  na 
Tríonóide,  dhóibh  é,  D'admhaigh  Emmet  féin  ansin 
nach  raibh  aon  dearmad  dá  dhéanamh  acu. 

Ní  fios  fós  cé  a  bhraith  Emmet.  Tá  aimhreas 
ar  Mhac  an  Fhailghe,  ar  ndóigh.  Tá  sé  ag  mo 
charaid,  Joseph  W.  Hammond,  óna  shinsear  gurbh 
é  Maoilsheachlainn  Ó  Duibhir,  a  bhí  ina  chléireach 
sa  gCaisIeán  san  am,  a  rinne  é.  Tá  aimhreas  ar 
Richard  Jones,  tiarna  talún  ó  Chiarraí,  ar  híocadh 
míle  punt  d'airgead  na  Seirbhíse  Seicréidí  trí  bhanc 
leis  an  4ú  lá  de  mhí  na  Samhna,  1803.  Ceapann 
Helen  Landreth  go  bhf  uair  seisean  an  t-eolas  ó  mhac 
le  Seáinín  an  tSíoda  Ó  DubhghaiII,  a  raibh  teach 
ósta  ag  Crois  an  Araldaigh  aige  agus  a  dhíoladh  im 
agus  uibheacha  le  Mrs.  Palmer.  D'fhoilsigh  Thomas 
SherIock  i  leabhar  faoi  bheatha  Emmet  a  scríobh  sé 
i  1878  litir  dhea-scríofa  ó  Mary  Agnes  Hiclcson  a 
rinne  fiosrú  i  dtaobh  an  scéil  agus  a  bhí  claonta  chun 
an  milleán  a  leagadh  ar  St.  Johii  Mason,  duine 
muintire  le  hEmmet,  a  bhí  i  bhfiacha  ag  Jones.  Is 
deacair  liom  é  a  chreidiúint  ach  tharla  an  oiread  sin 
rudaí  do-chreidte  san  am  úd  go  bhf  uilim  ag  coinneáil 
m'aigne  oscailte  go  mbréagnaítear  an  tuairim  sin. 

Cúig  Íá  ina  dhiaidh  sin,  ar  an  30ú  lá  de  Lúnasa, 
tugadh  Enrimet  go  dtí  seomra  i  gCaisleán  Bhaile 
Átha  Cliath  agus  cheistnigh  na  comhaltaí  seo  a 
leanas  den  Phríomh-Chomhairle  é,  an  Tiarna 
Redesdaie  (an  Tiarna  Seansailéir  nua),  Standais  Ó 
Grádaigh  (an  tArd-Aighne),  agus  Wiclcham  (an 
Príomli-Rúnaí) .  Dúradh  leis  gur  tugadh  ina  láthair 
é  ie  go  dtiúrfadh  sé  míniú,  dá  mba  mhian  leis  é,  ar 
nithe  áirithe  a  bhí  aimhreasach  ina  iompar  le  gairid. 
Ghabh  Ernmet  buíochas  ieo.  Ní  raibh  dada  ie  miniú 
aige,  adúirt  sé,  agus  ní  fhreagródh  sé  aon  cheist- 
eanna.  Dá  bhfreagraíodh  sé  ceisteanna  áirithe, 
adúirt  sé  leo,  agus  ceisteanna  eile  a  fhágáii  gan 
freagairt  dhéanfadh  sé  ieathcheai  nárbh  áii  ieis. 
Ach  níor  síop  sin  iad  ó  na  scórtha  ceisteanna  a 
scaoiieadh  chuige.  An  raibh  sé  sa  bhFrainc  ie  dhá 
bhliain?  Cén  uair  a  chuaia  sé  ar  dtús  faoin  éirí 
amach?  An  raibh  aon  réamheoias  aige  air?  An 
raibh  sé  i  mBaiie  Átha  Cliath  an  oíche  sin?  An 
raibh  comhfhreagarthas  aige  ie  daoine  sa  bhFrainc? 
Ar  thug  sé  an  t-ainm  Hewitt  air  féin,  nó  Eiiis,  nó 
Cunningham?  Céard  faoina  lámhscríbhinn  ?  (Bhí 
sampiaí  de  dhá  stíi  éagsúia  nó  trí  leis  ina  seiibh.) 
An  bhfaca  sé  forógra  ag  fógairt  riaitais  sheaÍadaigh? 
An  bhfaca  sé  lámhscríbhinn  de?  An  ina  iámh- 
scríbhinn  féin  a  bhí  an  forógra  sin  scríofa? 

Níor  thug  Emmet  sásamh  ar  bith  dhóibh.  Ach 
bhí  má  ina  ngiaic  acu  a  chuir  an  cluiche  air.  "  Cé 
scríobh  na  iitreacha  a  fuarthas  ort?  "  arsan  tArd- 


Aighne.  Do  bhris  ar  a  stuaim  ag  Emmet  iáithreach. 
**  Céard  d'fhéadfainn  a  dhéanamh  le  nach  dtiúrfaí 
iad  sin  ar  aghaidh?  "  ar  seisean.  Níor  freagraíodh 
an  cheist  sin  ach  ó  chonaiceadar  go  raibh  lom  acu 
air  thosaíodar  ag  súgradh  leis.  B'fhéidir  nár  leis  féin 
na  litreacha.  B'fhéidir  gurb  amhlaidh  a  fágadh  ina 
chúram  iad.  Ar  chuma  ar  bith  ba  ghar  dóibh  é  dá 
mbeadh  ainm  an  scríbhneora  acu.  Bhí  ag  méadú 
ar  imní  Emmet.  Chuir  sé  an  cheist  arís.  "An 
n-inseoidh  sibh  dhom  cén  chaoi  a  bhféadfaí  na 
litreacha  seo  a  chosc  ar  a  dtabhairt  do  láthair?  " 
Agus  ansin  *'An  ndearnadh  aon  cheo  go  fóiU  de 
bharr  na  litreacha  seo  do  thitim  isteach  in  bhur 
seilbh?  "  Dúradh  leis  nárbh  fhéidir  sin  a  fhreagairt. 
Chuir  sin  tuilleadh  imní  air.  "Ach  nach  bhfeiceann 
sibh,  a  dhaoine  uaisle,  chomh  míthaitneamhach  agus 
a  gheobhadh  sibh  féin  é  dá  dtugtaí  bean  mhiochair 
shuáilceach  isteach  sa  scéal?  "  Chuireadar  i  gcéill 
dó  go  raibh  fianaise  sna  litreacha  d'fhéadfaí  a  úsáid 
ina  choinne."  Sea  más  ea,"  arsa  Emmet,  "ach  nach 
bhféadfaí  an  fhianaise  a  thabhairt  im  choinne  gan 
a  hainm  a  lua?  "  Ní  fhéadfaí,  adúradar.  Caithfí  na 
litreacha  ina  n-iomláine  a  thabhairt  i  láthair  na  cúirte 
óir  bhí  fianaise  ar  ard-thréas  iontu.  Agus  leanadar 
orthu  mar  sin  gur  fhiafraigh  an  príosúhach  díobh 
go  neamh-bhalbh  céard  a  chaithf eadh  sé  a  dhéanamh 
chun  nach  bhfoilseofaí  na  litreacha.  Níor  bhreac 
Marsden  síos  an  freagra  ach  tig  linn  é  a  thomhas 
ón  gcéad  rud  eile  adúirt  Emmet.  *'  Níl  aon  ní  eile 
le  déanamh,"  ar  seisean.    *'  B'fhearr  liom  bás  a  fháil 

ná  dochar  a  dhéanamh  do  dhuine  eile."  "Ach  nach 
bhfuil  a  fhios  agat,"  chuireadar  i  gcuimhne  dhó, 
"  go  bhfuil  fianaise  sna  litreacha  seo  in  aghaidh  an 
duine  a  scríobh  iad?"  Ní  admhódh  Emmet  go  raibh; 
ní  raibh  iontu,  adúirt  sé,  ach  tuairimí  mná,  agus  bhí 
a  fhios  ag  an  saol  go  bhféadfadh  tuairimí  a  bheith 
ag  mnaoi  nach  gcuirfeadh  sí  i  bhfeidhm,  ní  hionann 
agus  fear. 

D'fhéachadar  ansin  le  teacht  leath  bealaigh  leis 
faoi  na  litreacha.  Dob  oth  leo  nach  bhféadfadh  sé 
dada  a  dhéanamh,  ar  ndóigh,  a  shábhálfadh  é  féin, 
ach  d'fhéadfadh  sé  an  bhean  a  shábháil  dá  mbeadh 
sé  sásta  seirbhís  a  dhéanamh  don  Rialtas,  a  inseacht, 
cuir  i  gcás,  cá  bhfaighidís  na  hairm  a  bhí  i  bhfolach, 
nó  déanamh  mar  rinne  na  cinnirí  i  '98,  eolas  a  thabh- 
airt  gan  ainmneacha  daoine  a  lua.  Choinnigh  Emmet 
a  bhéal  druidte.  Bhí  sé  an-mhíshocair  ar  feadh  an 
ama,  ámh,  agus  sul  ar  críochnaíodh  an  seisiún 
d'impigh  sé  arís  orthu  a  rá  leis  an  raibh  aon  fhoilsiú 
déanta  cheana  féin  ar  na  litreacha  nó  aon  ghabháil 
déanta  dá  mbarr.  Ní  dhéarfaidís  sin  leis  ach  do 
thugadar  leide  dhó  go  mb'fhéidir  go  dtiúrfaidís  é 
féin  agus  scríbhneoir  na  litreacha  ar  aonláthair.  Bob 
é  seo  a  bhí  dá  bhualadh  acu  air.  Scanraigh  sé.  Cén 
chaoi  an  bhféadfaidís  sin  a  dhéanamh  mura  raibh 
Sorcha  gafa  cheana  féin  acu?  Tar  éis  é  a  cheistniú 
ansin  gan  tairbhe  faoi  na  daoine  a  thug  dídean  dó 
i  gCrois  an  Araldaigh,  faoi  Sheán  Patten  agus 
daoine  eile,  chuireadar  ar  ais  go  dtí  Cill  Maighneann 
é  le  machnamh  a  dhéanamh  ar  na  rudaí  a  bhí  ráite 

acu  leis,  agus  ar  an  gcruachás  ina  raibh  Sorcha  Ní 
Churraoin  mar  gheail  ar  na  Utreacha  mí-ámharacha 
sin  léi. 

Ceithre  lá  ní  ba  dhéanaí  scríobh  sé  chuig  Wick- 
ham  dá  rá  leis  go  raibh  sé  tar  éis  an  tairiscint  a 
rinneadh  dhó  i  láthair  na  Príomh-Chomhairle  a 
mheá  go  cúramach,  gur  thuig  sé  an  fhreagarthacht 
a  bhí  air  i  gcás  an  duine  úd  a  raibh  a  suaimhneas 
intinne  millte  chomh  mór  sin  cheana  féin  aige,  ach 
pé  bealach  d'iontaigh  sé  fuair  sé  constaicí  roimhe 
nár  fhéad  sé  a  shárú.  Ní  raibh  cosúlacht  ar  bith, 
adúirt  sé,  idir  a  chás  féin  agus  an  chuma  ina  bhfuair 
na  Stát-phríosúnaigh  iad  féin  i  1 798.  An  rud  a 
rinneadh  ansin  ní  duine  amháin  a  rinne  é,  ná  ní  ar 
son  duine  amháin  a  rinneadh  é,  ná  chun  iad  féin 
ar  leithligh  a  shábháil,  ná  chun  cuspóir  príobh- 
áideach  a  bhaint  amach  nach  raibh  baint  dá  laghad 
aige  leis  an  ngníomh  poiblí  a  rinneadh.  "  Tabhair 
dhomsa  na  buntáistí  céanna,"  ar  seisean,  "  Bíodh 
saor-chaidreamh  agam  ar  roinnt  dem  chairde,  ligtear 
a  n-anam  le  daoine  eile,  ceiltear  na  cáipéisí  a 
bhaineas  le  duine  eile,  agus  féachfad  cén  fhad  a 
cheadós  mo  choinsias  agus  an  tuiscint  atá  agam  ar 
mo  dhualgais  dom  dul.  Ach  seasfad  mo  thriail, 
arae  ní  cheannód  mo  shábháltacht  féin.  Má  glactar 
leis  an  tairiscint  seo,  iarraim  ort  cead  a  thabhairt 
don  duine  uasal  a  luas  [Burton,  dlíodóir  óg 
d'oibríodh  le  hathair  Shorcha,  a  bhí  i  gceist  aige] 
teacht  chugam.  '  Fuair  sé  freagra  lá  arna  mháireach 
ó  Wiclcham  tríd  an  ngobharnóir,   an  Dr.   Trevor, 

adúirí  i  mórán  focal  nach  raibh  aon  choinne  ag 
an  rialtas  go  bhfaighidís  eolas  uaidh  a  dhéanfadh 
maolú  ar  a  chás  féin  ná  ar  chás  na  ndaoine  a  bhí 
páirteach  leis  san  éirí  amach  cé  is  moite  den  duine 
áirithe  sin  ar  nocht  sé  imní  chomh  mór  sin  ina 
taobh. 

Ach  mura  bhfuaireadar  ainm  na  mná  ó  Emmet 
dá  dheoin  bhíodar  deimhnitheach  go  bhfaighidís 
dá  ainneoin  é.  Agus  fuaireadar  go  héasca  uaidh 
é,  roinnt  laethanta  ina  dhiaidh  sin,  le  sean-chleas, 
cleas  nach  meallfadh  Emmet  mura  mbeadh  chomh 
muiníneach  is  bhí  sé  as  daoine  eile  i  gcónaí.  Chuir 
duine  de  na  coimeádaithe,  George  Dunn,  in  iúl  dó 
go  dtiúrfadh  sé  amach  as  an  bpríosún  é  ach  slám 
airgid  a  fháil  as  a  ucht.  Chuir  Emmet  nóta  le  Dunn 
chuig  a  cholceathar,  St.  John  Mason,  a  bhí  faoi 
ghlas  ag  an  am  céanna  i  gCill  Maighneann,  dá 
inseacht  dhó  go  bhféadfadh  roinnt  acu  éaló  ach  an 
t-airgead  a  bheith  ar  fáil.  GheaÍÍ  Mason  £500  don 
choimeádaí  agus  £500  eile  dá  n-éiríodh  ie  hEmmet 
dui  as  an  tír.  Thug  Dunn  scéala  láithreach  i  dtaobh 
na  tairisceana  don  ghobharnóir  agus  dúradh  ieis 
ieanúint  air  ag  déanamh  gach  réitigh  ba  ghá  ieis 
na  príosúnaigh  ach  na  litreacha  a  bhí  ag  gabháii 
eatarthu  a  thaispeáint  roimh  ré  don  riaitas.  Thóg 
Dunn  air  féin  ansin  iitir  a  thabhairt  amach  chun 
éinne  ar  mhian  ie  hEmmet  scéai  a  chur  chuige.  Bhí 
áthas  an  domhain  ar  Emmet  an  chaoi  a  fháii. 
Bhuail  sé  faoi  iáithreach  agus  do  scríóbh  chun 
Sorcha  mar  seo: 

A  Rún-tSearc, 

Ní  mé  cén  chaoi  a  scríobhfaidh  mé  chugat? 
Níor  airigh  mé  riamh  oiread  bróin  ag  brú  ar  mo 
chroí  agus  atá  faoi  láthair  mar  gheall  ar  an  dochar 
mór  a  rinne  mé  dhuit.  Rugthas  orm  agus 
cuardaíodh  mé  agus  piostal  dírithe  orm  sul  a 
raibh  faiU  agam  do  chuid  litreacha  a  dhó.  Táthar 
tar  éisiad  achur  i  gcomórtas  leis  na  cinn  a  fuarthas 
cheana.  Bagraíodh  orm  iad  a  thabhairt  im  éadan 
sa  gCúirt.  Thairgeas  mo  chionta  a  admháil  dá 
gceilidís  iad.  Dhiúltaíodar.  Bhíodar  ag  iarraidh 
eolais  orm  (gan  ainmneacha  a  lua).  Dhiúltaíos- 
sa  ach  do  thairgeas  ó  shoin  dá  ligtí  dom  daoine 
eile  a  cheadú,  agus  go  n-aontóidís  sin  a  bheith 
páirteach  i  socrú  den  tsórt  chun  anamnacha  na 
coda  atá  daortha  a  shábháil,  nach  n-iarrfainn  ar 
mo  shon  féin  ach  go  gceilfí  na  litreacha  úd,  agus 
go  seasfainn  mo  thriail.  Tá  siad  tar  éis  é  a 
eiteachtáil.  A  ghrá  liom,  an  maithfidh  tú  dhom 
é?.  .  .  Bhí  mé  cinnte  go  raibh  tú  gafa,  agus 
níor  fhéad  mé  a  fhuilingt  tú  a  bheith  sa  riocht 
sin.  Nuair  a  fuaireas  amach,  ámh,  nárbh  amhlaidh 
a  bhí  thosaigh  mé  ag  cuimhneamh  nach  rabhdar 
ach  ag  iarraidh  mé  a  scanrú;  ach  tá  m'eagla  ag 
méadú  arís.  Ní  hé  go  dtig  leo  dada  a  dhéanamh 
ort  fiú  dá  mbeidís  uiríseal  a  ndóthain  tabhairt 
faoi,  mar  ní  féidir  go  bhfuil  aon  chruthú  acu  cé 
scríobh  iad,  agus  níor  ligeas-sa  d'ainm  uaim,  ní 
mó  ná  gur  admhaíos  gur  chugam  féin  go  díreach 
a  scríobhadh  iad.  Ach  is  eaged  liom  go  dtarr- 
aingeoidh  an  stíl,  agus  an  ghruaig,  aimhreas  ort, 
arae  thógadar  an  stoc  uaim  agus  níor  éirigh  liom 
é  a  fháil  ar  ais  uathu,  agus  b'fhéidir  go  bhfuilid 
ag  braith  ar  é  a  úsáid. 

Scríobhas  chun  d'athar  ag  iarraidh  air  teacht 
chugam  amáireach.  Nárbh  fhearr  duit  féin 
labhairt  leis  anocht?  Dóigh  mo  chuid  litreacha 
ionas  nach  mbeidh  dada  id  aghaidh  féin,  agus 
séan  go  bhfuil  aon  aithne  agat  orm  seachas  mé  , 
a  fheiceáil  uair  nó  dhó.  Ar  son  Dé  scríobh  líne 
chugam  leis  an  teachtaire  seo  agus  innis  dom  cén 
chaoi  a  bhfuil  do  mheanma.  Níl  imní  ná  cúram 
orm  fúm  féin;  ach  tá  mé  an-bhuartha  mar  gheall 
ortsa.  A  rún-tsearc,  ba  mhilis  liom  bás  a  fháil, 
ach  ar  chóir  dom  tuilleadh  a  dhéanamh?  Ná 
bíodh  aon  imní  ort ;  f éachf aidh  siad  le  tú  a  scanrú, 
ach  ní  fhéadfaidh  siad  dul  thairis  sin.  Beannacht 
Dé  ort,  a  rún-tsearc  mo  chroí. 

Cuirim  seo  chugat  ar  an  bpointe.   Sa  dorchadas 

a  scríobhas  í.     A  Shorcha  a  ghrá,  maith  dhom. 

Scríobh    sé    "  Sorcha    Iníon    Uí    Churraoin,    An 

Phríoracht,   Ráth  Fearnáin  "   ar  an  gclúdach  agus 

thug  an  litir  do  Dunn.     I  gceann  uaire  an  chloig 

sheachaid  an  Dr.  Trevor  do  WicUham  sa  gCaisleán  í. 


26 

Ní  háibhéil  ar  bith  a  rá  gur  leath  a  shúile  ar  an 
bPríomh-Rúnaí  nuair  a  chonaic  sé  an  t-ainm  agus 
an  seoladh.  Ach,  faoi  mar  adeir  Helen  Landreth, 
chuir  an  t-eolas  an  Rialtas  i  sáinn  rud  beag  freisin, 
arae  le  gairid  bhí  malairt  poirt  dá  sheinnm  ag  athair 
na  mná,  John  Philpot  Curran,  seachas  mar  bhíodh 

aige.  Is  cosúil  gur  chreid  mór-chosantóir  seo  cheart 
na  ndaoine  agus  an  náisiúin  anois,  fearacht  a  lán 
eile  dá  threibh  is  dá  ghradam,  go  raibh  an  lá  le 
Sasana  agus  gurbh  é  a  leas  seasamh  le  Sasana 
feasta.  Bhí  sé  tar  éis  óráid  sa  gcéill  sin  a  dhéanamh 
le  linn  dó  a  bheith  ag  cosaint,  mar  dhóigh  dhe, 
Eoghain  Uí  Chiardhubháin,  fear  a  bhí  san  éirí 
amach  le  hEmmet.  Faoi  mar  adúirt  a  mhac  i 
mbeathaisnéis  a  athar,  "  he  undertoolc  the  oflíice  of 
counsel  for  some  of  these  deluded  insurgents,  not 
in  the  expectation  that  any  aid  of  his  could  save 
them,  but  because  it  afforded  him  an  opportunity 
of  warning  his  countrymen  against  a  recurrence  of 
such  fatal  enterprises,  by  publicly  protesting  against 
their  folly  and  criminality,  and  by  exposing  the 
fatuity  of  those  who  imagined  that  a  revolution, 
achieved  by  the  assistance  of  France,  could  have 
any  other  effect  than  that  of  subjecting  Ireland  to 
the  merciless  control  of  that  power."  Bhí  súil  ag 
an  gCurraoineach  freisin  lena  ardú  ina  Bhreitheamh 
—  hardaíodh  é  i  1 806  —  agus  ní  dhéarfainn  ná  go 
raibh  a  fhios  sin  go  maith  ag  an  rialtas  an  oíche  a 
dtáinigeadar  ar  an  eolas  go  raibh  iníon  an  abhcóide 
i  bpáirt  le  Roibeard  Emmet.  Ar  an  ábhar  sin  do 
bheartaíodar  John  Philpot  a  láimhseáil  go  cúramach 
ach  gan  pé  fianaise  a  bhí  ag  Sorcha  i  bhfoirm 
litreacha  óna  leannán  a  chailliúint  san  am  céanna. 
Chuir  Wickham  Sirr  amach  go  dtí  an  Phríoracht 
mar  sin  le  nóta  don  Churraoineach.  Ba  thrua  leis 
go  mór  go  gcaithfí  cuardach  a  dhéanamh  ina  thigh 

do  pháipéir  a  bhain  leis  an  gcomhcheilg  thréasúnta 
a  nochtadh  le  déanaí,  páipéir  a  bhí  folaithe  ann,  bhí 
sé  cinnte  dearfa,  i  ngan  fhios  dó.  Ba  thrua  leis  ina 
cheann  sin  go  gcaithfí  a  iníon,  Sorcha,  a  cheistniú 
ach  ní  raibh  neart  acu  air,  óir  an  t-eolas  a  bhí  ina 
seilbh  acu  threoraigh  sé  iad  go  dtí  í.  Dá  mb'áil  leis 
an  gCurraoineach  go  ndéanfaí  an  ceistniú  sin  ina 
thigh  féin  sa  gcathair  seachas  sa  gCaisleán,  b'fhéidir 
nár  mhiste  leis  Sorcha  a  bhreith  isteach  ansin  é  féin 
agus  scéala  a  chur  chuig  an  Oirrí.  Go  moch  maidin 
lá  arna  mháireach  chuaigh  Sirr  amach  go  Ráth 
Fearnáin.  Bhí  an  Curraoineach  as  baile  ach  fuair 
sé  deartháir  Shorcha,  Risteard,  agus  a  beirt  deirfiúr, 
Amelia  agus  Sinéad,  ag  ithe  a  mbricfeasta.  Bhí 
Sorcha  ina  luí  go  fóill.  Dúirt  Sirr  gur  theastaigh 
uaidh  Sorcha  a  fheiceáil  láithreach,  agus  tugadh 
suas  go  dtí  an  seomra  leapan  chuici  é.  Thosaigh 
Sorcha  ag  screadaigh  faoi  mar  chaillfeadh  sí  a 
meabhair  nuair  a  chonaic  sí  an  Maor.  Chuir  sin 
gach  uile  dhuine  trína  chéile,  cé  is  moite  d'Amelia, 
choinnigh  sise  smacht  uirthi  féin,  agus  do  dhóigh 
i  lár  an  challáin  na  litreacha  ó  Emmet  a  bhí  sa  tigh. 
B'éigean  do  Sirr  glanadh  leis  agus  gan  faighte  aige 
ach  cupla  giotaí  beaga  de  litreacha  a  raibh  lorg 
láimhe  Emmet  orthu.  D'imigh  sé  freisin  in  éagmais 
Shorcha,  óir  ní  raibh  údarás  aige  ise  a  thógáil,  agus 
bhí  leisce  ar  Wiclcham  an  t-údarás  sin  a  thabhairt 
dó. 

An  lá  céanna  sin  do  cailleadh  máthair  Roibeaird. 
Is  doiligh  gan  a  chreidiúint  gurbh  iad  eachtraí  na 

seachtainí  deireannacha  seo,  agus  Imeachta  an  lae 
sin  féin  sa  bPríoracht  go  mórmhór,  ba  thrúig  bháis 
di.  Níor  hinsíodh  do  Roibeard  é  go  dtí  tar  éis  na 
trialach. 

Nuair  a  tháinig  an  Curraoineach  abhaile  agus 
gur  chuala  céard  a  tharla  rith  sé  isteach  go  dtí  an 
Caisleán,  agus  do  labhair  leis  an  Ard-Aighne  is  le 
Wiclcham.  Bhí  sé  le  buile  is  le  báiní.  Cháin  sé 
Emmet,  cháin  sé  a  iníon.  Ba  í  seo  an  chéad  uair 
aige  a  chloisint  go  raibh  aon  ní  eatarthu.  Do 
mhionnaigh  sé  is  do  mhóidigh  sé  nach  raibh  eolas 
dá  laghad  aige  féin  i  dtaobh  an  ghnótha,  agus  adúirt 
go  raibh  sé  réidh  lena  cheistniú  os  comhair  na 
Príomh-Chomhairle  ansin  sa  gCaisleán  nó  amuigh 
sa  bPríoracht.  Do  réir  na  tuairisce  do  ghlac  an 
Rialtas  leis  an  leithscéal  agus  do  bheartaigh  gan 
aon  ní  a  dhéanamh  i  dtaobh  Shorcha.  Níorbh 
fhurasta  dhóibh  aon  ní  a  dhéanamh  ag  an  bpointe 
sin  pé  scéal  é,  mar  bhí  gabháil  Roibeaird  agus 
cuaird  Sirr  ar  an  bPríoracht  tar  éis  a  ciall  a  bhaint 
di  go  sealadach. 

Go  dtí  seo  bhí  Emmet  ag  braith  ar  an  gCurraoin- 
each  chun  é  a  chosaint  ag  a  thriail,  ach  ar  fhágáil 
an  Chaisleáin  dó  chuir  an  Curraoineach  scéala 
chuige  nach  bhféadfadh  sé  é  a  dhéanamh  agus 
tharraing  a  shóisear,  Burton,  siar  chomh  maith.  1 
gcúrsaí  uile  an  cháis  is  deacair  locht  a  fháil  ar 
cheachtar  acu  faoi,  ach  d'fhág  an  bheart  bhorb  sin 
Emmet  bocht  in  ainriocht.  Scríobh  sé  litir  fhada 
lom  láithreach  chuig  an  gCurraoineach.    Níorbh  iad 

a  sheirbhísí  seisean  mar  chosantóir  a  chaiUiúint  ba 
chás  leis,  ach  go  mb'fhéidir  go  gcuirfeadh  sé  milleán 
ar  bith  ar  Shorcha.  Bhí  sise  neamhchiontach  ar  fad. 
É  f  éin  ba  siocair  le  gach  uile  rud,  agus  ba  le  cúiteamh 
a  dhéanamh  a  gheall  sé  don  Rialtas  go  bpléadálfadh 
sé  ciontach  ar  chontar  go  gceilfidís  na  litreacha. 
D'innis  sé  don  Churraoineach  ansin  cé  mar  chuir 
sé  a  ghrá  in  iúl  do  Shorcha  ar  dtús  agus  cé  mar 
ghealladar  dá  chéile  ar  ball.  Bhí  sé  le  lochtú  go  mór 
faoi  sin,  adúirt  sé,  ach  dob  shin  cuid  den  mhí-ádh  a 
dhealraigh  a  bheith  dá  leanúint  i  gcónaí.  Níor  cheart 
dó  scríobh  chuig  Sorcha  "since  an  unfortunate  event 
has  taken  place  "  ach  "when  an  attachment  was  once 
formed  —  and  a  sincerer  one  never  did  exist  — ■  I 
feel  that,  peculiarly  circumstanced  as  I  then  was, 
to  have  left  her  uncertain  of  my  situation  would 
neither  have  weaned  her  affections  nor  lessened 
her  anxiety,  and  looking  upon  her  as  one  whom, 
if  I  had  lived,  I  hoped  to  have  had  my  partner  for 
life,  I  did  hold  the  removing  of  her  anxiety  above 
every  other  consideration.  I  would  rather  have  had 
the  affections  of  your  daughter  in  the  back  settle- 
ments  of  America  than  the  first  situation  this 
country  could  afford  without  them. 

'*  I  know  not  whether  this  will  be  any  extenua- 
tion  of  my  offence.  1  know  not  whether  it  wiU  be 
any  extenuation  of  it  to  know  that  if  I  had  that 
situation  in  my  power  at  this  moment,  I  would 
relinquish  it  to  devote  my  life  to  her  happiness,  I 
know  not  whether  success  would  have  blotted  out 

the  recollections  of  what  I  have  done.  But  I  know 
that  a  man  with  the  coldness  of  death  upon  him 
need  not  be  made  to  feel  any  other  coldness,  and 
that  he  may  be  spared  any  addition  to  the  misery 
he  feels  not  for  himself,  but  for  those  to  whom  he 
has  left  nothing  but  sorrow.  " 

Tá  mé  cinnte  gur  mhothaigh  an  Curraoineach 
an  ghoimh  a  bhí  folaithe  san  abairt  sin,  "  I  know 
not  whether  success  would  have  blotted  out  the 
recoUection  of  what  I  may  have  done.  "  Bhí  Emmet 
ag  gearradh  gar  don  chnámh.  Bhí  a  fhios  aige  go 
feille-mhaith  gurbh  é  an  briseadh  an  oíche  Shathairn 
sin  i  mí  lúil  d'fhág  an  dlíodóir  tairiseach  do  Shasana. 
An  chuid  den  litir  a  leanas  é  sin  is  cineál  achainí  í 
ar  an  gCurraoineach  trua  a  bheith  aige  dhó  arae, 
bíodh  go  bhfuil  iarracht  d'áibhéil  na  linne  sin  sna 
focail,  is  rí-léir  go  raibh  Emmet  dá  bháitheadh  faoi 
thuile  bróin  agus  ainnise. 

B'éigean  dó  dlíodóir  eile  a  fháii  ansin  in  áit  an 
Churraoinigh.  Fuair  sé  Lionard  Mac  an  Fhailghe, 
sean-dalta  d'eagraíocht  na  nÉireannach  Aontaithe 
agus  duine  de  na  brathadóirí  is  grámiúla  i  stair  na 
hEireann  ar  fad,  gidh  nach  bhfuarthas  sin  amach 
go  dtí  tar  éis  a  bháis.  D'fhoscaii  Emmet  a  chroí 
dhó  agus  chuir  Mac  an  Fhailghe  nóta,  lán  d'eolas 
luachmhar,  láithreach  chuig  an  gCaisleán. 

....  Tá  cás  an  chailín  [.i.  Sorcha  Ní 
Churraoinj,  a  scríobh  sé,  ag  síor-chur  buartha 
air,  agus  tá  sé  ag  goiUiúint  air  go  cruaidh.  Níl 
cuma  air  gur  miste  leis  céard  a  éireos  dc>  féin. 
Nil    rún    aige    oiread    agiis    aori    jhinnc    amhdín    a 

199 


LIONARD    MAC    AN    FHAILGHE 


thabhairt  i  láthair  le  labhairt  ar  a  shon,  ná  finnéithe 
an  Rialtais  a  cheistniú  mura  n-insí  siad  bréaga. 
Tá  sé  ag  ceapadh  go  mbeidh  beirt  fhear  ar 
rugthas  orthu  i  Sráid  Thomáis  .  .  .  ina  bhfinnéithe 
ina  éadan.  .  .  .  Fuair  sé  litreacha  as  an  bhFrainc 
le  gairid,  ach  ní  raibh  rún-eochair  na  scríbhinne 
aige  lena  léamh.  .  .  .  Tuigim  gur  cuireadh  duine 
éigin  anonn  go  dtí  an  Fhrainc  an  Mháirt  i  ndiaidh 
Emmet  a  ghabháil,  agus  gur  imigh  sé  as  an  mbaile 
seo  i  soitheach  neodrach. 

27 

I  leabaidh  a  chéile  bhí  an  Rialtas  ag  teacht  ar  na 
cinnirí,  dá  dtriail  agus  dá  gcrochadh.  Idir  an  chéad 
lá  de  Mheán  Fómhair  agus  an  26ú  lá  de  Dheireadh 
Fómhair  cuireadh  duine  agus  fiche  chun  báis,  gan 
Emmet  a  áireamh.  Sin  é  an  luach  fola  a  híocadh 
ar  éirí  amach  1803.  Bhí  an  chuid  is  mó  dhíobh 
imithe  sul  ar  trialadh  Emmet  agus  ó  bhí  aithne,  a 
bheag  nó  a  mhór,  aige  orthu  go  léir  ní  foláir  nó 
ghoill  a  mbás  air  go  millteach.  Déanaim  talamh 
slán  de  nár  coinníodh  aon  drochscéal  uaidh.  Fir 
oibre  bochta  ab  ea  a  mbunáite  agus  chuadar  amach 
chun  na  croiche  go  ciúin  agus  go  misniúil.  Ach  bhí 
duine  nó  beirt  acu  agus  ba  chruaidh  leo  an  réiteach 
i  gcóir  an  aistir  dheiridh  sin.  Donnchadh  Mac 
Réamoinn,  cuir  i  gcás,  cara  Mhaolmhuire  Uí  Bhroin, 
an  fear  go  raibh  a  theach  ar  Ché  an  Ghuail  ina  stór 
arm  agus  ina  ionad  sluaíochta  ag  na  hÉireannaigh. 
Rinneadh  príosúnach  de  cupla  lá  tar  éis  an  éirí 
amach  nuair  a  bhí  sé  ag  dul  ar  bord  loinge  in  lubhar 

Cinn  Trágha  agus  ar  an  46  lá  de  Dheireadh  Fómhair, 
an  lá  sul  ar  beartaíodh  é  a  thriail,  gheall  sé  a  inseacht 
cé  thug  an  t-airgead  le  haghaidh  an  éirí  amach,  na 
daoine  a  bhí  páirteach  ann,  an  áit  agus  an  chaoi  a 
bhfuarthas  an  t-armLón,  agus  gach  uile  shórt  eile  a 
bhí  ar  a  eolas.  Ach  d'iarr  sé  ar  dtús  cead  cainte  le 
hEmmet  "le  téarmaí  na  faoistine  seo  a  shocrú  leis, 
agus  a  chúnamh  a  fháil  chuici."  Níl  a  fhios  agam 
céard  a  bhí  ina  aigne  ag  an  Réamonnach  ach  ní 
ligfeadh  an  Rialtas  dó  Emmet  a  fheiceáil.  Is  rí- 
mhaith  a  bhí  a  fhios  acu  nach  dtiocfadh  ach 
athmhisneach  don  Réamonnach  chun  a  thriail  a 
sheasamh. 

Maidin  na  trialach  chaith  an  Réamonnach  é  féin 
go  díreach  nuair  a  bhíodar  chun  é  a  aistriú  ó  New- 
gate  go  Tigh  na  Cúirte  i  nGreen  Street,  ach  níor 
mharaigh  é  féin.  Fuarthas  ina  phóca  litir  chun  an 
Rialtais,  a  thaispeáin  go  raibh  an  fear  cráite  thar 
fóir,  ach  dílis  san  am  céanna  dá  phrionsabail. 

Cuimhnigí,  ar  seisean  inti,  gur  scrios  sibh  mo 
shaibhreas  agus  mo  shaoirse,  agus,  rud  is  measa 
ná  sin,  gur  thiomáin  sibh  mé  to  a  state  of  despera- 
tion  hejond  conception,  by  jour  sangiiinarj  proceed- 
ings  this  time  back.  Ar  son  Dé,  stopaigí  an 
dunmharú;  an  crochadh  atá  mé  a  rá.  Ní  mian 
liom  bagairt  ná  fógairt  a  dhéanamh.  .  .  .  Ach 
bígí  cinnte  go  mbainfear  díoltas  amach  agus  sin 
go  luath.  .  .  .  Ó,  a  Dhia,  an  dtiocfaidh  an  lá  go 
brách  a  mbeidh  saoirse  le  fáil  ag  an  bpobal?  Slán 
libh,  a  uirnisí  foréigin.  Ní  thiúrfaidh  mé  an 
sásamh  dhíbh  a  shíl  sibh  a  bheith  agaibh  ag  baint 
mo  shaoil  díom.     Beidh  cuimhne  ormsa  nuair  a 

bheas    sibhse    dearmadta.      Adieu,    a    chréatúirí 

bochta.      Is    gearr    go    mbéarfaidh   cinniúint    na 

dtíoránach  uile  oraibh. 
Agus  scríobh  sé  faoin  iitir  "Citizen  Denis  Lambert 
Redmond"  agus  faoina  bhun  sin  "Go  maithe  Dia 
dhom  é;  sibhse  a  thiomáin  chuige  mé." 

In  aguisín  leis  an  litir,  a  bhí  beagnach  chomh 
fada  leis  an  litir  féin,  chuir  sé  dhá  thagairt  d'Emmet 
a  thaispeánas  cé  mar  bhí  na  fir  bhochta  sin,  dá 
chráite  iad,  ag  iontó  i  gcónaí  chuige  go  grámhar. 
"Ó,  a  Emmet  bhoicht.  Do  fealladh  air  agus  do 
tugadh  isteach  i  lámha  an  namhad  é."  Agus  arís: 
"Go  dtuga  Dia  Mr.  Emmet  slán  ó  lámha  a  chuid 
namhad,  adeirimse." 

Shíl  Charles  Yorke  i  Londain  gur  litir  dhiablaí  í 
sin  agus  bhí  súil  aige  go  mairfeadh  an  Réamonnach 
"  to  be  ultimately  rendered  up  as  an  atonement  for 
such  atrocious  crimes."  Tharla  sin  agus  i  gceann 
trí  seachtainí  bhreac  Trevor  síos  don  Rialtas  na 
pointí  a  raibh  an  Réamonnach  ullamh  eolas  a 
thabhairt  mar  gheall  orthu,  ach  diúltaíodh  dá 
thairiscint  nuair  nach  nochtfadh  sé  ainm  ar  bith 
nach  raibh  ag  an  Rialtas  cheana.  Tuigim  as  sin  go 
raibh  an  Réamonnach  ag  iarraidh  cleas  a  imirt  ar 
an  gCaisleán.  Ar  aon  chaoi  mhaígh  sé  lá  na  trialach 
as  an  mbaint  a  bhí  aige  leis  an  éirí  amach,  agus 
mhol  sé  Rialtas  na  Fraince  go  spéir.  Crochadh  é 
an  lá  dá  chionn  taobh  amuigh  den  tigh  ar  Ché  an 
Ghuail  ar  las  sé  tine  chnámh  lasmuigh  dhe  in  onóir 
do  Réabhlóid  na  Fraince  an  I4ú  lá  d'lúil  roimhe 
8Ín. 

An  lá  a  ndeachaigh  Sirr  go  dtí  an  Phríoracht 
agus  a  bhfuair  máthair  Roibeaird  bás,  an  9ú  lá  de 
Mhéan  Fómhair,  bhuail  siad  an  buille  ba  mhilltí  ó 
thóg  siad  Emmet  nuair  a  leagadar  lámha  ar  an 
Ruiséalach,  Bhí  seisean  tar  éis  teacht  ón  Tuaisceart 
le  súil  go  bhféadfadh  sé  Emmet  a  shaoradh  ach  ní 
raibh  sé  dhá  lá  sa  gcathair  nuair  a  tháinig  Sirr  de 
phreib  air  ina  thigh  lóistín  i  Sráid  na  Parlaiminte 
láimh  leis  an  gCaisleán.  "  Táim  cinnte,"  scríobh 
Wiclcham  go  Londain,  "gurbh  é  Tomás  Ruiséal  an 
fear  ba  mhó  a  raibh  déileáil  dhíreach  aige  le  Rialtas 
na  Fraince  .  .  .  agus  tá  ar  a  chumas  mórán  a  inseacht 
dúinn.  .  .  ."  Ach  ní  bhfuaireadar  aon  eolas  ón 
Ruiséalach:  an  fhad  a  bhíodar  ag  beartú  céard  a 
dhéanfaidís  chun  é  a  scanrú  bhí  sé  féin  ag  déanamh 
réitigh  ionas  go  dtiúrfadh  a  thriail  agus  a  bhás 
oiread  cúnaimh  agus  dob  fhéidir  do  chúis  na  Saoirse 
—  agus  scríobh  sé  saoirse  mar  sin  le  cinnlitir,  rud  a 
thaispeánas  an  tionchar  a  bhí  air.  Fear  cruthanta 
dob  ea  an  Ruiséalach  seo,  "  the  man  from  God 
knows  where "  mar  a  thugas  an  bailéad  air,  an 
Corcaíoch  Protastúnach  seo  a  bhí  i  ngrá  le  gach 
rud  a  bhain  le  hÉirinn,  idir  dhaoine,  talamh,  teanga 
agus  saíocht,  an  fear  thar  fhear  ar  bith  eile  ar  chóir 
a  ainm  a  cheangal  le  hainm  Emmet. 

28 

Níor  mhair  triail  Emmet  ach  aon  lá  fada  amháin, 
an   1  9ú  lá  de  Mheán  Fómhair,  ó  leathuair  tar  éis  a 

naoi  ar  maídin  go  dtí  leathuair  tar  éis  a  deich  san 
oíche.  Mhairfeadh  sí  i  bhfad  níos  faide  murach  gur 
dhúirt  sé  lena  chomhairleoirí  gan  aon  chosaint  a 
dhéanamh  air.  Am  ar  bith  ar  fhéachadar  le  finné 
a  chloí,  mar  sin,  stop  sé  iad  dá  rá  '*  Ná  déan,  ná 
déan,  tá  an  fear  ag  inseacht  na  fírinne."  Fiú  an 
óráid  a  bhí  a  chomhairleoirí  i  dteideal  a  dhéanamh 
ar  chríochnú  cháis  na  coróineach,  ní  cheadódh 
Emmet  dóibh  í  a  thabhairt.  **  Ná  féach  le  mo 
chosaint,"  ar  seisean,  *'  níl  aon  mhaith  ann." 

Bhí  an  ceart  aige  ar  ndóigh.  B'iomaí  duine  gan 
aird  a  frítheadh  ciontach  in  ard-thréas  sa  gcúirt  sin 
roimhe.  Cén  seans  a  bheadh  ag  **a  gentleman  to 
whom  the  rebellion  may  be  traced,  as  the  origin, 
the  life  and  soul  of  it  .  .  ."  mar  thug  an  tArd- 
Aighne,  Standais  Ó  Grádaigh,  air.  Thug  ocht 
nduine  dhéag  fianaise  i  gcoinne  Emmet.  Ba  bheag 
thar  fhianaise  Sheáin  Phléimeann  a  bhí  ag  teastáil 
lena  chrochadh.  Fear  a  bhí  sa  bPléimeannach  a 
bhíodh  ag  obair  sa  White  BuU  Inn  i  Sráid  Thomáis. 
Bhí  an  teach  seo  gar  do  stór  Emmet  agus  bhí  cead 
ag  an  bPléimeannach  dul  isteach  is  amach  ann  am 
ar  bith  ba  mhian  leis.  Bhí  iontaoibh  ag  na  Fir 
Aontaithe  as  agus  dob  é  a  ghnó  armlón  agus  ábhar 
eile  a  thabhairt  chucu.  Chonaic  sé,  adúirt  sé,  cosa 
píce  dá  ndéanamh  ann;  agus  chonaic  sé  blunder- 
busanna,  piostail  agus  lón  beo  lámhaigh»  ann.  Do 
chonaic  sé  Emmet  ann;  bhí  sé  ann  ceithre  lá,  as  a 
chéile,  ag  stiúradh  an  ullmhúcháin  don  éirí  amach; 
b'aige  a  bhí  an  príomh-údarás.   Chuala  sé  meamram 

dá  léamh  ag  an  bpríosúnach  inar  gealladh  go  roinnfí 
go  cothrom  ar  gach  oifigeach,  oifigeach  neamh- 
choimisiúnta  agus  óglách  singil  a  mbeadh  le  fáil 
'*  nuair  a  thógfaidís  Éire  nó  Baile  Átha  Cliath  agus 
go  mbeadh  na  dlithe  céanna  acu  a  bhí  i  bhfeidhm 
sa  bhFrainc  .  .  .  ."  Tráthnóna  an  23 ú  lá  d'Iúil 
chonaic  sé  an  príosúnach  gléasta  i  gcóta  uaithne 
ginearáil.  Bhí  claidheamh  aige  agus  dhá  phiostal  .  .  . 
Timpeall  a  naoi  a  chlog  tharraing  an  príosúnach  a 
chlaidheamh  agus  "Amach  libh,  a  bhuachaiUí!  "  ar 
seisean.  Ghluais  sé  amach  as  an  stór  ansin  .  .  . 
agus  timpeall  caoga  fear  le  pící,  gunnaí  agus  piostail 
lena  chois.  Chuadar  go  dtí  Sráid  Thomáis  .... 
Thosaíodar  ag  caitheamh  urchar  ....  Bhí  an  finné 
in  éindigh  leo.  .  .  .  D'fhéachadar  go  léir  ar  an 
bpríosúnach  mar  thaoiseach  agus  fear  ceannais; 
chuala  an  finné  ginearál  dá  ghlaoch  air.  Sa  stór 
agus  taobh  amuigh  dhe  bhí  sé  ina  scéal  go  rabhdar 
ag  réiteach  le  cuidiú  leis  na  Francaigh  nuair  a 
thiocfaidís  i  dtír.  .  .  . 

Bhí  an  fhianaise  uilig  ina  choinne  chomh  soiléir 
do-bhréagnuithe  nach  inti  is  mó  atá  suim  againne 
inniu  ach  in  óráidí  na  ndh'odóirí  agus  i  bhfreagra 
Emmet  féin.  Ba  dhóigh  leat  ar  óráid  tosaigh  an 
Ard-Aighne  nár  thábhachtaí  coir  an  phríosúnaigh 
a  dhearbhú  ná  an  Rialtas  a  chosaint  ar  na  ráflaí  a 
bhí  dá  leathadh  gur  tháinig  an  t-éirí  amach  orthu 
gan  coinne  agus  go  raibh  baill  an  Rialtais  deighilte 
eatarthu  féin  dá  bharr.  Mar  is  eol  dúinne,  bhí  bun 
maith  leis  na  scéalta  sin.     Bhain  an  tArd-Aighne 

tairbhe  as  an  óráid  freisin  chun  drochmheas  a 
tharraingt  ar  chompánaigh  Emmet  i  dtreo  is  go 
bhfeicfeadh  an  saol  cad  é  mar  ghramraisc  a  bhí  ag 
iarraidh  rialtas  a  chur  ar  bun,  más  é  do  thoil  é. 
Luaigh  sé  Staf ford  —  ní  raibh  ann  ach  bácaer  agus 
dá  n-insítí  an  fhírinne  droch-bhácaer  —  agus  Ó 
Coigligh  —  bríceadóir  cumasach  —  agus  Dowdall, 
cléireach  gnó-bhriste  "sitting  on  the  second  floor 
of  a  malt  house,  meditating  without  means  and 
marshalling  armies  they  never  enlisted."  An 
pictiúir  magaidh  a  tharraing  sé  d'Emmet  féin 
ceapadh  é  le  pé  ar  bith  cliú  a  bhí  air  mar  shaighdiúir 
agus  mar  chinnire  a  mhilleadh  go  brách. 

Tagann  an  uair.      Cuireann  an  príosúnach  é 

féin  i  gceannas  a  handitti  ilghné.    Máirseálann  sé 

amach,  piostail  ar  gach  aon  taobh  dhe,  a  chlaidh- 

eamh  ag  lonradh  san  aer.   Ach  stop  na  daoine  ar 

feadh  nóiméide  ag  déanamh  a  machnaimh.  Chon- 

aiceadar  an  ainnise  a  bhíodar  a  tharraingt  ar  an  tír, 

agus  an  léirscrios  a  bhíodar  a  tharraingt  orthu 

féin.  .  .  .  An  oíche  uafar  sin  do  theith  an  daoscar- 

shlua,  agus  an  t-éirí  amach  inar  síleadh  an  Caisleán 

a  thógáil,  an  Rialtas  a  dhísciú  agus  an  choróin  a 

bhaint  den  Rí,  do  scaipeadh  soir  siar  é,  agus  ní 

thig  liom  a  rá  cé  acu  ar  a  gceann  a  bhí  an  ginearál 

nó  ar  a  gcúl  ag  teitheadh  dhóibh. 

Nuair  a  bhí  an   fhianaise  tugtha  agus  Mac  an 

Fhailghe  tar  éis  a  rá  ar  son  Emmet  nár  mhian  leis 

féin  finnéithe  a  ghlaoch  ná  am  na  cúirte  a  chur 

amú  ag  déanamh  a  cháis  féin  ná  ag  trácht  ar  chás 

an  Rialtais  d'éirigh  WiUiam  Conyngham  Plunleett, 

duine    de    chúntóirí    an    Ard-Aighne    agus    adúirt 

gurbh  oth  leis  go  mór  nár  fhéad  sé  sompla  abhcóide 
an  phríosúnaigh  a  leanacht.  Rinne  sé  óráid  ansin 
ba  shia  de  chuid  mhaith  ná  óráid  an  Ard-Aighne, 
óráid  chumasach  a  raibh  riar  mhaith  den  mhagadh 
inti  freisin  ach  ar  dheacra  d'Emmet  í  a  fhuilingt 
toisc  gur  dhuine  é  Plunlcett  a  chuir  go  láidir  in 
aghaidh  na  hAonta  tráth  agus,  fearacht  an  Churr- 
aoinigh,  a  bhí  ag  iarraidh  síocháin  a  dhéanamh  anois 
leis  an  Rialtas.  Go  gairid  ina  dhiaidh  seo  do  ceapadh 
ina  Ard-Aturnae  é.  Ghlac  sé  sompla  ó  Standais  Ó 
Grádaigh  agus  labhair  go  tarcaisneach  faoi  Dowdall, 
Ó  Coigligh  agus  Stafford.  *'  Quigley,  "  adúirt  sé, 
**  originally  followed  the  occupation  of  bricklayer, 
but  he  thought  proper  to  desert  the  humble  walk  in 
which  he  was  originally  placed,  and  to  become  the 
framer  of  constitutions  and  a  subverter  of  empires.  " 
Ach  ní  raibh  iontusan  tar  éis  an  tsaoil  ach  na 
"  illiterate  victims  of  the  ambition  of  this  young 
man.  "  Ba  eisean  *'  the  centre,  the  life-blood,  and 
soul  of  this  atrocious  conspiracy.""  Agus  céard  a 
chuireadar  rompu  a  dhéanamh?  Thuigfeá  dhóibh 
dá  mbeidís  ag  iarraidh  smál  éigin  a  ghlanadh  deíi 
bhunreacht  nó  tórainn  a  chur  le  ró-chumhacht  na 
Coróineach,  nó  pribhléid  éigin  a  thabhairt  ar  ais  don 
Pharlaimint,  ach  ní  rud  ar  bith  dá  samhail  sin  a  bhí 
ina  n-intinn.  Ní  hea,  ach  do  chuireadar  rompu  an 
Bhreatain  Mhór  a  dhealú  ó  Éirinn,  an  rífhlaitheas 
a  chur  ar  neamhbhrí,  agus  poblacht  shaor  neamh- 
spléach  a  bhunú  ina  áit! 

*An  nasc  idir  an   Bhreatain   Mhór  agus   Éire  a 

scaoileadh!"    Níor  dhíth  céille  go  dtí  é. 

Gentlemen,  arsa  Plunlcett  leis  an  gcoiste 
dháréag,  I  should  feel  it  a  waste  of  words  and 
of  public  time  .  .  .  to  talk  of  the  frantic  despera- 
tion  of  the  plan  of  any  man  who  speculates  upon 
the  dissolution  of  that  empire  whose  glory  and 
whose  happiness  depend  upon  its  insoluble 
connexion.  But,  were  it  practicable  to  sever 
that  connexion,  to  untie  the  links  which  bind  us 
to  the  British  constitution,  and  to  turn  us  adrift 
upon  the  turbulent  ocean  of  revolution  — -  who 
could  answer  for  the  existence  of  this  country 
as  an  independent  country  for  a  year?  God  and 
nature  have  made  the  two  countries  essential  to 
each  other;  let  them  cling  to  each  other  to  the 
end  of  time,  and  their  united  affection  and  loyalty 
will  be  proof  against  the  machinations  of  the 
world. 
Sul    ar    chríochnaigh    sé    labhair    Plunkett    faoi 

Emmet  féin. 

Ar  son  Dé,  ar  seisean,  cé  dhóibh  a  n-iarrtar 
orainn  na  buntáistí  atá  againn  a  thabhairt  suas? 
.  .  .  .  Is  é  an  príosúnach  an  príomh-dhuine  orthu. 
Ní  háil  liom  aon  ní  ró-ghéar  a  rá  faoi  —  óigfhear 
fíor-éirimiúil  gradamach  é  dá  dtograíodh  sé  na 
tréathra  sin  a  úsáid  go  discréideach,  agus  do  réir 
dlithe  na  tíre.  Ach  nuair  a  ghlacas  sé  chuige 
gradam  fhear  dhéanta  dlithe,  nuair  a  ghlaos  sé 
ar  dhaoine  de  gach  aicme,  an  nóiméad  a 
fógraítear  rialtas  nua,  gan  a  mhíniú  cé  na  dlithe 
nua  a  dhéanfas  sé  ná  cén  cor  ná  cén  t-eagar  a 
bheas  ar  na  daoine,  údarás  uile  na  ríochta  a 
thabhairt  suas  dó  féin,  céard  é  sin  ach  dánaíocht 
nach  bhfuil  ró-fhada  ón  ngealtacht  ....  Agus 

nuair  a  chuimhníos  sé  cé  mar  d'ísligh  sé  é  féín 
ón  gcéim  onórach  a  bhí  aige  óna  dhúchas,  óna 
thallanna  féin,  agus  ón  oideachas  a  fuair  sé,  chun 
aigne  na  híseal-aicme  aineolaí  a  h'onadh  le  breág- 
thaibhsí  na  saoirse  agus  na  cothromachta,  ba 
chóir  aiféala  croí  a  bheith  air  mar  gheall  ar  an 
dochar  a  rinne  sé  don  daonnacht  agus  don 
tsuáilce  agus  pé  beagán  aimsire  atá  fágtha  aige 
a  chaitheamh  ag  iarraidh  na  daoine  seo  ar  chuir 
sé  dalladh  mullóg  orthu  a  thabhairt  ar  a  gcéill 
athuair.  .  .  . 

A  dhaoine  uaisle,  ba  mhaith  liom  a  chreidiúint 
gurbh  fhuath  leis  an  bpríosúnach  an  dunmharú 
a  chonaic  sé  dá  dhéanamh  ina  thimpeall.  .  .  . 
Ach  bíodh  nárbh  é  a  bheartaigh  an  dunmharú, 
ní  leithscéal  aige  é  sin  faoi  bhóthar  an  tréasa  a 
ghabháil  mar  rinne  sé,  bóthar  ar  ar  tharla,  de 
bharr  a  threoraíochta,  gach  cineál  coire.  Sheas 
gramraisc  na  tíre  leis:  bhí  uaisle  agus  saibhreas 
agus  cumhacht  na  tíre  ina  aghaidh.  .  .  .  Scaoiltear 
gaotha  na  bhflaitheas,  agus  cén  chumhacht  is  lú 
ná  an  uilechumhacht  a  smachtós  iad?  Sé  a 
fhearacht  sin  ag  an  ngramraisc  é  —  scaoiltear 
iad  sin,  agus  cé  chuirfeas  srian  leo?  Cén  t-údar 
mar  sin  atá  ag  an  bpríosúnach  bheith  ag  súil  le 
trua  ón  gcoiste  ar  an  scór  nár  bheartaigh  sé 
dunmharú  áirithe?  Taobh  istigh  de  ghearrachar, 
de  cheathrú  uaire  an  chloig,  féach  an  t-ár  agus 
an  doirteadh  fola  a  bhí  ann.  Tá  súil  agam  an 
fhuil  a  doirteadh  an  oíche  úd  ar  shráideanna. 
Bhaile  Atha  Cliath,  agus  ó  shoin  ar  an  gcroich, 
agus  a  doirtfear,  b'fhéidir,  amach  anseo,  nach 
leagfar  ar  cheann  an  phríosúnaigh  í.  Ní  agamsa 
atá  a  rá  cén  tórainn  atá  le  trócaire  Dé  —  ná  cén 
éifeacht  a  bheas  san  aithrí  chruaidh;   ach  deirim 

má  tá  aon  daonnacht  fágtha  i  gcroi  an  uasail  óig 

mhí-ámharaigh    seo,    nó    má    fhanann    aige   aon 

chuid  de  na  cáih'ochta  nach  foláir  nó  thionscain 

caomh-oideachas  in  iolscoil  liobralach  ina  anam 

iad,  déanfaidh  sé  leor-ghníomh  le  Dia  agus  lena 

thír,  agus  pé  méid  ama  atá  fágtha  aige  caithfidh 

sé  é  ag  iontó  na  muindre  a  mheall  sé  óna  ndroch- 

bheartaíocht.    Doirteadh  neart  fola,  agus  b'fhéidir 

nach  spárálfadh  a  lucht  leanúna  é  féin  ar  deireadh. 

Dream  fuiheach  iad,  nach  bhfuil  aird  ar  chaint 

réasúnta  acu,  nach  mbeadh  i  ndon  fíor-shaoirse 

a  bhaint  amach,  dá  mbeadh  sí  in  easnamh  ar  an 

tír  seo,  ná  soilíos  a  bhaint  aisti.     Doirteann  siad 

an  fhuil  is  luachmhaire  sa  tír,  agus  glaoid  ansin 

ar  Dhia  an  rath  a  chur  ar  a  gcúis.     Ach  ós  cúis 

ghránna  mhínáireach  í,  ní  mór  dom  a  impí  go 

humhal  ar  Dhia  í  a  bhascadh  anois  agus  go  brách. 

Shuigh    Plunkett    síos.       Chuaigh    Norbury    an 

mhíchhú,   a  bhí  ina   uachtarán   ar   an   gCoimisiún 

Speisiaha,  i  gceann  an  cás  a  mhíniú  don  choiste, 

rud  a  rinne  sé  go  cruinn  agus  go  ceart  gan  a  dhath 

dá  dhearcadh  féin  a  chur  leis.    Thug  an  coiste  ansin 

a  mbreith,   gan   an   bosca   a   fhágáil,   go   raibh  an 

príosúnach  "Ciontach,  "  agus  d'iarr  an  tArd-Aighne, 

Ó  Grádaigh,  ar  Norbury  breith  na  cúirte  a  chur  in 

iúl  gan  a  thuilleadh  moille.     Bhí  an  coimeádaí  ag 

braith  Emmet  a  thabhairt  ar  aghaidh  go  dtí  an  barra 

leis  an  mbreith  a  chloisteáil  nu?iir  d'éirigh  Mac  an 

Fhailghe  agus  d'iarr  ar  son  an  phríosúnaigh  nach 

dtiúrfaí  an  b^  /eith  go  dtí  lá  arna  mháireach.    Chuir 

an  tArd-Aig\ne  i  gcoinne  an  iarratais  agus  ba  leor 

sin.     Léigh  Cléireach  na  Coróineach  amach  ansin 

arís  na  cúisimh,  maraon  le  breithiúnas  an  choiste, 
agus  d'fhiafraigh  sé  den  phríosúnach,  do  réir  nóis, 
an  raibh  rud  ar  bith  le  rá  aige  in  aghaidh  breith 
bháis  a  thabhairt  air.  D'éirigh  Emmet  chun  labh- 
artha. 

Is  é  an  fáth,  is  dóigh,  ar  iarr  sé  nach  dtiúrfaí  breith 
air  go  dtí  an  lá  dá  chionn  le  go  bhféadfadh  sé  ráiteas 
a  uUmhú.  Bhí  sé  tuirseach  tnáite  ina  chorp  agus  ina 
aigne  de  bharr  an  lae  fhada  sin.  Bia  ná  deoch  níor 
tugadh  dhó  ó  mhaidin.  Ina  cheann  sin  chonaic  sé 
ag  deireadh  an  lae  go  soiléir  aidhm  an  Rialtais  — 
agus  is  soiléirede  an  aidhm  sin  againne  anois  stát- 
pháipéir  na  tréimhse  sin  a  bheith  ar  fáil.  Theastaigh 
ón  Rialtas  an  triail  a  úsáid  chun  an  ghluaiseacht 
réabhlóideach  go  huile  a  dhísbeagadh.  Faoi  mar 
déarfaimis  anois  is  ar  fhiúchas  propaganda  na 
trialach  a  bhíodar  ag  cuimhneamh.  Mar  sin  agus 
dá  bhrí  sin  do  láimhsigh  an  tArd-Aighne  agus  a 
chúntóir,  Plunlcett,  scéal  an  éirí  amach  chun 
nach  dtiúrfaí  aird  ar  aon  chor  ar  ard-chuspóirí  an 
phríosúnaigh,  agus  do  cuireadh  treise  leis  an  taobh 
eile  den  scéal,  an  léan  agus  an  léir-scrios,  an  t-ár 
agus  an  t-éirleach  a  tharraing  Emmet  ar  an  tír.  Bhí 
sin  déanta  aige  i  gcomhar  leis  na  haicmí  ba  shuaraí 
amuigh  chun  tír  a  bhí  ag  dul  chun  cinn  in  aghaidh 
an  lae  faoi  impireacht  chineálta  na  Breataine  a 
thabhairt  suas  do  cheannas  agus  d'fhealsúnacht 
fhuiltigh  na  Fraince. 

Bhí  sé  tuirseach,   an-tuirseach,   ach  in  ainneoin 
gach  ní  chaithfeadh  sé  an  freagra  ab  fhearr  a  bhí 

ar  a  chumas  a  thabhairt  anoís  gan  ullmhúchán. 
Anois  is  ea  sheas  an  cleachtadln  ar  óráidíocht  dó 
a  fuair  sé  sna  cumainn  díospóireachta  i  gColáiste 
na  Tríonóide.  Labhair  sé  leis  an  gCúirt  de  ghuth 
glan  soiléir.  Bhí  a  naimhde  féiii  agus  naimhde  a 
thíre  ansiúd  ina  thimpeall  ar  gach  taobh  ach  bhí 
cairde  aige  ann  freisin,  roinnt  fear  óg  a  bhí  ar  an 
lolscoil  lena  linn  agus  ar  cheil  éide  jeomen  an 
Choláiste  an  mothú  a  bhí  ina  gcróí.  Bhí  lucht  na 
nuachtán  ann,  ar  ndóigh,  agus  roinnt  ealaíontóirí 
ar  nós  George  Petrie  le  pictiúirí  d'Emmet  a  líniú. 
Agus  lasmuigh  sna  sráidear^na  thart  ar  an  gCúirt 
bhí  slua  daoine,  slua  balbh,  agus  iad,  gach  mac 
máthar  acu,  báidhiúil  leis  an  bpríosúnach.  Ba  iad  sin 
an  pobal  ar  theastaigh  ón  Rialtas  iad  a  bhréagadh. 
Is  orthusan,  freisin,  a  bhí  Emmet  ag  smaoineamh. 
Bhí  a  fhios  aige  chomh  tábhachtach  is  bhí  sé  focail 
a  thoghadh  agus  a  mheá  go  cúramach.  Ach  ní 
raibh  a  fhios  aige  nach  bhfágfadh  naimhde  ná 
cairde  an  focal  deiridh  aige.  Rinne  an  Rialtas 
*'Ieasú"  ar  na  tagairtí  dímholta  don  Fhrainc  agus 
d'athraigh  a  chairde  féin  an  óráid  i  slite  eile.  Mar 
sin,  ní  féidir  a  bheith  deimhnitheach  go  bhfuil  an 
óráid  chliúiteach  againn  go  dtreach  mar  tugadh  í. 
Níl  na  leagnacha  éagsúla  ar  aon-fhocal  ach  faoin 
alt  iontach  deiridh  dhi.  Ach  d'oibrigh  an  Dochtúir 
Ó  Madáin  ar  na  leagnacha  agus  do  ghlac  comhairle 
fúthu  le  daoine  eolgaiseacha  i  gcás  go  dtig  linn  a 
bheith  cinnte  go  bhfuil  brí  na  hóráide  againn  ar  aon 
chuma  agus  cuid  mhór  de  na  focail  féin. 

D'fhreagair  Emmet  ar  dtús  ceist  an  Chléirigh: 

A  thiarnaí,  níl  dada  le  rá  agam  in  aghaidh 
breith  bháis  a  thabhairt  orm  do  réir  dh';  ach  tá 
cuid  mhór  le  rá  agam  chun  mo  chliú  féin  a 
chosaint  ar  na  bréaga  agus  na  héithigh  a  rinneadh 
i  mo  thaobh  anseo  inniu.  .  .  .  Tá  sé  curtha  síos 
dom  gur  teachtaire  thar  ceann  na  Fraince  mé.  Tá 
sin  bréagach  —  ní  haon  teachtaire  mé.  Níor 
mhian  liomsa  mo  thír  a  thabhairt  suas  d'aon  tír 
choimhthíoch,  go  mórmhór  don  Fhrainc.  Níor 
smaoiníos  riamh  ar  cheannas  a  thabhairt  don 
Fhrainc  in  Éirinn.  Ón  gcéad  alt  i  ndileagra  an 
Rialtais  Shealadaigh  is  follas  gurbh  fhearr  linn 
fanacht  i  muinín  ár  nirt  féin  agus  dul  i  gcontúirt 
ár  mbuailte  ná  cúnamh  na  Fraince  a  fháil  agus 
dul  i  gcontúirt  ár  ndaoirse.  Ba  bheag  go  deimhin 
ár  ngrá  tíre  agus  ár  gciall,  ba  ghreannmhar  an 
grá  don  tsaoirse  a  bheadh  againn,  dá  ndíolaimis 
ár  dtír  le  daoine  atá  ina  sclábhaithe  iad  féin  agus 
atá,  gan  scrupall,  ina  n-uirnisí  le  daoine  eile  a 
thabhairt  chun  sclábhaíochta.  Agus,  a  thiarnaí, 
ba  chóir  dom  a  rá  ag  an  bpointe  seo  nach  mise 
ceann  agus  foinse  na  ceannairce.  Nuair  a  tháinig 
mise  go  hÉirinn  fuair  mé  an  gnó  aibidh  romham. 
hlarradh  orm  gabháil  leis.  Thóg  mq  m'am,  agus 
rinne  mé  mo  mhachnamh  sul  ar  ghabhas  ionad 
sa  rialtas  sealadach.  Bhí  ionadaí  ag  na  hÉireann- 
aigh  Aontaithe  agus  ag  Rialtas  Sealadach  na 
hÉireann  i  bPáras  san  am  ag  réiteach  le  Rialtas 
na  Fraince  chun  an  cúnamh  a  bhí  riachtanach  a 
fháil  le  hÉire  a  scaradh  ón  mBreatain  Mhóir,  ach 
sin  ar  an  gcoinníoll  go  dtiúrfaí  deimhniú  roimh 
ré  d'Éirinn  den  chineál  a  fuair  Franklin  do 
Mheiriceá.  .  .  . 

Is    fíor    go    raibh    ceangal    leis   an   bhFrainc    i 

gceist,  ceangal  a  rachadh  chun  sochair  don  dá  thír 
agus  dá  riachtanais.  .  .  .  Dá  dtagadh  na  Francaigh 
anseo  ina  naimhde  ag  ionsaí  na  tíre,  gan  cuireadh, 
do  chuirfinn  ina  n-aghaidh  chomh  tréan  agus 
d'fhéadfainn.  Sea,  a  mhuintir  mo  thíre,  do 
chomhairleoinn  díbh  dul  chun  an  chladaigh  dá 
n-ionsaí,  claidheamh  i  leathláimh  libh  agus  tóirse 
sa  láimh  eile.  Chuirfinn  cogadh  dearg  orthu. 
Ghríosfainn  muintir  mo  thíre  lena  scrios  ina 
gcuid  long  sul  a  salóidís  talamh  mo  thíre.  Dá 
n-éiríodh  leo  teacht  i  dtír  .  .  .  do  throidfinn  an 
uile  orlach  ina  n-aghaidh,  do  dhófainn  gach 
seamaide  féir,  agus  dc  gheobhainn  féin  bás  ag 
cosaint  na  saoirse  go  dtí  an  deireadh.  .  .  .  Ba  é 
mo  chuspóir  féin  agus  cuspóir  na  coda  eile  den 
Rialtas  Sealadach  Éire  a  lánscaradh  ón  mBreatain 
Mhóir  —  Éire  a  dhéanamh  neamhspleách  ar  fad 
leis  an  mBreatain  Mhóir,  ach  gan  ligean  di 
spleáchas  a  bheith  aici  leis  an  bhFrainc.  .  .  . 
Stop  an  Tiarna  Norbury  ansin  é  agus  adúirt  nach 
le  héisteacht  le  tréas  a  bhí  an  chúirt  ann.  Lean 
Emmet  de,  ag  athrú  a  phoirt  agus  a  ghutha  in 
éindigh. 

Nuair  a  rachas  mo  spioraid  i  measc  na  mbuíonta 
de  mhairtírigh  laochdha  a  thug  a  n-anam  ar  an 
gcroich  nó  sa  gcath  ag  cosaint  a  dtíre  is  é  mo 
dhóchas  go  spreagfaidh  mo  chuimhne  a  dtiocfaidh 
i  mo  dhiaidh. 

Thosaigh  air  ansin  ag  gearradh  an  Rialtais  go 
millteach.  Bhí  tiarnas  acu,  adúirt  sé,  le  corp 
aindiachta.  Chaith  siad  le  daoine  mar  caithfí  le 
beithígh.  Shaighead  siad  fir  in  aghaidh  a  chéile. 
Bhí  siad  ag  rialú  i  measc  olagóin  dílleachtaithe  agus 

baintreach  na  bhfear  a  mharaigh  siad. 

Stop  Norbury  arís  é.  Agus  as  sin  ar  feadh 
scathaimh  chuaigh  an  óráid  mar  óráid  chun  deiridh. 
Chaith  Emmet  an  fhoighid  agus  an  tséimhe  uaidh. 
Shílfeá  go  bhfaca  sé  i  bpearsain  Norbury  gach  ní 
ab  fhuath  leis.  Scioll  sé  is  d'fheann  sé  é.  Agus 
dhíol  Norbury  an  comhar  leis  chomh  maith  is 
d'fhéad  sé.  Sa  gcúirt  phoibh'  a  tharla,  agus  tig  Unn 
an  lán-tost  agus  aighthe  dearga  allasacha  an  lucht 
éisteachta  a  shamhlú  dhúinn  féin. 

Norburv:  Mr.  Emmet,  taispeánann  an  t-ár  agus 
an  t-éirleach  a  rinne  na  daoine  sin  faoi  do  threoir 
in  aon  oíche  amháin  gur  bharbaraigh  agus  ruif ínigh 
iad.  Dhoirteadar  ar  an  tsráid  sin  an  fhuil  ab  fhearr 
in  Éirinn  i  ngeall  ar  an  mbaoth-mhaíomh  a  rinne 
tusa  go  dtógfá  seilbh  ar  Chaisleán  Bhaile  Atha 
Cliath. 

Emmet:  Dar  Cathaoir  sin  Rí  na  bhFlaitheas  a 
gcaithfidh  mé  seasamh  roimpi  ar  ball,  agus  dar 
fuil  na  dtírghráitheoirí  a  maraíodh  romham, 
móidím  nach  raibh  fáth  ar  bith  lem  iompar 
seachas  mo  thír  a  thabhairt  ón  leatrom  mídhaonna 
d'fhuiling  sí  go  ró-fhoighdeach  le  fada  an  lá;  agus 
is  é  mo  dhóchas  go  buan  go  bhfuil  neart  agus 
aontacht  ár  ndóthain  fós  in  Éirinn  chun  an 
cuspóir  uasal  sin  a  bhaint  amach.  .  .  . 
Choisc  Norbury  arís  é.  Ní  bhfaighidís  éisteacht 
le  caint  den  tsórt  sin. 

Emmet:    Deirim  arís  nach  le  bhur  n-aghaidhse, 
a  thiarnaí,  an  chaint  seo  uaim,  agus  is  mó  mo 
chomhbhrón    libh    ná    m'éad,    ach    le    haghaidh 
mhuintir  mo   thíre.   .    .   . 
Agus  nuair  nach  ligfeadh  Norbury  dhó  leanúint 

leis  ar  an  gcúrsa  a  thoigh  sé  dhó  féin  phléasc  Emmet 

amach  — 

Cá  bhfuil  na  cúirteanna  neamhchlaonta,  tróc- 
aireacha,  measarthacha  a  mbíonn  bhur  maíomh 
astu  go  minic,  mura  dtugtar  cead  do  phríosúnach 
bocht,  a  bhfuil  bhur  gcóras  —  ní  abraim  bhur 
ndlí  is  bhur  gceart  —  ar  tí  é  a  thabhairt  isteach 
i  lámha  an  chrochadóra,  a  aidhmeanna  a  mhíniú 
go  cneasta  agus  go  fírinneach,  agus  na  prionsabail 
a  stiúraigh  é  a  chosaint?.  .  .  .  Breitheamh  thusa, 
a  thiarna,  Is  mise,  más  fíor,  an  duine  ciontach. 
Fear  mise.  Fear  thusa  freisin.  Tharlódh  go 
malartóimis  áiteacha  trí  réabhlóid  chumhachta 
gidh  nach  bhféadfaimis  ár  gcáilíochta  a  mhalartú 
choíche.  Má  sheasaim  ag  barra  na  cúirte  seo  gan 
cead  agam  mo  chliú  a  chosaint,  céard  tá  i  do  dhlí 
agus  i  do  cheart  ach  seafóid?  Má  sheasaim  ag 
barra  na  cúirte  seo  agus  nach  cead  dom  mo  chHú 
a  chosaint,  nach  dána  an  mhaise  dhuitse  mé  a 
mhaslú?  An  gcaithfidh  mo  bhéal  a  bheith  ina 
thost,  an  gcaithfidh  mé  míchliú  a  fhuilingt  ó 
tharlaíonn  go  dtugann  do  chóras  mallaithe  breith 
bháis  ar  mo  cholainn?  Féadfaidh  do  chrochadóir 
ré  mo  bheatha  a  ghiorrú,  ach  an  fhad  a  mhairfeas 
mé  ní  fhágfaidh  mé  mo  chliú  agus  m'aidhmeanna 
faoi  tharcaisne.  Is  ansa  liomsa  mo  chliú  ná  mo 
bheatha  féin.  Caithfidh  mé  a  bhfanann  d'am 
agam  ag  cosaint  na  cliú  a  mhairfeas  i  mo  dhiaidh 
óir  níl  le  fágáil  agam  ach  í  ag  na  daoine  a  bhfuil 
gean  acu  orm  agus  a  bhfuil  ríméad  orm  bás  a 
fháil  ar  a  son.  Caithfimid  uilig,  a  thiarnaí, 
seasamh  lá  an  bhreithiúnais  os  comhair  an 
bhreithimh  chéanna  agus  foilseoidh  seisean  don 
domhan  cé  rinne  na  gníomhartha  ab  uaisle,  cé 
aige    a    raibh    na    haidhmeanna    ba    ghlaine,    ag 

léirscriosadóirí  mo  thíre  nó.  .  .  . 
D'éirigh  le  Norbury  an  sruth  millteach  paisiúnta 
sin    a    stop    ar    bhealach    éigin.      "  Mr.    Emmet!  " 
Caithfidh  sé  gur  scread  sé  amach  an  t-ainm. 

Caitheadh  foighid  mhór  le  do  thriail  agus 
táimid  tar  éis  éisteacht  leat  go  foighdeach. 
Chruthaigh  an  fhianaise  gur  tú  a  thaispeáin  an 
bealach  agus  a  ghríosaigh  daoine  eile  chun  éirí 
amach  agus  chun  ceannairce.  Is  masla  do 
bhreithiúin  na  tíre  suí  anseo  ag  éisteacht  leis  an 
gcaint  thréasúnta  seo  uait.  Js  masla  don  dlí  é 
nach  gceadóimid  a  chloisteáil  i  gcúirt  dlí. 
Cuireadh  coir  an  ard-thréasa  i  do  leith.  Neartaigh 
an  fhianaise  leis  an  gcúis  agus  deir  an  coiste,  ar  a 
mbriathar  móide,  go  bhfuil  tú  ciontach.  An  bhfuil 
aon  rud  ó  thaobh  an  dlí  ba  mhaith  leat  a  rá  ar  do 
shon  féin? 

Bhí,  ach  leis  an  bhfírinne  a  dhéanamh  bhí  sé 
ráite  ar  fad  ag  Emmet  cheana.  Níor  stop  sin  é,  ná 
níor  stop  an  tuirse  mhór  a  bhí  ag  goilliúint  air  é, 
ó  leanacht  air. 

Cúisíodh  mé  faoi  gur  mé  bunchloch  an  chomh- 
lachais  Ghael  seo  nó,  faoi  mar  cuireadh  síos  é, 
*  corp  agus  anam  na  comhcheilge."  Tugann 
sibh  breis  onóra  dhom ;  tugann  sibh  don  íochtarán 
an  chreidiúint  atá  ag  dul  don  uachtarán.  Tá  fir 
páirteach  sa  gcomhcheilg  seo  a  sháraíos,  ní 
hamháin  mé  féin,  ach  a  sháraíos  an  bharúil  atá 
agatsa  díot  féin,  a  thiarna;  fir  a  gcromfainn  síos 
go  humhal  rompu,  táid  chomh  tréitheach,  chomh 
suáilceach  sin,  fir  nach  ligfeadh  an  náire  dhóibh 
cara  a  ghlaoch  ortsa,  nach  dtiúrfadh  oiread  de 
mhasla    dóibh    féin    is    go    gcraithfidís    do    lámh 

AN  TIARNA  NORBURY 


fhuilsmeartha. 

Chaith  Norbury  an  t-achasán  ar  ais  leis.  **  Do 
lámhasa  atá  fuilsmeartha,"  do  gháir  sé.  *'  Is  tusa 
atá  ciontach  i  ndoirteadh  na  fola."  D'fhreagair 
Emmet  go  bródúil  nárbh  fhéidir  an  mhortabháil  a 
leagadh  airsean  faoin  bhfuil  a  doirteadh  agus  a 
doirtfí  sa  gcoimheascar  idir  an  daor  agus  an 
tíoránach.  Ar  chuma  ar  bith  ní  raibh  eagla  air, 
adúirt  sé,  dul  i  láthair  an  Bhreithimh  Uilechumh- 
achtaigh  agus  cuntas  a  thabhairt  ina  ndearna  sé  i 
rith  a  shaoil;  agus  nuair  nach  raibh,  cad  chuige  a 
mbeadh  eagla  air  i  láthair  breithimh  nach  raibh  ann 
ach  cré. 

Is  léir  ó  fhreagra  Norbury  go  ndeachaigh  sin  i 
mbeo  ann. 

Mr.  Emmet,  hiarradh  ort  a  thaispeáint,  dá 
bhféadfá  é,  cad  chuige  nach  gcuirfí  breith  an 
dlí  i  bhfeidhm  ort.  Agus  in  ionad  sin  a  dhéanamh 
tá  tú  ag  iarraidh  prionsabail  a  chosaint  a  chuir- 
feadh  an  Rialtas  ar  ceal  agus  atá  bun  os  cionn 
le  síocháin  agus  le  leas  agus  sonas  na  tíre  inar 
rugadh  tú,  agus  ina  cheann  sin  tá  tú  ag  moladh 
tréasa  den  chineál  is  gránna  amuigh. 

Bhí  sé  d'onóir  agat  a  bheith  i  do  dhuine  uasal 
ó  bhreith,  agus  bhí  post  measúil  ag  d'athair  faoin 
Rialtas.  Bhí  deartháir  agat,  ar  sciob  an  bás  chun 
siúil  é,  a  bhí  ar  cheann  de  na  hornáidí  ba  mhó  ag 
an  mbarra  le  linn  é  a  bheith  ina  bheatha.  Ach 
maidir  leatsa,  chuaigh  tú  i  gcumann  leis  an  dream 
is  ísle  agus  is  ainrialta  sa  tír;  bhí  caidreamh  agat 
le  giollaí,  le  bácaeirí,  le  búistéirí  agus  le  daoine  dá 
sórt,  agus  ba  iadsan  a  bhí  le  bheith  i  gcomhairle 

leat  i  do  Rialtas  Sealadach.  Cúis  aithise  do 
thuairimí  agus  do  chuid  cainte  do  do  chairde,  don 
choláiste  a  thug  oideachas  duit,  agus  go  háithrid 
dod  athair.  Dá  mbeadh  seisean  beo  ní  mholfadh 
sé  do  ghníomh. 

Ghlac  Emmet  chuige  an  dúshlán  a  bhí  san  abairt 
dheiridh  sin.  Chuimhnigh  sé  gurbh  é  a  athair  a 
chuir  a  chosa  ar  an  mbóthar  a  sheol  go  dtí  an  chúirt 
sin  é.  Ní  raibh  náire  ná  ceann  faoi  air  roimh  a 
athair. 

If  the  spirits  of  the  iUustrious  dead  participate 
in  the  concerns  of  those  who  were  dear  to  them 
in  this  transitory  scene  —  dear  shade  of  my 
venerated  father,  look  down  on  your  suffering 
son,  and  see  has  he  for  one  moment  deviated 
from  those  moral  and  patriotic  principles  which 
you  so  early  instilled  into  his  youthful  mind,  and 
for  which  he  has  now  to  offer  up  his  life. 
Agus  do  chríochnaigh  sé  sa  stíl  roscach  céanna. 

My  lord  you  are  impatient  for  the  sacrifice. 
The  blood  which  you  seek  is  not  congealed  by 
the  artificial  terrors  which  surround  your  victim: 
it  circulates  warmly  and  unruffled  through  its 
channels,  and  in  a  little  time  it  will  cry  to  heaven. 
Bhí  Norbury  ar  tí  cur  isteach  arís  air. 

Be  yet  patient!  1  have  but  a  few  words  more 
to  say  —  my  ministry  is  now  ended.  1  am  going 
to  my  cold  and  silent  grave;  my  lamp  of  life  is 
nearly  extinguished.  I  have  parted  with  every- 
thing  that  was  dear  to  me  in  this  life  for  my 
country's  cause,  and  abandoned  another  idol  1 
adored  in  my  heart  —  the  object  of  my  affections. 
My  race  is  run  —  the  grave  opens  to  receive  me, 

and  I  sink  into  its  bosom.  I  am  ready  to  die  —  I 
have  not  been  allowed  to  vindicate  my  character. 
I  have  but  one  request  to  ask  at  my  departure 
from  this  w^orld  —  it  is  the  charity  of  its  silence. 
Let  no  man  write  my  epitaph;  for  as  no  man 
who  knows  my  motives  dares  now  vindicate 
them,  let  not  prejudice  or  ignorance  asperse 
them.  Let  them  rest  in  obscurity  and  peace;  my 
memory  be  left  in  obHvion,  and  my  tomb  remain 
uninscribed,  until  other  times  and  other  men  can 
do  justice  to  my  character.  When  my  country 
takes  her  place  among  the  nations  of  the  earth, 
then,  and  not  till  then,  let  my  epitaph  be  written. 
I  have  done. 

In  ainneoin  na  reitirice  go  léir  chorraigh  an  óráid 
sin  gach  duine  a  chuala  í  agus  na  glúnta  Éireannach 
ó  shoin,  arbh  ábhar  mórtais  agus  spreagtha  dhóibh  í. 
Chorraigh  sí  Norbury  féin  i  gcaoi  nár  tharla  riamh 
cheana  dhó.  Bhris  an  gol  air  i  ndiaidh  dhó  a  ordú 
Emmet  a  mharú  lá  arna  mháireach  trína  chrochadh, 
agus  a  cheann  a  ghearradh  dá  cholainn.  Bhí  sin 
drámatúil  go  leor,  tá  a  fhios  ag  Dia,  ach  bhí  a 
thuilleadh  le  teacht.  Bhog  doscán  d'fheara  óga 
anonn  go  dtí  an  doga  chun  slán  a  fhágáil  ag  an 
bpríosúnach.  Ba  iad  seo  na  mic  léinn  ó  Choláiste 
na  Tríonóide  a  raibh  éide  an  Rí  dá  chaitheamh 
acu  —  agus  b'éigean  dóibh  a  mhíniú  ar  ball  do 
na  húdaráis  céard  a  thug  orthu  lámh  a  chraitheadh 
le  fealltóir  daortha.  Shín  duine  éigin  craobh 
labhandair  chuig  Emmet  ach  bhain  na  gardaí  dhe 
í  ar  an  bpointe  ar  fhaitíos  go  raibh  nimh  inti.  Níor 
dhearmad  leo   Éireannaigh   Aontaithe   eile  a   chuir 

lámh  ina  mbás  féin  nó  a  thug  faoi,  Tone  agus 
Jaclcson  agus,  le  fíor-dheireannas,  Mac  Réamoinn. 
Ach  ba  drámatúla  ná  aon  ní  dá  bhfacthas  riamh  ar 
stáitse  an  cor  deiridh.  Bhí  Emmet  ag  iontó  le  siúl 
ón  doga  leis  na  gardaí  nuair  a  chrom  Mac  an 
Fhailghe  isteach  thar  an  ráille,  agus  do  phóg  ar 
an  leicean  é.     Ba  í  póg  lúdáis  í! 

Thug  toradh  na  trialach  sásamh  mór  don  Rialtas. 
Bhí  an  t-ádh  orainn,  arsa  an  tOirrí  an  oíche 
sin  le  Charles  Yorke,  go  raibh  an  fhianaise  in 
aghaidh  an  fhir  seo  chomh  hiomlán  sin  mar  is 
greannmhar  an  scéal  é,  bíodh  go  raibh  roinnt 
litreacha  agus  páipéar  a  scríobh  sé  inár  seilbh, 
nach  rabhmar  i  ndon  cruthúnas  ar  a  lámhscríbhinn 
a  fháil.  Dealraíonn  sé  gur  chleacht  sé  saghsanna 
éagsúla  scríbhneoireachta ;  agus  gidh  gur  hoileadh 
ar  an  gColáiste  é,  agus  gidh  gur  chónaigh  sé 
chomh  fada  sin  i  mBaiIe  Átha  Cliath,  ní  raibh 
duine  ar  bith  le  fáil  d'fhéadfadh  a  lámhscríbhinn 
a  dhearbhú  ar  mhodh  dlíthiúil. 

28 

Chaith  Emmet  na  huaireanta  deiridh  dá  shaol 
gearr  ag  déanamh  a  anama  agus  ag  scríobh  litreacha. 
**  I  was  very  anxious,"  arsan  tOirrí,  "  that  he  should 
have  a  fair  chance  of  being  brought  to  a  proper 
temper  of  mind  before  his  death,"  agus  chuige  sin 
thug  sé  ar  an  Urramach  Gamble,  séiplíneach  New- 
gate,  cuairt  a  thabhairt  a:r  ina  chillín  sa  bpríosún 
sin  i  ndiaidh  na  trialach.  An  mhaidin  ina  dhiaidh 
sin,  nuair  a  bhí  Emmet  i  gCiII  Maighneann,  tháinig 

Gamble  chuige  arís  maraon  leis  an  Urramach  Grant, 
ministéar  a  raibh  cónaí  air  ar  Dhroichead  an  Oileáin. 
Thugadar  cuntas  don  Rialtas  ar  ball  i  dtaobh  ar 
tharla.  Níor  éirigh  leo,  adúradar,  an  mhaith  ar  fad 
a  raibh  súil  acu  léi  a  dhéanamh  ach  bhíodar  sásta 
go  leor  ina  dhiaidh  sin  le  toradh  a  gcuid  cainte,  ar 
na  cuspóirí  a  bhí  ag  Emmet  a  mheabhrú  dhóibh. 
Labhraíodar  gan  staonadh  leis  faoi  na  hábhair  a 
shíleadar  a  bhogfadh  é  chun-na  coirthe  a  raibh  sé 
ag  dul  chun  na  croiche  as  a  n-ucht  a  admháil,  ach 
chlis  orthu  amach  is  amach.  Séanadh  ní  dhéanfadh 
sé  ar  na  prionsabail  a  thug  air  féachaint  leis  an 
Rialtas  a  chloí.  D'innis  sé  dhóibh  nár  mhian  leis 
fuil  a  dhoirteadh,  nach  raibh  blas  eolais  faoi  dhun- 
mharú  an  Tiarna  Kilwarden  aige  —  go  raibh  sé 
imithe  as  Baile  Átha  Cliath  sul  a  ndearnadh  é  — 
agus  go  raibh  an  ghráin  shaolta  aige  ar  na  Francaigh. 
"  I  execrate  the  French.  They  are  only  actuated 
by  a  thirst  of  carnage  and  sport,  and  I  consider 
Buonaparte  as  the  most  savage  unprincipled  tyrant 
by  whom  the  earth  was  ever  disgraced.  His  ambi- 
tion  has  involved  Belgium  and  Switzerland  in  the 
most  abject  slavery,  and  I  shall  shed  the  last  drop 
of  my  blood  in  repelling  any  attaclc  of  his  on  this 
country.  '  Siúd  is  go  raibh  ainm  an  Deism  ar  dhaoine 
a  raibh  na  prionsabail  chéanna  acu  a  bhí  aige  féin 
agus  a  bhí  páirteach  sa  gcúis  a  raibh  sé  féin  páirteach 
inti,  dúirt  sé  gur  Chríostaí  é  féin  do  réir  fíor-bhrí  an 
fhocail  agus  nár  náir  leis  é  a  admháil,  gur  bhéas 
leis  an  tSacraiméid  a  ghlacadh  corr-uair,  agus  gur 

mhaith  leis  anois  í;  an  rud  a  mhothaigh  sé  gur 
mhothaigh  sé  go  fírinneach  é,  agus  go  n-admhódh 
sé  a  chuid  prionsabal  ar  uair  a  bháis;  go  raibh  a 
fhios  aige  go  raibh  peaca  déanta  aige  agus  gur 
mhaith  leis  an  tSacraiméid  a  ghlacadh. 

Más  fíor  do  Gamble  dúirt  sé  féin  ansin:  **  I  hear 
this  with  pleasure  and  without  surprise,  as  I  never 
called  your  understanding  in  question;  but  how  is 
your  conduct  reconcilable  with  the  Christian  prin- 
ciple?"  Agus  do  fhreagair  Emmet  "  I  expected 
other  resources,  and  found  myself  entangled  with  a 
rabble."  "  My  good  sir,"  arsa  Gamble,  má  dúirt  sé 
riamh  é,  **  your  situation  has  been  similar  to  that 
of  the  Magician  in  the  Italian  romance,  who,  having 
raised  the  Devil,  forgot  the  charm  to  lay  him,  and 
became  the  victim  of  his  own  imprudence  and 
delusion."  Is  cosúil  é  sin  le  rud  a  gcuimhneodh 
duine  air  i  ndiaidh  na  hócáide.  Ar  chaoi  ar  bith, 
d'aontaigh  na  ministéirí  urnaí  a  dhéanamh  in 
éindigh  le  hEmmet  agus  thugadar  an  tSacraiméid 
dó,  arae  is  é  a  bhí  ann,  dar  leo,  fear  ró-dhíograiseach 
aislingeach.  "  The  behaviour  of  Mr.  Emmet  during 
the  solemnity  was  marlced  with  reverence  and  pro- 
priety." 

Nuair  d'imigh  Gamble  go  deireannach  oíche  na 
trialach,  luigh  Emmet  isteach  ar  litreacha  a  scríobh. 
Caithfidh  sé  go  raibh  an  lá  ann  sul  má  bhí  sé  réidh 
leo.  Scríobh  sé  an  cuntas  fada  sin  le  haghaidh  a 
dhearthár  ar  phleain  an  éirí  amach  agus  ar  an 
ullmhúchán  a  rinneadh  ina  chomhair,  óir  ba  mhian 

leis  go  mbeadh  an  t-eolas  ag  Tomás  Addis  a  bheadh 
riachtanach  le  breith  chóir  a  thabhairt  ar  an  iarracht. 
Ní  foláir  nó  bhí  ard-mhisneach  ag  Emmet  agus 
greim  docht  aige  air  féin  faoi  rá  is  go  raibh  sé  i 
ndon  scríobh  leis  chomh  glan  soiléir  sin  agus  an 
Bás,  mar  adúirt  Michael  McDonagh,  ina  sheasamh 
lena  ais.  Ba  le  haghaidh  Wiclcham  an  dara  litir. 
D'admhaigh  sé  inti  gur  chaith  na  húdaráis  go  maith 
leis,  go  raibh  an  Rialtas  a  bhí  an  uair  sin  ann  mín 
modhúil,  go  raibh  spéis  ag  an  Oirrí  i  leas  agus 
sóchas  na  ndaoine,  ach  bhí  an  ceart  aige  mar  sin 
féin  iarracht  a  dhéanamh  ar  Rialtas  na  Breataine 
in  Éirinn  a  chloí  toisc  go  raibh  drochthionchar  aige 
i  gcoitinne  ar  an  tír.  Agus  chuir  sé  críoch  leis  an 
litir  mar  seo:  **  Tá  sé  d'onóir  agam  gur  mé,  a  dhuine 
uasail,  le  meas  mór,  do  sheirbhíseach  umhal,  Roib- 
eafd  Emmet." 

Scríobh  Emmet  litir  eile  freisin,  litir  thruaimh- 
éileach,  chuig  a  shean-chara  agus  a  chompánach, 
Risteard  Ó  Curraoin,  deartháir  Shorcha.  Dealraíonn 
gur  freagra  í  ar  theachtaireacht.  Bheirim  an  litir 
ina  hiomláine: 

A  Risteaird,  a  chara  is  ansa  liom,  níl  an  bás 
ach  roinnt  uaire  an  chloig  uaim;  ach  dá  mb'é  an 
uair  dheiridh  féin  é  agus  mo  chumas  cainte  ag 
imeacht  uaim,  do  ghabhfainn  buíochas  leat  ó 
íochtar  mo  chroí  faoi  na  focail  fhiala  cheana  agus 
maiteanais  a  chuir  tú  chugam.  Má  tá  duine  ar 
bith  nár  chóir  go  gcuirfeadh  mo  bhás  deireadh 
iomlán  lena  chuid  feirge  liom,  is  tusa  é.  Is  mór 
an  dochar  a  rinne  mé  dhuit  —  is  mór  a  bhain  mé 

de  shonas  na  deirfíre  sin  is  ionmhain  leat.  Le 
sonas  a  thabhairt  do  gach  uile  dhuine  ina  timpeall 
a  cruthaíodh  í,  i  leaba  a  hintinn  a  bheith  buartha 
mar  atá.  A  Risteaird,  níl  aon  leithscéal  agam 
duit,  ach  gurbh  é  a  mhalairt  a  mheasas  a 
dhéanamh;  bhí  rún  agam  an  oiread  sonais  a 
thabhairt  do  Shorcha  agus  gheobhadh  sí  ón  ngrá 
is  mó  atá  ar  chumas  an  duine.  Níor  innis  mé 
riamh  duit  méid  mo  gheana  uirthi.  Ní  paisiún 
fiáin  gan  bun  a  bhí  agam  di  ach  grá  a  bhí  ag 
méadú  in  aghaidh  na  huaire,  de  bharr  an  mheasa 
a  bhí  agam  ar  a  haigne  ghlan  agus  ar  a  cáilíochta. 
Is  fíor  go  raibh  sé  mar  rún  agam  í  a  phósadh. 
Shíl  mé  dá  n-éiríodh  an  t-ádh  liom  go  bhféadfainn 
barr  a  chur  ar  chumann  d'fhás  as  an  mífhortún. 
Ba  chuma  liom  faoi  ghradam  a  thuilleamh  dhom 
féin  —  moladh  ní  iarrfainn  go  deo  ó  bhéal  aon 
fhir;  ach  nach  mór  a  thaitneodh  liom  a  léamh 
ar  an  luisne  in  aghaidh  Shorcha  go  raibh  a  fear 
céile  faoi  mheas. 

A  ghrá  liom,  a  Shorcha!  ní  mar  seo  a  mheasas 
do  chion  orm  a  chúiteamh  leat.  Bhí  súil  agam  a 
bheith  i  mo  chrann  seasta  a  ndrapfadh  do  chion 
air,  i  mo  chrann  seasta  nach  dtitfeadh  go  deo, 
ach  féach  go  bhfuil  gaoth  láidir  tar  éis  a  leagtha, 
agus  go  bhfuil  do  chionsa  sínte  thar  uaigh. 

Ní  tráth  doilíosa  é.  Bhí  aidhmeanna  móra 
agam  chun  m'aigne  a  chothú,  agus  níor  ligeas  di 
bheith  ag  snámh  ar  an  talamh;  ach  ó  am  go  ham 
le  linn  mo  phríosúntachta  bhíos  chomh  báite  sin 
i  mbrón  mar  gheall  uirthi  go  mba  dhídean  dom 
an  bás.  Beannacht  Dé  ort,  a  Risteaird  a  chroí. 
Ní  foláir  dom  stop  lom  láithreach. 

Roibeard  Emmet. 

I 

Agus  sul  ar  tugadh  amach  chun  a  chrochta  é 
scríobh  sé  a  litir  dheireannach  chuig  a  dheartháir, 
Tomás  Addis,  agus  a  chaoin-chéile,  Sineád: 

Táim  díreach  ag  imeacht  chun  mo  dhualgas 
deireannach  a  dhéanamh  dom  thír.  Js  féidir  é 
a  dhéanamh  ar  an  gcroich  chomh  maith  agus 
déanfaí  ar  pháirc  an  chatha  é.  Ná  bíodh  aon 
lagspioraidí  oraibh  mar  gheall  orm:  go  deimhin 
féin  is  amhlaidh  ba  chóir  díbh  a  bheith  uaibhreach 
faoi  mhisneach  agus  suaimhneas  aigne  a  bheith 
agam  go  dtí  an  deireadh. 

Beannacht  ó  Dhia  oraibh  féin  agus  ar  na 
hógánaigh  atá  ag  fás  suas  i  bhur  dtimj>eall.  Go 
raibh  níos  mó  den  ádh  orthusan  ná  bhí  ar  a 
n-uncal;  ach  go  raibh  a  ngrá  dá  dtír  chomh  buan 
agus  chomh  daingean  is  bhí  mo  ghrása.  Tugaigí 
an  t-uaireadóir  do  Roibeard  beag.  Ní  lúide  an 
meas  a  bheas  aige  air  é  bheith  i  seilbh  bheirt 
Roibeard  roimhe.  Tá  achainí  amháin  agam 
oraibh  roimh  éag  dom.  Bhí  cumann  idir  mé  agus 
Sorcha  Ní  Churraoin,  an  iníon  is  óige  le  bhur 
gcaraid.  Bhí  súil  agam  í  a  bheith  mar  chompánach 
agam  ar  feadh  mo  shaoil.  Mheasas  nach  é  amháin 
go  dtiúrfadh  sí  sonas  dom  féin  ach  go  bhfásfadh 
as  a  croí  agus  as  a  hintinn  go  mbeadh  sí  ar  dhuine 
de  na  cairde  is  dílse  dá  mbeadh  ag  Sinéad.  Tá  a 
fhios  agam  go  mbeidh  grá  ag  Sinéad  di  ar  mo 
shonsa,  agus  creidim  go  mbeadh  grá  aici  dhi  ar 
a  son  féin  ach  aithne  a  bheith  acu  ar  a  chéile.  Ní 
raibh  a  fhios  ag  éinne  go  dtí  anois  go  raibh  an 
cumann  sin  eadrainn  —  anois  féin  níl  an  t-eolas 
ag  mórán  —  mar  sin  ná  labhraigí  faoi  le  daoine 
eile.  Cónaíonn  sí  lena  hathair  agus  a  deartháir, 
ach  má  chailleann  sí  na  cosantóirí  sin  agus  nach 

230 


dtéann  duine  ar  bith  ina  n-áit,  caithigí  léi  faoi  is 
dá  mb'í  mo  bhainchéile  í  agus  gráigí  í  mar  ba 
dheirfiúr  díbh  féin  í.  Beannacht  ó  Dhia  an 
Uilechumhacht  oraibh  uilig.  Cuirigí  mo  ghrá  in 
iúl  dom  chairde  go  léir. 

Roibeard  Emmet. 
Gheall  gobharnóir  an  phríosúin,  an  Dr.  Trevor, 
d'Emmet  go  gcuirfeadh  sé  na  litreacha  ag  triall  ar 
na  daoine  ar  scríobhadh  lena  n-aghaidh  iad  ach  is 
é  rud  a  rinne  sé  iad  ar  fad  a  sheoladh  chuig  an 
gCaisleán.  I  gceann  roinnt  laethanta  bhí  cuntas 
Emmet  ar  a  chuid  pleaineanna  sa  Home  Office  i 
Londain:  **.  .  .  .  being  of  the  most  important  and 
interesting  nature,  '  do  scríobh  an  tOirrí,  **  I  thinlc 
it  right  to  send  you  the  original  in  the  handwriting 
of  Mr.  Robert  Emmet,  in  order  that  it  may  be 
placed  among  the  Secret  Papers  of  the  Office.  " 
Ní  bhfuair  Tomás  Addis  mar  sin  an  cuntas  riamh  ach 
blianta  beaga  sul  ar  caiUeadh  é  bhí  sé  i  ndon  a  raibh 
ann  a  léamh  dhó  féin  i  leabhar  le  W.  H.  Curran, 
mac  eile  le  John  Philpot,  a  foilsíodh  faoin  teideal 
The  Plan  of  the  Insurrection  in  Dublin  and  the  Causes 
of  its  Failure.  Beirt  Stát-Sheirbhíseach  i  Londain 
agus  sa  gCaisleán  a  chuir  an  cháipéis  ar  fáil. 

Choinníodar  an  litir  chuig  a  dheartháir  agus  a 
bhainchéile  freisin  ach  chuireadar  in  iúl  do  John 
Philpot  Curran  an  chuid  di  a  thagair  dá  iníon. 
Chímid  cé  mar  d'fhreagair  an  dh'odóir  i  litir  a  chuir 
sé  láithreach  bonn  baill  chuig  Marsden: 

It  is  only  justice  to  myself  to  say,  ar  seisean, 
that  even  on  the  first  falling  of  this  unexpected 

blov/  I  had  resolved,  and  so  mentioned  to  Mr. 
Attorney  General,  that  if  I  found  no  actual  guilt 
upon  her  I  would  act  with  as  much  moderation 
as  possible  towards  a  poor  creature  that  had  once 
held  'uhe  warmest  place  in  my  heart.  I  did  even 
then  reccllect  that  there  was  a  point  to  which 
nothing  but  actual  turpitude,  or  the  actual  death 
of  the  pa'rent,  ought  to  make  a  child  an  orphan, 
but  even  had  I  then  thought  otherwise  I  feel  that 
this  extract  would  have  produced  the  effect  it 
was  intended  to  have  and  that  I  should  think  so 
now.  I  feel  how  I  should  shrink  from  the  idea  of 
letting  her  sink  so  low  as  to  become  the  subject 
of  a  testamentary  order  of  a  miscreant  who  could 
labour  by  so  foul  means  and  under  such  odious 
circumstances  to  connect  her  with  his  infamy, 
and  to  acquire  any  posthumous  interest  in  her 
person  or  her  fate.  Blotted,  therefore,  as  she 
may  irretrievably  be  from  my  society,  or  the 
place  she  once  held  in  my  affection,  she  must 
not  go  adrift.  So  far,  at  least,  *  these  protectors 
will  not  fall  off.'  I  should,  therefore,  sir,  wish 
for  the  suppression  of  this  extract  if  no  particular 
motive  should  have  arisen  for  forwarding  it  to  its 
destination.  ... 

Ar  maidin  tháinig  Mac  an  Fhailghe  —  an  t-aon 
"chara"  amháin  ar  ligeadh  dó  cuairt  a  thabhairt  ar 
Emmet  —  le  drochscéala  chuige.  Bhí  ciach  ina 
ghuth  nuair  d'fhiafraigh  sé  den  phríosúnach  ar 
mhaith  leis  a  mháthair  a  fheiceáil?  **Ó,  céard 
nach  dtiúrfainn,"  arsa  Emmet,  "chun  í  a  fheiceáil!" 
'*  Bíodh  misneach  mar  sin  agat,  a  Roibeaird,"  arsa 
Mac  an  Fhailghe;    "chífir  anocht  í."     Agus  bhí  a 

fhios  ag  Emmet  ón  gcaoi  ar  shín  an  fealltóir  a  mhéir 
i  dtreo  na  spéire  go  raibh  a  mháthair  tar  éis  bháis, 
agus  gurbh  é  a  chruachás  féin,  mar  mheasaimid,  ba 
chúis  leis.  **  Is  mar  sin  is  fearr  é,"  arsa  Emmet, 
agus  do  chrom  a  cheann. 

D'fhan  Mac  an  Fhailghe  tamall  maith  fada  ag 
comhrá  leis  agus  do  chuala  uaidh  na  pleaineanna  i 
gcomhair  an  éirí  amach  agus  cé  mar  chlis  orthu. 
An  tuairisc  a  thug  Mac  an  Fhailghe  don  Chaisleán 
ar  ball  chuaigh  achoimre  uirthi  go  pras  go  dtí  an 
Home  Office  i  Londain.  Dúirt  Mac  an  Fhailghe 
gur  chomhairligh  Emmet  dó  go  láidir  scaradh  lena 
raibh  d'airgead  páipéir  aige,  arae  bhí  sé  cinnte  go 
raibh  na  Francaigh  ag  teacht  ina  neart,  agus  gur 
thrua  leis  nár  cuireadh  a  thriail  féin  siar  deich  lá 
mar  gur  chreid  sé  go  mbeidís  anseo  gan  teip  taobh 
istigh  den  achar  sin.  Dúirt  sé  gurbh  í  an  phleain 
a  mhol  na  hÉireannaigh  i  bPáras  do  Buonaparte  na 
Francaigh  a  chur  i  dtír  i  gCuan  na  Gaillimhe,  ach, 
in  áit  déanamh  ar  Bhaile  Átha  Cliath,  dul  go  dtí 
an  Tuaisceart  agus  Cathair  Dhoire  a  ghabháil, 
seasamh  ansin,  Tír  Chonaill  lena  gcúl,  agus  fanacht 
go  bhfaighidís,  ina  mbuíonta  beaga,  oiread  de 
shlua  agus  a  chuirfeadh  ar  a  gcumas,  ní  hamháin 
bagairt  a  dhéanamh  ar  Éirinn,  ach  ar  Albain.  Ina 
leithéid  sin  de  chás  bhí  coinne  acu  go  n-éireodh  an 
Deisceart  ar  chúl  Airm  na  Breataine. 

29 
Tuairim   leathuair   tar   éis   a   haon   a   chlog   san 

iarnóin  d'fhág  Emmet  CiU  Maighneann  agus  tugadh 

i  gcarráiste  i  bhfochair  na  beirte  ministéirí,  Gamble 

agus  Grant,  go  dtí  áit  an  chrochta  é  i  Sráid  Thomáis, 

lasmuigh  de  theampall  Chaitríona  Naofa,  a  thoigh 

an   rialtas   don    ghnó    toisc   gur   sa    gceantar   sin    a 

fearadh  an   t-éirí   amach.      Bhíothas   tar   éís   ochtar 

eile    a    chrochadh    ansin    le    déanaí.       Ghluais    an 

carráiste,    agus    garda   láidir   de   shaigdiúirí   air,    go 

mall   trí   na  sráideanna.      Rinneadar   timpeall   mór. 

Chuadar  trasna  na  Life  ar  Dhroichead  an  Oileáin, 

síos  na  céanna  agus  ar  ais  arís  go  dtí  an  taobh  ó 

dheas  gar  do  láthair  na  croiche.     Fad  a  bhíodar  ag 

cur*  an  bhóthair  díobh  do  labhair  na  ministéirí  arís 

le    hEm.met    mar    gheall    ar    na    cúrsaí    céanna    a 

phléadar  leis  an  oíche  roimhe  sin  sa  bpríosún,  ach 

níor  fhéadadar  admháil  a  bhaint  as  go  raibh  éagóir 

déanta  aige.     Ag  tabhairt  freagra  ar  an  gceist:   Dá 

bhfeiceadh  sé  roimh  ré  go  ndoirtfí  fuil  de  bharr  a 

iarrachta   an    leanfadh    sé   dá   aidhm    an    Rialtas    a 

threascairt,  dúirt  sé  nach  ndeachaigh  duine  ar  bith 

chun  cogaidh  gan  a  bheith  ullamh  d'imeachta  den 

tsamhail  sin,  agus  mheas  sé  riamh  nach  bhféadfaí 

aon   locht   ó    thaobh    na   moráltachta   a    fháil   ar   a 

iarracht  mar  gheall  ar  fhiúntas  na  haidhme  a  bhí  léi. 

Is  dóigh  go  raibh  sé  an  trí  a  chlog  nó  ina  dhiaidh 

sul    ar    shroicheadar    Sráid    Thomáis.      Níor    nocht 

Emmet  ar  a  aghaidh  ná  ina  iompár  d'éinne  dá  bhfaca 

é  ar  an  mbealach  go  raibh  eagla  dá  laghad  air  ná 

gur  thrua  leis  an  gníomh  a  bhí  déanta  aige.     Bhí 

plód  mór  daoine  ag  fanacht  timpeall  na  croiche  leis 

agus  orthu  sin  bhí  roinnt  fear  óg,  an  Dr.  Urramach 
Ó  hAodáin,  a  bhí  i  gColáiste  na  Tríonóide  leis,  ar 
dhuine  acu. 

Nuair  a  thuirling  Emmet  ón  gcarráiste,  chonacthas 
i  séis  chomhrá  leis  an  mbeirt  mhinistéirí  é.  Theastaigh 
uaidh  óráid  a  thabhairt  i  láthair  an  phobail.  Mhínigh 
sé  dhóibh  gurbh  é  ba  mhian  leis  a  rá  leis  na  daoine 
nár  thóg  sé  aon  mhóid  riamh  seachas  móid  na 
nÉireannach  Aontaithe  agus  go  raibh  sé  dílis  don 
mhóid  sin  go  dtí  an  deireadh.  Chuir  na  ministéirí 
in  iúl  dó  gur  bhaol  go  dtarraingeodh  óráid  den 
tsaghas  sin  clampar  agus  doirteadh  fola  agus  gur 
dócha  nach  gceadófaí  í.  B'éigean  d'Emmet  géill- 
eadh  mar  sin,  agus  deir  an  tuairisc  oifigiúil  go 
ndearna  sé  amhlaidh  gan  aon  chosúlacht  anfa  ná 
míshuaimhnis  air. 

Tugadh  go  bun  an  ardáin  é  a  raibh  an  chroch  air, 
ceanglaíodh  a  lámha  agus  thug  an  crochadóir,  Gal- 
vin,  faoi  chabhrú  leis  ag  dul  suas  an  dréimire,  ach 
níor  ghá  dhó  é.  D'imigh  Emmet  suas  go  haiclí  ar  an 
ardán,  d'iontaigh  go  mear  i  dtreo  na  ndaoine,  agus 
do  labhair  amach  chucu  go  breá  soiléir.  *'A  dhaoine 
m'árann,  "  ar  seisean,  **  tá  mé  ag  dul  chun  an  bháis 
faoi  shuaimhneas  agus  mo  chroí  lán  de  ghrá  cineálta 
d'fheara  an  domhain  fré  chéile."  Chraith  sé  lámh 
ansin  leis  na  daoine  a  bhí  ina  thimpeall,  bhronn  pé 
ar  bith  airgead  a  bhí  aige  ina  phóca  ar  an  gcroch- 
adóir,  agus  bhain  de  féin  a  stoc  dubh  bheilbhéid. 
Chuidigh  sé  ansin  le  Galvin  chun  an  rópa  a  shociú 
faoina    mhuinéal,    seoladh   amach   ar   chlár   áirithe 

235 


faoin  mbíoma  é  agus  tarraingíodh  an  chaidhp  bháÍ3 
anuas  thar  a  aghaidh.  D'éirigh  leis  a  lámh  a  ardú, 
an  chaidhp  a  chur  de  leataobh  beagán,  agus  focal 
nó  dhó  a  rá  go  híseal  leis  an  gcrochadóir.  Socraíodh 
an  chaidhp  athuair,  agus  sheas  Emmet  ansin  agus 
ciarsúir  ina  láimh  síos  lena  thaobh.  Ar  an  bpointe 
is  ligfeadh  sé  dhó  titim  bhí  cead  ag  an  gcrochadóir 
é  a  scaoileadh  chun  na  síoraíochta.  Rinne  Emmet 
moill.  Síleadh  go  raibh  coinne  aige  go  dtiocfaí  dá 
shaoradh.  Bhí  ciúnas  millteach  ann  agus  chuala  Ó 
hAodáin  an  crochadóir  ag  fiafraí  d'Emmet:  "An 
bhfuil  tú  réidh,  a  dhuine  uasail?"  agus  an  freagra: 
"  Níl  fós.  "  Scs  beag  eile,  agus  nuair  nár  thit  an 
ciarsúir  cuireadh  an  cheist  arís:  "An  bhfuil  tú 
réidh,  a  dhuine  uasail?  "  agus  tugadh  an  freagra 
céanna:  **  Níl  fós.  "  Cuireadh  an  cheist  an  tríú 
huair,  agus  chuala  Ó  hAodáin  "  Níl  .  .  .  "  ó  Emmet 
ach  sul  ar  fhéad  sé  an  "fós  "  a  rá  do  chiceáil  an 
crochadóir  an  clár  faoi  chosa  Emmet  de  leataobh 
agus  b'shiúd  ar  crochadh  san  aer  é.  I  gceann 
nóiméidín  chuaigh  criothán  trína  chorp  agus  d'fhág 
an  t-anam  é.  Nuair  a  bhí  an  crochadóir  sásta  go  raibh 
Emmet  marbh  bhain  sé  anuas  an  corp  agus  do  shín 
amach  ar  bhord  déil  ar  an  ardán  é,  do  ghearr  an 
ceann  de  le  scin,  d'ardaigh  de  ghreim  gruaige  os  a 
chionn  in  airde  é,  agus  do  ghabh  ag  siúl  suas  síos 
tosach  an  ardáin  agus  é  ag  glaoch  amach  "  Seo  é 
ceann  an  fhealltóra,  Roibeard  Emmet.  "  Agus  is 
mar  sin  d'imigh  sé,  *  leaving  Society,  "  do  réir 
Mr.   Gamble,   *'  to  deplore  that  enthusiasm  should 

have  vitiated  a  mind  whose  qualities,  if  properly 
directed,  might  have  produced  happiness  to  himself 
and  those  with  whom  he  was  connected.  " 

30 

Cuireadh  an  corp  ar  ball  i  gcomhra  shuarach  gan 
mhaise  agus  tugadh  ar  thrucail  go  dtí  Newgate  ar 
dtús  é  agus  as  sin  go  CiU  Maighneann,  áit  ar  fágadh 
ar  feadh  roinnt  uaire  an  chloig  i  halla  an  phríosúin 
é  chun  caoi  a  thabhairt  do  chairde  Emmet  é  a 
thabhairt  leo  dá  mb'áil  leo  é.  Idir  dhá  linn  bhí 
saothar  ar  na  saighdiúirí  ag  gardáil  an  ardáin  agus 
ag  fógairt  ar  na  madraí  a  bhí  ag  rith  isteach  faoi 
ag  ól  na  fola  a  bhí  ag  sile  anuas  de  na  cláir.  Ó  am  go 
ham  thagadh  fear  nó  bean  ba  dána  ná  a  chéile  agus 
nuair  a  fuaireadar  droim  saighdiúra  leo  do  ritheadh 
isteach,  do  thomadh  a  gciarsúr  sa  bhfuil  agus  do 
sháitheadh  isteach  ina  mbrollach  é.  Ar  feadh  na 
mblianta  tar  éis  an  chrochta  ba  chuimhneacháin 
shuaitheantasacha  na  ciarsúirí  dearga  sin. 

Cé  is  moite  de  George  Petrie,  an  t-ealaíontóir  a 
tháinig  ag  déanamh  múnla  phlástair  d  aghaidh  an 
duine  mhairbh,  níor  chuir  éinne  suim  sa  gcorp  fhad 
is  bhí  sé  ina  luí  ansiúd  i  halla  an  phríosúin.  Bhí 
dlúthchairde  Emmet  go  léir  faoi  ghlas  agus  éinne 
eile  a  raibh  aithne  aige  air  agus  a  sháraigh  an 
briseadh  go  nuige  sin,  bhí  eagla  air  é  féin  a  chur 
in  iúl  ar  eagla  go  ngabhfaí  é.  Dá  bhrí  sin,  hordaíodh 
don    choimeádaí    i    gCill    Maighneann    Emmet    a 

adhlacadh  in  Bully's  Acre,  an  reilíg  inar  ghnáth 
bochtáin  agus  coirpigh  a  chur.  Do  reir  chosúlachta 
do  díoladh  an  ceann;  bhí  ráfla  ar  fuaid  an 
phríosúin  go  bhfuarthas  £45    lOs.  air. 

Ní  fada  a  bhí  an  corp  ansin,  ámh,  gur  tógadh 
faoi  rún  é  agus  gur  **cuireadh  i  mBaile  Átha  Cliath 
é"  in  áit  éigin.  Cén  áit  i  mBaile  Átha  Cliath?  Sin 
ceist  atá  ag  crá  daoine  riamh  ó  shoin.  Deirtear  go 
raibh  Gamble,  an  ministéar,  i  láthair  nuair  a 
haistríodh  an  corp  agus  go  raibh  lámh  aige  sa  ngnó. 
Bhí  sé  ina  shéiplíneach  san  am  i  dTeampall  N. 
Michen  agus  is  furasta  a  chreidiúint  go  molfadh 
sé  an  corp  a  thabhairt  ansin.  Bhí  coirp  na  Síoras 
cheana  féin  i  luscaí  an  teampaill  agus  tírghráitheoirí 
eile  curtha  sa  reilig  taobh  amuigh.  Chuala  Patten, 
deartháir  mná  Thomáis  Addis,  ar  a  shaoradh  ó  Chill 
Maighneann,  gur  tugadh  an  corp  ó  Bully*s  Acre  go 
dtí  luscaí  N.  Michen.  An  táilliúir  a  rinne  an  t-éide 
airm  d'Emmet,  bhí  seisean  fiosrach  go  leor  chun 
tuairisc  a  chur  faoin  scéal  agus  is  é  rud  a  chuala 
sé  gurbh  í  reilig  N.  Michen  an  áit  agus  gur  leagadh 
cloch  mhór,  nach  raibh  aon  ní  scríofa  uirthi,  anuas 
ar  an  uaigh.  Tá  an  uaigh  sin  le  feiceáil  go  dtí  an  lá 
atá  inniu  ann  ar  thaobh  na  láimhe  clé  den  chasán 
idir  an  doras  mór  agus  an  balla  thiar.  Tá  an  chloch 
ar  cheann  chomh  mór  is  tá  sa  reilig,  agus  in  aimsir 
an  Dr.  Ó  Madáin,  an  staraí,  ba  í  an  t-aon  liag  amháin 
sa  reilig  í  gan  scríbhinn  uirthi.  Ach  i  1 903  nuair  a 
bhí  an  Dr.  T.  A.  Emmet,  iarua  Roibeaird,  in  Éirinn 
ó  Mheiriceá  d'fhoscail  sé  an  uaigh  agus  do  shásaigh 

é  féin  nach  raibh  corp  an  óigfhir  inti. 

Fear  darbh  ainm  Kinsella  a  scríobh  leabhrán  faoi 
Emmet,  dúirt  sé  gur  hadhlacadh  an  corp  in  uaigh 
a  thuismitheoirí  i  reilig  N.  Anna  i  Sráid  Dásoin, 
ach  bhí  breall  air.  Níl  aon  tuairisc  in  irisí  an 
teampaill  sin  gur  cuireadh  éinne  darbh  ainm  Roib- 
eard  Emmet  i  1803,  agus,  ar  aon  chumá,  hí  le 
paróiste  N.  Anna  a  bhain  muintir  Emmet  i  1 803 
agus  ba  i  dteampall  N.  Peadair  i  Sráid  Áinséir  a  bhí 
an  lusca  acu.  Chlis  ar  an  Dr.  T.  A.  Emmet  an 
lusca  sin  a  aimsiú  i  1903  in  ainneoin  dian- 
chuardaigh.  Is  cosúil  gur  milleadh  nó  gur  líonadh 
suas  nó  gur  clúdaíodh  le  stroighin  é,  nuair  a  bhí 
an  teampall  dá  mhéadú.  Chuir  an  teip  sin  díomá 
ar  an  Dr.  Emmet  mar  bhí  sé  dá  cheapadh  an  t-am 
sin  gur  ansin  a  hadhlacadh  Roibeard  ar  deireadh 
thiar.  Bhí  a  f hios  ag  a  lán  daoine,  dúirt  sé,  gur 
hadhlacadh  deirfiúr  Roibeaird,  Máire  Anna,  Mrs. 
Robert  Holmes,  i  lusca  an  chomhluadair  timpe^ll 
bliain  tar  éis  bháis  Roibeaird,  agus  pé  fáth  a  bhí 
leis  rinneadh  í  a  adhlacadh  go  deireannach  san 
oíche.  Cad  chuige  nach  ndearnadh  é,  mar  ba 
ghnáth,  faoi  sholas  an  lae  os  comhair  an  tsaoil? 
Toisc,  adúirt  an  Dochtúir,  gur  ag  an  uair  chéanna 
a  haistríodh  corp  a  dearthár  chun  é  a  chur  f reisin 
i  lusca  a  mhuintire.  Theastaigh  uathu  an  gnó  a 
dhéanamh  faoi  rún.  Ach  níor  neamhghnáthach 
adhlacadh  a  dhéanamh  san  oíche  agus  go  príobh- 
áideach.  Mar  shampla,  d'ordaigh  an  Dr.  Richard 
Stevens  agus   a   bhean   chéile  —  beirt   a  bhf uil   a 

n-ainmneacha  ceangailte  le  ceann  d'ospidéil  Bhaile 
Átha  Cliath  —  ina  n-uachta  iad  a  adhlacadh 
amhlaidh  i  dteampall  seo  N.   Peadair. 

Cuardaíodh  an  bhliain  chéanna  áit  eile  a  luadh 
mar  ionad  adhlactha  Emmet,  faoi  leic  gan 
scríbhinn  sa  tsean-reilig  i  nGlas  Naoidhean.  Bhí 
an  Madánach,  ina  shean-aois,  go  mór  i  bhfábhar 
an  ionaid  sin.  Bhí  George  Petrie  ar  an  aigne 
chéanna  sul  a  bhfuair  sé  bás  i  1 863  agus  thug 
W.  J.  Fitzpatriclc  cuntas  sa  Sham  Sqiiire  a  bhí 
dealraitheach  go  leor  i  dtaobh  conas  mar  cuireadh 
an  corp  gan  cheann  ann  ar  uair  an  mheáin  oíche. 
Ní  hionadh  gur  ghéill  a  lán  daoine  do  thuairim  a 
leithéidí  sin  de  staraithe  iomráiteacha  ach  rinne  an 
Dr  T.  A.  Emmet  spior  spear  den  scéal  i  1903. 
D'fhostaigh  sé  oibrithe  a  thochail  ocht  dtroithe  síos 
faoin  leic  gan  teacht  ar  aon  ní,  rud  a  dhearbhaigh 
litir  a  fuair  an  Madánach  ó  reachtaire  an  pharóiste 
ach  a  ndearna  sé  dearmad  di,  ina  ndúirt  sé  gurbh 
é  féin  a  chuir  an  leac  gan  scríbhinn  san  áit  ina  raibh 
sí  nuair  a  bhí  glanadh  beag  dá  dhéanamh  aige  ar  an 
reilig. 

D'imigh  an  Dr.  Emmet  ar  ais  go  Nua-Eabhrac 
díomách  go  leor,  ach  i  1905  do  nochtadh  corp  gan 
cheann  i  gcomhra  bhocht  shuarach  i  dTeampall  N. 
Póil  i  Sráid  Thuaidh  an  Rí  a  bhfuiltear  ag  caint  air 
riamh  ó  shoin.  Ba  é  J.  J.  Reynolds,  a  bhí  ar  feadh 
na  mblianta  ina  Choimeádaí  ar  Ghaileirí  Ealaíon 
Chathair  Bhaile  Átha  Cliath,  a  chuala  i  dtaobh  an 
choirp  sin  ó  Thomas  Barnett,  a  bhí  roimhe  sin  ina 

chlogaire  sa  teampall.  Dúirt  Barnett  leis  gur 
hosclaíodh  de  thaisme  i  1887  an  bealach  isteach 
i  gceann  de  na  luscaí.  Ar  dhul  isteach  ann  bhí 
ionadh  air  an  chomhra  phléineálta  déil  seo  a 
fheiceáil  i  measc  sraith  de  chomhraí  galánta  a  raibh 
comhraí  luaidhe  taobh  istigh  de  chuid  acu.  Ba  í 
sin  gan  dabht  an  dílleachta  bocht  i  measc  na  saibhir. 
Arna  scrúdú  dhó  fuair  sé  cnámharlach  gan  cheann 
iotigh  inti.  Rinneadh  tuilleadh  fiosruithe  agus 
frítheadh  amach  gurbh  é  sin  lusca  an  Dr.  Trevor, 
a  bhí  ina  ghobharnóir  ar  Chill  Maighneann  le  linn 
Emmet  a  bheith  ina  phríosúnach  ann.  De  thaisme 
arís  ansin  scríobhadh  chuig  comhluadar  i  dtuaisceart 
na  hÉireann  a  raibh  an  sloinneadh  céanna  orthu 
agus  nuair  nach  bhfuarthas  míniú  sásúil  uathu 
ligeadh  an  scéal  i  ndearmad  gur  mheabhraigh  an 
tochailt  a  bhí  dá  déanamh  i  1903  do  Bharnett  arís 
é.  Chuaigh  an  t-eolas  ó  Reynolds  go  dtí  an  Dr. 
Emmet  i  Nua-Eabhrac  agus  lena  chead  sin  agus 
ar  a  ordú  d'iniúch  J.  F.  Fuller,  an  t-ailtire  eaglasta, 
agus  Sir  Lambert  Ormsby  agus  an  tOllamh  Alex- 
ander  Fraser,  beirt  de  na  leá  ba  cháiliúla  in  Éirinn, 
an  lusca.  Bhí  Reynolds  i  láthair  freisin.  I  gceann 
tamaill  do  foilsíodh  litir  ó  FuUer  chuig  an  Dr. 
Emmet  a  raibh  an  méid  seo  inti: 

....  Ar  bharr  na  gcomhraí  seo  do  fuaireas 
comhra  gharbh  den  tsaghas  a  soláthraítear  do 
thithe  na  mbocht.  Istigh  inti  bhí  colainn  gan 
cheann,  agus  bhí  ionad  an  chinn  líonta  le  sliseoga 
adhmaid,   cuid  acu   greamaithe  de   chnámha   an 

mhuiníl,  a  ndearnadh  brúscar  dhíobh  nuair  a 
leagadh  lámh  orthu.  Bhí  an  chomhra  seo  tar 
éis  tabhairt  uaithi  ar  an  taobh  istigh,  in  aice  an 
bhalla,  i  gcaoi  go  raibh  cuid  de  na  cnámha  titthe 
i  measc  cnámha  dhaoine  eile  ionas  nárbh  fhéidir 
a  chinneadh  go  cruinn  gur  bhaineadar  leis  an 
gcolainn  thuas.  Bhí  an  chuid  is  mó  den  chnámh- 
arlach  go  fóill  ann  agus  níor  bhain  mé  dó  go 
dtáinig  an  tOllamh  Fraser  agus  Sir  Lambert 
Ormsby.  .  .  .  Gheobhair  a  dtuarascáil  sin  leis 
seo.  .  .  .  Tar  éis  an  fhiosrúcháin  cnuasaíodh  na 
cnámha  go  léir  go  cúramach  agus  cuireadh  i 
mbosca  iad  ar  thaobh  na  láimhe  deise  den  lusca. 
Bheirim  tuarascáil  na  ndochtúirí  go  hiomlán: 

Déardaoin,  an  lOú  Lúnasa,  1905,  ar  iarratas 
ó  Mr.  J.  F.  Fuller,  a  tháinig  inár  gcuibhreann, 
do  ghabhamar  go  dtí  Teampall  N.  Póil,  i  mBaile 
Átha  Cliath,  agus  do  chuaigh  isteach  i  lusca  a 
rabhthas  tar  éis  é  fhoscailt  le  cead  an  reachtaire. 
Ar  dhul  isteach  sa  lusca  seo,  atá  thíos  faoin 
teampall,  agus  ba  le  muintir  Trevor  do  réir  mar 
adúradh  linn,  tháinigeamar  ar  chnámharlach  gan 
cheann  a  raibh  cuma  mhaith  air.  Bhí  sé  istigh 
i  gcomhra  thanaí  déil  a  bhí  nach  mór  titthe  as  a 
chéile  le  haois,  ach  choinnigh  sí  an  cnámharlach 
le  chéile  ina  dhiaidh  sin  ach  amháin  go  raibh  an 
phlaosc  agus  an  giall  íochtair  ar  iarraidh. 

De  bharr  dian-iniúchta,  tig  linn  a  rá:  A  hAon, 
gur  Je  fear  óg  ar  meán-airde,  idir  fiche  agus 
tríocha  bliain  d'aois,  na  cnámha  seo;  A  Dó,  bhí 
na  verterbrae  cervicales  iomlán,  agus  ní  dearnadh 
éigean  mór  riamh  orthu,  rud  a  chruthaíos  nach 
le  tua  a  baineadh  an  ceann  den  cholainn,  ach  ní 
thig  linn  a  rá  cé  acu  a  ghearr  eolaí  de  é  le  scin 

nó  le  claidheamh,  nó  a  bhain  den  cholaínn  ar 
bhealach  eile  é;  ní  lú  ná  mar  is  féidir  a  dhearbhú 
anois  cé  acu  a  tógadh  den  cholainn  é  go  luath  tar 
éis  bháis  nó  a  thit  sé  uaidh  do  réir  mar  mheath  an 
cholainn  go  nádúrtha. 

Bhí  ainmneacha  Ormsby  agus  Fraser  leis  an 
tuarascáil  ach  níorbh  fhada  foilsithe  í  go  ndúirt 
Fraser  nár  chuir  sé  a  ainm  riamh  léi  agus  go  raibh 
an  tuarascáil  neamhiomlán  sa  méid  nár  léirigh  sí 
go  raibh  exostoses  ar  chnámh  na  leise  agus  ar  úU 
na  leise  ar  thaobh  amháin.  Shocraigh  sin  an  scéal 
don  Dr.  Emmet.  Braithim  go  raibh  cuid  mhaith 
den  mhórtas  cine  ag  dul  i  bhfeidhm  nuair  a 
dhiúltaigh  sé  a  chreidiúint  gurbh  é  sin  a  dhuine 
muintire.    Seo  é  adúirt  sé: 

This  condition  [exostoses]  could  be  recognised 
by  any  fairly  educated  physician,  but  with  the 
unequivocal  statement  of  so  high  an  authority  as 
Professor  Fraser  the  matter  is  closed,  so  that  it 
is  not  possible  within  reason  for  any  one  to  doubt 
the  nature  of  the  disease  of  the  bone  which  must 
have  existed  during  a  long  period,  with  perma- 
nent  injury  to  the  sufferer  in  after  life.  It  is  well 
Icnown  that  Robert  Emmet  had  no  serious  disease 
during  childhood,  and  in  early  manhood  his 
activity  was  so  marked  that  in  our  day  he  could 
have  claimed  to  have  been  an  athlete.  It  is  there- 
fore  settled  for  all  time,  on  this  showing,  that  the 
headless  remains  found  in  St.  Paul's  Church, 
Dubiin,  had  no  connection  with  Robert  Emmet. 
I  hope  the  Irish  papers  .  .  .  wiU  give  publicity 
to  Mr.  Fraser's  report,  so  that  no  future  doubt 
may  exist  in  connection  with  these  remains  as 

being  of  Robert  Emmet. 

Ach  tháinig  athrú  ar  intinn  an  Dr.  Emmet.  I 
1913  d'fhoilsigh  sé  ráiteas  a  scríobh  an  t-ailtire, 
Fuller,  ina  chomhair  i  1913  a  raibh  seo  ann : 
"  Rinne  Sir  Lambert  Ormsby  neamhní  den  phointe 
mór  sin  a  bhí  ag  an  Ollamh  Fraser  mar  gheall  ar 
ghalar  an  chnáimh.  Dúirt  Sir  Lambert  go  raibh 
méid  an  ghalair  chomh  suarach  sin  nach  bhféadfadh 
sé  cur  isteach  ar  aiclíocht  an  duine.  Níor  mhian 
liom  aon  chonspóid  a  thionscnamh  san  am  mar  bhí 
a  fhios  agam  nach  raibh  an  tOllamh  Fraser  agus 
Sir  Lambert  ró-mhór  lena  chéile  .  .  .  .  "  I  ndeireadh 
an  chuntais  dúirt  Fuller  go  rachadh  sé  féin  chun  na 
huaighe  agus  é  cinnte  dearfa  gurbh  é  sin  cnámh- 
arlach  Emmet.  Chuir  an  Dr.  Emmet  aguisín  le 
ráiteas  FuUer.  Bhí  lán-mhachnamh  déanta  aige  mar 
lia  ar  an  bhfianaise  faoin  mion-mháchail  ar  an 
gcnámh  agus  bhí  sé  sásta  nár  chruthúnas  ann  féin 
é  go  dtáinig  sé  air  i  gcaitheamh  saoil  an  duine  ar 
leis  é: 

In  so  dry  a  place  as  that  in  which  these  bones 
had  remained  for  so  long  a  period,  a  fall  or  any 
slight  force  would  have  craclced  the  hard  outside 
portion  of  the  bone,  and  the  spongy  and  fragile 
part  would  have  soon  disintegrated,  while  not  the 
slightest  amount  of  disease  could  have  existed 
during  life  without  needing  attention.  As  when 
first  seen  the  bones  of  that  leg  were  found  to 
have  fallen  behind  from  a  height  on  to  the  stone 
floor  no  further  comment  is  necessary. 
Níor  dhúirt  sé  ansin   gur  shásaigh  an   fhianaise  é 

go  raibh  áit  adhlactha  a  dhuine  mhuintire,  ar  chaith 
sé  an  oiread  sin  dúthrachta  agus  airgid  dá  iarraidh, 
aimsithe  aige  ar  deireadh  ach  chuaigh  sé  an-ghar 
dó.  "  It  would  require,"  ar  seisean,  '*  but  a  trifling 
corroboration  from  some  other  source  to  establish 
a  complete  chain  of  circumstantial  evidence  to  prove 
that  at  last  the  remains  of  Robert  Emmet  had  been 
located." 

Is  trua  gan  údarás  éigin  ann  le  fadhbanna  den 
tsórt  seo  a  réiteach  go  healaíonta.  Ní  dheachaigh 
iniúchadh  an  Dr.  Emmet  sáthach  fada,  i  gcaoi  is  go 
bhfuil  áit  adhlactha  Emmet  ina  ábhar  díospóireachta 
go  fóill  amhail  is  nach  ndearnadh  an  t-iniúchadh  sin 
riamh.  Bheirim  dhá  shampla  a  tháinig  faoi  mo 
shúile  féin  le  gairid:  chuaigh  cumann  a  bhfuil  báidh 
agam  lena  aidhmeanna  go  dtí  an  uaigh  i  reilig  N. 
Michen  d'fhoscail  an  Dr.  Emmet  os  cionn  leithchéad 
bliain  ó  shoin  gan  tairbhe,  agus  léigh  duine  de  na 
baill  dán,  The  Uninscribed  Grave,  a  thug  le  tuiscint 
go  raibh  a  fhios  ag  an  té  a  chum  é  gurbh  í  sin  uaigh 
Emmet  gan  aon  agó.  B'é  Tomás  Ó  Mórdha  an  file 
adúirt  siad,  agus  ba  leor  de  dheimhniú  ar  an  uaigh 
é  sin  arae,  cé  is  moite  de  mhuintir  Emmet  féin,  ní 
móide  go  raibh  éinne  ar  dhóichí  dó  an  t-eolas  sin  a 
bheith  aige.  Ach  is  í  an  fhírinne  í  nárbh  é  Tomás 
Ó  Mórdha  ar  chor  ar  bith  a  scríobh  an  dán  sin  ach 
fear  eile  ar  fad,  Thomas  Kennedy,  a  thugadh 
*  O'More '  mar  ainm  cleite  air  féin.  Rud  eile  dhe, 
foilsíodh  an  dán  den  chéad  uair  sa  Comet  go  luath 
i   1 83 1 ,  ceithre  bliana  roimh  an  gcuairt  ó  Thomás 

Ó  Mórdha  ar  an  uaigh  ba  bhun,  nó  sin  a  dúradh, 
leis  an  dán. 

An  dara  sampla:  creideann  J.  W.  Hammond, 
fear  a  bhfuil  cuid  mhór  eolais  aige  faoin  ré  sin 
1798-1803  i  saol  Bhaile  Átha  Cliath,  gur  cuireadh 
Emmet  i  reilig  N.  Michen  ceart  go  leor  ach  nach 
san  uaigh  a  taispeántar  i  lár  baill  gar  don  doras  mór 
a  cuireadh  é  ach  in  áit  eile  ar  fad  in  aice  balla.  Deir 
sé  go  raibh  Emmet  níos  airde  ná  an  cnámharlach 
i  dteampall  N.  Póil,  agus  gur  le  deartháir  óg  le 
hAmna  Ní  Dhoibhlín  é  sin,  deartháir  a  cailleadh  i 
gCill  Maighneann  le  linn  Trevor  a  bheith  ina 
ghobharnóir  ann.  Síleann  Hammond  gur  cuireadh 
an  corp  i  lusca  Trevor  féin  chun  fiosrúchán  i  dtaobh 
an  chuma  ina  bhfuair  an  buachaill  bás  a  sheachaint. 
Ach  is  deacair  réiteach  leis  ar  na  hábhair  seo  leanas : 
ar  an  gcéad  dul  síos,  corp  gan  ceann  atá  sa  lusca; 
ar  an  dara  dul  síos,  tá  na  húdair  ar  aon-aigne  go 
bhfreagraíonn  airde  Emmet  agus  airde  an  choirp  seo 
dá  chéile;  ar  an  tríú  dul  síos,  d'aontaigh  na  leá  a 
scrúdaigh  an  corp  gur  le  fear  é  a  bhí  idir  fiche  agus 
tríocha  bliain  d'aois.  An  Séamas  Ó  Doibhlín  a 
fuair  bás  i  gCill  Maighneann  i  1805,  ní  raibh  sé 
ach  timpeall  deich  mbliana  d'aois;  níor  phríosúnach 
é,  ach  tugadh  cead  dó  bheith  sa  bpríosún  ó  ba 
phríosúnaigh  an  chuid  is  mó  dá  mhuintir.  Den 
fhiabhras  d'éag  sé. 

Tháinig  scéala  an  éirí  amach  go  Páras  an  5ú  lá 
de  Lúnasa,  1803.  Chorraigh  sé  gach  uile  dhuine. 
Theastaigh  ó  na  hÉireannaigh  uilig  sa  gcathair  rud 
éigin  a  dhéanamh  ar  an  bpointe.  Gheall  an  Meiric- 
eánach  Robert  Fulton  go  dtiúrfadh  sé  a  chuid  roicéad 
go  hÉirinn  dá  leathnaíodh  an  t-éirí  amach  le  scóp  a 
dhóthain  a  thabhairt  dó!  Agus  dúirt  an  Cornal 
Dalton,  nuair  a  chuaigh  Tomás  Addis  fhad  leis  ag 
iarraidh  agallaimh  le  Berthier,  an  tAire  Cogaidh,  go 
rachadh  sé  féin  go  hÉirinn  le  cúig  chéad  fear. 
D'iarr  Emmet  ar  Bherthier,  nuair  a  bhí  sé  ag  caint 
leis  an  lá  dá  chionn,  bád  a  chur  ar  fáil  chun  é  féin 
agus  a  chompánaigh  a  thabhairt  abhaile  agus,  má 
bhí  an  Fhrainc  chun  cuidiú  a  thabhairt  d'Éirinn 
ar  chor  ar  bith,  é  a  dhéanamh  lom  láithreach. 
Mheabhraigh  sé  dhó  gur  chaill  an  Directoire  Éire 
de  bhrí  nár  chuireadar  céad  fear  anonn  le  linn  an 
éirí  amach  i  Loch  gCarman;  mheabhraigh  sé  dhó 
freisin  nárbh  é  laghad  an  fhórsa  a  cuireadh  le 
Humbert  go  hÉirinn  an  dearmad,  ach  gur  cuireadh 
ró-dheireannach  é.  Mhionnaigh  Berthier  nach 
ndéanfadh  a  rialtas  seisean  na  hearráidí  a  rinne  an 
Directoire  ach  nuair  a  bhí  beart  le  déanamh  aige  níor 
fhéad  sé  faic  a  gheallúint  gan  comhairle  a  ghlacadh 
i  dtosach  leis  an  bPríomh-Chonsal  agus  bhí  seisean 
as  baile.  Ar  aon  chuma,  cén  call  a  bhí  le  deifir? 
Má   ba   éirí   amach   forleathan   é,    d'fhéadfadh   na 

hÉireannaigh  fanacht  le  cúnamh;  murarbh  ea,  agus 
go  gcuirfí  faoi  chois  é,  ní  chuirfeadh  sin  isteach  ar 
an  bpleain  a  bhí  ag  an  bhFrainc  Sasana  agus  Éire 
£\  ionsaí  nuair  ba  chaothúil  sin.  Caitheadh  an 
t-am.  D'éirigh  an  t-achrann  idir  Emmet  agus  Ó 
Conchubhair  ní  ba  nimhní  fós.  Agus  níor  sheol 
cabhlach  ar  bith  chuig  an  óigfhear  a  bhí  i  bpríosún 
i  mBaile  Átha  Cliath,  ag  súil  leis  gach  uile  nóiméad. 

Ní  hé  nár  mhian  le  Buonaparte  a  theacht,  ná 
nach  ndearna  sé  ullmhúchán  i  gcóir  an  ruathair 
thar  toinn.  Bhailigh  sé  cabhlach  agus  arm  cumasach 
i  bhFinisterre  faoi  Augureau,  saighdiúir  cróga 
cruaidh,  má  ba  "wretched  shuffler  "  é  mar  phoili- 
ticeoir  agus  "a  nonentity "  mar  státaire,  dar  le 
Sean-Ghall.  I  litir  a  chuir  Napoleon  chuig  Augureau 
ó  Bhologne  ar  an  1  2ú  Mí  na  Samhna,  1803,  dúirt 
sé  go  raibh  sé  tar  éis  a  bheith  ansin  ar  an  gcósta 
le  deich  lá  ag  féachaint  ar  na  hullmhúcháin  go  léir, 
agus  go  raibh  bun  maith  leis  an  dóchas  a  bhí  aige 
nárbh  fhada  go  mbainfeadh  sé  amach  an  ceann 
sprice  a  raibh  súile  na  hEorpa  uile  dírithe  air.  Tá, 
adúirt  sé,  coirthe  sé  chéad  bliain  le  cúitiú  againn. 
Shílfeá  gur  Éireannach  a  bhí  ag  caint! 

D'oibrigh  Buonaparte  amach  bun-phleain  an 
ionraidh  lena  chuid  marascal  ach  b'éigean  dó  é 
athrú  do  réir  mar  chuaigh  an  cogadh.  Bhí  25,000 
fear  le  dhul  go  hÉirinn  maraon  le  40,000  muscaed, 
agus  airtléire  agus  lón  cogaidh  do  réir  mar  bheadh 
riachtanach;  agus  gheall  sé  do  na  Gaeil  i  bPáras 
nach  ndéanfadh  sé  síocháin  le  Sasana  go  n-aithneofaí 

248 


neamhspleáchas  na  hÉireann.  Ba  gheallúint  í  sin, 
ámh,  a  thug  sé  ar  an  gcoinníoll  go  n-éireodh  20,000 
Éireannach  Aontaithe  ar  a  laghad  amach  chun 
cuidithe  leis  na  Francaigh  ach  go  sroichfidís  an 
port  thall.  Rinne  Napoleon  beartaíocht  thairis  sin. 
Bhí  a  fhios  aige  go  feille-mhaith  gur  chabhair  mhór. 
dó  an  Eaglais  in  Éirinn  a  bheith  i  dtaca  leis  i  leaba 
í  bheith  naimhdeach  mar  bhí,  agus  is  chuige  sin  a 
bhí  sé  nuair  a  chuir  sé  in  iúl  don  Phápa  cé  mar  a 
bhí  a  chroí  dá  chrá  ag  na  scéalta  a  bhí  ag  teacht  go 
tiubh  ó  Éirinn  chuige,  scéalta  i  dtaobh  ghéarleanúint 
na  gCatoiliceach  ansin,  géarleanúint  a  bhí  bun  os 
cionn  ar  fad  leis  na  prionsapail  fhealsúnachta  a  raibh 
na  Sasanaigh  i  gcónaí  ag  maíomh  astu.  I  gceann 
ceithre  bliana  ina  dhiaidh  sin  bhí  na  hullmhúcháin 
fós  ar  bun  agus  Napoleon  ag  féachaint  fós  le  leas 
a  bhaint  as  an  gcreideamh  ar  mhaithe  leis  féin. 
B'éigean  dó  bheith  cúramach,  mar  a  thaispeánas  an 
litir  rí-shuimiúil  seo  uaidh  chuig  M.  Fouché: 

Caithfear  labhairt  amach,  go  mórmhór  i 
nuachtáin  na  Briotáine,  La  Vendée,  Piedmonte, 
agus  na  Beilge,  in  aghaidh  na  splíontaíochta  atá 
Catoilicigh  na  hÉireann  a  fhuilingt  ón  Eaglais 
Shasanaigh.  Ba  cheart  na  tuairiscí  ar  fad  a 
bhailiú  le  chéile  a  chuirfeadh  an  dath  is  duibhe 
is  féidir  ar  an  ngéarleanúint  seo.  Bhéarfad  ordú 
do  M.  Portalis  labhairt  faoi  rún  le  cuid  de  na 
heaspaig  ionas,  ar  dhul  do  na  haistí  seo  i 
bhfeidhm,  go  n-ofrálfar  paidreacha  chun  go 
mbeidh  deireadh  leis  an  ngéarleanúint  seo.  Ach  ní 
foláir  an  scéal  seo  a  láimhseáil  go  haiclí  agus  na 
nuachtáin  a  úsáid  gan  ligint  dóibh  a  fhios  a  bheith 
acu  cad  chuige  a  bhfuilimid.   Beidh  eagarthóirí  an 

Jourridl  de  l'Enipire  úsáideach  chuige  sin.  Ba 
cheart  an  treise  a  char  ar  bharbaracht  agus  a 
thaispeáintcémar  tá  Catoilicigh  na  hÉireann  ag 
fuilingt  "San  Partholán"  uathu  sin  le  céad  bhain. 
Ach  abair  an  Eaglais  Shasanach  i  gcónaí  in  ionad 
"Protastúnaigh"  arae  tá  Protastúnaigh  againn  sa 
bhFrainc,  ach  níl  aon  Eaglais  Shasanach  againn. 
Ar  an  1  4ú  lá  de  Mhéan  Fómhair  scríobh  Tomás 
Addis  an  nóta  truaimhéileach  seo  ina  dhialainn: 
Tá  teachtaire  tagtha  go  Bordeaux  ó  Éirinn 
agus  tá  ar  a  bhealach  chugamsa.  Tuigim  go 
bhfuil  drochscéala  aige,  scéala  fíor-bhuartha.  Tá 
mo  dheartháir  Roibeard  gafa,  bhí  sé  trí  huaire  i 
láthair  na  Príomh-Chomhairle,  ach  do  dhiúltaigh 
aon  cheisteanna  a  fhreagairt.  Gabhadh  fear  céile 
mo  dheirfíre,  Seán  Patten,  scaoileadh  é  agus 
gabhadh  arís  é,  i  gcás  go  bhfuil  beagnach  gach 
uile  ghaol  fireannach  dá  bhfuil  agam  in  Éirinn 
i  bpríosún,  agus  b'fhéidir  i  gcontúirt.  Go 
gcaomhnaí  Dia  dá  gcairde,  dá  muiríneacha  agus 
dá  dtír  iad! 

Ba  é  Maolmhuire  Ó  Broin  an  teachtaire.  Cuireadh 
moill  air  ag  fáil  báid  chun  é  a  thabhairt  as  Éirinn 
agus  bhí  gabháil  Emmet  cloiste  aige  sul  ar  fhág  sé 
Baile  Átha  Cliath  an  3  I  ú  lá  de  Lúriasa.  Thug  sé 
cuntas  cruinn  iomlán  ar  gach  uile  rud  agus  dúirt 
gur  hardaíodh  meanma  an  phobail  de  bharr  an  éirí 
amach  agus  dá  dtagadh  na  Francaigh  gan  mhoill  go 
dtroidfeadh  na  hÉireannaigh  ní  b'fhearr  ná  mar 
throideadar  riamh.  Ach  bhí  Tomás  Addis  díomách. 
Mhothaigh  sé  ina  chnámha  nach  dtiocfadh  na 
Prancaigh  in  ainneoin  go  raibh  an  Rialtas  ag 
inseacht  dó   go  raibh  Briotáin   na  Fraince   "chomh 

lán  le  huibh  de  shaighdiúirí"   ag  fanacht  le  gaoth 
an  fhocail  ó  Bhuonaparte. 

An  20ú  lá  de  Dheireadh  Fómhair  tháinig  Seán 
Mac  Suibhne,  a  scaoileadh  ó  Fort  George  in  éindigh 
le  Tomás  Addis  agus  an  Ruiséalach,  ar  ais  ó 
Chorcaigh  i  mbád  oscailte  agus  thug  cuntas  ar  staid 
na  hÉireann.  Bhí  géarleanúint  ar  bun  ar  fud  na 
tíre,  ach  bhí  spioraid  na  ndaoine  gan  lagadh.  Bhí 
pleain  aige  chun  Corcaigh  agus  an  dúthaigh 
máguaird  a  thabhairt  isteach  i  lámha  na  bhFrancach 
ach  go  dtiocfaidís.  '*  Thug  Mac  Suibhne  mion- 
eolas  chugam  faoi  thriail  agus  crochadh  Roibeaird 
dhíl,"  scríobh  Tomás  Addis  ina  dhialainn.  "An 
chaoi  ar  iompair  sé  é  féin  an  t-aon  tsólás  amháin 
atá  agam,  ach  cuirfidh  a  óráid,  faoi  mar  d'fhoilsigh 
Rialtas  Shasana  í,  olc  an  domhain  ar  na  daoine 
anseo.  '  Ag  tarraingt  ar  dheireadh  Eanáir,  1804, 
bhí  sé  ag  míniú  go  fóill  do  Rialtas  na  Fraince  céard 
é  go  díreach  adúirt  Roibeard  agus  cén  fáth.  Idir 
dhá  linn  bhí  eolas  ar  Éirinn  dá  sholáthar  aige  do 
réir  mar  thug  na  hÉireannaigh  Aontaithe  a  bhí  ag 
éaló  chuige  é.  An  3ú  lá  de  Mhárta  tá  seo  ina 
dhialainn:  **  Níor  aistrigh  Ó  Dúshláine  fós  mo  litir 
le  haghaidh  an  Aire,  agus  cuireann  an  mhoill  fearg 
mhór  orm;  ach  rud  a  chuireas  fearg  níos  mó  fós 
orm,  agus  iontas  freisin,  go  bhfuiltear  tar  éis 
Ginearál  Rannáin  a  dhéanamh  de  Ó  Conchubhair, 
agus  go  rachaidh  sé  go  dtí  Brest  i  gceann  cúig  lá 
déag.  Deir  sé  go  bhfuil  geallúint  ón  bPríomh- 
Chonsal  aige,   ó   thiocfas   siad  i  dtír  in  Éirinn,   go 

ligfidh  Augureau  an  ceannas  leis   féin.     An  féidir 
é?  .  .   .  ." 

Ní  raibh  ach  seachtain  de  ré  ag  an  dialainn  ina 
dhiaidh  sin.  Sé  mhí  eile  agus  bhí  Tomás  Addis 
agus  a  bhean  agus  a  chlann  i  Meiriceá.  Agus,  mar 
is  eol  do  gach  páiste  scoile,  níor  tháinig  na 
Francaigh.  Bhí  an  lá  le  Sasana  arís.  Briseadh  an 
ghluaiseacht  réabhlóideach  in  Éirinn.  Agus  nuair 
a  tháinig  deireadh  leis  an  gcrochadh  cuireadh 
caingean  nua  i  bhfeidhm,  na  príosúnaigh  a  dhíbirt 
thar  sáile  go  dtí  réigiúin  nua  na  hlmpireachta.  Tar 
éis  a  bheith  cúig  bliana  agus  tuilleadh  faoi  shléibhte 
Chill  Manntáin  rinne  Mícheál  Ó  Duibhir  a  shíocháin 
agus  cuire^dh  go  dtí  an  Astráil  é.  D'fhéadfaí  a  rá 
gur  deireadh  caibidle  a  imeacht. 

32 

Níl  a  fhios  agam  an  é  an  chaoi  ar  dhíbir  an 
Curraoineach  a  iníon  nó  a  bhfuair  sí  an  teach 
chomh  míchompordach  sin  gur  ghlan  sí  as  nó  a 
ndearna  John  Philpot  socrú  le  cairde  leis  í  a  thógáil 
chucu  go  ceann  achair.  SíHm  go  bhfuil  bun  leis  an 
tuairim  dheiridh.  An  t-am  ar  cailleadh  a  deirfiúr 
agus  ar  fhág  a  máthair  an  teach  rinneadh  réiteach 
den  tsórt  sin  di  le  Reachtaire  an  Leasa  Mhóir  agus 
chaith  sí  tamall  leis.  Ní  raibh  aithne  ar  bith  roimh 
ré  ag  Sorcha  ar  Cooper  Penrose  ná  ar  a  chomhluadar 
ach  bhí  aithne  ag  a  hathair  orthu  ón  am  ar  casadh 
leis  iad  i  gcúis  dlí  (Rex  v.  Hayes)  i  1801.     Is  mar 

sin,  dar  liom,  a  tharla  go  ndeachaigh  Sorcha  go 
Woodhill,  an  teach  ar  bhóthar  Ghleann  Maighre  in 
aice  le  cathair  Chorcaí.  Ní  bheadh  sé  de  mhisneach 
ag  mórán  daoine  i  mBaile  Átha  Cliath  ná,  dá 
ndeárainn  é,  in  Éirinn  an  tráth  sin  iníon  an 
Churraoinigh  a  thógáil  ar  aíocht.  Bhí  baint  chomh 
dlúth  sin  aici  le  hEmmet  agus  oiread  sin  eolais  aici 
ar  a  phleaineanna  go  mbeadh  eagla  ar  dhaoine  aird 
na  n-údarás  a  tharraingt  orthu  féin.  Ach  duine 
an-neamhspieách  ab  ea  Cooper  Penrose.  Ba  chuma 
leis-sean  sa  tubaiste  céard  déarfadh  daoine  dá 
gceapfadh  sé  an  ceart  a  bheith  dá  dhéanamh  aige. 
Bhí  na  Quahers,  ar  dhuine  dhíobh  é,  tar  éis  é  **a 
dhíbirt  ón  gcruinniú"  mar  gheall  ar  ocht  ngunnaí 
móra  práis  a  shuíomh  ar  a  bhád  seoil  agus  pictiúir 
le  Barry,  "  Venus  ag  éirí  as  an  bhfarraige,  '  a 
cheannach,  bíodh  nach  raibh  d'éadach  uirthi  ach 
scamall  an-tanaí.  I  !  803  thug  sé  dúshlán  Ard- 
Shirriaim  Chorcaí,  d'ordaigh  go  nglaofaí  Duncan 
Street  ar  Grattan  Street  feasta  in  ómós  d'Aimiréal 
a  tháinig  ar  cuairt  chun  na  cathrach.  Is  é  rud  a 
rinne  Cooper  cloch  mhór  bhán  a  shuíomh  ag 
coirnéal  na  sráide  a  raibh  "Grattan  Street"  scríofa 
uirthi  i  litreacha  móra  óir. 

Is  i  dtigh  an  duine  sin  a  chuir  Sorcha  fúithi  nó 
gur  phós  sí  an  Captaen  Robert  Henry  Sturgeon  i 
mí  na  Samhna,  1805.  Scríobhadh  mór-chuid  ó 
shoin  idir  fhinnscéalta  agus  filíocht  i  dtaobh  an 
phósta  sin.  Ar  chóir  di  pósadh  chor  ar  bith?  Ar 
dhearmad  sí  Emmet   nuair  a  phós  sí?      Agus   seo 

siúd.  Is  fearr  liomsa  aii  tuairimíocht  agus  an 
románsaíocht  a  fhágáil  de  leataobh.  Is  leor  liom 
gur  phós  sí  Sturgeon,  go  raibh  sé  cineálta  léi,  go 
dtug  sé  go  dtí  an  tSicil  leis  í,  gurbh  éigean  dóibh 
glanadh  leo  as  an  oileán  roimh  shaighdiúirí  Napo- 
leon,  gur  rugadh  agus  gur  éag  páiste  léi  ar  an  mbád 
ar  ais  go  Sasana,  agus  go  bhfuair  sí  féin  bás  go  tap- 
aidh  den  eitinn  i  Hythe,  Kent,  an  3ú  lá  de  Bhealtaine, 
1808.  hAdhlacadh  ag  Áth  Trasna  i  gContae 
Chorcaí  í  ach  ní  móide  go  mbeadh  ionad  na  huaighe 
ar  eolas  againn  inniu  murach  an  fear  iontach  sin, 
an  Dr.  Ó  Madáin.  Faoi  mar  rinne  sé  i  mórán 
cásanna  eile,  d'aimsigh  sé  uaigh  Shorcha  agus  ní 
gan  a  lán  dá  dhua  a  fháil,  agus  thóg  leacht  mór  os 
a  cionn.  Thóg  Tomás  Ó  Mordha  leacht  ba  bhuaine 
fós  nuair  scríobh  sé  "She  is  far  from  the  land," 
agus  go  háirithe  an  bhéarsa  úd: 

Oh!  make  her  a  grave  where  the  sunbeams  rest, 

Where  they  promise  a  glorious  morrow; 

They'll  shine  o'er  her  sleep  like  a  smile  from  the 
West, 

From  her  own  loved  island  of  sorrow! 

33 

Ní  féidir  Tomás  Ó  Mórdha  a  fhágáil  as  an  scéal. 
Chonaiceamar  an  fonn  a  bhí  ar  an  Rialtas  go 
nglacfaí  ar  fud  an  domhain  lena  gcuntas  féin  ar  an 
éirí  amach.  Ag  triail  Emmet  a  chualathas  ar  dtús 
é:    na  híseal-aicmí  faoi  threorú  dhuine  uasail  a  bhí 

ar   éidreoir   é   féin   ag   iarraidh   dea-rialú   na  tíre  a 
chur  ar  ceal,  beart  gan  chéill;    agus  an  iarracht  a 
dhéanamh     i     gcomhar     leis     an     bhFrainc,     beart 
mhínáireach.       Tar    éis    na    trialach    leanadh    den 
bholscaireacht.     Foilsíodh  ráitis  Emmet  i  dtaobh  na 
Fraince   go   forleathan   agus  baineadh  casadh   astu 
d'athraigh  a  mbrí.     Cuir  i  gcás,  sa  gcuid  sin  den 
óráid  ina  ndúirt  sé  go  dtroidfeadh  sé  na  Francaigh 
dá  dtagaidís  ina  naimhde  ag  ionsaí  na  tíre,  fágadh 
na  focail   "ina  naimhde  ag  ionsaí  na  tíre  "   ar  lár. 
Níor  dheacair  don  bholscaireacht  sin  dul  i  gcion  ar 
an   bpobal.      B'fhurasta   dhóibh   dímheas   a   bheith 
acu  ar  an  éirí  amach  féin  agus  aiféala  a  bheith  orthu 
faoi  mharú   Kilwarden  agus   Wolfe,   agus  chuaigh 
an  pictiúir  a  nocht  an  Rialtas  dóibh  sna  cúirteanna, 
lá  1  ndiaidh  lae,  d'Éireannaigh  ag  spíodóireacht  agus 
ag  brathadóireacht  ar  a  chéile  i  gcion  orthu  chomh 
maith,  sa  gcaoi  go  raibh  an  tír  réidh  polasaí  nua  a 
thriail  nuair  a  tháinig  Ó  Conaill,  polasaí  an  leasuithe 
shíochánta.     Go  deimhin  chlis  chomh  dona  sin  ar 
éirí  amach  Emmet  nár  fhág  sé  an  dara  rogha  acu. 
Rachadh   Emmet   féin   ó   chuimhne   an   uair   sin 
murach  a  shean-chompánach  agus  a  chomh-Bhaile 
Átha   Cliathach,   Tomás   Ó   Mórdha,    fear  a  bhfuil 
drochmheas  nár  thuill  sé  air  ag  roinnt  de  Ghaeil  na 
haimsire    seo.      Bhí    Ó    Mórdha    as    an    tír    i    1803 
"  through    a    special    interference    of    Providence," 
mar  adúirt  a  athair,  ach  pé  áit  a  raibh  sé  ní  baol 
gur  choinnigh  sé  a  bhéal  dúnta  faoi  Emmet.     Cé 
eile  ach  é  ba  siocair  le  go  bhféadfadh  Southey,  an 

file  Sasanach,  a  rá  i  1803,  *  Poor  young  Emmet! 
I  knew  much  of  him  from  many  conversations  with 
his  most  intimate  friend.  .  .  .  He  was  an  admirable 
man.  God  Almighty  seldom  mixes  up  so  miich 
virtue  and  so  much  genius  in  one."  Agus  ansin, 
ag  smaoineamh  ar  an  radharc  uafar  sin  i  Sráid 
Thomáis,  dúirt  Southey  rud  a  fíoradh  go  dearfa  ó 
shoin:  "  If  they  mean  to  extirpate  disaffection  in 
Ireland  by  the  gallows,  they  must  sow  the  whole 
island  with  hemp." 

Tháinig  Ó  Mórdha  ar  ais  go  Baile  Atha  Cliath  i 
1 806  tar  éis  cliú  mar  f hile  Béarla  a  thuilleamh  dhó 
féin  i  Sasana  agus  i  Meiriceá.  Is  deimhin  gur  bhuair 
oidheadh  Emmet  é  agus  gur  lorg  sé  go  cíocrach  gach 
blúirín  eolais  faoina  bhás.  Is  faoina  thionchar  sin  a 
scríobh  sé  **0h!  breathe  not  his  name"  agus  las  an 
t-amhrán  sin,  a  léirigh  buan-ghrá  Uí  Mhórdha  don 
fhear  marbh,  an  chéad  aithinne  dhóchais  i  gcroí  na 
ndaoine.  Ní  foláir  nó  chuala  Sorcha  Ní  Churraoin 
féin  é  agus  b'fhéidir  go  deimhin  gur  chan  sí  léis  an 
gcruit  é  mar  ba  bhéas  léi: 

She  sings  the  wild  songs  of  her  dear  native  plains, 
Every  note  which  he  loved  awalcing, 
Ah!  little  they  think,  who  delight  in  her  strains, 
That  the  heart  of  the  minstrel  is  breaking. 
Scríobh  sé  an  t-amhrán  a  bhfuil  an  rann  sin  ann 
tar  éis  bháis  Shorcha.     Mhéadaigh  sé  ar  shuim  an 
phobail  in  Emmet  agus  ina  ghrá  geal  i  gcaoi  nach 
ndeachaigh  sí  i  laige  riamh  ó  shoin. 

Amhráin  náisiúnta  sin  Thomáis  Uí  Mhórdha,nach 

mór  atá  an  náisiún  faoi  chomaoin  acu)  Ní  in 
Éirinn  amháin  d'éirigh  leo  croíthe  daoine  a  bhogadh: 
thuiileadar  meas  i  Sasana  féin  agus  ar  fud  domhain 
mhóir  an  Bhéarla.  Chuir  scoláire  Meiriceánach  an 
méid  sin  in  iúl  go  slachtmhar  nuair  adúirt  sé: 

Moore  sang  at  one  and  the  same  time  the  rights 
of  the  people  and  the  glories  of  ancient  kings, 
the  pangs  of  romantic  love  and  the  sympathy  of 
nature.  Hundreds  who  turned  a  deaf  ear  to 
Wordsworth  listened,  enraptured,  to  Moore; 
thousands  to  whom  Shelley  was  a  filthy  atheist 
learned  of  tyranny  and  nationalism  from  the 
persuasive  Irishman.  The  curse  of  Cain  might 
rest  on  Byron's  marble  brow,  but  Moore's 
insinuating  presence  inspired  neither  shudder  nor 
regret. 

I  bhfocal  amháin,  d'fheadfaimis  a  rá  gur  bhuan- 
aigh  an  file  ó  Shráid  Áinséir  cuimhne  cheart  sna 
daoine  ar  Emmet  agus  a  chompánaigh  i  gcruth  is 
gur  chuma  céard  a  cheap  nó  céard  adúirt  duine  ar 
bith  eile  fúthu. 


34 

Agus  níorbh  iad  an  Rialtas  ná  *'an  garastún" 
amháin  a  rinne  beag  de.  Bhí  a  lán  daoine  ar  chóir 
a  bheith  ag  súil  lena  mhalairt  uathu  a  bhí  ar  aon- 
intinn  le  mac  Henry  Grattan  nuair  adúirt  sé: 

Ní  raibh  breithiúnas  ag  Emmet,  ná  discréid. 
Fear  díograiseach  é  —  fear  aislinge.  Gan  ciste, 
gan  oifigigh,  gan  saighdiúirí,  d'fhógair  sé  cogadh 

ar  Shasana  agus  ar  an  bhFrainc  agus  d'ullmhaigh 

chun  cur  in  aghaidh  na  beirte  acu  —  in  aghaidh 

duine  acu  dá  bhféachadh  sí  lena  seilbh  ar  Éirinn 

a    bhuanú,    agus    in    aghaidh    an    duine    eile    dá 

dtugadh    sí    faoi    dhul    i    dtír    inti.      Ba    iarracht 

ghasúir  scoile  í  agus  níor  thuiU  sí  an  pionós  ab 

éigean  d'Emmet  a  fhuilingt  mar  gheall  uirthi. 

Bhí    sin,     mar     mheasaim,     an-nimhneach,     an- 

mhíchineálta.      Agus   chuaigh   sé    glan   díreach   in 

aghaidh    na    fírinne,    mar    is    eol    dúinne    inniu. 

Dhearmad  Grattan  óg  gur  bhain  an  Phortaingéal 

a  saoirse  ó  smacht  na  Spáinne  amach  i  1640  le  dhá 

scór  fear  agus  ní  raibh  a  fhios  aige,  is  dóigh,  céard 

dúirt  na  húdaráis  mhíleata  faoi  éirí  amach  Emmet, 

gur    cheann    é    **  which    at    the    time    appeared    as 

formidable  in  its  preparation  and  means  of  doing 

mischief  as  any  in  history!  " 

Bhí  Grattan  i  ndiaidh  rud  a  rá  roimhe  sin  a  bhí 
níos  gaire  don  fhírinne,  gur  ghlac  Emmet  tuairimí 
polaiticiúla  a  dhearthár  chuige,  ach  nach  raibh  a 
dhóthain  de  thréathra  a  dhearthár  ann  le  maith  a 
dhéanamh  leo.  Ní  raibh  sé  faichiUeach,  fadbhreath- 
naitheach,  críonna.  Ní  raibh,  ach  é  teasaí,  dána, 
tobann.  Ach  tar  éis  an  tsaoil  nílimid  ag  plé  anseo 
le  taoiseach  a  cailleadh  ina  shean-aois,  le  hÓ  ConaiU 
ná  le  Gladstone  ná  lena  leithéidí,  ach  le  fear  d'éag 
i  mbláth  na  hóige.  Nuair  a  léim  nach  raibh  seo  ná 
siúd  ag  Emmet,  gaois,  tuiscint,  stuaim,  deirim  liom 
féin  "cúig  is  fiche."  Sin  é  an  freagra  orthu.  Cén 
aibíocht  intinne,  cén  cleachtadh  ar  an  saol,  a 
mbeimis  ag  súil  leo  ag  fear  nach  raibh  cúig  bliana 

fichead  slánaitHe  aige  acK  ar  éigín.  Bhí  an  cJeartháir 
a  ndéantar  comparáid  eatarthu,  chun  aimhleasa 
Roibeaird,  an  dochtúir  agus  an  dh'odóir,  ceithre 
bhana  déag  níos  sine  ná  é.  B'shin  é  mar  dhearc 
file  cáiliúil  eile  ar  an  scéal:  is  suimiúil  mar  bhí  na 
fih'  chomh  ceart  sin  i  gcónaí  faoi  Emmet. 

Ba  fear  an-óg  é,  adúirt  W.  B.  Yeats  i  léacht  i 
Nua-Eabhrac  leithchéad  bliain  ó  shoin.  Ní  raibh 
an  mhímhuinín  sin  as  an  nádúr  daonna  aige  arb 
é  an  chuid  is  seirbhe  den  eagna  é  agus  nach 
dtagann  chun  fir  ach  de  bharr  cleachtadh  fhada 
ar  an  saol.  Ba  ró-éasca  dhó  a  bheith  muiníneach 
as  daoine.  ChHs  fir  air  trí  laige,  trí  dhíomhaoin- 
teas,  trí  gach  sórt  mion-loicht.  B'fhéidir, 
freisin,  go  raibh  cuid  acu  fealltach.  Bhí  a  aigne 
ina  lasair  ag  a  smaointe  féin,  ag  a  ghnótha  féin. 
Ach  fir  den  tsórt  sin,  gidh  gur  lú  a  thuigid  an 
nádúr  daonna  ná  daoine  eile  go  múineann  an  saol 
ciall  dóibh,  is  minic  a  bhíd  ina  máistrí  go  fíor  ar 
an  domhan. 

Tá  ciall  sa  gcaint  sin.  Duine  de  mháistrí  na 
hÉireann  is  ea  Emmet.  Ar  chaoi  dothuigthe  éigin 
thuill  sé  gean  agus  meas  an  náisiúin  trí  ghlaine  agus 
neamhchúinge  a  mheoin  agus  tríd  an  gcaoi  a  dtug 
sé  aghaidh  ar  an  mbás.  Ór  ar  fad  a  bhí  ann.  Téann 
díomsa  aon  mháchail  a  fháil  ann  ar  chaoi  ar  bith, 
seachas  a  óige,  agus  léas  mórán  dar  foilsíodh  ina 
thaobh  agus  diarras  ar  staraithe  agus  eolaithe  eile 
aon  locht  a  bhí  acu  ar  Emmet  a  lua  liom.  Níorbh 
ionadh  mar  sin  go  mbíodh  a  phictiúir  ar  crochadh 
ar  an  mbaila  ins  gach  tigh  in  Éirinn  tráth,  taobh  le 
pictiúirí  na  Maighdine  Beannaithe  agus  na  naomh. 

Is  i  an  chuimhne  is  faide  siar  i  mo  cheann  féin  é 
Emmet  a  fheiceáil  sa  gcuideachtain  sin  i  dtigh  mo 
shean-mháthar  i  sráid  i  mBaile  Átha  Cliath  anseo 
inar  crochadh  cuid  dá  chompánaigh  i  1803.  Ní 
hionadh  sinn  dá  mholadh  inniu,  céad  agus  caoga 
bliain  i  ndiaidh  a  bháis. 

Sílim  amanta  go  bhfuil  cosúlacht  idir  an  pháis 
d'fhuiling  Emmet  sa  dá  mhí  dheiridh  dá  shaol  agus 
Oíche  Dhubh  an  Anama  a  léirítear  sa  diacht 
mhistiúil.  Ní  theastaíonn  uaim  a  dhéanamh  amach, 
ar  ndóigh,  gur  naomh  é  Emmet,  fiú  má  bhí  sé  ar 
na  ballaí  in  Éirinn  in  éindigh  leo,  ná  rud  ar  bith  dá 
shórt.  Ní  hea,  níl  dá  dhéanamh  agam  ach  comparáid 
idir  dhá  chineál  éagsúla  ghníomhaíochta ;  déanann 
aidhm  an  duine  agus  an  chumhacht  a  thiomáineas 
é  difríocht  an  domhain.  Feictear  dhom  gur  chineál 
mairtírigh  pholaiticigh  Emmet,  duine  uaigneach 
aonaránach,  duine  a  n-iontaíonn  an  saol  ina  aghaidh, 
duine  nach  bhfaigheann  sólás  as  aon  ní  dá  ndéanann 
sé,  duine  a  spreagann  a  umhlaíocht  agus  a  chineáltas 
agus  a  dhílseacht  féin  sotal  agus  boirbe  agus  feall 
timpeall  air. 

Bhraith  Emmet  féin  go  raibh  rud  éigin  den 
tsamhail  sin  ag  gabháil  dó;  féach  an  tagairt  a  rinne 
sé  don  "mí-ádh  a  dhealraigh  a  bheith  dom  leanúint 
i  gcónaí."  Is  éachtach  ar  fad  an  chrois  a  leagadh 
ar  dhroim  an  fhir  óig  seo.  Cuimhnímis  ar  "  an 
tsraith  thimpistí  "  úd  a  bhain  dá  threoir  é  agus  a 
chuir  a  chuid  pleaineanna  go  léir  ó  rath.  D'airigh 
sé  gach  timpist  ina  buiUe  air  féin.     Ansin  ní  raibh 

san  éirí  amach  féin,  mar  a  chonaic  sé  é  —  bhí  a 
mhalairt  de  thuairim  ag  oifigigh  airm  Shasana  —  ach 
bruíon  sráide  a  rinne  ceap  magaidh  de  agus  a 
thiomáin  amach  chun  na  sléibhte  é  agus  ceann  faoi 
air.  Cuir  leis  sin  gur  mhothaigh  sé  gurbh  é  féin 
ba  siocair  le  bás  a  athar  is  a  mháthar,  gur  réabadh 
an  croí  agus  gur  suaitheadh  an  mheabhair  ina  chailín 
bán,  gur  chaill  sé  gach  pingin  dá  raibh  aige,  gur 
gabhadh  roinnt  dá  dhaoine  muintire  is  dá  chairde, 
gur  shéan  cairde  eile  é,  gur  fealladh  air,  agus  gurbh 
éigean  dó,  an  oíche  sul  ar  tugadh  bás  coirpigh  ar  an 
gcroich  dhó,  a  chreideamh  agus  a  thuairimí  agus, 
dá  ndéarainn  é,  a  réasún  a  chosaint  ar  bheirt 
dhiagairí  oilte.  Áirigh  an  méid  sin  go  léir  agus 
feicfidh  tú  chomh  neamhchoitianta  is  tá  Emmet  i 
measc  na  mílte  a  shaothraigh  an  saol  ar  bhealach 
nó  ar  bhealach  eile  ar  son  na  hÉireann.  Rud  éigin 
mar  sin  a  bhí  ina  cheann  ag  Pádraic  Mac  Piarais, 
ní  foláir,  ach  go  dtéann  sé  thar  fóir  mar  rinne  sé 
ina  óráid  ag  uaigh  Tone,  nuair  a  scríobh  sé  na  focail 
iomráiteacha  sin  —  nach  cuimhin  leat  iad?  —  *'  Ní 
raibh  briseadh  riamh,  dá  mheas  mar  mheasas  an 
domhan  na  rudaí  seo,  b'iomláine  ná  ba  thruaimhéilí 
ná  briseadh  Emmet.  Agus  mar  sin  féin  is  mórtasaí 
sinn  as  a  chuimhne  ná  as  cuimhne  Bhriain  ag  Cluain 
Tairbh  nó  cuimhne  Eoghain  Rua  ag  breith  buaidhe 
ag  an  mBinn  Bhoirb.  Is  cuimhne  í  ar  íbirt  atá 
Críostúil  ina  foirfeacht." 

Níor      mhaith     liom      Emmet     a      dhealú      óna 
chompánaigh    i    ngluaiseacht    sin    na    nÉireannach 

Aontaithe  ná  ón  líne  fhada  de  dhaoine,  roimhe  agus 
ina  dhiaidh,  d'íbir  iad  féin  le  grá  d'Éirinn.  Ag  an 
am  céanna,  creidim  go  dtig  le  hEmmet  seasamh  ar 
a  bhonna  féin,  gan  cúnamh  ó  thraidisiún  ar  bith. 
Is  é  an  laoch  glan-chroíoch  misniúil  par  excellence  é. 
Fear  é  a  bhféadfadh  náisiún  ar  bith,  dá  airde  a  chéim, 
dá  ghlórmhaire  a  sheanchas,  a  bheith  bródúil  as.  Is 
eisiompláir  inniu  agus  go  brách  é,  eisiompláir  ar  an 
dúthracht  ba  chóir  a  bheith  ag  daoine  dá  náisiún 
féin  agus  do  mhuintir  a  náisiúin. 

